
| lmestyessään ensimmäisen kerran v. 1937 Akateemisen Karjala- 
Seuran vuosikirja ,AKS:n Tie” sisälsi etupäässä Seuran yleistä 
katsantokantaa selvitteleviä kirjoituksia. Vuoden 1938 vuosi- 
kirjassa oli vapaussodan 20-vuotismuiston johdosta huomat- 
tava. osa kirjoituksista omistettu maanpuolustukselle. Ilmestyes- 
sään jälleen ,AKS:n Tie” sisältää kirjoituksia eri elämänaloilta; 
erikoista huomiota on tällä kertaa kiinnitetty oppikoulu- ja 
yhteiskunnallisiin kysymyksiin; sitä paitsi ovat Viron ja Aunuk- 
sen vapaussodat niiden 20-vuotismuiston johdosta saaneet selos- 
tuksensa. 

Laajentaessaan näin vuosikirjan aihepiiriä AKS tietoisesti 
pyrkii siihen, että yhä useammat sivistyksellisen, yhteiskunnalli- 
sen, valtiollisen ja taloudellisen elämän alat tulisivat AKS:läisestä 
näkökulmasta ja suomalais-kansallisen katsomuksen valossa pä- 
tevästi ja monipuolisesti käsitellyiksi. 

Seura toivoo, että vuosikirja täten osaltaan olisi hyödyksi 
AKS:n työn ja taistelun kohteen, suomalaisen kansallisvaltion, 
ulkonaisten muotojen ja sisäisten perusteiden hahmotteluissa. 

Helsingissä 22. 2. 1939. 


AKATEEMINEN KARJALA-SEURA. 


Ainoastaan miehuullinen, 
voimakas toiminta tulevai- 
suuden hyväksi pelastaa 
kansan ja vie sitä eteen- 


päin. 
J. V. Snellman 


KAKSI SUUNTAA 


Vilho Helanen 


S ajatuksellekin, että kansamme on tehtävä vaali kahden 
suunnan välillä, hymähdetään kenties nykyisessä marxilais-maa- 
laisliittolaisessa yhteisleirissä ylimielisesti. ,Hampaaton opposi- 
tio!” — tuota sukkeluuttahan on sillä taholla viljelty viime aikoina 
niin ahkerasti, että se on paljosta käytöstä käynyt jo mehutto- 
maksi. Eikä valtiollisessa elämässämme tätä nykyä todellakaan 
näy tasapäistä kilpailijaa vallassa olevalle suunnalle. On vain 
eräitä hajanaisia ja keskenään eripuraisia vastustusryhmiä, joiden 
rynnäköt murtuvat voimattomina vankan eduskuntaenemmistön 
suojavallia vastaan. Mikä ja missä siis muka — niin saatetaan 
marxilais-maalaisliittolaisen rintaman puolelta kysyä — olisi toi- 
nen, nyt noudatetun kanssa ristiin käyvä suunta, joka ansaitsisi 
edes jotakin huomiota? 


Sellainen on kuitenkin olemassa. Lyhyesti sanoen se on suo- 
malais-kansallinen suunta. 

Tätä vastassa olevan voiman määrittelyä ei vallitsevan puolue- 
rintaman taholla voida katsoa siihen kohdistetuksi loukkaukseksi. 
Sillä mistä marxilais-maalaisliittolainen suunta halunneekin 
käydä, se ei olettane olevansa ainakaan suomalais-kansallinen. 

Kansallisen ajatuksen aktiivisten edustajien joukko ei ole 
nykyhetken Suomessa mikään valtatekijä — vielä. Myönnettä- 
köön sekin, että suomalaisuuden asia on näinä vuosina ulkonai- 
sesti suorastaan taantunut. 

Kansallisen taistelumme vuosisataisessa historiassa on monesti 
nähty, että suomalaisuutta on voitu sekä yhteiskunnallisessa että 
valtiollisessa elämässä käyttää hyvin käypänä vaihtotavarana. 
Se on ollut ostokyvyltään tosin vaihtelevaa, mutta yleensä pysy- 
tellyt melko korkeassa kurssissa: kansallisen asian hylkäämisellä 
on kerta kerran jälkeen lunastettu pääsy arvon ja vallan portaik- 
koon. Ja viime aikoina on tätä vallan lunastusrahaa käytelty 
häikäilemättömämmin ja laajemmassa mitassa kuin tuskin mil- 
loinkaan ennen. 

Jokainen tällainen luopumus on ollut tappio suomalaisuus- 
rintamalle. Mutta niitä aiheuttaneiden on turha kuvitella kan- 
sallisen ajatuksen siten ajautuneen muka jo lopullisesti karille. 
Viime vuosisadan suuret, taittumattomat suomalaisuusmiehet, 
vieläpä usea sellainenkin, josta sittemmin on tullut luopio, ovat 
kylväneet kansamme keskuuteen syvälle sydämiin uskon sieme- 
nen — uskon selvän suomalaisen suunnan oikeuteen ja pelasta- 
vaan voimaan. Eikä tämä usko ole enää satunnaisten tuulien 
jäljettömiin puhallettavissa. 

Nykyisessä, miesvahvuudeltaan kieltämättä heikolta näyttä- 
vässä suomalaisuusrintamassa eivät suinkaan ole kaikki ne hyök- 
käysjoukot, jotka kansallisen asian puolesta käyvät kerran rat- 
kaisevaan kamppailuun nyt vallassa olevaa suuntaa vastaan. Pää- 
voimat nousevat kaikista eri yhteiskuntapiireistä ja eri puolueista. 
Ne nousevat sieltä, missä kansallemme ominaisella konservatii- 
visuudella seurataan vielä ulkonaisesti uskollisina oman, van- 
han puolueen johtajia, mutta missä sisäisesti ihmetellen on 

pantu merkille heidän horjahtamisensa kansalliselta tieltä. Mutta 
ne nousevat vasta sitten, kun silmät avautuvat näkemään — ku- 
ten me uskomme ennen pitkää tapahtuvan —, että nykyisin 
noudatettu ei itse asiassa olekaan mikään suunta tuon sanan 
vaativassa mielessä, vaan pikemminkin vain eräänlainen varsin 
rajoitettujen piirien muodostama vallanjaon osakeyhtiö ja että 
sillä ei lopultakaan ole kansallemme mitään pysyvää tarjottavana. 

Väite, että vallassa olevalla suunnalla ei ole kansallemme 
mitään pysyvää tarjottavana, kuitataan ehkä marxilais-maalais- 
liittolaiselta taholta pelkällä naurulla. Mutta syvä vakaumus tuon 
väitteen paikkansa pitävyydestä on se voima, joka pakottaa suo- 
malais-kansallisen rintaman leppymättömään taisteluun nykyistä 
suuntaa vastaan. Eikä vallan täydellisyydessäkään ole syytä vä- 
heksyä tällaista vakaumusta. Sillä me puolestamme tulemme 
käyttämään jokaista tilaisuutta herättääksemme kansalaisemme 
näkemään, että sekin, mitä nykyinen yhteisrintama ylpeillen esit- 
tää suursaavutuksikseen, on pääosaltaan vain — saippuakuplia. 

Koko itsenäisyysajan ovat kansamme eheyttäminen ja maan- 
puolustuksen lujittaminen olleet suurimmat ja kipeimmät kysy- 
myksemme. Nykyinen suunta väittää saattaneensa jo ne molem- 
mat tyydyttävään ratkaisuun. Luokkavihan, joka vielä muuta- 
mia vuosia sitten roihusi hävitysvalmiissa liekeissä, sanotaan 
sammuneen ja kansamme kaikkien piirien — ainakin 70 %:sesti 
— oppineen sopusointuisen, luottamuksellisen yhteistyön vält- 
tämättömyyden. Maanpuolustuskysymyksessä saavutetuiksi tu- 
loksiksi taas esitetään, että puolustustahto on nyt saatu istute- 
tuksi marxilaiseenkin työväestöön ja puolustuslaitoksen tarvitse- 
mat määrärahat nostetuksi suuremmiksi kuin milloinkaan ennen 
ja että valtiollinen koskemattomuutemme on turvattu skandinaa- 
viseen puolueettomuusblokkiin liittymisellä. 

Ei ole mikään ihme, että kaikki tämä puoluekokouksissä ja 
-juhlissa arvovaltaiselta taholta esitettynä lumoaa kuulijat. Se 
voi hyvinkin saada esim. sellaisen maanviljelijän, joka vielä pari 
vuotta sitten uskoi vankasti marxilaisuuden uhkaavaksi vaaraksi 
isänmaalle ja yhteiskuntajärjestykselle, epäröimään. Hän voi 
joutua kysymään, eikö tällaisten saavutusten vuoksi ole kan- 

nattanutkin uhrata joitakin sellaisia kansallisia päämääriä kuin 
esim. valtionyliopiston suomalaistaminen. Ja sanottakoon, että jos 
nykyinen suunta olisi pystynyt ratkaisemaan nämä kaksi suurta 
kysymystä tai edes löytämään oikean tien niiden onnelliseen rat- 
kaisuun, niin mekin olisimme valmiit tunnustamaan sille kiis- 
tattoman jatkumisen oikeuden, huolimatta niistä muistutuksista, 
mitä kansallisuus- ja kieliasioissa olisi silloinkin sitä vastaan 
tehtävä. y 

Mutta vallassa oleva suuntahan ei itse asiassa ole — sen pa- 
hempi — ratkaissut mitään. Se on pelkkää myötätuulen purjeh- 
dusta. Ja se, mitä se sanoo suursaavutuksikseen, ei ole juuri 
muuta kuin pintakiiltoa, väreiltään kyllä loisteliasta, mutta ko- 
koonpanoltaan haurasta ja peräti vähän pysyvää. Sen menestyk- 
sen salaisuus — sen alku, mutta myös loppu — on vain hyvässä 
taloudellisessa ajassa ja yleisessä myötäkäymisessä. Ja niitä taas 
ei nykyinen suunta voine suuressa itsetyytyväisyydessäänkään 
pitää omina aikaansaannoksinaan, sen valtakausihan on vain sat- 
tunut ajallisesti yksiin niiden kanssa. Selvyyden vuoksi sanotta- 
koon, että me emme suinkaan toivo hyvän ajan ja myötäkäymi- 
sen päättymistä. Mutta kaikista toiveista riippumaton tosiasia 
on, että niitä ei meidän kansamme kohdalla ole milloinkaan kes- 
tänyt kauan — eikä valitettavasti kestä tälläkään kerralla. 

Taloudellisesti hyvänä aikana luokkavastakohdat lieventyvät 
itsestään. Siksi ajaksi, jolloin työ- ja ansiomahdollisuuksia on 
kaikille runsaasti tarjolla, ei ole mikään vaikeus saada vastak- 
kainkin seisovia kansanluokkia työntämään syrjään keskinäisen 
vihansa, kun kukin voi paljosta yhteisestä hyvästä kahmaista it- 
selleen riittämiin. Mutta tätenkö olisi toteutettu tulevaisuudel- 
lemme välttämätön kansamme eheyttäminen? Moisen väitteen 
esittäminen on saman arvoista kuin sanoa eheys luoduksi nykyi- 
sen marxilais-edistysmielis-maalaisliittolaisen hallituksen pel- 
källä olemassa ololla. Hyvän ajan kestävyys on, niin kuin van- 
kimmankin hallituksen ikä, laskettavissa vain muutamissa vuo- 
sissa. Eikä kansan eheytymisellä, joka päättyy noin lyhyeen, ole 
mitään pysyvää merkitystä, ei muuta kuin ohikiitävän lepohetken 
arvo ennen kuilujen jälleen auki repeämistä. 

Mutta nykyinen suunta ei kerta kaikkiaan muuhun pysty- 
kään. Pääosiltaanhan se on vain kahden vastakkaisen luokka- 
puolueen satunnaista liittoutumista. Kummassakin niissä johta- 
jien asema ja koko rakennelma perustuu oman luokan etupyrki- 
mysten korostamiseen kaikkia muita muka oikeutetumpina ja 
arvokkaampina. Ja tahtoen tai tahtomatta siihen liittyvät kansa- 
kokonaisuuden merkityksen polkeminen ja tasasuhtaisuuden vaa- 
timusten kylmä syrjäyttäminen. , Meillä on oikeus vaatia!” — 
se on tämän suunnan perusajatus, jota se on häikäilemättä syö- 
vyttänyt kansanluokkiin, puolueihin ja yksilöihin. , Oikeus vaa- 
tia!” — se on saalistajien tunnus, mutta ei suurien sisäisten prob- 
leemiensa ratkaisuun vakavasti käsiksi käyvän kansakunnan. Ja 
sinä hetkenä, jolloin kova todellisuus pulakauden muodossa kou- 
raisee kansaamme, tämä saalistajien tunnus on säälimättä repivä 
riekaleiksi harhakuvitelman muka jo lujalle pohjalle saatetusta 
kaikkien kansalaispiirien sopusointuisesta yhteistyöstä. Kun tais- 
telu leivästä käy taas toden teolla kireäksi, ei ole mitään, mikä 
näissä oloissa estäisi luokkavihaa leimahtamasta jälleen liekkiin, 
koetun pettymyksen vielä entistäänkin synkemmäksi lietsomana. 

Maanpuolustuskysymyksessä saavutetut eräät edistysaskeleet 
ovat sittenkin vähemmän vain kuvittelujen ja korusanojen va- 
rassa. Mutta vaikka tämän myönnämme, on todettava, että nii- 
denkin todellinen arvo on väitettyä paljon vähäisempi. Myös ne 
perustuvat liiaksi yleiseen myötäkäymiseen, ja niihin liittyy vielä 
liian monta problemaattista kohtaa, jotka voivat tuhota niiden 
merkityksen pahimmassa tapauksessa kokonaisuudessaankin. 
Puolustusmäärärahojen lisääminen on hyvä alku, mutta myös 
vasta alku. Ja kuitenkin: onko vähintäkään perustetta toi- 
volle, että vallassa olijat olisivat valmiit jatkamaan määrä- 
rahojen lisäämistä siinä mitassa kuin ehdottoman välttä- 
mätöntä olisi? Voidaanko sitä paitsi luottaa siihenkään, että 
marxilaisten kiro-oppien alaisuuteen jäävän työväestön uusi 
maanpuolustusvalmius kestää myös kapenevan leivän päivän 
kiirastulen? — ,ubi bene, ibi patria”-tunnus on aina ollut 
uhkaavan läheinen. marxilaiselle ajatusmaailmalle. Ja koko 
kansamme yksimielisesti kannattama Ahvenanmaan linnoittami- 

nenkin on vasta suunnitelma, jonka toteutumisen tiellä on vielä 
monia kompastusmahdollisuuksia. Nämä tässä luetellut ovat 
yksityiskohtia, ja — kuten näemme — nekin ovat vielä monien 
avoimien kysymysten painamia. Mutta myönnettäköön, että niin 
kauan kuin kysymykset ovat avoimia, on myönteinenkin ratkaisu 
niihin yleensä — siis myös tässä esitettyihin — vielä ainakin 
jossakin määrin mahdollisuuksien rajoissa. Sitä paitsi se, että 
marxilaisjohtajat ovat nyt hetken taktillisten laskelmiensa vuoksi 
joutuneet antamaan joukoilleen luvan isänmaalliseen ajatteluun, 
saattaa heidän tahtomattaan pysyvästi jättää työväestön keskuu- 
teen mielipiteitä, jotka kansallista vastaisuuttamme ajatellen voi- 
vat muodostua hyvinkin merkittäviksi. Sen sijaan jää vallassa 
olevan suunnan auttamattomaksi syyksi kansamme kuljettaminen 
maanpuolustuksen peruskysymyksessä kohtalokkaasti väärään 
suuntaan ruokkimalla kuvitelmaa, että valtiollinen koskematto- 
muutemme olisi muka turvattu, kun olemme liittyneet skandi- 
naaviseen puolueettomuusblokkiin. Skandinaavisella orientoin- 
nillä on kieltämättä eräänlaista arvoa. Mutta noudatettiinpa sitä 
miten pitkälle tahansa, niin millään tämän hetken palveluksilla 
emme — emmekä syvimmällä nöyryydelläkään — voi muuttaa 
sitä tosiasiaa, että pahan päivän tullen kansamme seisoo maamme 
suojana kaikessa pääasiassa yksin ja yksin saa vastata kohta- 
lostamme. 

Vallassa olijatkin joutuivat viime syksynä kokemaan syvän 
järkytyksen sodan vaaran levittäytyessä yli maanosamme. He 
myöntänevät vielä nytkin, että katastroofilta säästymisestämme 
saamme kiittää vain senkertaista onnea, yleistä myötäkäymistä. 
Mutta ennemmin tai myöhemmin sota, taistelu elämästä ja kuole- 
masta, ei ole meidän maamme kohdalla pelkkä pään päällä lei- 
juva vaara, vaan kova todellisuus. Eikä meitä silloin auta mi- 
kään muu kuin kansamme oma voima, eheys ja uhrivalmius. 
Niiden kaikkien määrätietoisen lujittamisen ja kehittämisen ny- 
kyinen suunta on kuitenkin tyyten laiminlyönyt. Ja sillä se on jo 
nyt tosiasiallisesti allekirjoittanut oman tuomionsa. Suomi ei voi 
jättäytyä — niin kuin suuret ja turvassa elävät kansat jossakin 
vaiheessaan kenties voivat — pitkin pintaa huolettomasti viillet- 


12 


tävän ja vain myötätuulen varalle varustautuneen suunnan joh- 
dettavaksi. Sillä jatkuessaan se johtaisi meidän kansamme väis- 
tämättömään tuhoon. 

Vallassa oleva suunta väittää nojaavansa niihin voimiin, jotka 
lähinnä ovat rakentaneet tämän maan ja jotka sitä kouriintuntu- 
vimmin edelleenkin rakentavat. Tosiasia onkin, että äänes- 
täjämassansa se vielä toistaiseksi saa suomalaisesta talonpoikais- 
ja työläisväestöstä. Mutta sen hengen, millä tätä maata on ra- 
kennettu, nämä myötätuulen purjehtijat ovat tyyten unohtaneet. 


Tämän kirjoittaja joutui viime kesänä sattumoisin kuulijaksi 
erääseen puoluejuhlaan. Ohjelmassa oli hyvän tavan mukaisesti 
myös lausuntaa. Lausuja luuli kai osuvansa naulankantaan, kun 
oli valinnut esitettäväkseen , Saarijärven Paavon”. Mutta hän 
laski perin pohjin väärin. Tuo lausuntanumero ei sointunut lain- 
kaan yhteen juhlan yleistunnelman kanssa. Karuine, korutto- 
mine elämäntuntuineen runo särähti pahasti marxilais-maalais- 
liittolaisen yhteisrintaman suursaavutuksia kuvastelevien puhei- 
den kaunomaalailua vastaan. Tosiasiallisesti vaaka kuitenkin kal- 
listui ehdottomasti ,,Saarijärven Paavon” puolelle. Kuulijoiden 
täytyi vaistota, että sen jokaisessa säkeistössä on enemmän suo- 
malaista elämää kuin noissa ,saavutuksissa” yhteensä. Siitä 
kuvastuva raivaajan sitkeys, luottamus Jumalan apuun ja kiel- 
täymys omakohtaisen onnenkin päivänä, jotta voisi auttaa kohta- 
lon koettelemaa naapuria — ne ovat se pohja, jolla tämä maa 
on asutukselle ja sivistykselle voitettu. Ja ne ovat edelleenkin 
se ainoa perusta, mille tästä eteenkinpäin voimme kansana tur- 
vallisesti rakentaa. 


Se on myös suomalais-kansallisen suunnan julistus. 


Aivan liian ahdas on näköpiiri, jos kansallisessa ajatuksessa 
nähdään vain sellaisia tavoitteita kuin suomalainen valtionyli- 
opisto, sivistysmäärärahojen oikeudenmukainen jako kieliryh- 
mien kesken, suomen koroittaminen ainoaksi kansalliskieleksem- 
me jne. Ne ovat kaikki yksityiskohtia, oleellisia ja välttämättö- 
miä, mutta yhdessäkään ne eivät vielä muodosta kansallisen oh- 
jelmamme kokonaisuutta. 

Suomalaisuusrintaman päämääränä on suomalais-kansallisen 
kulttuurin nostaminen, minkään ulkonaisten häiriöiden ja sitei- 
den enää estämättä, täyteen voimaansa, arvonantoon ja kukois- 
tukseen. Se on koko suomalaisen kansan yhteisvoimin saavu- 
tettava ja myös saavutettavissa. 


Suomalais-kansallinen suunta on nykyisin vallassa olevaan 
verraten karu julistus. Mutta se myös tunkee pintaa syvemmälle 
ja kestää kaikissa tuulissa. Se ei uskottele, että kaikki se hyvyys, 
mistä etelän ja lännen kansat saavat nauttia, on siirrettävissä 
myös tänne. Se rakentuu niihin, haaveiden ja toiveiden muutta- 
mattomissa oleviin ehtoihin, millä yksin elämä ja eteenpäin meno 
on täällä mahdollinen. Sen lähtökohtana on se tosiasia, että me 
olemme pieni ja uhanalainen kansakunta. 


Suomalais-kansallinen suunta ei houkuttele itselleen kannat- 
tajia julistamalla yksilöjen, ryhmien ja kansanluokkien suuria 
oikeuksia. Päinvastoin se korostaa sitä, että jos ylipäänsä aiom- 
me kansakuntana säilyä, on vain kokonaisuudelle myönnettävä 
oikeus esittää vaatimuksia. Yksilöillä, ryhmillä ja kansanluo- 
killa ei tässä maassa ole muuta omakohtaistakaan pelastusta kuin 
alistua ehdoitta ja kaikkine voimineen palvelemaan kansaa ja 
valtakuntaa. Tämä merkitsee jyrkkää, perustavaa laatua olevaa 
muutosta nykyisin noudatettuun suuntaan. Mutta se ratkaisee 
myös ainoalla kestävällä tavalla suuret kansalliset problee- 
mimme. 


Jokaisen vapaan kansan tärkein kysymys — kaikkien muiden 
edelle kuuluva — on valtakunnan itsenäisyyden turvaaminen. 
Meidän maallemme voi tässä suhteessa sopia vain yksi tunnus: 
, ensin on rajat turvattava ja vasta sitten leipä levennettävä”. 
Suomikin voi alueensa koskemattomuutta vahvistaa ulkoisilla so- 
pimuksilla ja liittoutumisilla, eikä siinä suhteessa ole kenties 
vast'edeskään syytä hylkiä sitä mahdollista tukea, mitä Skandi- 
navia voi tarjota. Mutta ratkaiseva tekijä on sittenkin kaikissa 
olosuhteissa kansamme itse, jokaista jäsentänsä myöten todella 
sekä puolustustahtoinen että puolustuskykyinen kansa. Vain sel- 
laisen kansan ystävyydellä, jonka kyky puolustaa omaa maataan 

on epäilysten yläpuolella, on myös arvoa naapureille, ja sellaista 
vieraskin kunnioittaa. 

Kokonaisuus edellyttää yhteiskunnalliseen oikeudenmukai- 
suuteen rakentuvaa kansallista eheyttä. Se ei voi sallia millään 
varjolla luokkavihaa lietsovia oppeja. Mutta se ei liioin siedä 
minkäänlaista vähäväkisten kansanluokkien sortoa. Me emme 
ole mikään rikas maa, jossa pienellä yläluokalla olisi oikeus 
ylellisyyteen. Mutta emme liioin ole niin köyhä maa, etteikö 
jokaiselle työtä tekevälle kansalaiselle voitaisi taata riittävää toi- 
meentuloa. Kokonaisuudella on tämän vuoksi oikeus vaatia 
kansalaisryhmiltä ja yksilöiltä toinen toisensa tukemista ja autta- 
mista kansallisen kohtaloyhteisyyden nimessä. 

Itsenäisyytemme turvaaminen ja kansamme eheytyminen sy- 
vimpiä kerroksia myöten ovat perusedellytyksiä rikkaan 
suomalais-kansallisen kulttuurin luomiselle. Mutta ne eivät sitä 
vielä yksin luo. Siihen tarvitaan kaikkien henkisten ja aineellis- 
ten voimien kokoamista. Kansallinen henki on vapautettava kai- 
kista sitä vielä sitovista ulkonaisista esteistä. Ja kaikin ajatelta- 
vissa olevin keinoin on sen kehitystä tuettava. On vain yksi si- 
vistysmuoto, joka voi hankkia meille ulkomaailman arvonannon 
ja jonka saavutuksiin olemassa olomme oikeutus vapaana kan- 
sana perustuu: kaikkien kansojen yhteiselle kulttuuriperustalle 
rakentuva, kukoistava suomalais-kansallinen sivistys. Meidän 
asiamme ei niin ollen ole huolehtia mistään muusta, ei sen ylä- 
puolella tai ulkopuolella olevasta. Tahtooko ruotsinkielinen 
väestönosa liittyä tähän suureen kansalliseen rakennustyöhön 
vai haluaako se asettua kansallisen vähemmistön turvattuun, 
mutta samalla myös syrjäiseen asemaan — se taas on tämän 
väestönosan jäsenten itsensä ratkaistavissa oleva kysymys. 

Suomalais-kansallinen suunta ei sisällä eikä liioin siedä mi- 
tään kompromisseja. Mutta samalla se on ainoa, joka pystyy ta- 
kaamaan kansallemme elämän. Ja siksi ei suuntien välillä suori- 
tettavan ratkaisun pitäisi kansallemme lopultakaan olla vaikea. 

AJATUKSIA KOULUKASVATUKSEN 
UUDISTAMISESTA 


Jaakko Korpikallio 


] A mikään elämän ala on polkenut siinä määrin paikal- 
laan koko Suomen itsenäisyysajan kuin maamme koululaitos. Lu- 
kuunottamatta kansakoululaitoksen alalla tapahtuneita muutok- 
sia oppivelvollisuuslain toimeenpanon yhteydessä ja oppikoulu- 
sivistyksen leviämistä laajempiin kansankerroksiin ei maamme 
koululaitoksessa ole tapahtunut kehitystä, josta selvästi näkyisi 
itsenäisyysajan panos. Venäjän kieli ei tosin ole enää pakollisena 
oppiaineena eikä lupia anneta keisarillisen perheen juhlapäivinä, 
mutta mitään perusteellista koululaitoksen sisäistä muuttumista 
itsenäisen Suomen vaatimuksia vastaavaksi ei ole tapahtunut. 
Menneisyyttä ja kansallisia perinteitä on kunnioitettava, eikä 
muutoksia ole tehtävä sen enempää kuin olosuhteet välttämättä 
vaativat, mutta maamme itsenäistyminen on asettanut koululai- 

tokselle sellaisia uusia vaatimuksia, joita se ei nykyisellään pysty 
tyydyttämään. Itsenäisen Suomen kansalaisen toimintasäde on 
laajentunut koko maailman käsittäväksi, hän on itse vastuussa 
maansa edistyksestä ja kunniakkaasta edustuksesta. Itsenäinen 
valtio kaipaa kipeästi johtajapersoonallisuuksia, jotka ovat tär- 
keitten tehtäviensä tasolla niin tiedoiltaan ja taidoiltaan kuin 
myös luonteeltaan. 

Niin vähäistä kuin eteenpäinmeno on ollutkin, on kuitenkin 
tehty useita yrityksiä maamme koululaitoksen uudistamiseksi. 
Jo v. 1921 laati kouluhallitus ehdotuksen uudeksi oppikoulu- 
laiksi, mutta ennenkuin se käsiteltiin loppuun, liitti hallitus sii- 
hen v. 1925 antamansa lakiesityksen oppikoulun järjestysmuo- 
don perusteista. Eduskunta hylkäsi kuitenkin tämän esityksen 
v. 1926 ja hallitus asetti eduskunnan toivomuksen mukaan seu- 
raavana vuonna komitean tätä laajakantoista asiaa valmistele- 
maan. V. 1932 ilmestyi painosta ns. Mantereen komitean mie- 
tintö, jossa ehdotettiin kansakoulua koko oppimäärineen pohja- 
kouluksi, jolle rakentuisi 3-luokkainen keskikoulu ja sille 3- 
luokkainen lukio. Tämän päätyypin rinnalla saisi määrätyissä 
tapauksissa olla entisiä ylemmän kansakoulun kahden alimman 
luokan oppikurssille rakentuvia oppikouluja. Tämän ammatti- 
väen taholla kelvottomaksi tuomitun mietinnön pohjalla laati 
hallitus uuden lakiehdotuksen, joka annettiin eduskunnalle 
v. 1936 syksyllä. Hallitus peruutti kuitenkin sen keväällä 1938 
ja pyysi siitä lausuntoa v. 1937 syksyllä asetetulta suurelta, tri 
Yrjö Ruudun puheenjohdolla toimivalta komitealta, jonka teh- 
tävänä on koko Suomen opetustoimen uudistamisehdotuksen 
laatiminen. Ruudun komitean mietintö n:o 1 ilmestyi viime 
vuoden lopulla ja siinä asetutaan pääasiassa Mantereen komi- 
tean ehdotusten kannalle. Tämä hyvin erikoislaatuinen mie- 
tintö on antanut aiheen seuraaviin mietelmiin. 

Kun pysähtyy ajattelemaan Suomen koululaitoksen paikal- 
laan polkemisen syitä, kiintyy huomio ensinnäkin siihen tosi- 
asiaan, että kaikissa uudistusyrityksissä on ollut kysymys vain 
ulkonaisista muodoista eikä koululaitoksen sisäisen hengen 
uudistamisesta ja elvyttämisestä. Henki se on, joka eläväksi 

tekee, voidaan sanoa kasvatuksestakin. Kasvatuksen kannalta 
on suhteellisen vähän merkitsevää, onko oppikoulu 7- vai 8- 
luokkainen, opetetaanko matematiikkaa 3 vai 5 tuntia viikossa, 
siirrytäänkö oppikouluun kansakoulun neljänneltä vai kuuden- 
nelta luokalta ja opetetaanko koulussa pääkielenä saksaa vai 
englantia. Ne ovat kaikki luonnollisesti itsessään tärkeitä koulu- 
kysymyksiä ja vaativat kukin ajanmukaista ratkaisua, mutta on 
väärin uskoa, että näiden ja niiden kaltaisten kysymysten rat- 
kaiseminen uudistaisi oppikoulumme. Jos näin olisi, olisi ti- 
lanne kovin helppo. Tosiasialliset uudistukset vaativat vuosien 
ja vuosikymmenien sitkeää työtä koko oppikoulun hengen uudis- 
tamiseksi sisältä päin. Siihen ei pysty mikään komitea eikä sitä 
paranneta yksinomaan lakipykälillä. Lakien tehtävänä on vain 
poistaa esteet todellisen, sisältä päin toivottavasti aikaansaata- 
van uudistumisprosessin tieltä. Valitettavaa on, etteivät tähän 
asti itsenäisessä Suomessa istuneet koulukomiteat ole edes huo- 
manneet tämän syvällisen probleemin olemassaoloa, siihen ei 
ainakaan ole sanallakaan viitattu. Tämä henkinen uudistuminen 
on oleva sitä laatua, että sen hedelmissä näkyy valtiollisesti su- 
vereenisen Suomen kansallisen kulttuurin leima. 

Suomalainen, kansalliselta pohjalta lähtevä kasvatustiede on 
on oleva tämän uudistustyön etunenässä ja sen, samoin kuin 
ylimpien kouluviranomaisten, tehtävänä on puhaltaa innostuk- 
sen tulta maan opettajistoon. Valitettavasti itsenäisen Suomen 
sormilla lueteltavat kansallisesti heränneet kasvatustieteilijät 
ovat olleet ylivoimaisen työtaakan kuormittamia, joten heillä ei 
ole tähän mennessä ollut mahdollisuuksia suuriin ja elintärkei- 
siin kasvatusprobleemeihin syventymiseen. Viittaan vain siihen 
aukkoon kasvatustieteessämme, joka on kasvatuspäämäärän ke- 
hittelyn kohdalla. Meillä ei ole olemassa kansamme kulttuuri- 
kehityksen ja itsenäisen Suomen vaatimusten mukaista kasva- 
tuksen filosofiaa, jota ilman ei koskaan tulla osumaan oikeaan 
koulukasvatuksen järjestelyssä. Jo tässä aukeaa pitkä, mutta 
antoisa työsarka ei vain kasvatustieteilijöille vaan myös kansan- 
runouden, kirjallisuuden ja historian tutkijoille. Saadaksemme 
koululaitoksemme mahdollisimman lähelle oman kansamme sie- 

lunelämää, olisi saatava selvitetyksi kansanrunoutta, sanan- 
laskuja yms. tutkimalla, miten esi-isämme ovat lausuneet julki 
elämänohjeitaan ja mitä arvoja he asettivat ensi sijalle kasva- 
tuksessa, sillä sitähän on ollut paljon ennen koululaitoksen ke- 
hittymistä. Osoittaakseni, ettei tarkoittamani tutkimustyö ole 
käytännöllisesti merkityksetöntä ja nykyelämälle vierasta, viit- 
taan vain Kalevalaan. Meidän kansalliseepoksemmehan on siinä 
suhteessa ainoalaatuinen, että siinä ei ole pääpaino sotaisilla 
uroteoilla, vaan siinä vallitsee rauhallinen, työlle ja henkiselle 
elämälle myönteinen henki. Suomalaisten tunnettu tiedonjano 
ja tiedon kunnioitus, joka ilmeni aivan liikuttavalla tavalla 
viime vuosisadan kansallisen heräämisen aikoina, ei mielestäni 
ole riippumaton Kalevalassa ilmenevästä tiedon ja sanan kun- 
nioituksesta. Väinämöinen oli , tietäjä iän ikuinen”. Sivistys- 
ihanteen selvittäminen ei saisi rajoittua kansanrunouteen, vaan 
sen tulisi suunnata katseensa kansalliskirjallisuuteemme ja 
selvittää esim. minkälainen on suomalainen miesihanne kirjalli- 
suutemme kuvaamana. Aate- ja kouluhistoriallinen tutkimus 
toisivat omalla tavallaan aineksia, joista kasvatustieteilijäin on 
tehtävä omat synteesinsä. Tarkoitukseni ei luonnollisesti ole, 
että vasta näiden esitöiden jälkeen voitaisiin vakavammin ryh- 
tyä ajattelemaan koululaitoksemme uudistusta. Tämän syvälle 
luotaavan tutkimustyön on odotettava omia miehiään, kun taa- 
sen käytännölliset uudistukset on pantava alulle aikanaan. 
Kasvatuspäämäärän kehittelyyn keskittyvä työ ei ole yksin- 
omaan teoreettista eikä edes aina tieteellistäkään, sillä mm 
kirjallisuus ja nykyisin jo radio ja elokuvat vaikuttavat suuresti 
kunkin sukupolven ihanteisiin ja samalla sen sivistyspäämäärien 
hahmottumiseen. Kasvatustieteilijän tehtävänä oa kiteyttää ja 
kirkastaa kansallisia ihanteita sekä istuttaa ne maan opetta- 
jistoon. Kansakunnan kasvatuspäämäärän kehittämisellä on 
suurempi käytännöllinen merkitys kuin yleensä luullaan. Tähän 
vakaumukseen on allekirjoittanut tullut tutkiessaan englantilai- 
sen kasvatuspäämäärän kehitystä renessanssista nykyaikaan asti. 
Seurattaessa englantilaisen kansanluonteen ja kasvatuspäämää- 
rän rinnakkaista kehitystä neljän vuosisadan kuluessa voidaan 

havaita, että kansanluonnetta voidaan muuttaa. Merta pelkää- 
vistä, raaoista ja käytökseltään kömpelöistä englantilaisista on 
kehittynyt vuosisatojen kuluessa nykyiset maailmanvaltiaai, 
jotka ovat kuuluisia taidostaan merenkävijöinä, tahdikkaasta 
käytöksestään ja kyvystään hallita ihmisiä. Ei voi olla sattuma, 
että Englannin kasvatuskirjallisuus on renessanssista lähtien pyr- 
kinyt istuttamaan kansaan juuri niitä hyveitä, joiden ansiosta 
britit ovat maailman valtiaita. Kasvatuksen on täytynyt olla 
mukana vaikuttamassa muutoksen tapahtumiseen 'kansanluon- 
teessa ja siten imperiumin rakentamisessa. Tämä havainto on 
sangen rohkaiseva meille suomalaisille, sillä meidän puukko- 
junkkari-kansamme luonteessa on runsaasti piirteitä, jotka olisi 
kasvatuksen kautta saatava muuttumaan, mutta muistakaamme, 
että tulokset näkyvät vasta sitkeän ja vuosikymmeniä kestäneen 
tietoisen ponnistelun jälkeen. Ilahduttava merkki siitä, että täl- 
laisiinkin asioihin aletaan kiinnittää kasvatusmiesten taholla 
huomiota, oli prof. Erik Ahlmanin pitämä esitelmä rikollisuu- 
den vastustamispäivillä Tampereella pari vuotta sitten. 

Sanoin äsken, että tällainen sisältäpäin lähtevä 'koulu- 
uudistus tulee saamaan selvästi entisestään eroavan luonteen. 
Nykyinen saksalaistuneeseen humanismiin perustuva koulu- 
laitoksemme ei eroa rakenteeltaan eikä yleiseltä hengeltään sa- 
nottavasti muiden maiden kouluista, joilla on samat juuret kuin 
meilläkin. Näitä juuria ei tarvitse eikä ole syytäkään hävittää, 
ne kuuluvat meidän historiaamme, mutta niiden lisäksi on tul- 
tava kansamme menneitten polvien jättämä henkinen ja hen- 
gellinen perintö, jotka olemme tähän asti jättäneet liiaksi syr- 
jään käytännöllisestä kasvatustyöstä. Samalla on tuotava esille 
niiden vaatimusten eroavaisuudet, joita esitti Ruotsin tai Ve- 
näjän yliherruuden alaisena elänyt Suomi ja joita esittää itse- 
näinen Suomi. Nyt ei riitä enää, että koululaitoksemme kasvat- 
taa tietorikkaita ja sivistyneitä säätyläisiä, uskollisia ja taitavia 
virkamiehiä sekä mahdollisimman vähän valtiollisesta elämästä 
välittäviä ja siitä ymmärtäviä alamaisia. Elämänsä ohjat omiin 
käsiinsä ottanut kansa tarvitsee ennen kaikkea sivistyneitä ja 
harjaantuneita johtajapersoonallisuuksia sekä aktiivisia ja va- 

listuneita kansalaisia, jotka tuntevat itsensä vastuullisiksi valta- 
kunnan asiain hoidosta kansakokonaisuuden etujen mukaisesti. 
En ole tavannut yhdessäkään itsenäisen Suomen koulukomitean 
mietinnössä mainintaa tästä kansanvaltaisen hallitusjärjestelmän 
terveen elämän kannalta ensiarvoisen tärkeästä seikasta. De- 
mokratian äidin, Englannin, pysyminen poliittisesti terveimpänä 
valtiona vanhuudestaan huolimatta, johtuu todistettavasti suu- 
relta osalta siitä, että sen parhaimmat koulut ovat vuosisatoja 
tietoisesti kasvattaneet ja myöskin harjoittaneet valtiollisia joh- 
tajia. Jotta demokratiain suuri johtajatarve tulisi tyydytetyksi 
oikean johtajapersoonallisuuden, lapsesta asti hankitun koke- 
muksen ja tarpeelliset tiedot omaavilla miehillä, on koululai- 
toksen osallistuttava heidän kasvatukseensa aktiivisesti ja täy- 
sin tietoisesti. Väärinkäsitysten välttämiseksi tahdon heti ko- 
rostaa, että tällä ei ole kerrassaan mitään tekemistä politikoi- 
misen kanssa. Oikea johtajakasvatus on tehtävä kasvatuksen 
omien lakien mukaisesti, sillä se on ennen kaikkea muuta käy- 
tännöllistä siveellisen luonteen kasvatusta ja harjoitusta sikäli 
kuin koulu voi tarjota siihen tilaisuuksia. Jäljempänä tulemme 
näkemään, että harjoitustilaisuuksiakin on enemmän kuin meillä 
on tähän asti käytetty tai yleensä uskotaan. Johtajapersoonalli- 
suuksia tarvitaan kaikilla elämän aloilla tieteestä ja tekniikasta 
valtioelämään asti, ja siksi tämä päämäärä ei saa rajoittua oppi- 
koulun piiriin, vaan sen on oltava vaikuttamassa myös amma- 
tillisten koulujen, opistojen ja myös korkeakoulujen työn jär- 
jestelyyn ja opetuksen henkeen. 

Kansalaisten ja sivistyneiden yksilöiden kasvatus tapahtuu 
» tietysti rinnan johtajakasvatuksen kanssa, mutta käytäntö itse 
valitsee oppilaansa kummallekin ,linjalle” luontaisten kykyjen 
ja lahjojen mukaan. Tämä, kuten edellä hahmoitellutkin kysy- 
mykset, on laaja ja monisyinen -probleemi, joten tässä esitetään 
vain hajanaisia viitteitä. Suomalaista kansalaiskasvatusta aja- 
tellessa tulee mieleen erikoisesti meikäläisen väärän individua- 
lismin pois juurruttaminen. Tämä ei ole ollenkaan sivistyksen 
vastaista puhetta, sillä ymmärrän täysin, että vain vapaa yksilö 
voi luoda uusia kulttuuriarvoja. Kiinnitän huomiota tähän ky- 

symykseen vain sen vuoksi, että tunnettu eripuraisuutemme, 
joka on valtioelämämme suurimpia heikkouksia, ei ole muuta 
kuin väärää individualismia. Meiltä puuttuu suuressa määrin 
englantilaista kansalaismieltä — public spirit —, joka ei ole 
millään tavoin ristiriidassa oikean ja kulttuurielämälle välttä- 
mättömän hengenvapauden kanssa. Englanti itsehän on libera- 
lismin ja samalla voimakkaan ja kehittyneen kansalaismielen 
maa. Meikäläinen väärä individualismi ilmenee jo koulujen 
toverikuntien toiminnassa siten, että työt jäävät alusta loppuun 
virkailijoiden harteille. Jos toverikunnalla on joku vieras, on 
virkailijoiden miltei mahdotonta saada edes vähäksi aikaa to- 
verikuntalaisia hänelle seuraa pitämään, sillä oma mukavuus 
on tärkeämpi kuin toverikunnan maine ja kunnia. Ulkomailla 
matkustaessa saa nähdä surullisia esimerkkejä suomalaisten 
väärästä individualismista. Kun huuto ei kuulu omaisten ja 
tuttavien korviin, katsotaan voitavan elää miten vain välittä- 
mättä Suomen nimelle aiheutuvasta tahrasta. 
Kansalaiskasvatuksesta puheen ollen viittaan edelleen vain 
siihen, ettei Suomen oppikoulu kykene antamaan nykyisellään 
edes teoreettisia tietoja omasta yhteiskunnastamme. Ylioppi- 
laaksi tulevalla nuorella kansalaisella ei ole kuin hämärä aavis- 
tus sen yhteiskunnan rakenteesta, johon hän astuu toimivana 
jäsenenä, puhumattakaan siitä, että hän ymmärtäisi kansan- 
valtaisen yhteiskunnan peruskysymyksiä, taloudellisia ja valtiol- 
lisia, joiden tunteminen olisi tarpeen itsenäisen mielipiteen 
muodostamiselle valtiollisissa kysymyksissä ja äänioikeuden 
oikeassa käytössä. Suomessa on kyllä lukutaito yleistä, mutta 
se ei riitä. Sen lisäksi tarvitaan kykyä ajatella itsenäisesti, 
mutta siihen ei oppikoulu kovinkaan pontevasti harjoita, se ei 
ainakaan anna aineistoa ja harjoitusta yhteiskunnalliseen ajat- 
teluun. Kuuluisa englantilainen valtiotieteellinen kirjailija 
James Bryce on käsitellyt kirjassaan ,Modern Democracies” 
(ss. 79—103) kasvatuksen ja demokratian välisiä suhteita ja tul- 
lut siihen tulokseen, että kyky ajatella on kansalaiselle tärkeäm- 
pää kuin lukutaito, ja että 1800-luvun lukutaidoton työmies, 
joka äänesti herransa neuvon mukaisesti, äänesti yhtä viisaasti 

kuin nykyajan puoluelehdistöä lukeva ja siihen sokeasti luot- 
tava, yksipuolisesti informoitu, muka poliittisesti valveutunut 
äänestäjä. Ei ole tarpeellista yhteiskuntaopin lukeminen erikoi- 
sena oppiaineena, sillä olen nähnyt tämän tärkeän aineen 
muuttuvan huonon opettajan käsissä kuivaksi ja tympäiseväksi 
teoriaksi, mutta historian, maantieteen, äidinkielen, uskonnon 
ja muutamien muidenkin aineiden yhteydessä olisi yhteiskun- 
tamme peruskysymysten selvittelyyn varattava aikaa juuri siinä 
iässä, kun ne kiinnostavat oppilaita, siis seitsemännellä ja kah- 
deksannella luokalla. Kansalaismielen ja kansalaistiedon vilje- 
lemisen tulee olla yleisen luonteenkasvatuksen tavoin kaikkea 
koulutyötä läpäisevänä periaatteena. 


Ulkonaiset muodot. 


Yleisten koulukasvatuksen tavoitteita koskettelevien viittei- 
den ohessa on syytä puuttua muutamalla sanalla myös niihin 
ulkonaisiin = puitteisiin, joissa koulukasvatus on suoritettava. 
Kun yksityiskohtaisempi käsittely kuuluu ammattikirjallisuu- 
teen, supistan sanottavani muutamiin periaatteellisiin seikkoi- 
hin, joihin vasta ilmestynyt , Opetustoimen uudistamiskomi- 
tean” mietintö on antanut osittain aiheen. 

Kun suunnitellaan muutoksia maamme kouluihin, olisi aina 
muistettava, että meillä ei ole varaa vähääkään madaltaa 
maamme sivistystasoa. Oppikoulu-uudistusta ei saa koskaan 
toteuttaa yleisen kulttuuripohjan heikkenemisen kustannuksella. 
Tämä ei merkitse sitä, etteikö nykyisissä oppisuunnitelmissa ja 
oppikursseissa olisi yhtä ja toista turhaa ja muutettavaa, eikä 
ehdottomasti sitäkään, ettei kouluajan pituuteen saisi koskea, 
vaan yksinkertaisesti sitä, ettei oppikoulusta yliopistoon siirty- 
vien yleissivistyksestä ja henkisestä kypsyydestä saa vähääkään 
tinkiä. Pienen kansakunnan voima on sen korkeassa kulttuu- 
rissa, sen on jo omakin historiamme osoittanut. Sivistyneistö 
kokonaisuudessaan otettuna saa yleisen kulttuuripohjan juuri 
oppikoulussa, ja jos sitä heikonnetaan, koituu se maamme ylei- 
sen sivistystason madaltumiseksi. Välittömiä seurauksia esim. 

tuntuvasta opiskeluajan lyhentämisestä on mm. se, että korkea- 
koulut saavat epäkypsää ainesta. Tampereen Teknillisen opiston 
rehtori on äsken mainittuun mietintöön liittämässään vastalau- 
seessa sitovasti osoittanut, että näin on jo tapahtunut muutamia 
vuosia toimineiden 6-luokkaisten koelyseoiden kohdalla. Jos 
Suomen tiede ja siihen yhä enemmän perustuva talouselämä 
mielii pysyä kilpailukykyisenä, ei saa järkyttää perusmuok- 
kauksen antajaa, oppikoulua. Yleissivistyksen ja henkisen kyp- 
syyden taso on pyrittävä säilyttämään ainakin entisellään. On 
lisäksi varottava luottamasta pedagogisten taikatemppujen te- 
hoon 1700-luvun kasvatusopillisten mainosmestareiden tavoin. 

Sosiaalinen oikeudenmukaisuus on vaatimus, joka on ollut 
viime aikoina esillä enemmän kuin ehkä mikään muu noista mo- 
nista miltei demagogisesti käytetyistä iskusanoista. Yhteiskun- 
nallinen oikeudenmukaisuus on tavoite, jonka oikeutuksen jokai- 
nen rehti suomalainen on valmis tunnustamaan, mutta on koh- 
talokasta sekoittaa se koululaitoksen uudistukseen sillä tavoin 
kuin on tapahtunut ns. pohjakoulukysymyksen yhteydessä. Mi- 
kään komitea tai yksityinen tiedemies vi ole ottanut tutkiakseen 
oppikoulun sosiaalisia vaikutuksia Suomessa eikä yleensä koko 
koululaitoksen suhdetta kansamme sosiaaliseen rakenteeseen. 
Ilman mitään sitovia perusteluja ja todisteluja on hyväksytty 
eräiden poliittisten puolueiden eduskunnassa lausuma evästys ja 
sanotaan tri Ruudun komitean tavoin: ,,Täytynee katsoa, että 
yhteiskunnalliset näkökohdat, jotka ensi sijassa on otettava huo- 
mioon oppikoulun uudistusta toteutettaessa, puhuvat yhtenäis- 
koulun puolesta.” On todella syytä sanoa ,, täytynee katsoa”, kun 
ei ole mitään todellista ja luotettavaa selvitystä asiassa hankittu, 
vaikka kysymystä on jo toistakymmentä vuotta pohdittu. Tämä 
kysymys — kuten monet muutkin selviöinä otetut probleemit — 
onkin sitä laatua, että se vaatii tutkijakseen spesialistin. Komi- 
tean työ alkaa vasta sitten, kun perusprobleemit on meidän 
olojamme ja nykytarvetta varten perusteellisesti tutkittu, muu- 
ten horjuu koko rakennus. Tarpeellista selvitystä odotellessa on 
syytä huomauttaa, ettei sosiaalinen oikeudenmukaisuus ole suin- 
kaan samaa kuin sivistyselämälle ja psykologian tuloksiin nojau- 


24 


tuvalle kasvatukselle väkivaltaa tekevä koulupoliittinen mono- 
tonisuus. Sosiaalinen oikeudenmukaisuus ei mielestäni saa vaatia 
sivistyselämän väkivaltaista kanavoimista etukäteen tarkoin mää- 
rättyihin uomiin, sillä mahdollisimman suuri vapaus on kulttuu- 
rin elämisen ehto. 

Odoteltaessa luotettavaa selvitystä koulusta sosiaalisena il- 
miönä voitaisiin yrittää entistä tehokkaampaa lahjakkaiden mutta 
varattomien oppilaitten ja opiskelijoiden tukemista taloudellisesti. 
Lahjakkaiden yksilöiden eteenpäin menoa lahjojensa edellyttä- 
mää vauhtia voidaan tukea monilla eri tavoin. Stipendit ovat 
ennestään tuttuja, niitä lisättäköön. Meillä oppikouluissa koko- 
naan kokeilematonta oppilaskotijärjestelmää olisi syytä yrittää jo 
sosiaalisista syistä. Maalta kotoisin olevat koululaiset ja opiske- 
lijat ovat juuri asuntoon, ruokaan ja yleiseen huoltoon nähden 
paikkakunnalla asuviin tovereihinsa nähden huonommassa ase- 
massa. Varattomien ja lahjakkaiden avustaminen esim. tätä tietä 
kantaisi varmaan runsaan hedelmän. Oikein ohjatuista ja kou- 
lun valvonnan alaisista oppilaskodeista saisi koulu voimakkaan 
apulaisen fyysillisen kunnon, sivistyneen käytöksen ja luonteen 
kasvatuksessa. 

Merkittävimpiä ajatuksia, mitä tri Ruudun komitean mietin- 
nössä esiintyy, on pyrkimys sikäli yhtenäisen koulujärjestelmän 
aikaansaamiseen, että voidaan joustavasti ja portaittain nousta 
myös ammattilinjalla korkeakouluun asti. Varmaan kestävin 
keino liiallisen oppilastulvan estämiseksi oppikouluissa on am- 
mattikasvatuksen kehittäminen nykyistä korkeammalle tasolle, 
tekemällä keskikoulu ja ammattikoulu, lukio ja ammattiopisto, 
yliopisto ja ammattikorkeakoulu keskenään tasaveroisiksi ja jär- 
jestämällä siirtyminen ammattiopistosta ammattikorkeakouluun, 
miksei myös yliopistoon, nykyistä joustavammaksi. Tällä tavoin 
voisivat nuoruudessaan käytännöllisiä erikoisharrastuksia omaa- 
vat ja teoreettista lukutyötä vierovat päästä ajoissa mielialalleen 
ja nousta tätä linjaa korkeakoulusivistykseen asti. Monen hen- 
kinen kypsyminen tapahtuu sangen myöhään, näin on varsinkin 
ensi polven sivistyneistössä, ja siksi olisi varattava lahjakkaille 
ja tarmokkaille yksilöille mahdollisuus nousta maanviljelyskou- 

lusta porras portaalta aina agronoomitutkintoon asti, teollisuus- 
koulusta opistojen kautta teknilliseen korkeakouluun jne. Tie- 
tysti yliopisto-opintoihin siirryttäessä olisi vaadittava eräitä tut- 
kintoja mm. vieraissa kielissä ja yleissivistyksessä, mutta ei voi- 
mia hajoittavaa ylioppilastutkintoa. Kun teoreettinen opiskelu 
olisi näin kiinteässä kosketuksessa käytännölliseen ammattialaan, 
tuntuisi se järjelliseltä, ja vältettäisiin osittain maalta lähtevän 
nuorison vieraantuminen tuottavasta työstä, kuten oppikoulussa 
valitettavan usein tapahtuu. Tämän uudistuksen rinnalla tulisi 
pyrkiä oikaisemaan yleisen mielipiteen kieroja käsityksiä siitä, 
että muka vain teoreettisen opiskelun linjalla voidaan saavuttaa 
sivistyneen ihmisen maine ja asema. Samalla tulisi myös am- 
mattikasvatuksen piirissä tapahtua eräänlainen herääminen hu- 
maanisiin kulttuuriarvoihin nähden, sillä vasta silloin voi am- 
mattikasvatus luoda oppilaisiinsa oikean sivistyspohjan. Sopivia 
herätteitä ja kokemuksia antavat tässä suhteessa mm. Englannin 
ammattikoulut. Jos ammattikasvatus kykenee valamaan oppilai- 
siinsa oikeaa kulttuurihenkeä erikoiskoulutuksen ohella, silloin 
on mahdollisuuksia saada muutos aikaan myös yleisessä mieli- 
piteessä, ja yhteiskunta arvostaa lukion ja ammattiopiston lopet- 
taneen nuoren kansalaisen yhtä korkealle, vaikka toisen lahjat 
viittaavat käytäntöön, toisen teoreettisempaan hengen viljelyyn. 
Kuvailtuun olotilaan pääsemiseksi olisi ammattikasvatuksen lin- 
jalla suoritettava perusteellista uudistustyötä ja voimaperäistä 
julkista propagandaa, sillä oppikoululla on valtava historiallinen 
etumatka. 

Eri opiskeluasteiden nivellöitymisestä puhuessa on syytä tuoda 
esille kysymys, joka on ainakin virallisissa instansseissa koko- 
naan unohdettu, mutta jolla on suuri merkitys sekä yksilöitten 
että kokonaisuuden kannalta. On puhuttu paljon ylioppilaskir- 
joituksista, mutta vaiettu luonnottomasta hyppäyksestä oppikou- 
lun yksityiskohtia myöten säännöstellystä elämästä aivan rajat- 
tomaan akateemiseen vapauteen, hyppäyksestä, jonka seuraamuk- 
sista vain kaikkein tasaisimmat ja vankimmat yksilöt selviävät 
ilman vaurioita tai ajan hukkaa. Jokainen voi lähimmästä tut- 
tavapiiristään muistaa tapauksia, joille tämä ilman väliasteita 

suoritettu siirtyminen koulusta yliopistoon muutenkin kriitilli- 
senä ikäkautena on maksanut katkeria moraalisia, taloudellisia 
ja henkisiä kokemuksia, ehkäpä täydellisen perikadon. Harjoi- 
tusta vapaaseen työskentelyyn ja oman aikansa järjestelyyn tulisi 
tapahtua jo koulun yläasteilla, ja toisaalta yliopiston tulisi ny- 
kyistä paremmin huoltaa opiskelevien ensi askeleita. Kuinka 
oppikoulun yläluokkien työtä olisi järjesteltävä, jotta se antaisi 
tarpeellista luonteen harjoitusta itsenäisyyteen, siitäkin tarjoavat 
opastusta Englannin koulut, joissa luonteen kasvatukseen kiinni- 
tetään keskeinen huomio. 


Sisäinen elämä. 


Koulun sisäisessä työskentelyssä, opetustunnit mukaan luet- 
tuna, tulee kasvatustehtävän olla hallitsevana. Meidän perinnäi- 
nen, yksipuolisesti tietoelämään suuntautunut käsityksemme kou- 
lusta ilmenee jo käyttämässämme terminologiassa. Puhuessamme 
kasvatuslaitoksista tarkoitamme normaalisilta raiteiltaan suistu- 
neiden nuorten kasvatusta varten perustettuja laitoksia. Kun 
seurailee aikamme oppikoulun työskentelyä, tuntuu nimi todella 
paikalleen osuneelta, sillä siellä ei totta tosiaan tehdä muuta kuin 
opetetaan. Toinen asia sitten on, eikö nykyisessä yhteiskunnassa 
tarvita kasvatustyötä muualla kuin pahantapaisten erikoisissa 
laitoksissa. Monasti mainittu parhaillaan istuva tri Ruudun ko- 
miteakin, jonka tulisi suunnitella koko koulutoimen uudistusta, 
on sekin vanhan tavan mukaan vain vaatimattomasti ,opetus- 
toimen uudistuskomitea”. Itsenäinen Suomi tarvitsisi ensisijassa 
todellista kasvatuksen uudistamista, sillä opetustoimella on mei- 
dänkin maassamme jo yli 400-vuotiset traditiot, ja opetuspuoli 
on monin verroin helpompi hoidella kuin suhteellisen äkillisten 
sosiaalisten muutosten kodilta koulun harteille siirtämä siveelli- 
sen - luonteen ja fyysillisen kunnon kasvatus. Koululla ei ole, 
Englantia ja sen vaikutuksessa eläneiden maiden kouluja lukuun- 
ottamatta, juuri nimeksikään kokemusta varsinaisessa kasvatus- 
työssä, joka siirtyy ajan mukana yhä suuremmassa määrin kodilta 
koululle. Ainakin suomalaisen koulun, kansakoulu osittaisena 

poikkeuksena, työskentely on vielä nykyisin järjestetty täydelli- 
sesti opetusta silmällä pitäen, kuten tehtiin jo renessanssin klas- 
sillisten kielten kuormittamissa oppilaitoksissa. Miltei ainoa uh- 
raus muille jumalille ovat vaivaiset voimistelutunnit ja jokin 
vuosi sitten käytäntöön tullut hiihtoloma. Kauaa ei ole siitäkään, 
kun myös voimistelu oli enemmän tietopuolista oppimista kuin 
ruumiin harjoitusta. Viittasin jo Englantiin, jossa kasvatusnäkö- 
kohta on hallinnut pitempään ja täydellisemmin kuin missään 
muussa maassa, mutta täältä ei ole juolahtanut yhdenkään ko- 
mitean mieleen mennä herätteitä etsimään. Englantilainen koulu- 
laitos lepää muka liian erilaisilla perusteilla kuin omamme, joten 
sen menetelmät eivät sovellu meille. (Vrt. Mantereen komitean 
mietintö s. 42.) Väite on tosi. Englannin koululaitos lepää toi- 
silla perusteilla, mutta juuri siinä suhteessa, että se on organi- 
soitu enemmän kasvatusnäkökohtia silmälläpitäen kuin Euroopan 
mantereen maiden koulut, Suomi mukaan luettuna. Englannissa 
on pyritty tietoisesti vuosisatoja kasvattamaan kansalaisia ja val- 
tiollisia johtajia, eri aikoina erilaisella menestyksellä, mutta maan 
valtiollisen elämän terveys ja poliittinen vaikutusvalta osoitta- 
vat, että kasvatus on kantanut muihin maihin verrattuna suh- 
teellisen hyvän sadon, joten sen viljelymenetelmiä kannattaisi 
ainakin demokraattisuudellaan kehuvien maiden 'tutkistella. 
Luonteenkasvatuksen saattaminen koululaitostamme hallitsevaan 
asemaan tietopuolista opetusta syrjäyttämättä on Suomen koulu- 
uudistuksen ydinkysymys. Tärkeimpiä tehtäviämme on suunni- 
tella, millä keinoin opettajan persoonallisuus pääsisi nykyistä va- 
paammin ja tehokkaammin vaikuttamaan oppilasainekseen. Tämä 
pyrkimys asettaa meidät mm. sen laajakantoisen pedagogisen ja 
hallinnollisen kysymyksen eteen, onko koululaitoksen hallinnol- 
linen keskitys viety liian pitkälle? 

Yhtenä kysymyksenä monien muiden joukossa on se, mitä ja 
miten koulussa on opetettava. Tähän on suurin osa yleistä huo- 
miota keskittynyt. Koska tästä on niin paljon puhuttu ja kir- 
joitettu, supistan sanottavani lyhyeen. Syynä siihen, että saamme 
yhtä mittaa käsitellä oppikurssi- ja oppiainekysymyksiä, on pyr- 
kimys määritellä laeilla ja asetuksilla pikku piirteitä myöten 

mitä, milloin ja miten on opetettava. Kun raskas virkakoneisto 
on saanut vuosikausia puuhatun pikku uudistuksen toimeksi, 
saattaa tilanne jo olla siksi paljon muuttunut, että uudistus ei ole 
enää ajan tasalla. Monista pikkukiistoista vältyttäisiin ja kor- 
keammat kouluviranomaiset saisivat keskittyä suurempiin kas- 
vatuskysymyksiin, jos annettaisiin johtokunnille ja rehtoreille 
opettajakuntineen suurempi toimintavapaus oppikursseihin näh- 
den. Näin pääsisi kunkin ajan henki ja paikkakunnan erikois- 
tarpeet välittömästi vaikuttamaan kouluun ja koulu tulisi lähei- 
semmäksi suurelle yleisölle ja samalla lähemmäksi käytännöllistä 
elämää. Ajattelen tässä mm. kysymystä siitä, mitä vieraita kie- 
liä koulussa luetaan. Annettakoon käytännön määrätä, mikä kieli 
on halutuin ja tarvitaanko esim. ruotsia. Väitteet siitä, että esim. 
englanti ei soveltuisi opetusopillisesti koulujemme pääkieleksi, 
kumoutuu jo siihen tosiasiaan, että se on useimpien maiden kou- 
luissa pääkielenä. . Kielten opetus olisi muutenkin hengeltään ja 
opetustavoiltaan uusittava, ja tämä uudistus olisi alotettava yli- 
opistosta ja normaalilyseoista, sillä nykyinen kieltenopettajakun- 
tamme ei yksinkertaisesti kykene muuhun kuin totuttuun teo- 
reettiseen ja hedelmättömään treenaukseen ylioppilaskirjoitusta 
varten. Kenkä puristaa juuri tästä arasta kohdasta: ei ole kykyä 
uusien kielten elävään ja käytännölliseen opettamiseen. Pää- 
määränä on oleva, että ylioppilas, samoin kuin teknillisen opis- 
tonkin käynyt, osaa käytännöllisesti yhtä suurta sivistyskieltä. 

Paljon puhutusta linjajaosta vain eräs seikka. Kun peruste- 
taan ainakin kaksi selvää päälinjaa, joista toinen on humanisti- 
nen, ilman ,,korkeampaa” matematiikkaa, on lukioasteella kui- 
tenkin opetettava eräänlaista , sivistyneen kansalaisen aritme- 
tiikkaa”. Tarkoitan tällä sitä, että lukioluokilla myös humanis- 
tisella linjalla kertailtaisiin keskikoulun laskuopin kurssia, niin 
että vielä maisterinakin osaisi laskea esim. korkoa korolle. Tä- 
män ohessa olisi matematiikan opetuksessa käytettävät esimerkit 
valittava todellisesta elämästä. Yläluokilla suuntautuu ainakin 
poikien mielenkiinto jo yleiseen yhteiskunnalliseen ja taloudel- 
liseen elämään siinä määrin, että voitaisiin ottaa esimerkit edus- 
kunnan tai kunnan tulo- ja menoarviokäsittelystä, vakuutus- ja 

pörssilaitoksista. Tällaisen laskentokurssin jälkeen ymmärtäisi 
akateemisesti sivistynyt kansalainen sanomalehden finanssisivun 
salaperäiset merkit ja osaisi laskea, montako puntaa hän kykenee 
ostamaan taskussaan olevilla Saksan markoilla suunnatessaan 
matkansa Berliinistä Lontooseen. 

Nykyaikaisessa oppikoulussa pyrkii esiintymään oppiaineisiin 
nähden runsauden pulaa. Ei riitä viikossa tunteja kaikille hy- 
ville asioille. Uusimpia tulokkaita koulujen opetusohjelmiin ovat 
yhteiskuntaoppi, raittiusopetus, väestösuojelu- ja heimo-opetus. 
Tässä yhteydessä on muistettava se pedagoginen totuus, että eräitä 
asioita opetetaan tehokkaimmin silloin, kun oppilas ei tiedä ole- 
vansa opetuksen kohteena. Koulussa voidaan opettaa paljon sel- 
laista, jota ei näy lukujärjestyksessä, kunkan vain opettajat ovat 
tietoisia tavoitteistaan. Esitin jo yhteiskuntaoppiin nähden kan- 
tani, että sitä on parempi opettaa historian, maantieteen, äidin- 
kielen, uskonnon ja miksei myös matematiikan yhteydessä. Sa- 
maa välillistä ja epäsuoraa opetusta pitäisin parhaana myös rait- 
tius- ja heimo-opetuksessa. Maanpuolustuskasvatus — olisi eh- 
dottomasti käytettävä sanaa maanpuolustuskasvatus eikä -opetus 
— on maallemme niin elintärkeä kysymys, ettei saa tuudittautua 
siihen luuloon, että maanpuolustuksen asia olisi autettu silloin, 
kun tälle ,,oppiaineelle” on varattu tila lukujärjestyksessä. Maan- 
puolustushenki on asia, jonka on oltava kaiken koulutyön hen- 
kisenä ytimenä. Eri aineiden, tässä erikoisesti historian, voimis- 
telun, maantieteen ja kemian opettajilla ja oppikirjojen tekijöillä 
tulisi olla selvät suunnitelmat, missä yhteyksissä maanpuolustuk- 
seen ja väestönsuojeluun kuuluvia asioita voidaan ottaa esille. Jos 
oppikursseissa olisi edellä kuvattua väljyyttä, olisi innostuneilla 
opettajilla erinomaiset mahdollisuudet. Tähän henkiseen ja tie- 
dolliseen kasvatukseen tulisi liittyä kiinteästi käytännölliset har- 
joitukset, joiden tulisi tapahtua voimistelun yhteydessä. Meillä ei 
ole takeita siitä, mitkä tuulet milloinkin puhaltavat vaikutusval- 
taisilla paikoilla. Senkin vuoksi, pedagogisten syiden lisäksi, on 
tärkeää, että tällainen perustavaa laatua oleva puoli kuin maan- 
puolustuskasvatus, on niin monipuolisesti ankkuroitu opetusoh- 
jelmaan ilman varsinaista nimikilpeä, ettei sitä käden käänteessä 

voi mikään mahti pois pyyhkäistä. Isänmaallisuuden ja maan- 
puolustustahdon on oltava aksiomaattista. E 
Koulun sisäisen elämän organisoimisessa on kansalaisharjoit- 
telun salaisuus, ja tässä taidossa olemme jääneet pahasti jälkeen 
muusta maailmasta. Viittasin jo alussa siihen, että koulun on 
annettava .suoranaista käytännöllistä harjoitusta eräissä perusta- 
vaa laatua olevissa kansalaistehtävissä. Nykyisin jo muutamissa 
kouluissa annettu puhekoulutus olisi saatava entistä yleisem- 
mäksi. Tämä kuten myös kyky esiintyä julkisuudessa, sivistynyt 
ulkonainen käytös, johtajakyky ja yleinen tottumus hoidella yh- 
teisesti tehtäviä, pääseminen irti väärästä individualismista, ovat 
asioita, joita voidaan harjoitella koulun vapaissa yhdistyksissä ja 
kerhoissa. Vapaille harrastuksille on kasvatuskeinoina annettava 
niille kuuluva ja koeteltu arvo. Tämä erinomainen luonteenkas- 
vatuksen ja kansalaisharjoittelun väline saadaan kunniaansa ja 
täyteen tehoonsa vasta sitten, kun sitä pidetään yhtä kiinteästi 
koulun työhön kuuluvana kuin historian tai matematiikan tun- 
teja ja kun sille annetaan käytettäväksi koulun aikaa. 
Fyysillinen kasvatus ei ole Suomen koululaitoksessa saanut 
vielä sille kuuluvaa arvoa eikä sen kaikkia mahdollisuuksia vielä 
läheskään tajuta. Voimistelun opettaja ei ole yksinomaan ,,jump- 
pamestari”, vaikka sellaiseksi näyttävät monet voimistelun opet- 
tajat itsekin tehtävänsä ymmärtävän. Ei, vaan hän on sen Ili- 
säksi mitä keskeisin tekijä oppilaitten luonteen kasvattajana pu- 
humattakaan hänen mahdollisuuksistaan sivistyneen ja reippaan 
käyttäytymisen ja ulkonaisen esiintymisen harjoittajana. Voimis- 
telunopettajan tulisi jos kenen olla todellinen gentleman, sillä 
pallopelin tiimellyksessä istutetut reilun ja rehdin toveruuden, 
sääntöjen kunnioituksen, viimeiseen asti yrittämisen kultaiset 
elämän ohjeet juurtuvat nuoren pojan olemukseen aivan toisella 
tavoin kuin jonkun nuhdesaarnan jälkeen tehdyt hyvät päätök- 
set. Mainitsin jo äsken voimistelun yhteydessä tapahtuvan maan- 
puolustusharjoituksen. Jokaisen voimistelunopettajan tulisi olla 
reserviupseeri, naisopettajien perusteellisen lotta- ja sanitääri- 
koulutuksen saaneita, sillä muuten he eivät kykene näkemään 
voimistelun tarjoamia mahdollisuuksia. Kaikki tämä edellyttää, 

että voimistelun käyttöön luovutetaan kouluissa yksi kokonainen 
iltapäivä viikossa ja että muut opettajat velvoitetaan kykyjensä 
mukaan avustamaan. Ei tee näet pahaa opettajistonkaan fyysil- 
liselle ja henkiselle kunnolle joutua vaikka palkan edestä kerran 
viikossa raittiiseen luontoon. 


Suomen kasvatuksen todellinen uudistaminen on valtava 
probleemi sekä syvyydeltään että laajuudeltaan. Edellisessä or 
vain viittailtu eräisiin probleemiryhmiin, joista kustakin erikseen 
voisi kirjoittaa teoksen. Ne ovat kysymyksiä, jotka kaipaisivat 
kaikki syvällistä tutkimusta ja kärsivällistä kokeilua. Tällainen 
kokeilutyö olisi järjestettävä vakinaisten kouluviranomaisten toi- 
mesta, tai jos nämä ovat kansliatyön ylirasittamia, perustetta- 
koon todellinen kasvatustoimen tutkimuslaitos. Itsenäisen Suo- 
men kasvatus on uudistettu vasta silloin, kun koko koululaitos 
rakentuu kansalliselta pohjalta nousevalle kasvatustieteelle, kun 
kasvatustehtävä on päässyt hallitsemaan myös oppikouluja ja kun 
kansaldisen kasvatus on saavuttanut vallitsevan aseman tieto- 
puolisen yksilökasvatuksen yli. 

RATKAISIKO SUOMEN APU VIRON 
VAPAUSSODAN 


Vee-tee-ee 


Sa vapaussodan valtavien 20-vuotisjuhlallisuuksien vä- 
hitellen siirryttyä miellyttävien muistojen joukkoon alkaa sarja 
uusia sytyttäviä muistojuhlia — heimosotiemme kahden vuosi- 
kymmenen takaiset tapahtumat aiheenaan — ja niistä ensim- 
mäisinä Viron vapaussotaan osallistumisemme juhlallisuudet, 
joita vironkävijät tammisunnuntaina viettivät pääkaupungis- 
samme. 

Juhlat ja juhliminen toisaalta ja sota toisaalta, sopivatko ne 
yhteen? Jos me juhlisimme sotaa, sen kauhuja ja sen väkival- 
taa, sen tuhoja ja sen vuodattamaa verta, voisi asiasta olla ole- 
massa eri mieltä. Mutta sitä emme tee. Juhlinnallamme on 
toinen tarkoitus. Me juhlimme niitä saavutuksia, joihin sotaisat 
tapahtumat johtivat, me juhlimme sitä oman ja heimokanso- 

jemme vapautta ja itsemääräämisoikeutta, johon sodan avulla 
— koska muuta keinoa ei ollut — kerran pyrimme. Ja lopuksi 
me juhlimme sitä suomalaista soturikuntoa ja uhrautuvaa va- 
paussoturihenkeä, aseveljeyttä, jota vuosikymmenien takaiset 
tapahtumat niin runsaasti sisälsivät. Eikä juhlintamme tarkoitus 
lopultakaan ole olla vain taaksepäin, menneisyyteen, suuntau- 
tunut, vaan on sillä päinvastoin suuri, eteenpäin, tulevaisuu- 
teen tähtäävä päämäärä. Nousevalle polvelle, sille, joka pari 
vuosikymmentä. sitten oli liian nuorta olemaan mukana, on 
näitten juhlien yhteydessä annettava esimerkkejä ja tavoitteita, 
näytteitä siitä, mihin vaikeina hetkinä pystyttiin ja mitä uupui, 
jotta he omalta kohdaltaan olisivat tarvittaessa valmiit saman- 
laisiin tai vieläkin suurempiin uhrauksiin ja saavutuksiin Suo- 
men ja sen heimojen puolesta. 

Kun alempana käsitellään Viron vapaustaistelua ja suoma- 
laisten osallistumista siihen, ei tarkoituksena ole niinkään asial- 
linen kuvaus varsinaisista tapahtumista, joista näinä päivinä 
niin paljon on kirjoitettu, kuin eräin välähdyksin pyrkiä tuo- 
maan esiin sitä henkeä, joka näihin tapahtumiin johti ja joka 
määräsi niitten arvon ja merkityksen, ei vain autettavalle Vi- 
rolle, vaan omalle isänmaallemmekin. 

Me kaikki tunnemme Viron vapaussodan synnyn ja siihen 
johtaneet tapahtumat. Muistamme, miten oman vapaussotamme 
tuskin päästyä kunnolla alkamaan, eteläinen veljeskansamme, 
tai oikeammin kourallinen sen rohkeimpia miehiä, julistautui 
itsenäiseksi 24. 2. 1918 olosuhteissa, jotka kerta kaikkiaan olivat 
synkkääkin synkemmät. Tosin osaan maata Venäjän vallan- 
kumouksen jälkiä kulkeutunut bolS$evismi tukahtui alkuunsa — 
mutta Viro suistui samanaikaisesti itsenäisyysjulistuksen kanssa 
saksalaiseen valtaukseen, joka tapahtui, ainakin osittain, balti- 
laisen aateliston toimenpiteestä ja kokonaankin sen hengessä. 1) 


1) Edellytämme tässä, että Viron aikaisempi historia on lukijalle 
tunnettu ja samalla siis myös se merkitys, mikä ,baltilaisilla parooneilla” 
on siinä ollut. 

Jos muistamme, että Saksa vielä tällöin oli maailman mah- 
tavimpia sotilasvaltioita, jolta Venäjän vallankumous käytän- 
nöllisesti katsoen oli neutralisoinut yhden mahtavan vihollisen, 
ymmärrämme, ettei tämä Viron valloituskaan sille merkinnyt, 
varsinkin kun samanaikaisesti miehitettiin muutkin Itämeren 
maat, ainoastaan tilapäistoimenpidettä. Ennen kaikkea kuiten- 
kin on selviö, että Virossa seurannut hallinto, siis valloitetun 
maan sotilashallinto, jonka kärkkäinä neuvonantajina ja aloit- 
teentekijöinä jo mainitut baltilaiset feodaaliherrat toimivat, ei 
ollut suinkaan suopea virolaisille kansallisuus- ja itsenäisyys- 
ajatuksille. 

Saksalainen sotilashallinto ensi töikseen hajoitti Viron ar- 
meijan, joka vallankumouksen jälkeen vähitellen oli saatu koo- 
tuksi eri puolilta Venäjää — muistakaamme, että virolaiset, joi- 
den maa oli ollut tavallinen venäläinen kuvernementti, olivat 
palvelleet maailmansodassa asevelvollisina Venäjän armeijassa 
—, takavarikoi suurimman osan sen aseistusta, ampumatarvik- 
keita ja varusteita, mutta aseisti ja varusti samanaikaisesti 
baltilaiset paroonit. 

Ei ole ihmeteltävä, etteivät saksalaiset miehitysjoukot enti- 
sissä venäläisissä kuvernementeissä, joissa ne olivat jo aikai- 
semmin joutuneet tekemisiin sekä vakoilevien että muuten pet- 
tävien juutalaisten kanssa, ja joissa niillä ,paikkakuntalaisina” 
neuvonantajinaan ja asiantuntijoinaan oli pääasiallisesti kovasti 
isänmaallisia ja saksalaismielisiä Itämeren saksalaisia, kiinnit- 
täneet huomiota maan kantaväestön ajatuksiin, toiveisiin ja 
pyrkimyksiin. Miltei yhtä oikeutetusti kuin me, eräitä poikkeus- 
tapauksia ja -aloitteita lukuunottamatta, tunnemme kiitollisuutta 
saksalaisia auttajiamme ja heidän sangen suurenmoista johta- 
jaansa kreivi von der Goltzia kohtaan, virolaiset muiste- 
levat taas syvällä katkeruudella saksalaisia miehitysjoukkojaan 
ja heidän vähemmän onnistunutta johtajaansa, vapaaherra von 
Seckendorffia. 

Paitsi vasta kootun, n. kahden divisioonan suuruisen Viron 
armeijan hajoittamista saksalainen € sotilashallinto tietenkin 
alunperin pyrki tuhoamaan itsenäiseksi julistautuneen maan 

väliaikaisen hallituksen, joka sentakia yritti piileksiä, mutta sii- 
täkin huolimatta myöskin toimia mahdollisimman aktiivisesti. 
Osa hallitusta, ennen kaikkea sen puheenjohtaja Päts, saa- 
tiinkin vangituksi. Mutta se oli sitä ennen ennättänyt järjestää 
edustajiaan eräisiin tärkeimpiin ulkovaltoihin, nimenomaan Eng- 
lantiin. Ja näitten ansiota on se, että Viro ratkaisevimmalla 
hetkellä sai sangen suuriarvoista apua nimenomaan juuri Eng- 
lannilta, ja että ulkomaille saatiin edes jonkinverran oikeita tie- 
toja veljeskansamme asioista — saksalainen sotilashallinto ni- 
mittäin oli ensi toimenpiteinään järjestänyt maahan äärimmäi- 
sen ankaran sensuurin ja lakkauttanut kaikki kansalliset lehdet. 
Tämä sensuuri myös selittää, miksi meillä — olihan meilläkin 
syksyllä 1918 oma , saksalainen valtausjoukkomme” — oli niin 
vähän ja hataria tietoja naapurimaastamme. 

Vasta Saksan vallankumous syksyllä 1918 muutti sangen 
äkkiä Viron tilanteen. Sen tärkeimmät seuraukset olivat: 

— väliaikaisen hallituksen jäsenten, ennen kaikkea Pätsin 
vapautuminen vankeudesta, 

— saksalaisten joukkojen suhteellisen äkillinen poistuminen 
maasta ja 

— bolsevikkien yritys uudelleen tunkeutua Viroon, jota he 
pitivät puoli-ilmaisena saaliinaan. 

Olemme selostaneet suhteellisen tarkoin ne olosuhteet, jotka 
olivat luoneet Viron vapaussodan lähtötilanteen, koska ne kä- 
sityksemme mukaan muodostavat pohjan seuraavassa käsiteltä- 
vän ymmärtämiselle. — Voimme nimittäin kuvitella olosuhteet, 
joihin veljeskansamme itsenäisyysmiehet saksalaisen miehityk- 
sen poistuttua totesivat joutuneensa. Armeija oli siis hajoitettu 
— kaikeksi onneksi Virolla oli olemassa sekä koulutettua pääl- 
lystöä että miehistöä, joskin jälkimmäinen oli osittain sotaan 
väsynyttä, osittain tuskin vielä tietoisesti kansallis- ja itsenäi- 
syysaatteen elähdyttämää — saksalaiset olivat takavarikoineet 
ja joko tuhonneet tahi myyneet (jopa bolSevikeillekin, m.m. 
Riiassa) maan aseistuksen, ampumatarvikkeet ja varusteet. 
BolSevikit hyökkäsivät aluksi Narvan suunnalta, mutta sangen 

Eräs Pohjan Poikain ryhmä, 
joka komppaniansa päällikön 
lausunnon mukaan oli sekä 
Suomen että Viron vapaus- 
sodan -urhoollisimpia. 


Kuperjanovin sissien 
muistolahja Pohjan 
Pojille. Kuva esittää 
Pajun taistelua. 


Eräs vartioryhmä Ant- 
salon luona. 4 miestä 
on vartiossa läheisellä 
sillalla, jota vihollinen 
ahkeraan hätyytteli. 


Kaikki tämän kirjoituksen kuvat on luutn. Kurejoki luovuttanut toimituksen käytettäväksi. 


pian myös etelästä, Valkin suunnalta. Käteisvaroja ei niitäkään 
ollut juuri nimeksikään. 

Mutta väliaikainen hallitus ei sekään siekaillut. Se päätti 
ryhtyä toivottomalta näyttävään tekoon, päätti ryhtyä maata 
puolustamaan ja julisti — tosin aluksi vain - vapaaehtoisten — 
kutsunnan ja liikekannallepanon. Samanaikaisesti se kääntyi 
ulkomaiden puoleen, pyytäen Englannilta laivastotukea ja tais- 
telutarvikkeita ja m.m. Suomelta lainaa, aseita ja — mikäli 
mahdollista — myös miehiä. Tämä tapahtui marraskuussa 1918. 

» Tilanne maassamme ei ollut kehuttava. Sisäinen tilanne oli 
vielä epävarma, etenkin elintarviketilanne sangen heikko, sak- 
salaisia joukkoja paraikaa kotiutettiin, elimme edelleen sota- 
tilassa bolSevikien kanssa — ja oli syytä pelätä, että saksalais- 
ten joukkojen poistuminen maastamme voisi aiheuttaa sillä ta- 
holla aktiivisempaakin toimintaa. Omaa laivastoa meillä ei ollut 
nimeksikään, kun sitävastoin bolSevikeilla oli koko keisarival- 
lan aikuinen mahtava Itämeren laivasto — ehkäpä juuri tämä 
seikka aiheutti eniten levottomuutta Saksan laivaston poistut- 
[tua. Eipä siis ihme, että sangen suuressa osassa maamme joh- 
'tavimpia poliittisia piirejä Viron avustamista pidettiin mahdot- 
'tomana, ainakin mitä joukkoihin tulee. Lisäksi ei heimous- 
hengestä sanan nykyisessä mielessä juuri voinut puhua. Siinä 
suhteessa olimme , läntisen orientoitumisen” kannalla sikäli, että 
me mieluummin osoitimme heimoihimme kiinnostumista loista- 
vien juhlien maljapuhein, itsekin innostuen omasta sydämemme 
hehkusta, kuin teoin ja toimimalla. 

Mutta oli meillä miehiäkin. Oli ennen muita silloinen val- 
tionhoitajamme Svinhufvud, joka lausui kuuluisat sanansa: 
,Veljiä on autettava!”, ja siten valtiovaltamme kor- 
keimmalta taholta. kiinnitti aktiivisen toiminnan jalon peri- 
aatteen. 

Ensi apumme veljeskansalle käsitti sitä, mitä nopeimmin 
voitiin toimittaa lahden yli, rahaa ja aseita. Rahaa toimitettiin 
parissa erässä yhteensä kaksikymmentä miljoonaa silloista 
markkaa, aseita taas puolisenkymmentätuhatta kivääriä, mil- 
joonan verran patruunoita, parisenkymmentä tykkiä ja niihin 

lähes 10,000 ammusta, konetuliaseita, varusteita, sidetarpeita 
y.m. 

Viron oma vapaaehtoiskutsunta oli sujunut kehnosti. Joulu- 
kuun alussa oli hallituksella koossa seuraava määrä joukkoja: 
Vörussa 3. Rykm.: 20 ups. ja 172 miestä (aseitta ja varusteitta); 
Tartossa 2. Rykm.: n. 20 ups. ja 100 miestä (aseitta); Etelä- 
Virossa 120 suojeluskuntalaista; Tallinnassa 1. Rykm. 51 ups. ja 
4 miestä; 1. Ratsurykm.: 150 miestä ja 8 hevosta; 1. Tykistö- 
rykm.: 18 ups. ja 66 miestä; Rakveressa 5. Rykm.: 20 ups. ja 
166 miestä; Rakveren lähistöllä Panssarijuna N:o 1.: n. 20 ups. 
ja 60 miestä; Narvan rintamalla 4. Rykm.: 100 ups. ja 466 miestä 
(osa suojeluskuntalaisia). Narvan suunnalla hyökkäsi hyvin 
aseistettu ja järjestetty, näihin aikoihin ainakin 2,000 miehen 
vahvuinen vihollinen. 

Hallituksen. oli siis pakko ryhtyä radikaalisempiin menetel- 
miin. 1. 12. 1918 julistettiin liikekannallepano ja kutsuttiin 
aseisiin neljä ikäluokkaa. Tosin täten saatiin enemmän miehiä 
lippujen alle, mutta ei niin paljon kuin oli toivottu, asevelvolli- 
suuspakoilu oli sangen yleistä. Sitäpaitsi ei aines kaikeltaan 
ollut täysin ensiluokkaista. Tarvittiin vieläkin voimakkaampia 
toimenpiteitä, ja silloin hallitus kääntyi kansan isänmaallisim- 
man osan, sen ylioppilaitten ja koulujen yläluokkalaisten puo- 
leen, ja ,se naula veti”. Seurauksena oli, että monet Viron 
vapaussodan ensimmäiset ja urhoollisimmat joukko-osastot suu- 
resti muistuttivat meidän vastaaviamme siinä, että niiden run- 
gon muodostivat ylioppilaat ja koulupojat opettajineen sekä 
yleensä sivistyneet, vapaaehtoiset kansalaiset. 

Veljeskansamme kääntyminen puoleemme ei ollut kaikunut 
kuuroille korville, apua lähti kuin lähtikin, ja vieläpä kaikkein 
kriitillisimmällä hetkellä. Joukkoja sitävastoin ei. Mutta vel- 
jien auttaminen oli aloitettu, eikä se voinut päättyä näin, vain 
joittenkin markkojen ja eräitten aseitten lähettämiseen. Luu- 
lisin miltei, että naiset aloittivat seuraavan vapaaehtoisen 
avustuksen, ryhtyen valmistamaan sidetarpeita, alusvaatteita 
y.m. talvisodassa tarpeellista. Pian oli kautta maan ryhdytty 
toimintaan tässä mielessä. 

Mutta huonostipa olisivat olleet asiat Suomessa, ellei vielä- 
kin tehokkaampaa apua olisi pystytty järjestämään, ellei viral- 
lisesti, niin ainakin epävirallista tietä, ellei hallituksen vakinais- 
ten joukkojen avulla, niin sitten vapaaehtoisin joukoin. Useal- 
lakin » taholla samanaikaisesti heräsi aloite tähän toimintaan. 
Monet heimotyön tekijät ja arvovaltaiset kansalaiset ryhtyivät 
kirjoittamaan asiasta sanomalehtiin sytyttäviä kirjoituksia, ja 
koska juuri päättynyt vapaussota oli luonut toiminnan henkeä 
maahan, oli sanoista vain lyhyt askel tekoihin. Käsitettiin täy- 
sin, mitä maallemme merkitsi se, että parin tykinkantaman 
päässä pääkaupungistamme eli itsenäinen läheinen veljeskansa 
— eikä vihollisemme. Muistettiin oman vapaussotamme vaikeu- 
det ja bolsevismin kauhut omassa maassamme ja niistä tahdottiin 
rientää veljiä varjelemaan. Ei tahdottu joutua samaan asemaan 
veljeskansan silmissä, kuin mihin omassa vapaussodassamme 
vanha 'emämaamme joutui meidän silmissämme (ja siihenhän 
alkoi viitata hallituksen virallinen kanta: ei joukkoja Viroon!). 
Viron tehokas auttaminen oli oleva Suomen kunnia-asia, ja se 
oli suoritettava vaikka läpi harmaan kiven. Periaate oli selvä, 
avustamishalua oli, kysyttiin vain niitä arvovaltaisia henkilöitä, 
jotka ryhtyisivät tarpeeksi tehokkaan avustustoiminnan joh- 
toon. Ja nekin löytyivät, kun etsittiin. 

Käännyttiin kaikkien puolueitten puoleen ja saatiin kokoon 
Viron Avustamisen Päätoimikunta, jonka puheenjohtajaksi tuli 
itsenäisyyssenaattimme jäsen, senaattori O. W. Louhivuori 
ja jonka muut jäsenet koottiin kaikista puolueista, sosialide- 
mokraatteja tietenkään lukuunottamatta. Mistä syystä he tällä- 
kin kertaa pettivät, on käsittämätöntä, sillä parhaalla tahdolla- 
kaan ei Viron vapaustaistelua ainakaan voida selittää kansalais- 
sodaksi. 

Mutta jo ennen Viron Avustamisen Päätoimikunnan syntyä 
oli ryhdytty värväämään vapaaehtoisia. On sangen merkillistä, 
vaikka ei mitenkään luonnotonta esim. nykyisiä oloja maas- 
samme ajatellen, ettei kumpaankaan suureen joukko-osastoon, 
jotka maastamme Viron avustamiseksi värvättiin, liiennyt suo- 
malaista, nim. synnynnäistä suomalaista johtajaa. Olihan tosi, 


40 


ettei meillä ollut paljon korkeamman sotilaallisen koulutuksen 
saanutta johtajistoa — kourallinen Venäjällä koulutuksensa saa- 
neita, muutama vanhan Haminan Kadettikoulun kasvatti ja sit- 
ten — jääkärit. Mutta ensinnäkin virallinen kanta oli se, että 
oma maa kipeästi tarvitsi kaikki johtajansa, ja toiseksi — jää- 
kärien ylvään marssin kolmas säkeistö oli silloin — ja tuntuu 
olevan toistaiseksi vieläkin — tuomittu uuden polven toteutetta- 
vaksi myöskin teoin. Sitä sytyttävämpiä olivat ne nimet, 
ja niiden miesten maine jo vapaussotamme ajoilta, jotka saatiin 
johtajiksi rohkealle yritykselle. Alun antoi majuri (sittemmin 
eversti) Martin Ekström, joka ensimmäisenä ryhtyi vär- 
väämään I Suomalaista Vapaajoukkoa. Eversti 
Ekströmissä, ruotsalaisessa soturissa ja upseerissa, yhtyi 
kaikki se, mitä läntisessä naapurimaassamme on kauneinta ja 
ylväintä, hän oli rohkea ja vastuunaulis johtaja, monipuolisesti 
koulutettu taktillinen kyky ja kokenut sotilas, mutta ennen kaik- 
kea hän oli ritari ja gentlemanni, alaisistaan huolehtiva, joskin 
vaativa esimies ja juuri tottunut ja pystyvä sellaisiin tehtäviin, 
joissa henki ja moraalinen lujuus merkitsee enemmän kuin aineel- 
liset arvot, miesten luku, aseistus ja koulutus. Seuraavaa jouk- 
koa, Pohjan Poikain Rykmenttiä, komensi eversti 
Hans Kalm, syntyään virolainen, maailmansodan koulun 
käynyt, suomalaisittain rohkea ja karski, joukkoihinsa miltei yli- 
luonnollisen vaikutuksen omaava, itsenäinen, jopa joskus suoras- 
taan itsepäinenkin, terästahtoinen ja teräshermoinen johtaja, joka 
ei pelästynyt numeroita eikä joukko-osastolukuja, olipa kyseessä 
ryssä tai mikä tahansa muu vihollinen. Edellytyksenä kumman- 
kin niin loistavalle toiminnalle, toisaalta sille luottamukselle, 
jonka he saavuttivat maamme kaikissa piireissä jo värväys- 
aikoina, toisaalta sille vaikutukselle, mikä heillä oli miehiinsä 
alusta alkaen, oli heidän verraton toimintansa Suomen vapaus- 
sodassa, joka oli ehtinyt tehdä kummastakin sankarin, milteipä 
tarunomaisin sädekehin. 

Kun järjestelypuoli oli selvää ja värväykseen voitiin ryhtyä, 
ei enää ollut vaikeuksia miesten saannissa. Niin päivänselvä oli 
Viron avustamiskysymys suomalaisille, ettei propagandaa siinä 

'mielessä kuin esim. aikanaan Englannissa, värvättäessä maail- 
mansotaan miehiä, tarvittu lainkaan. Huhupuheina oli miehestä 
mieheen kulkenut tieto veljeskansan avuntarpeesta, ja jo samana 
päivänä kuin ensimmäiset viralliset värväysjulisteet oli jul- 
kaistu maan lehdissä, oli m.m. eräässä suurehkossa maaseutu- 
keskuksessa koolla kokonainen komppania. Miehiä tuli, tuli niin 
;paljon kuin suinkin voitiin ottaa vastaan. Tulipa niitä liikaakin, 
sillä Suomen hallitus, joka ei katsonut voivansa niissä olosuh- 
teissa päästää liian suurta miesmäärää maan rajojen ulkopuolelle, 
oli rajoittanut lähetettävien apujoukkojen miesmäärän. 

Värväys oli käynnissä, joukko-osastoja järjesteltiin, varustet- 
tiin, keskitettiin Helsinkiin, aseistettiin, jopa koulutettiinkin, niin 
paljon kuin voitiin. Etenkin päällystöstä ja alipäällystöstä oli 
puutetta, sillä niistä ei armeijamme, joka itse kärsi tavatonta 
päällystöpuutetta, kuten vieläkin on asian laita (silloin johtui 
puute siitä, ettei ollut ollut aikaa koulutukseen, nykyään taas 
siitä, ettei ole varoja tarpeeksi — ei koulutukseen eikä palkkauk- 
siin, t.s. , vakansseihin”), katsonut millään voivansa luopua. 
*Seurauksena oli, että hyvin huomattava osa alempaa upseeristoa 
ja alipäällystöä saatiin vapaussodan aikana johtajiksi kouluuntu- 
neista koulupojista, jotka alaikäisyyden perusteella oli vapautettu 
tai nyt vapautettiin armeijasta ja pääsivät sillä tavoin saa- 
maan heille itselleen varmaankin arvokasta, vaikka rauhanajan 
tulevaa upseerikoulutusta ja -uraa silmälläpitäen toisarvoista, 
jopa osittain negatiivistakin kokemusta. 


Näin sivuutettiin vuoden vaihde, ennenkuin ensimmäiset suo- 
malaiset joukot saapuivat rintamalle. Kriitillisin oli tilanne poh- 
joisella, n.s. Virun rintamalla, siis suunnassa Narva—-Rakvere— 
Tallinna, jossa vihollinen ei ollut enää kovinkaan kaukana Tal- 
' linnan porteilta. Kuitenkaan ei tilanne ollut mitenkään toivoton, 
sillä jo tammikuun alkupäivinä siinä oli tapahtunut virolaisille 
edullinen käänne. Tähän mennessä oli sille suunnalle jo saatu 
kokoon virolaisten omien tietojen mukaan 152 ups., 2,447 pistintä 
(jv:eä), 603 miekkaa (rv:eä), 22 kevyttä ja 92 raskasta kk:iä ja 
21 tykkiä (joukossa myös erittäin suurimerkityksiset kolme 

panssarijunaa miehistöineen ja aseistuksineen, aselaji, joka koko- 
naan puuttui viholliselta). 

Ekströmin rykmentti, jonka vahvuus suurimmillaan 
nousi n. 1,000 mieheen, kuljetettiin Tallinnaan, yksiköit- 
täin niin pian kuin sopimus Viron hallituksen ja Viron Avusta- 
misen Päätoimikunnan välillä oli saatu aikaan ja yksiköt ennä- 
tetty järjestää, nim. seuraavasti: 30. 12. -18 — 1. K.; 3. 1. -19 — 
2. K.; 4. 1. -19 — 3. K. ja Ptri ja 8. 1. -19 — 4. K. Erikoisosas- 
tot ja huolto- y.m. elimet tulivat näiden kuljetuksien mukana. 
Rintamalle 1. ja 2. K. tiedusteluosastoineen ja kk.komennuskun- 
tineen ehtivät 4. 1. illalla. Div. kom. määräsi ne div:n reserviksi. 
6. 1. suomalaisista toimi vain tiedusteluosasto erikoistehtävissään, 
7. 1. molemmat komppaniat toimivat yhdessä virolaisen 4. 
Rykm:n kanssa, mutta eivät joutuneet taisteluun, koska viholli- 
nen oli perääntynyt. Vasta 8. ]. suomalaiset varsinaisesti pääsi- 
vät taistelemaan. 

Kun käännekohta oli kuitenkin tapahtunut jo tammikuun 
ensi päivinä, siis silloin, kun nämät joukot vielä olivat Tal- 
linnassa, täytynee virolaisten lähteiden ( Vabadusmonument 2, 
Soome abiväed Eesti vabadussöjas, Tallinnas 1936) mukaan to- 
deta, että suomalaisten taistelulla ei siihen ollut vaiku- 
tusta. 

Kokonaan eri asia on sitten, mitä vaikutti 

— virolaisiin ja heidän taisteluintoonsa ja -haluunsa tieto 
suomalaisten odotettavissa olevasta ja sittemmin jo tapahtuneesta 
saapumisesta avuksi sekä mitä se vaikutti esim. miehistön saami- 
seen rintamille, 

— bolSevikkeihin ja heidän kätyreihinsä pelättyjen ja jo 
Suomen vapaussodastakin, nimenomaan Karjalan rintamilta, tun- 
nettujen huimapäisten suomalaisten saapuminen, josta ei tieten- 
kään oltu hitaita levittämään tietoja. 

Kummastakin aiheesta olisi paljonkin kerrottavaa. Olisi helppo 
esittää lukuisia esimerkkejä siitä innostuksesta, mikä valtasi yötä 
päivää levotta ja huonoissa varusteissa, huonoin muonin taistel- 
leet joukot heidän kuultuaan veljeskansan apujoukkojen saapu- 
misesta. Voitaisiin esittää kuvauksia siitä, miten rintaman ta- 

kana syntyi uusi usko jo menetetyksi luultuun asiaan, miten pii- 
leksineet miehet lähtivät ilmoittautumaan, ja miten vapaaehtoi- 
siakin alkoi saapua joukko-osastoihin. On edelleen todistetta- 
vissa, että jo ennen suomalaisten saapumista rintamalle bolSevikit 
alkoivat niitä todeta milloin siellä, milloin täällä ja toimia tämän 
järkyttävän havaintonsa mukaan. Emmekä erehtyne väittäes- 
sämme, että se moraalinen merkitys, mikä suomalaisten saapumi- 
sella Viroon ja Tallinnaan juuri näinä aikoina, kriitillisimmällä 
hetkellä, oli arvoltaan mainitulle murrokselle, taistelujen käänne- 
kohdalle, sangen huomattava. Valitettavasti sitä ei voi täsmälli- 
sesti määritellä minään mittayksikköinä, ei mies- eikä kivääri- 
lukuina, ei ammusmäärinä, eikä sitä niinmuodoin koskaan voi- 
tane myöskään lopullisest' tarkasti todeta. 

Emme lähde seuraamaan I Suomalaisen Vapaajou- 
kon vaiheita Virun rintamalla, ne lienevät siksi tunnettuja. 
Muistutamme vain Rakveren valloituksesta 12.1.-19 
(8. 1. Loksan luona vihollisen selustaan suoritetun uhkaroh- 
kean maihinnousu-operaation jälkeen), mainitsemmepa Laag- 
nan sitkeät ja veriset taistelut, edelleen uuden uhkarohkean 
maihinnousun Narva-Jöesuuhun 17. 1. -19 sekä 
sitä seuranneen Narvan kaupungin valtauksen 
18. 1. -19. Toteamme edelleen rykmentin vielä tämänkin jälkeen 
osallistuneen lukuisiin -puolustustaisteluihin Viron hyökkäystais- 
telukaudella saavutetulla rajalla. Kaikissa näissä taisteluissa | 
suomalaiset tappelivat rinnan ja yhteistoi- 
minnassa virolaisten veljiensä kanssa. Miltei 
koko ajan he olivat pienenä vähemmistönä taisteluihin osallistu- 
neissa joukoissa. Mutta taasenkaan ei ole oikein mitata vaiku- 
tusta vain pistinten, sapelien tai muiden aseiden luvun mukaan, 
jos tahtoo arvioida avustuksemme tehoa, sillä ellemme tahdokaan 
väittää, että se olisi ollut laadultaan ratkaisevanluonteista, voim- 
me huoleti sanoa sen suhteellisesti olleen lukumääräänsä arvok- 
kaamman. 

Aivan samoin kävi Pohjan Poikain Rykmentin, 
joka saapui Viroon tammikuun alkupuolella eri kuljetuksina, 
mutta sitten viipyi Tallinnassa ja Tapassa suhteellisen kauan 

rauhanaikaisessa varuskuntapalveluksessa ja koulutettavana. — 
Lienee ohimennen paikallaan mainita, että Pohjan Poikain kal- 
taisista sotureista tämä viivytys oli sekä käsittämätöntä että jär- 
jetöntä, ja se herätti heissä sangen vakavaa tyytymättömyyttä — 
arvaahan sen, kun Virossa taistellaan suurtaistelu toisensa jäl- 
keen, ja auttajat makaavat varuskunnissa! — Sitä lievitti kui- 
tenkin jossain määrin annettu selitys, että se oli välttämätöntä, 
koska sekä valkoryssien vastaperustettu ,,JudenitSin armeija” että 
»baltilaisten paroonien kaarti” olivat yrittäneet painostaa halli- 
tusta, jonka kaikki joukot olivat rintamalla ja joka siis muka nyt 
tarvitsi Pohjan Poikia poliittisena voimakeinonaan. 

Pohjan Poikain Rykmentin, joka käsitti I ja Il 
Pataljoonan, Pston, Tiedusteluosaston, Hiihtokomppanian, Viesti- 
komppanian, Räjähdyskomennuskunnan sekä erinäisiä erikois- ja 
huolto-osastoja ja -elimiä, vahvuus oli 334 ups., virk. ja aliups. 
sekä 1,794 miestä (yht. siis 2,128). Vasta 30. 1. -19 se saapui 
rintamalle. Silloinkin sen matkaa viivytti ikävä junaonnetto- 
muus, kun kaksi perättäistä kuljetusjunaa ajoi yhteen, tuottaen 
sekä ihmis-, hevos- että kalustotappioita rykmentille, mutta 
ennenkaikkea ajanhukkaa (josta m.m. Viron virallinen histo- 
riantutkimus kokonaan vaikenee, syyttäessään PPR:iä myöhäs- 
tymisestä taistelusta). Etelärintamalla oli virolaisten omien tie- 
tojen mukaan tällöin jo 654 ups., 7,830 pistintä, 354 miekkaa, 
56 kevyttä ja 119 rask. kk:iä ja 25 tykkiä (myös panssarijuna). 
PPR toi tullessaan lisää 9 tykkiä (3 haupitsia) ja erinäisen mää- 
rän sekä raskaita että kevyitä konekivääreitä. 

Mutta enemmän kuin aseita, ammuksia ja varusteita se jäl- 
leenkin toi suomalaista sisua, häikäilemätöntä hakkapeliitta- 
!henkeä, herättäen miltei taikauskoista kauhua vihollisessa. : — 
Sen taistelukausi — jälleenkin tiukasti yhdessä virolaisten ase- 
veljien, ennen muita kuulun Kuperjanovi Partisanide 
Pataljoni'n kanssa — alkoi Valkin kaupungin ja 
sitä edeltäneellä uhkarohkealla ja verisellä Paju möisan 
valloituksella 31. 1. 1919. Se jatkui huimapäisellä, Suomenkin 
hurjassa sotahistoriassa ehkä ainutlaatuisella Marienbur- 
gin retkellä ja valloituksella 14.—21. 2. 1919 ja 

Pajun kartanon peltoja, joilla Pohjan Pojat ja Kuperjanovin sissit kävivät yhden 
mainehikkaimpia Viron vapaussodan taisteluista. 


päättyi senjälkeen puolustustaisteluihin Petserin rintamalla, 
taisteluihin, joista mainittakoon Vastseliinan taistelut 
13.—18. 3. 1919. 

Kummankaan rykmentin taistelukausi ei näinmuodoin muo- ; 
dostunut pitkäksi. Jo huhtikuussa ne olivat suurin piirtein 
poissa rintamilta ja kotiutettiin myöhemmin. Kun muistamme, 
että Viron vapaussota kesti kaikkiaan yli 13 kuukautta, oli suo- 
malaisten osallistuminen siihen vain murto-osa koko sodasta. 
Lisäksi ei vapaaehtoisten joukkojemme lähtö rintamalta ja Vi- 
rosta tapahtunut , kaikkien taiteen sääntöjen” mukaan, vaan 
olosuhteissa, jotka sangen hermostuttavasti, ainakin osittain ja 
ajoittain muistuttivat sotilaskapinaa. 

Mutta näitä asioita-arvioitaessa — oikeastaan ne ansaitsisi- v 
vat oman erikoistutkielmansa, johon tässä yhteydessä ei ole ti- 
laisuutta — on muistettava 

— että sopimuksen mukaan suomalaisten vain tuli osallistua 
Viron valtakunnan alueen vapauttamiseen vihollisista, maan 
rajojen ulkopuolella niitä ei pitänyt käyttää; 

— että ne tekivät sen ilomielin ja sellaisella innolla ja ur- 
heudella vaikeissakin olosuhteissa ja vajavastikin varustettuina 
(vastoin sopimusta, mikä kylläkään ei ollut virolaisten syy, sillä 
he tekivät voitavansa), ettei siinä suhteessa voine olla moittimi- 
sen sijaa; 

— että ne sopimuksesta huolimatta toimivat jopa peninkulma- 
määrin vihollismaassa rohkein ja huimapäisin operaatioin niin 
kauan kuin hyökättiin, mutta lopuksi 

— että varuskuntaelämää samoinkuin rajojen puolustamista 
silloin, kun virolaiset eivät itse vielä olleet käyttäneet läheskään 
kaikkia resurssejaan ja kun asekelpoisia miehiä tuhansittain oli 
rintaman takana, sitä ne eivät pitäneet asianaan suorittaa. 

Taistelut ovat päättyneet, Viro on vapaa, nykyaika ja tule- 

vaisuus katsoo tapahtuneita historian ja sotahistorian kannalta. 
Tarkka, tieteellinen ja puolueeton tutkimus on kerran selvittävä 
myöskin Viron vapaussodan suomalaisen avun merkityksen. — 
Meillä on nykyäänkin vielä paljon ja erilaisia käsityksiä siitä, 
miten suuri ja millainen merkitys avullamme Viron vapaus- 
! sodalle oli. On olemassa runsaasti vieläpä sivistyneitäkin suo- 
malaisia, jotka ovat sitä mieltä, että suomalaisethan ne Viron 
vapauttivat. Ja ihmekös tuo, puhumattakaan siitä, että saksa- 
laiset ilmeisesti ovat yliarvioineet oman apunsa merkityksen 
Suomen vapaussodan onnistumiselle, on Ruotsissakin olemassa 
jopa sellainenkin mielipide, että ,Svenska Brigaden” varsinai- 
sesti vapautti Suomen (!), ja aivan yleinen kansanomainen kä- 
sitys on se, että SB valloitti Tampereen. Tuo edellämainittu 
suomalainen käsitys muistuttaa paljon esittämääni ruotsinmaa- 
laista kerskailua. 
1 — Vielä paljon lukuisammat ovat käsitykset sellaiset kuin että 
suomalaiset valloittivat Narvan tai Valkin. Mitenkä epäoikeu- 
tettuja tällaiset käsitykset ovat, selviää nopeasti jokaiselle, joka 
vaivautuu vähänkään tarkemmin tutustumaan asianomaisiin 
operaatioihin nykyisin jo saatavilla olevasta suhteellisen run- 
saasta lähdekirjallisuudesta. 

Mutta olipa asianomaisen käsitys siitä tai tästä Viron vapaus- 
sodan jonkin operaation vaiheesta mikä tahansa — tahditonta on 
mennä sitä, ellei ole tarkan tutkimuksen tuloksena siihen pääs- 
syt, lausumaan julkisuuteen, etenkään virolaisille, jotka yleensä 
ovat varsin perillä asioista ja tuntevat vapaussotansa vaiheet pal- 
jon paremmin kuin me omamme. 

Sillä myönnettävä on, että virolaiset ovat uhranneet vapaus- 
sotansa tutkimukseen paljon enemmän voimia ja varoja kuin 
me, että he sitä kunnioittavat paljon enemmän kuin me ja että 
Viron valtiovalta on pitänyt huolta siitä, että kansakin saa siitä 

hieman toisenlaisen kuvan kuin mitä meidän nousevalle pol- 
vellemme annetaan Lindegvistin uusittujen laitosten ja kaiken- 
laisten Mantere-Sarvojen muutamilla riveillä. Virossa on myös 
vapaussotureita — emme nyt puutu sisäpoliittisiin erikoistilan- 
teisiin — kohdeltu toisin kuin meillä ja kohdellaan edelleenkin, 
samoin on vapaudenristillä siellä aivan toinen arvo kuin meillä, 
tuottaen se omistajalleen taloudellisiakin etuja, m.m. elinikäiset 
vapaat matkat kaikilla valtion liikennevälineillä. — Se siis, joka 
asiantuntemattomasti vetoaa suomalaiseen apuun Viron vapaus- 
sodassa tai kerskaa sillä, nauretaan hyvin pian ulos jopa ei- 
asiantuntijoidenkin seurasta ja varmasti vahingoittaa siellä sekä 
omaansa että ennen kaikkea maansa mainetta ja maittemme 
välisiä suhteita. 

Mutta toisaalta on myönnettävä, että virolaisella sotahistorian 
tutkimuksella on määrätty tendenssi aliarvioida suomalaisten 
osuutta, tendenssi, josta tuskin mikään maa, sangen luonnolli- | 
sista itsesäilytys-syistä, on kokonaan vapaa. Verrattakoon vain | 
esim. ranskalaisia ja englantilaisia tai amerikkalaisia maailman- 
sodan historioita keskenään. Mutta paitsi tätä, on olemassa toi- 
nenkin sangen luonnollinen syy tuolle virolaisten pyrkimykselle 
aliarvioida suomalaisten osuuden merkitystä vapaussodalleen. 
Ja se on eksaktit numerotiedot. Jo edellä on viitattu siihen, 
miten lyhyen ajan Viron vapaussodan 13:sta kuukaudesta suo- 
malaisten osallistuminen siihen kesti. Samoin on todettu, mi- 
ten vähäisiä lukumäärältään suomalaiset joukot saapumishetkel- 
läänkin olivat virolaisten joukkoihin verrattuina. Nämä voi- 
daan todistaa virallisin paperein. Sitävastoin varsin paljon vai- 
keampaa — ellei mahdotontakin — on todistaa sitä moraalista 
vaikutusta, mikä niinhyvin Ekströmin kuin Kalminkin joukoilla 
oli operaatioiden kulkuun ja mitä nämä lukumäärältään ehkäpä 
vaatimattomatkin joukot saivat aikaan sekä todellisessa taiste- 
lussa että toisaalta virolaisia innostaen ja toisaalta vihollisia 
masentaen. 

Liekö se sitten lopuksi niin tärkeätäkään? Eihän meille, ei 
ainakaan taisteluihin osallistuneille, merkitse suuriakaan, miten 
suureksi panoksemme vuoden 1919 historiallisiin tapahtumiin 

arvioidaan. Pääasia mielestämme on se, että Suomesta saatiin 
apua, että se saapui oikeaan aikaan ja että Viro nyt on vapaa 
ja itsenäinen valtio, kuten mekin. Vironkävijöitten merkitys on 
sangen suuri myöskin Suomelle, sillä ilman näitä vapaaehtoisia 
maastamme nykyään olisi Virossa suunnilleen samanlainen käsitys 
kuin läntisestä naapuristamme on meillä. Mutta vieläkin enem- 
'män, Virolle antamamme apu saattoi maamme yht'äkkiä koko 
Euroopassa Pohjolan vahvan ja bolSevismille kerta kaikkiaan 
sulun asettaneen valtion maineeseen ja varmaankin merkitsi 
paljon niissä vaikeissa neuvotteluissa, joita valtiomme silloin oli 
pakotettu käymään nimenomaan voittajamaiden kanssa pää- 
asiassa luoton ja leivän saamista varten. 

Ja lopuksi on veljeskansan verikentille kuiviin virrannut 
suomalainen veri taas vuosisatojen jälkeen liittänyt toisiinsa 
verisitein kaksi kansaa, jotka yhdessä muodostavat jo sotilas- 
maantieteellisen asemansakin takia melkoisen voiman, vaikka 
yksitellen olisivatkin heikkoja. Jokaisen vironkävijän hartain 
toive on, että tulisi kerran aika, jolloin nämä kaksi veljesmaata 
kaikessa vetäisivät yhtä köyttä ja että tämän ajan luomisen 
ainoalla oikealla tavalla, täydellisen tasa-arvoisuuden tietä, suo- 
rittaisi nouseva polvi. Nykyiseen polveen, joka ei edes ole pys- 
tynyt luomaan suomalais-kansallista valtiota omasta isänmaas- 
taan ja joka katselee Viroa kuin ikään isäntä jotain torppariaan, 
on uskomme mennyt. Meille vironkävijöille on Viro, sen kansa 
ja sen omalaatuisen kaunis maa rakas — ja sitä se on kerran 
oleva koko Suomen kansalle. 


Siomatasetta apuretkikunnalla oli sen vähälukuisuudesta huo- 
limatta käänteentekevä merkitys Viron vapaussodassa, varsinkin 
moraalisesti. Suomalaiset näyttivät, miten pieninkin voimin voi- 
tiin suuret venäläislaumat voittaa. 


H. Moora, ,,Viron kirja”, v. 1926. 


MONTAKO LASTA 


A. H. Tunkelo kutakin avioliittoa kohden, jottei 
väkiluku pienenisi? 


Make Vs on saattanut ajankohtaiseksi viime aikoina 
eri maissa ilmennyt nopea syntyneisyyden aleneminen. Vaikka 
väkiluku on vielä toistaiseksi vuosittain kasvanut, on syntyneiden 
luku pienentynyt huolestuttavan säännöllisesti. 

Kerta toisensa jälkeen vanhempi sukupolvi luovuttaa ja nuo- 
rempi vastaanottaa ne tehtävät, joita yhteiskuntaelämän jatku- 
minen vaatii. Seuraavan polven kunnia-asiana on, että se ky- 
kenee vähintään yhtä hyvin täyttämään edellisen sukupolven 
sille luovuitamat tehtävät ja mieluimmin sen lisäksi luomaan 
jotain uutta ja laajentamaan yhteiskuntaelämän piiriä. Tämä 
tehtävä vaatii sekä lukumäärältään vähintään yhtä suurta että 
laadultaan yhtä pätevää sukupolvea kuin sen edeltäjä on ollut. 

Mutta näin ei enää ole asian laita. Syntyneisyys on laskenut 
liian nopeasti. Keskitämme seuraavassa huomion oman maam- 

me oloihin. Vielä vuoteen 1910 oli maassamme syntyneitä keski- 
väkiluvun tuhatta henkeä kohden yli 30, kun vastaava luku jäi 
vuonna 1935 vain 17.4:ään ja vuonna 1937 oli 18.9. Ero vuoden 
1935 ja 1909 syntyneiden luvun välillä oli vajaa 30.000 lasta. 
Vielä selvemmän käsityksen syntyneisyyden alenemisesta maas- 
samme antaa seuraava laskelma. Jos syntyneisyys vuonna 1937 
olisi ollut suhteellisesti yhtä suuri kuin vuosisadan alussa (keski- 
määrin vuosina 1901-05 se oli 31.3 9/99), niin olisi vuonna 1937 
pitänyt syntyä 121.600 lasta eli lähes 50.000 lasta enemmän kuin 
todellisuudessa syntyi. Erikoisen tuntuva on syntyneisyyden vä- 
heneminen ollut kaupungeissa. Maaseudulla on sama kehitys- 
suunta jo havaittavissa, joskin se on siellä päässyt vauhtiin vasta 
myöhemmin. 

Kun syntyneisyyden väheneminen näyttää edelleenkin jatku- 
van, herää luonnollisesti kysymys siitä, mihin asti tämä vähenty- 
misilmiö voi jatkua, ennenkuin väkiluku jo pienenee. Myönnet- 
tävä on, että ilmiön ei välittömästi tarvitse tuntua väkiluku- 
tiedoissa, vaan seuraukset ilmaantuvat vasta myöhemmin, varsin- 
kin jos kuolieisuus samaan aikaan on vähentynyt. 

Eräänä tälle läheisenä kysymyksenä voidaan pitää otsikossa 
mainittua kysymystä, paljonko lapsia tulisi perheessä keskimää- 
rin olla, jottei kansan väkiluku pienenisi. Jokaisen sukupolven 
on huolehdittava siitä, että heille syntyy niin paljon lapsia, että 
nouseva polvi voi korvata vanhempansa. Määrätyn sukupolven 
yksilöiden tulee elinaikanaan saada yhteensä vähintään yhtä 
monta lasta kuin vanhempien ikäpolveen kuului näiden syntymä- 
hetkellä. Siis esimerkiksi vuonna 1900 syntyneillä 86.339 hen- 
kilöllä tulee olla perillisiä vähintäin sama määrä, ennen kuin he 
kuolevat. 

Tällaisten väestöopin teoreettisten kysymysten selvittelyssä 
on laskelmat kohdistettu vain naispuolisen väestön muutoksiin. 
Tämä johtuu siitä, että vastasyntyneiden joukossa on poika- ja 
tyttölasten suhde todettu jo pitemmän ajan pysyneen samana, 
joten sitä käytännöllisesti katsoen voidaan pitää vakiona. Maas- 
samme kuten muissakin Europan maissa syntyy nykyisin melko 
säännöllisesti 100 tyttölasta kohden 106 poikalasta. Jotta väki- 

luku ei vieiä pienenisi, mutta ei myöskään kasvaisi, jolloin väestö 
pysyy lukumäärältään ja ikäryhmitykseltään muuttumattomana 
väestönä, täytyy naispuolisten henkilöiden lukumäärän pysyä en- 
nallaan. Sukupolven, johon syntyessään on kuulunut 100.000 
tyttölasta, on elinaikanaan synnytettävä yhtä monta tyttölasta 
ja sen ohessa sitä vastaava määrä poikia. Tämän mukaan on siis 
syntymähetkenä 100.000 naista käsittävän sukupolven synnytet- 
tävä elinaikanaan 206.000 lasta (joista 100.000 on tyttö- ja 106.000 
poikalasta). 

Jos tarkastettavanamme olevan sukupolven kaikki naispuoli- 
set yksilöt eläisivät koko hedelmällisyyskautensa loppuun (ikä- 
vuodet 15—49 vuotta), täytyisi kullakin naisella olla 50 vuotta 
täytettyään keskimäärin 2.06 lasta, jotta nouseva polvi olisi sa- 
mansuuruinen kuin sen edeltäjä. 

Mutta näin ei ole asian laita. Suurempi tai pienempi osa syn- 
tyneistä kuolee, ennenkuin he ehtivät hedelmällisyysikään. Siksi 
täytyy jäljelle jääneiden korvata tämä häviö siten, että lasten 
keskimääräinen lukumäärä heidän keskuudessaan on suurempi. 
Mitä pienempi lasten kuolleisuus on, sitä pienemmäksi jää tämä 
jälelle jääneiden kannettavaksi tuleva lisä. 

Uusimman kuolleisuustaulun mukaan, joka on laskettu vuo- 
sien 1931-35 kuolleisuussuhteiden perusteella, saavutti 100.000 
elävänä syntyneestä tyttölapsesta 15 vuoden iän 87.945. Jos jo- 
kainen näistä voisi synnyttää yhtä paljon lapsia, tulisi kullakin 
heistä 50 vuoden iän saavutettuaan olla vähintäin 2.34 lasta, jottei 
väkiluku pienenisi. Kuolleisuussuhteista riippuu siis jossain 
määrin kutakin naista kohden tuleva keskimääräinen lasten luku. 
Mikäli yhä suurempi osa naisista elää hedelmällisyysaikansa lop- 
puun, siis 50 vuoden vanhaksi, sitä pienempi on kultakin vaadit- 
tava lapsimäärä. 

Edellä esitetty yksinkertainen keskimäärän lasku lapsiluvusta 
perustuu siis sille olettamukselle, että kaikki naiset menisivät 
naimisiin ja saisivat yhtä paljon lapsia. Mutta näin ei suinkaan 
ole asianlaita. Osa naisista jää naimattomiksi ja osa naimisissa 
olevistakin jää lapsettomiksi. Näin ollen naimisissa olevien nais- 
ten lapset muodostavat pääosan väestön uusiutumiseen tarvitta- 

vasta lapsimäärästä. Siksi on laskelmassamme otettava huo- 
mioon myös avioliittoisuus. 

Ensiksi on kuitenkin erotettava avioliiton ulkopuolella synty- 
vien määrä. Maassamme on niitä viime vuosina ollut noin 7 % 
kaikista elävänä syntyneistä. Niiden lukumäärä on tosin osoit- 
tanut vähentymistä, mutta olettakaamme, että edelleenkin sama 
suhde vallitsisi aviollisten ja aviottomien synnytysten välillä. Jos 
edelleen tarkastamme siis alkujaan 100.000 tyttölasta käsittäneen 
sukupolven oloja, niin saamme, että heidän 206.000 lapsesta olisi 
7 % eli 14.420 lasta aviotonta ja 191.580 avioliitossa syntynyttä. 

Nyt on tarpeen määrätä, paljonko sitten noista 100.000 vasta- 
syntyneestä tyttölapsesta solmii avioliiton ennen hedelmällisyys- 
ajan päättymistä. Elossa olevista 50-vuotiaista naisista oli vuonna 
1930 75 % naimisissa tai leskenä ja erossa. Avioliittoisuus on 
meillä ollut suhteellisen tasaista ja voimmekin olettaa, että 
sama prosenttiluku osoittaa, paljonko kaikista 15 vuotta täyttä- 
neistä solmii avioliiton ennenkuin täyttävät 50 vuotta. Tämä 
olettamus perustuu siihen, että naimattomien ja naimisissa ole- 
vien naisten kuolleisuus välivuosina on jokseenkin yhtä suuri. 

15 vuotta täyttäneinä oli, kuten edellä mainittiin, vielä elossa 
87.945 naista 100.000 elävänä syntyneestä. Jos siis edellä esi- 
tetyn perusteella oletamme, että heistä 75 % menee avioliittoon, 
niin saamme naimisissa olevien luvuksi 65.958 naista. Näiden 
osalle tuli siis 933 % kaikista lapsista eli 191.580 lasta eli kutakin 
naimisissa olevaa naista kohden 2.90 lasta. "Tämä luku on siis 
huomattavasti suurempi kuin edellä esitetty. 

Mutta vielä on muistettava, että kaikki avioliitot eivät ole 
hedelmällisiä. Ruotsissa on arvioitu, että noin 10 % kaikista 
avioliitoista on sellaisia, joissa luonnolliset fysioloogiset syyt ai- 
heuttavat hedelmättömyyden, siis nuo avioliitot jäävät joka ta- 
pauksessa lapsettomiksi. Jos nyt edellä oletetusta avioliittojen 
lukumäärästä 65.958 vähennetään 10 %, mikä ehkä on liian suuri 
meikäläisissä oloissa, niin saamme hedelmällisten avioliittojen lu- 
kumääräksi 59.642. Tämän huomioon ottaen saamme tarpeel- 
liseksi keskimääräiseksi lasten luvuksi avioliittoa kohden 3.22 
lasta. 

Mutta tämäkään luku ei ole vielä riittävä, ellemme oleta, että 
kaikki 15-vuotiaat elävät todella 50-vuotiaiksi ja ovat kyllin 
kauan naimisissa, jotta 3—4 lasta voi syntyä. Näin ei kuitenkaan 
ole asianlaita, vaan esim. naimisiin menneistä naisista kuolee uu- 
simman kuolleisuustaulun mukaan noin 18 % ennen 50-vuotis- 
päiväänsä. . Riippuu tietysti suuresti myöskin siitä, minkä ikäi- 
senä vaimo avioliiton solmii, koska eri ikäkausina syntyneisyys 
suuresti vaihtelee. Runsaasti puolet (52.2 %) kaikista synty- 
neistä syntyi vuonna 1937 äidin ollessa 20—29 vuotias ja ainoas- 
taan 22.4 % kaikista syntyi äidin iän ollessa yli 35 vuoden. Näi- 
den tekijäin vaikutusta ei kuitenkaan voi ottaa huomioon muulla 
lailla kuin pitämällä edellä esitettyä keskimääräistä lasten lukua 
3.22 avioliittoa kohden liian pienenä määränä, jotta väestön uu- 
siutuminen olisi turvattu eikä väestön lukumäärä pienenisi. Tar- 
vitaan noin 4 lasta avioliittoa kohden, jotta voidaan olla varma 
väkiluvun kasvamisesta. 

Tämän iaskelman tarkoituksena on osoittaa, kuinka turmiol- 
lista on tuudittautua siihen luuloon, että kaksi lasta perheessä 
riittäisi yllöpitämään väkilukumme ennallaan. Yhä yleisem- 
mäksi näyttävät varsinkin keskiluokan ja sivistyneistön piirissä 
tulevan vähälapsiset perheet. Etenkin kaupungeissa näyttävät 
uudet avioliitot jäävän liian kauan aikaa lapsettomiksi. Jo sitä, 
että jollakin on kaksi tai kolme lasta, pidetään nykyisin mel- 
keinpä ihmeenä. Nykyajan ihminen on ryhtynyt liikaa laskel- 
moimaan tässä kohden ja menettänyt elämänuskon ja luottamuk- 
sen tulevaisuuteen. Oma mukavuus tai huolenpito yhden tai 
kahden lapsen tulevaisuudesta on asetettu etualalle ja huomaa- 
matta silloin luisutaan siihen, ettei väkilukumme tarpeellista uu- 
siutumista enää tapahdukaan. 

Tosin on otettava huomioon, ettei nn avioliitoissa tarvitse 
olla keskimäärän osoittamaa lukua lapsia. Niinpä nykyisin — 
etupäässä maaseudulla — on vielä paljon runsaslapsisempia per- 
heitä, joissa lapsiluku saattaa nousta lähelle kymmentä ja ylikin. 
Vastaavasti saa siis olla avioliittoja, joissa lasten Juku jää alle 
edellä esitetyn keskimäärän. Edelliset perheet silloin korvaavat 
sen, mitä jälkimmäisiltä puuttuu keskiarvosta. Mutta ei myös- 

kään ole unohdettava, että usean avioparin yhdyselämä loppuu 
jo vuoden iai parin jälkeen, kun kuolema ehkä korjaa toisen avio- 
puolison. Silloin ei tule keskimääräinen lapsimäärä vielä tämän 
perheen kohdalla : täyteen. Sama on asianlaita, milloin avioliitto 
solmitaan vasta tuossa 40—45 vuoden iässä. Lapsimäärä jää 
siinäkin melko varmasti alle keskimäärän. 

Ei ole myöskään unohdettava, mikä merkitys on sillä, että 
harvalukuinen sivistyneistömme ja keskiluokka vain vajanaisesti 
täyttää tehtävänsä kansamme uusiutumisessa. Sen on silloin saa- 
tava lisätäydennyksensä aloilta, joista siirtyvien on vaivoin ja 
kieltäytymisin ponnistauduttava esiin samoin kuin nykyisestä si- 
vistyneistöstä suuri osa on tehnyt. Me emme saa jättää meille 
uskotun sivistyksen vaalimisen lukumäärältään liian pienen jäl- 
keläispolven hoitoon. 

Tunnussanamme on: ,Minä uskon yhteen suureen Suomeen 
ja sen suureen tulevaisuuteen.” Puhutaan paljon väestökysy- 
myksen taloudellisista tekijöistä, joiden vaikutuksesta ihmiset 
ovat ryhtyneet harkiten supistamaan lasten lukumäärää, ja pa- 
rannuskeinoina on sen mukaisesti suositeltu erilaisia taloudellisia 
avustuksia ja helpotuksia. Kieltämättä ollenkaan niidenkin vä- 
lillistä tehoa on kuitenkin varmaa, että henkiset tekijät ovat vai- 
kuttamassa väestökysymyksen kehitykseen ainakin yhtä suu- 
resti. Mikäli elävänä jokaisen yksilön mielessä pysyy vastuun- 
tunto kansamme tulevaisuudesta ja velvoitus sen tehtävän vaali- 
misesta, jonka Jumala on kansallemme antanut, sikäli varmasti 
myös väestökysymys siirtyy sellaisten asiain joukkoon, iotka eivät 
vaadi erikoistoimenpiteitä. 

TAJUAAKO SUOMALAINEN 
YLIOPPILASNUORISO SOSIAALISET 
VELVOLLISUUTENSA 


Veikko Loppi 


Rsnet pohtimaan otsikossa esitettyä kysymystä tahdon 
ensiksi kiinnittää huomiota siihen suureen muutokseen, joka 
on tapahtunut ylioppilaiden, samaten kuin yleensä akateemi- 
sen sivistyneistön sosiaalisessa asemassa maailmansodan jäl- 
keisenä aikana Suomessa ja — kuten minusta näyttää — 
myös muissa Pohjoismaissa. Nykypäivien ylioppilas ei so- 
siaalisessa mielessä ole lainkaan sama kuin vielä 30 vuotta 
sitten. Tuon ajan ylioppilaaseen saattoi vielä jossain määrin 
oikeutetusti sovelluttaa Runebergin sanoja ,,Vapaasti elin men- 
sallain” j.n.e. Ylioppilastutkinto merkitsi silloin kunnioitet- 
tavaa ja verraten harvinaista saavutusta, ylioppilas oli herra, 
jota pidettiin oppineena miehenä, ,maisterina”. Hän saat- 
toi opiskella miellyttävän verkkaisessa tahdissa ja opinto- 

aikansa päätyttyä hänellä oli varma paikka tiedossa. Toisin on 
nyt. Ylioppilastutkinto on suunnattomasti yleistynyt ja sitä- 
mukaa sen arvo ja käytännöllinen merkitys laskenut. Meillä 
Suomessa on viimeisen 10—15 vuoden aikana tapahtunut 
suoranainen ryntäys yliopistoihin ja oppikou- 
luihin. V. 1925 opiskeli Suomen korkeakouluissa 3,573 yli- 
oppilasta, joista 1,027 naista. Kymmenen vuotta myöhem- 
min, v. 1935, oli opiskelijain lukumäärä kokonaista 7,969, 
joista 2,976 naista. Lisäys 10 v. aikana oli siis n. 223 % 
ja naisten lisäys oli kokonaista 290 %. Ja vaikka näistä hyvin 
suuri prosentti keskeyttää opintonsa suorittamatta lopputut- 
kintoa, oli kuitenkin jo v. 1933 akateemisen loppututkinnon 
suorittaneidenkin lukumäärä 100 % suurempi kuin 10 vuotta 
aikaisemmin. Sitäpaitsi pyrkivät opintonsa keskeyttäneetkin 
luonnollisesti useissa tapauksissa samoille aloille kuin loppu- 
tutkinnon suorittaneet. 


Tämä opiskelijamäärän nopea kasvu on huomattavasti muut- 
tanut opiskelun luonnetta. Opiskelun tahti on kiristynyt, on 
syntynyt oikea arvosanakilpailu opiskelijain kesken, tutkinto- 
vaatimukset ovat kasvaneet j.n.e. Ylioppilastulvan seurauksena on 
niinikään yhteiskuntaan ilmestynyt aivan uusi ryhmä, jonkinlai- 
nen henkinen proletariaatti, jonka muodostavat osaksi 
henkiset työttömät, (pari vuotta sitten huolestuttavan suuri 
joukko, joka kuitenkin on senjälkeen hitaasti mutta varmasti 
vähentynyt), osaksi sellaiset korkeakouluissa opiskelleet hen- 
kilöt, jotka eivät ole saaneet koulutustaan vastaavaa paikkaa 
yhteiskunnassa, vaan ovat saaneet tyytyä toisarvoisiin, usein 
alipalkkaisiin toimiin. Tämä tilanne vaikuttaa lisäksi ammatin 
valintaan syrjäyttäen lahjakkuus- ja sopivaisuusnäkökohdat ja 
aiheuttaen ryntäystä taloudellisesti edullisimmille aloille. Nais- 
ten runsas opiskelu ja valmistuminen lukuisille suurille am- 
mattialoille on lisännyt henkisten työttömien lukua sekä aiheut- 
tanut virkarouvakysymyksen, joka on toistaiseksi ratkaisematta. 
Akateemisen sivistyksen saanut nainen on siten nykyisen yhteis- 
kuntamme probleemilapsi. 

Yliopistoissa ja korkeakouluissa opiskelevan nuorison tuleva 
asema yhteiskunnassa on siis uusi ongelma, jonka olemme saa- 
neet entisten sosiaalisten ongelmien lisäksi. Väärinkäsitysten 
välttämiseksi huomautan tässä nimenomaan, että edellisessä en 
ole tahtonut väheksyä aikaisempien akateemisten polvien 
probleemeja tai heidän opiskeluansa, mutta kysymys on ilmei- 
sesti nykyään uudessa laajakantoisen ratkaisun vaiheessa. Si- 
vistyneistön asema ja tehtävä yhteiskunnassa on arvioitava 
uudelleen tältä akateemisen sivistyksen yleistymisen ja demo- 
kratioitumisen pohjalta. 

Ennen vanhaan pidettiin vain tankkaan määrättyjä ammat- 
teja akateemisen sivistyksen saaneelle sopivina. Nämä katego- 
riat on nopea kehitys heittänyt syrjään. Akateemista sivisty- 
neistöä virtaa kaikille henkisen työn aloille, missä he suinkin 
kykenevät kilpailemaan paikoista ja missä edes jonkinlaiset 
toimeentulomahdollisuudet ovat olemassa. Tämä kaikki aset- 
taa sivistyneistön 'kasvatukselle uusia vaatimuksia, erityisesti 
sosiaalisessa mielessä. Yksityisen akateemisen kansalaisen vai- 
kutusala yhteiskunnassa on melkoisesti supistunut. Sitä voidaan 
tuskin enää laajentaakaan entiselleen, mutta syventää sensijaan 
huomattavasti. 

Tältä pohjalta on myös ylioppilaiden sosiaalista kasvatusta ja 
sosiaalisia velvollisuuksia tarkasteltava. 

Tällöin on heti alussa todettava, että nykyisen akateemisen 
nuorison yhteiskunnallinen rakenne tarjoaa sosiaalisen ajattelu- 
tavan kehittämiselle hyvän pohjan sen vuoksi, että tämä nuoriso 
nykyään on kokoonpantu mitä erilaisimmista yhteiskunnallisista 
aineksista. On tosin julkisuudessa kiinnitetty huomiota pää- 
kaupunkilaisaineksen huomattavaan kasvuun opiskelijain kes- 
kuudessa —, onhan heitä tätä nykyä 14 koko opiskelijamäärästä. 
Tämän aineksen voidaan syystä pelätä vieraantuvan maaseudun 
kansan elämästä. Mutta tästä huolimatta antaa ylioppilas- 
maailman läpileikkaus sosiaalisessa mielessä varsin monipuoli- 
sen kuvan. Meillähän pantiin v. 1935 toimeen tutkimus yli- 
oppilaiden yksityistaloudellisten olojen selvillesaamiseksi. Tämä 
tutkimus selvittää yhtä ja toista opiskelijamaailman sosiaali- 

sesta rakenteesta. Jotta tutkimuksessa saataisiin selville, mistä 
yhteiskuntaryhmistä korkeakoulujen oppilasaines on kotoisin, 
pyydettiin näet kyselylomakkeessa tietoja opiskelijoiden van- 
hempien ammatista, akateemisesta oppiarvosta, verotetuista tu- 
loista ja omaisuudesta, siis ylioppilaiden yhteiskunnallista syn- 
typerää selvittelevistä seikoista. Näitä seikkoja koskeva tutki- 
musmateriaali, joka käsitti 4,697 ylioppilasta, jakautuu isän 
ammatin mukaan seuraaviin ryhmiin: 


Isän ammatti Ylioppilaiden 

luku %:ina 

Virkamiehiä ja akateemisen oppiarvon suorit- 
taneita vapaiden ammattien harjoittajia .. 1,396 29.7 
Liikemiehiä, johtajia y.m. näihin verrattavia .. 773 16.5 
Kansakoulunopettajia ja kanttoreita ........ 338 7.2 
A Te Dia PITI ETT EAA Uin. ta Seta taiaio Sa D12 102 /aie ja aa a 336 7.2 
Maanviljelj oittäkst [iskee lvsta sie 1eluaja eo atakle jaja 157- 809 17.2 
AJ EST LÄ PAES TE NK RSS AE IEE 1,045 22.2 


4,697 100.0 


Toiseksi suurin ryhmä virkamiesten jälkeen on siis työ- 
väestö ja senjälkeen maanviljelijät. Tämä taulukko osoittaa, 
että nykypäivien ylioppilasnuoriso edustaa eri yhteiskunta- 
ryhmiä monipuolisesti, se muodostaa oman yhteiskuntansa, joka 
on kokoonpantu erilaisista sosiaalisista aineksista. Edelleen me 
huomaamme siitä, että ylioppilaissa on ensi polven akatee- 
mista sivistyneistöä noin 2/3. Tämä osoittaa säätykierron no- 
peutta, se merkitsee sitä, että nykypäivän ja huomisen sivisty- 
neistöä ei voida pitää minään jähmettyneenä kastina, vaan se 
on kansakokonaisuuden orgaaninen, alinomaa uudistuva osa. 

Tällaisella ylioppilasnuorisolla täytyy olla edellytyksiä rat- 
kaista onnellisesti vanha sosiaalinen vastakkaisuus ruumiillisen 
ja henkisen työn välillä, eliminoida herra—työmies-kontrasti 
yhteiskunnasta, jos vain tämä nuoriso tahtoo syventyä yhteis- 
kunnallisten probleemien ratkaisuun. 

Lähes 100 vuotta sitten, 1840-luvulla, Suomen ylioppilas- 
nuoriso , löysi” Suomen kansan. Intomieliset herraspojat kul- 

kivat silloin Helsingin kaduilla sarkanutussa, tekivät pitkiä 
jalkamatkoja maaseudulle tutustuakseen suomalaiseen kansaan 
ja oppiakseen sen kieltä, ryhtyivät harjoittamaan kansan- 
valistusta j.n.e. Nykypäivän ylioppilasnuorison ei tarvitse etsiä 
Suomen kansaa kaukaa, sillä tämä nuoriso elää sen keskellä. 
Nuorisoa saapuu akatemiaan niin , tehtaan varjosta” ja pelloilta 
kuin virkamies- tai kauppiaskodeista. 

Mitä kansa on, sen tämä nuoriso tietää, mutta mitä kansa 
tarvitsee ja miten ylioppilaiden ja sivistyneistön on sen hyväksi 
työskenneltävä, se ei ole niinkään selvää. Sivistyneistömme tar- 
vitsee kipeästi sosiaalista valistusta. Yhteiskuntaelämän kehit- 
tyessä yhä monimutkaisemmaksi ilmestyy yhä uusia probleemeja 
ratkaistavaksi, ja jos korkeakouluista eri aloille virtaava akatee- 
minen sivistyneistö ei ylioppilasaikanaan, etsikkoaikanaan, ole 
tullut täysin tietoiseksi sosiaalisista velvollisuuksistaan, ei se 
pysty kunnollisesti täyttämään paikkaansa yhteiskunnassa. 

Sosiaalinen valistus, jonka ylioppilas tarvitsee, on pää- 
asiassa kahdenlaista. Ensiksikin hänellä tulee olla selvä käsi- 
tys yhteiskuntamme rakenteesta ja kansan tär- 
keimmistä suurista scsiaalisista probleemeista. 
Tämän teoreettisen tietopohjan hän tarvitsee voidakseen sivisty- 
neenä kansalaisena täyttää kunnollisesti kansalaisvelvollisuu- 
tensa ja olla siinä esikuvaksi muillekin kansalaisryhmille. Toi- 
seksi hänen tulee ammattiinsa valmentautuessaan perehtyä myös 
siihen, millainen sosiaalinen vastuu hänellä on elämän- 
tehtävänsä suorittamisessa, mitä hän siinä voi tehdä kansansa 
hyväksi. 

Suomalaisen ylioppilasnuorison siteet varsinaiseen kansaan 
ovat luonnolliset ja elimelliset: ne käyvät kodin ja kotiseudun 
kautta. Näitä siteitä vahvistaa lisäksi ylioppilaiden maakun- 
nalliselle pohjalle rakentuva organisointi yliopistossa. Mutta 
" osakuntalaitos estää myös ylioppilaita karsinoitumasta yhteis- 
kunnallisiin luokkaryhmiin ja tasoittaa sosiaalisia vastakkaisuuk- 
sia, kun eri ainekset joutuvat sen piirissä toistensa kanssa 
tekemisiin. Helsingin Yliopiston osakuntalaitos on parin viime 
vuoden aikana merkittävällä tavalla osoittanut elinvoimansa. 

Huolimatta siitä, että uusi yliopistolaki teki osakuntiin kuulu- 
misen vapaaehtoiseksi, on yli 93 % kaikista ylioppilaista edel- 
leen halunnut kuulua osakuntaan siten korostaen haluaan pitää 
yllä sekä realista että symboolista yhteyttä kotimaakunnan 
ja sen kansan kanssa. Osakuntalaitoksen historia todistaa, 
että kansanvalistus on ollut kansallisen herätyk- 
semme -alkuajoista, 1840-luvulta saakka osakuntien tärkeim- 
piä työmuotoja. Siitä puhuvat lukuisat perustetut kansanopistot, 
lukutuvat, kirjastot, esitelmäkiertueet y.m. Valtion otettua 
varsinaisen kansansivistystyön ratkaisevasti haltuunsa, on osa- 
kuntien toiminta maaseudulla siirtynyt kansanvalistuksen alalta 
suuressa määrin kotiseutututkimuksen alalle. Viime- 
mainittu toiminta on kuitenkin suuntautunut hyvin vähässä 
määrin yhteiskunnallisiin kysymyksiin, se on ollut pääasiassa 
kansa- ja kielitieteellistä laatua. Kun osakuntien valtahar- 
rastukset, lähinnä valtiollisen itsenäisyytemme nuoruuden an- 
siosta, ovat liikkuneet maanpuolustuskysymyksen, kansallis- 
ten ja heimokysymysten alalla, on yhteiskunnallinen harrastus 
jäänyt toiselle sijalle. Tällä en tarkoita sitä, etteikö yhteiskun- 
nallisten olojen parantaminen saisi ylioppilaiden lämmintä kan- 
natusta. Päinvastoin kuuluu yhteiskunnallisen oikeudenmukai- 
suuden toteuttaminen ja kansan vähäväkisten aineellisten ja 
henkisten elinehtojen korottaminen tärkeänä osana kansallisen 
nuorisomme ohjelmaan, mutta syventyminen yhteiskunnallisiin 
probleemeihin, teoreettinen valmentautuminen niiden ymmärtä- 
miseen ja käytännöllinen osallistuminen niiden ratkaisuun on 
suurille ylioppilasjoukoille vierasta. Ylioppilasmaailmassamme 
on muutamia järjestöjä, joiden ohjelmassa on sosiaalisia 
kysymyksiä. Kristillinen Ylioppilasliitto ylläpitää kesäleiri- 
toimintaa, kodeissakäyntiä y.m. Settlementtityöhön, joka meillä 
— päinvastoin kuin tietääkseni muissa Pohjoismaissa — on 
erillään kristillisestä ylioppilasliitosta, osallistuu lukuisia yli- 
oppilaita. Suomen Akateeminen Raittiusliitto jäsenyhdistyksi- 
neen harjoittaa alkoholitutkimusta sekä meidän oloissamme 
niin tärkeän ja monia vaiheita läpikäyneen yhteiskunnalli- 
sen alkoholikysymyksen selvittelyä. Suurimman akateemisen 

järjestömme, Akateemisen Karjala-Seuran laajasta ohjel- 
masta voidaan sosiaalisena työnä pitää erityisesti työtä 
heimopakolaisten hyväksi, mutta viime aikoina on AKS ryh- 
tynyt kiinnittämään huomiota myös jäsenistönsä yleiseen sosiaa- 
liseen kehittämiseen. Edelleen kannattanee mainita, että osakun- 
nat muutama vuosi sitten osallistuivat keräyksen toimeenpanemi- 
seen Suomen Punaisen Ristin hyväksi ja yhteistoiminnassa Suo- 
men Tuberkuloosiyhdistyksen kanssa ovat monet osakunnat 
tehneet kesäisin valistustyötä tuberkuloosin vastustamiseksi, 
onpa eräs osakunta aikaansaanut suuren tuberkuloosisairaalan 
perustamisenkin. Rajaseututyöhön on myös kiinnitetty huo- 
miota. 

Kaikki tämä osoittaa, että halua toimintaan kansan hyväksi 
ei suinkaan puutu. Päinvastoin voimme sanoa, että kansallisesti 
valveutunein osa ylioppilasnuorisostamme on siihen hyvinkin 
valmis. Se katsoo näitä kysymyksiä valtion kokonais- 
edun kannalta. Jos jokin toimenpide on tarpeen kokonaisuuden 
kannalta, on se toteutettava, ajattelee kansallismielinen ylioppi- 
lasnuoriso. Mutta tämänkään nuorison sosiaalinen sivistys ei kui- 
tenkaan vastaa maamme xopeata sosiaalista kehitystä. Suurten 
ylioppilasjoukkojen laita on vielä huonommin, niissä vallitsee 
suorastaan käsitteiden sekaannus. 

Upsalassa tämän vuoden alussa pidetyssä ylioppilaiden so- 
siaalisessa kongressissa mainitsi ruotsinmaalainen alustaja sa- 
nan , sosiaalinen työ” herättävän ruotsalaisessa keskitason yli- 
oppilaassa mielikuvan suuremmista veroista! Jos yrittäisi luon- 
nehtia tämän sanan vastaavassa meikäläisessä ylioppilaassa he- 
rättämän mielikuvan, en luulisi pahoin erehtyväni, jos väitän, 
että sanalla on meillä liian suppea merkitys. Se on vain jotain 
hyväntekeväisyyttä ja kulkurien korjaamista yöksi katon alle. 
Sosiaalinen näkemys on ahdas ja vanhanaikainen. Tällä alalla 
ovat lisäksi historialliset ja poliittiset seikat siinä määrin 
vaikuttaneet käsityksiin, että yhteiskunnallisten probleemien 
pohtiminen pyrkii liiaksi kulkemaan poliittisia latuja ja en- 
nakkoluulot puolella ja toisella ehkäisemään syvällistä tosi- 
asioihin perustuvaa suhtautumista. Suuria yhteiskunnallisia 

kysymyksiä pääoman ja työn suhteesta, työnantajain ja työn- 
tekijäin väleistä, sivistyneistön ja kansan välisestä luottamuk- 
sesta, sivistyksen demokratisoitumisesta ja kansanomaistumisesta 
sekä sivistyneistön uudesta asemasta yhteiskunnassa, ei sitten- 
kään lopullisesti ratkaista siellä ylhäällä, missä niistä päätetään 
ja missä valta on. Perustava ja lopullinen työ on tehtävä joka- 
päiväisen työn piirissä eri kansalaispiirien persoonallisen kans- 
sakäymisen avulla. Eri yhteiskuntaluokkien kokoamisessa luot- 
tamukselliseen, rakentavaan yhteistyöhön koko kansan hyväksi 
on ylioppilaiden, tulevan virkamiehistön ja älymystön suuri so- 
siaalinen tehtävä, ja siihen sen on jo koulussa valmistauduttava 
ja yliopistoissa edelleen kehityttävä. 

Sosiaalinen pohjasivistys luodaan kansakoulussa, mutta sitä 
ei pitäisi päästää unohtumaan oppikoulussa. Valitettavasti Suo- 
men oppikouluissa näin pyrkii käymään. Meillä opetetaan kyllä 
oppikouluissa  yhteiskuntaoppia sekä erillisenä aineena että 
historian opetuksen yhteydessä, opetetaan myös kansantaloutta, 
mutta kun oppiminen oppikouluamme painajaisen tavoin hallit- 
sevan ylioppilastutkinnon takia yleensä on lukemattomissa eri 
aineissa annettujen tietojen päähänpänttäämistä, jäävät tulokset 
heikoiksi. Todellisen kansalaiskasvatuksen alalla ovat 
kansakoulu ja muut kansansivistyslaitokset paljon pitemmällä. 
Oppikouluihin olisi saatava enemmän todellista kansalaiskasva- 
tusta. Sitäpaitsi sosiaalista kasvatusta olisi annettava nykyistä 
enemmän sellaisten aineiden kuin yhteiskuntaopin, historian, 
maantieteen, kansantalouden, uskonnon ja miksei filosofiankin 
yhteydessä. Voidaanpa sitä antaa hbiologiankin yhteydessä. 
Olisi pyrittävä siihen, että oppilaassa viriäisi halua oppia 
jotain enemmän kuin tietämään yhteiskunnan rakenteen ulko- 
naiset = puitteet, halu tutustua syvemmin yhteiskunnallisiin 
ilmiöihin, niiden syihin ja seurauksiin. Ja tätä kasvatusta olisi 
jatkettava yliopistossa. Yhteiskunnallisten aineiden, sellaisten 
kuin sosiologian, sosiaalipolitiikan, kansantalouden, historian, 
valtio-opin y.m. yhteydessä tämä luonnollisesti tapahtuukin, 
mutta näitä aineitahan eivät kaikki ylioppilaat opiskele. Mie- 
lestäni pitäisi yliopistojen järjestää käytännöllistä yhteiskunta- 

opetusta, joka olisi tarkoitettu kaikille opiskelijoille ja joka 
pitäisi heidät sellaisten suurten yhteiskunnallisten uudistusten 
tasolla kuin ovat esim. uudet huoltolakimme, kansanvakuutus, 
kansanterveyden kehittämistä, asutuskysymysten ratkaisua y.m. 
koskevat suunnitelmat. Nämä luennot pitäisi mielestäni sijoittaa 
eri ylioppilasjärjestöjen piiriin. Helsingin yliopisto esim. har- 
jottaa jonkinlaista kansansivistystoimintaa eri puolilla maata. 
Mielestäni myös ylioppilaat tarvitsevat erittäin kipeästi tällaista 
valistusta ja erityisesti juuri sosiaalisissa kysymyksissä. 

Mutta yleisen sosiaalisen valistuksen jakaminen ei vielä riitä. 
Jotta ylioppilaat todella omaksuisivat yhteiskunnallisen ajattelu- 
tavan, täytyisi se yhdistää suoranaisesti heidän opintoihinsa, 
ammattivalmennukseensa. Nykyajan kiireisessä opis- 
keluvauhdissa ei monikaan ylioppilas tule kurssilukujensa ohella 
harrastaneeksi tällaisia asioita. Vaikea taloudellinen asema jo yk- 
sistään rajoittaa muita harrastuksia. Todettiinhan e.m. taloudel- 
lisessa tutkimuksessa, että Suomen korkeakoulujen opiskeli- 
joista 56.2 %:lla eli siis yli puolella oli velkoja enemmän tai 
vähemmän. Jo tämän vuoksi, mutta myös ammattivalmennuksen 
hyödyn kannalta pitäisi opintoihin eri vaiheissa sisältyä ohjausta 
ammatinvalintaan ja eri ammattialoihin liittyvän sosiaalisen 
vastuun selvittämistä. Mainittakoon lisäksi, että nykyaikainen 
pedagogiikka pitää henkisen kehityksen kytkemistä ammattikehi- 
tykseen erittäin tärkeänä myös ihmisen persoonallisuuden kehi- 
tyksen kannalta. 

Tällainen sosiaalinen ammatinneuvonta pitäisi sijoittaa keski- 
koulun viimeisen luokan ohjelmaan, se uudistuisi oppikou- 
lun viimeisellä luokalla ylioppilastutkinnon suorittaneiden eri 
toimialoja silmälläpitäen ja loppujen lopuksi tulisi yliopis- 
tojen ja korkeakoulujen ohjelmaan ehdottomasti sisällyttää 
opastusta eri opiskelualojen ja -aineiden merkityksestä ei 
ainoastaan tieteellistä tutkimusta ajatellen, vaan myös käy- 
tännöllisen elämän tarpeita ja yhteiskunnan palvelukseen 
antautuvien ylioppilaiden suuren enemmistön kehitystä silmällä- 
pitäen. Tämän ammatinneuvonnan, joka laadultaan olisi yhteis- 
kunnan eri alojen tarpeita palvelevaa, tulisi luonnollisesti ottaa 

huomioon ne kokemukset, jotka on saavutettu psykologisen am- 
matinneuvonnan alalla. Tällöin se voisi ohjata kutakin yksilöä 
sellaiselle alalle, jossa hän parhaiten voi palvella ja hyödyttää 
yhteiskuntaa. Jos tällä tavoin voidaan auttaa yksilöä löytämään 
oikea paikkansa yhteiskunnassa ja jo varhain käsittämään tä- 
män paikan asettamat sosiaaliset velvoitukset, on saavutettu 
tavattoman paljon työssä yhteiskunnan tervehtymisen hyväksi. 
Parhainkaan yhteiskunnallinen valistus ei kuitenkaan auta, 
jos akateemiselta kansalaiselta puuttuu halu työskennellä 
yhteisön hyväksi. Se, joka opiskelee vain tavoittaakseen helpon 
ja mukavan virkapaikan tai kootakseen itselleen mahdollisim- 
man paljon maallista omaisuutta, ei parane häneen ulkoapäin 
isketystä tiedosta. Mahtavinkaan diktaattori ei voi pakkotoi- 
menpitein luoda yhteiskunnallista uhrautuvaisuutta ja eheyttä 
kansaan. Se onnistuu vain, jos mahdollisimman monet yksilöt 
saadaan itsekohtaisesti omaksumaan kansallinen mieli, näke- 
mään kansan onnellisemmassa tulevaisuudessa päämäärä, joka 
saa heidät ilomielin työskentelemään kansakokonaisuuden hy- 
väksi. Tämän vuoksi on korostettava ylioppilaiden omien jär- 
jestöjen isänmaallisia ja sosiaalisia työmuotoja, tuettava niitä, 
On lisäksi huomattava, että ylioppilailla on omia sosiaalisia 
kysymyksiä, joiden hyväksi työskennellessä heidän sosiaalinen 
ajattelutapansa kehittyy. Tällaisia yhteisiä asioita ovat tervey- 
denhuolto, työnvälitys, ammatinneuvonta, lainakassat, asunto- 
olojen kehittäminen j.n.e. Kun lisäksi — niinkuin esim. meillä 
osakunnissa — eri yhteiskuntaluokista tulevat nuoret joutuvat yh- 
teistoimintaan järjestöissään, ovat toverielämä, keskinäinen 
kuri y.m. seikat omiaan hiomaan sosiaalisia luonteita ja tasoit- 
tamaan vastakkaisuuksia. Näiden puolien kehittämiseen ylioppi- 
laiden järjestötoiminnassa on pantava suuri paino. 
Ylioppilaiden sosiaaliset velvollisuudet ovat monet ja moni- 
naiset. Ne voidaan kuitenkin sisällyttää muutamiin periaat- 
teisiin, joiden tulee olla selviä jokaiselle suomalaiselle ylioppi- 
laalle. Ylioppilaan on ennenkaikkea opittava tuntemaan, että 
nykypäivän ja huomisen sivistyneistö ei ole mikään kasti, vaan 
se on elimellinen osa kansasta, osa, joka sekä älyllisen että mo- 

raalisen tasonsa takia ja saamansa koulutuksen perustalla en- 
nenkaikkea on vastuussa kansansa tulevaisuudesta, sen sosiaa- 
listen olojen kehityksestä. Hänen on myös käsitettävä, ettei hän 
yhteistoiminnassa kansan kanssa ole yksin antava puoli, vaan 
voi hän kansalleen jotain kestävää antaa vasta sitten, kun on 
oppinut tuntemaan sen sisimmän olemuksen, oppinut tunte- 
maan humaania myötätuntoa kanssaihmistensä ja erityisesti 
yhteiskunnan vähäosaisten jokapäiväistä elämänmenoa ja tar- 
peita kohtaan. Ja jos hän tähän kaikkeen perehtyy, oppii hän 
oikein rakastamaan kansaansa ja tuntee saavansa tyydytystä 
työstä sen hyväksi. Ja lopuksi ylioppilaan on muistettava, ettei 
hän parhaimmankaan sosiaalisen valistuksen saaneena ole lo- 
pullisesti valmis elämäntehtäväänsä suorittamaan. Työ neuvoo 
tekijäänsä ja työntekijä, joka avoimin silmin ja mieli alttiina 
tarkkailee ympärillään sykkivää yhteiskuntaelämää, oppii alati 
uutta. Elämänkoulu jatkuu vuosiemme päähän. 


M utta se ylioppilas, joka isänmaanrakkaudestaan ammentaa 
voimaa kiinteään, uhraavaan työhön, täyttääkseensä velvollisuu- 
det, joita häneltä yhteiskunnallinen asemansa vaatii, hän korot- 
"taa sillä tavoin tunteensa järjelliseksi vakaumukseksi ja siveelli- 
seksi tahdoksi, jotka takaavat, että hänen miesikänsä on tuleva 
kotimaalle ja ihmiskunnalle hyödyksi. 


J. V. Snellman, , Ylioppilaan velvollisuudet”, 1874. 

YHTENÄISKOULU VAI 
RINNAKKAISKOULUKO OPPIKOULU- 
UUDISTUKSEMME PERUSTAKSI 


Jussi Saukkonen 


Knns ja kasvatuskysymykset ovat olleet vilkkaan pohdin- 
nan alaisina koko itsenäisyytemme ajan. Se on täysin ymmär- 
rettävää, sillä nuorison kasvattaminen kunnon kansalaisiksi on 
valtion tulevaisuuden lujittamista. Kansakoululaitostamme on 
pyritty uudistamaan, eritoten on jatkoluokkien työn järjestelystä 
nähty paljon vaivaa. Vuonna 1938 on päästy jo niin pitkälle, 
että luonnosehdotukset kansakoulujen toimintaa säännösteleviin 
lakeihin on saatu valmiiksi. Ammattioppilaitosten työstä on val- 
mistunut myös komiteain mietintöjä. Erikoisen monivaiheinen ja 
kuitenkin tuloksiltaan niukka on ollut oppikoululaitoksemme 
uudistamistyö. 

Jo v. 1921 laati kouluhallitus ehdotuksen oppikoululaiksi, joka 
sisälsi ne periaatteet, jotka nykyisin ovat olleet vallitsevina. Op- 


68 


pikoulut ovat rakentuneet ylemmän kansakoulun kahden alim- 
man luokan, harvemmissa tapauksissa kansakoulun koko oppi- 
määrälle. Luokkien lukumäärä on keskikouluissa vaihdellut kol- 
mesta viiteen, 5-luokkaisten ollessa vallitsevina ja 3-luokkaisten 
muuttuessa toinen toisensa jälkeen 4-luokkaisiksi. Tyttökoulut 
ovat olleet 6-luokkaisia ja lukiot aina 3-luokkaisia. V. 1923 
eduskunta kehoitti hallitusta jouduttamaan esitystä oppikoulun 
järjestysmuodon perusteista ja samalla esitti toivomuksenaan yh- 
tenäiskouluperiaatteen toteuttamisen: oppikoulun tulisi ensi si- 
jassa perustua kansakoulun koko oppimäärälle. Hallitus noudat- 
ti kehoitusta ja laati esityksen, joka muutamin poikkeuksin oli 
edellä lyhyesti selostetun kouluhallituksen ehdotuksen kaltainen. 
Tämän esityksen eduskunta hylkäsi kuitenkin v. 1926 uudistaen 
toivomuksensa yhtenäiskoulun luomisesta. Samalla esitettiin 
hallitukselle se toivomus, että oppikoulun uudelleenjärjestelyssä 
on pidettävä silmällä käytännöllisen elämän ja kansalaiskasva- 
tuksen tarpeita. Nyt asetettiin komitea kysymystä pohtimaan. Se 
teki työtä puolikymmentä vuotta valmistaen mietinnön, joka mo- 
nipuolisuudestaan ja laajuudestaan huolimatta ruodittiin paljaak- 
si yleisessä oppikoulunopettajain kokouksessa v. 1934 ja lukuisis- 
sa asiantuntijain kirjoituksissa. Sen tähden lieneekin hallitus 
katsonut parhaaksi laatiessaan esitystä eduskunnalle poiketa ko- 
mitean mietinnöstä m.m. siten, että keskikoulut ehdotettiin 4- 
luokkaisiksi komitean ehdottaessa ne 3-luokkaisiksi. V. 1936 jä- 
tettiin tämä esitys eduskunnalle, mutta v. 1938 hallitus peruutti 
sen ja nyt annettiin asian valmistelu jo aikaisemmin asetetulle 
maan koko opetustoimen uudistamista ja yhtenäistämistä suun- 
nittelevalle komitealle, n.s. Ruudun komitealle. Se ei kauan ky- 
symyksen parissa viivytellyt, vaan ratkaisi reippain vedoin koko 
laajakantoisen kysymyksen suuntaviivat muutamassa kuukau- 
-dessa. Komitea ilmoittaa käyttäneensä työnsä pohjana v. 1933 
valmistunutta oppikoulukomitean mietintöä. Sen hyvin huomaa- 
kin, koska komitean käyttämät perustelut ovat kauttaaltaan sa- 
mat kuin mainitussa mietinnössä. Ruudun komitean työn tulos 
tuntuu olevan kysymyksen ratkaisussa kovin kevytsisältöinen. 
Se käsittää ainoastaan ehdotuksen laiksi oppikouluista eikä mi- 

tään asetusehdotuksia ja kustannuslaskelmia. Näin ollen on ko- 
vin vaikeaa saada mitään luotettavaa kuvaa siitä, millaiseksi op- 
pikoulumme lukusuunnitelmiltaan ja työtavoiltaan tulisi muo- 
dostumaan. Mieleen tulee vanha suomalainen sananparsi ,,kes- 
kentekoista ei pitäisi näyttää hulluille eikä herroille”, kun ajat- 
telee, että tämän mietinnön perusteella pitäisi luoda käsitys op- 
pikoululaitoksemme tulevasta kohtalosta, vieläpä ratkaista se. 

Seuraavassa kiinnitetään huomiota eräisiin komitean mie- 
tinnössä esitettyihin periaatteisiin. 


Pohjakoulukysymys. 


Otamme ensiksi käsiteltäväksi pohjakoulukysymyksen, koska 
Ruudun komitea itse sanoo siitä: ,,Tärkein kysymys, joka on rat- 
kaistava oppikoulun uudistuksen yhteydessä, on kysymys pohja- 
koulusta, jonka oppimäärälle oppikouluopetuksen tulisi raken- 
tua.” — Käytännöllisessä koulutyössä mukana olleesta on uudis- 
tuksen pääpaino toisaalla. Palaamme siihen myöhemmin. 

Ruudun komitean enemmistö asettuu päättävästi sille kan- 
nalle, että pohjakouluna tulee olla 6-luokkainen kansakoulu ko- 
konaisuudessaan. Näin syntyisi yhtenäiskoulujärjes- 
telmä: kansakoulu—keskikoulu—lukio. Vain poikkeustapauk- 
sissa olisi olemassa osalle kansakoulun oppimäärää perustuvia 
oppikouluja. Näin ollen nykyinen rinnakkaiskoulujär- 
jestelmä hylättäisiin. 

Komitea perustelee kannanottoaan entuudestaan tutuiksi tul- 
leilla demagogiaan vivahtavilla väitteillä. Ne voidaan ryhmittää 
yhteiskunnallisiin, kasvatuksellisiin ja taloudellisiin näkökohtiin. 

Yhteiskunnallisina syinä, jotka puolustavat yh- 
tenäiskoulujärjestelmää, pitää komitea ensiksi sitä, että sen 
vallitessa tulevat kaikki yhteiskunnan jäsenet asemaan ja talou- 
dellisiin toimeentulomahdollisuuksiinsa katsomatta saamaan sa- 
man pohjakoulutuksen. Yhteiskunnallinen oikeudenmukaisuus 
toteutetaan täten. 

Toiseksi estää yhtenäiskoulujärjestelmä kansakoulun jou- 
tumasta huonompiosaisten kouluksi. Komitean käsityksen mu- 

kaan rinnakkaiskoulujärjestelmä saattaa kansakoulun ylle tällai- 
sen varjon, kun varakkaat vanhemmat vievät lapsensa jo ylä- 
koulun II:lta luokalta oppikouluun taikka panevat heidät val- 
mistaviin kouluihin. 

Kolmanneksi yhtenäiskoulusta on myös se etu, että nor- 
maalitapauksissa :koulunkäyntiaika on kaikilla yhtä pitkä, kun 
jokainen pääsee oppikouluun vasta kansakoulun päätettyään. 

Kasvatuksellisina syinä, jotka puoltavat yhtenäiskou- 
lujärjestelmää, pitää komitea seuraavia seikkoja: 

Ensiksi se antaisi varsinkin maaseudulla asuville lasten 
vanhemmille mahdollisuuden pitää lapset luonansa kaksi vuotta 
pitemmän ajan, kun heidän tulisi käydä ennen oppikouluun pyr- 
kimistään kansakoulu kokonaisuudessaan. Näin he joutuvat ole- 
maan vanhempien valvonnan alaisina ja kasvatettavina pitemmän 
ajan. ES 

Toiseksi komitean suosittelema koulujärjestelmä helpottaa 
elämänuran valintaa, kun se siirtää tuon vaikean ratkaisun 11. 
ikävuodesta 13. ikävuoteen. 

Taloudellisina perusteluinaan esittää komitea kantan- 
sa tueksi seuraavaa: 

Yhtenäiskoulujärjestelmä on taloudellisesti nykyisin vallitse- 
vaa edullisempi niille vanhemmille, jotka joutuvat hankkimaan 
lapsilleen oppikoulusivistyksen vieraalla paikkakunnalla. ,,Tämä 

*— etu tulee varsinkin maalaisväestön hyväksi”, tehostaa komitea. 

Kansantaloudellista säästöä koituu uudelleenjärjestelystä si- 
ten, että oppilaat voidaan pitää kaksi vuotta kauemmin kansa- 
koulun hoivissa, eikä heille tarvitse kustantaa oppikoulun kal- 
liimpaa opetusta. 

Välittömästi - pohjakoulukysymykseen liittyy myös oppikou- 
lun luokkien lukumäärä. Komitea on asettunut sille kannalle, 

-että keskikoulun tulisi olla 3- taikka 4-luokkainen riippuen pai- 
kallisista olosuhteista ja lukio tulisi olemaan 3-luokkainen. Tär- 
keimpinä perusteluina tälle kannanotolle on esitetty se, että kou- 
lunkäyntiaikaa ei olisi nykyisestään pidennettävä, vaikka pohja- 
koulutus vaatiikin uuden järjestelmän vallitessa 2 vuotta pitem- 
män ajan. Nykyisinhän on normaaliaika 4 1k kansakoulua + 8 

lk oppikoulua = 12 1k. Yhtenäiskoulujärjestelmän aikana olisi 
se 6 ]k kansakoulua + 6 1k oppikoulua = 12 lk. Komitean kä- 
sityksen mukaan on nuorisolle eduksi, että se pääsee n. 16 v:n 
iässä keskikoulusta voidakseen antautua käytännön elämän pal- 
velukseen riittävän kehityskykyisenä ja että se pääsee lukiosta 
mahdollisimman varhain korkeakouluopintoihin taikka muihin 
varsinaisiin tehtäviin. 


Onko komitean kannanotto riittävästi perusteltu? 


Onko meidän nykyisessä oppikoululaitoksessamme olemassa 
huutavina ne yhteiskunnalliset epäkohdat, joita nyt 
suunnitellulla lainsäädännöllä koetetaan poistaa? Tämä kysymys 
tulee mieleen, kun tarkkailee edellä selostettua mietintöä. 

Meidän oppikouluamme ei voida pitää missään tapauksessa 
harvojen väestön kerrosten kouluna. Sitä todistavat m.m. eräät 
poiminnot lukuvuoden 1936—1937 oppikoulutilastosta. Sen mu- 
kaan oli oppikoulun oppilaista 

pienliikkeen harjoittajien ja palvelusmiesten lapsia 39.2 % 

virkamiesten ja vapaiden ammattien harjoitt. lapsia 25.6 % 


LYÖVÄT LTA DSI oteta atsaleat 5100 S meta Tot lots 12.9 % 
suurliikkeen harjoittajien lapsia ................ 9.7 % 
PIEN La Llisten klapsiakksketatstaej asteista taja Safe jal 15 [ts 8.4 % 
sUURTIlallistenslapstakakesivie else ejatuiotuja els! olo ee leiä je ja 3.5 % 
maanviljelystyöväen lapsia . ....- «seo ennnen 0.7 % 


Kun tätä tilastoa tarkastellessa ottaa huomioon sen, että 
pienliikkeen harjoittajiin ja palvelusmiehiin luetaan m.m. -käsi- 
työläiset, suuri osa rautatieläisistä, työnjohtajat j.n.e. sekä sen, 
että virkamiesten ja vapaiden ammattien harjoittajien ryhmään 
luetaan kuuluvaksi myös monien eri elämän alojen edustajat, 
voidaan ilman muuta todeta nykypäivien oppikoulun sosiaalisesti 
tasapuolinen rakenne. Sen tähden tuntuukin lievimmin sanoen 
oudolta se, että eduskunta kerran toisensa jälkeen vaatii yhte- 
näiskoulujärjestelmää ja komiteat puolustelevat sitä yhteiskun- 
nallisia näkökohtia etsien. Mitä selvin todistus oppikoulumme 
kansanvaltaisuudesta on se harvinaisen vilkas säätykierto, joka 

maassamme vallitsee. Sen lienee Ruudun komiteakin todennut, 
koska se ei enää mainitse mietinnössään mitään säätykierron 
vilkastuttamisen tarpeesta yhtenäiskoulujärjestelmän etuna, ku- 
ten sitä todisteli edellinen oppikoulukomitea. 

Komitean mielestä näyttää yhteiskunnallinen oikeudenmu- 
kaisuus vaativan kaikille samanlaista pohjakoulutusta, jonkin- 
laista ,,henkisen omaisuuden sosialisoimista”. Onko tällainen 
»Sosialisoiminen” lopultakaan yhteiskunnalle tarkoituksenmu- 
kainen palvelus? Kansallinen kulttuurimme vaatii tahtoelämäl- 
tään voimakkaita, eteenpäin pyrkiviä yksilöitä. Tällainen yksilö- 
kehitys kärsii auttamattomasti kansakoulun pohjakouluksi teke- 
misestä. Sitä paitsi siitä koituu huomioon otettavia kasvatuksel- 
lisia haittoja, joihin palataan myöhemmin. 

Puhe siitä, että kansakoulu muodostuisi rinnakkaiskoulujär- 
jestelmän vallitessa ,huonompiosaisten kouluksi”, on poliittisesti 
ärtyneen mielikuvituksen tuotetta. Ainakaan maaseudulla elänyt 
ja toiminut henkilö ei ole tullut ajatelleeksikaan, vielä vähemmin 
kuullut väitettävän tuollaista missään yhteiskuntaryhmissä. 
Kansakoulullamme on näet niin vakiintunut maine kansankas- 
vattajana, ettei tuollainen ajatus saata tulla mieleenkään. Sitä 
paitsi ei varattomienkaan vanhempien tarvitse nykypäivinä jät- 
tää lapsiaan kansakouluun, jos lapsilla on henkisiä edellytyksiä 
oppikouluopintoihin, sillä valtion koulujen ja yksityisoppikoulu- 
jen vapaaoppilaspaikat ja stipendit helpottavat lahjakkaiden 
varattomien lasten oppikoulunkäyntiä. Tarvitaan vain valistus- 
ja opastustyötä vanhempien keskuudessa, etteivät he itsepäisesti 
hukkaisi lastensa aikaa: kansakoulun kahden ylimmän luokan 
käyntiin. 

Komitean toteamus siitä edusta, että yhtenäiskoulujärjestelmä 
luo normaalitapauksissa kouluajan kaikille yhtä pitkäksi, lienee 
-tarkoitettu vain lisämomentiksi sen kannan perusteluihin. Sillä 
ei näet ole suurtakaan käytännöllistä merkitystä, kun tiukkojen 
kurssivaatimusten vuoksi normaalitapaukset supistuvat vähiin: 
luokalle jää vuosittain esim. komitean suosittelemissa kouluissa 
n. 25 % suoraan ja varmaan melkoinen joukko ehtolaisista, joita 
on nykyisissä oppikouluissa varsin runsaasti. 

Se kaavamaisuus, jota edellä selostetuin yhteiskunnallisin 
syin pyritään komitean mietinnössä saavuttamaan, ja jota on 
palvottu oppikouluissamme pitkät ajat opetussuunnitelmiin ja 
oppiennätyksiin ulotetun yksityiskohtaisen säännöstelyn avulla, 
on heikkojen ja keskinkertaisten työntekijäin ,kainaloista tuke- 
mista” ja kehityskykyisen kasvattaja-opettajan, per- 
sonallisuuksien kahlitsemista. — Meidän maamme kansallinen 
kulttuuri kärsii siitä. Kaavamaisuus kasvattaa pikkusieluisuutta. 

Käsityksemme on: Suomen oppikoulu on 1900-luvulla kehit- 
tynyt yhteiskunnalliselta rakenteeltaan siinä määrin kansanval- 
taiseksi, etteivät mitkään yhteiskunnalliset syyt pakoita ilman 
riittävää tutkimusta ja perustelua vaihtamaan koettua rinnak- 
kaiskoulujärjestelmää poliittiseksi päämääräksi muodostunee- 
seen yhtenäiskoulujärjestelmään. Nykyistäänkin suurempi oi- 
keudenmukaisuus oppikoulun käyntimahdollisuuksiin saadaan 
aikaan vanhempia opastamalla ja lahjakkaita varattomia oppi- 
laita taloudellisesti tukemalla. 

Onko nykyisessä oppikoulussamme niitä kasvatuksel- 
lisia epäkohtia, joita yhtenäiskoulujärjestelmällä halutaan 
poistaa? 

Ilmeinen kasvatuksellinen puute on se, että oppikoulua käy- 
vät lapset joutuvat usein olemaan poissa kodin valvonnasta. 

Näin ollen olisi kasvatuksellisessa suhteessa myönteistä yhte- 
näiskoulussa kahden kotoisen kouluvuoden lisäys. Mutta toisaalta 
se sattuu sellaiseksi ikäkaudeksi, jolloin lapsi on vielä varsin 
altis olemaan koulukodin valvonnan alaisena. Tervetulleen pa- 
rannuksen on kouluoloihin tuonut aivan viime vuosina rautatie- 
ja ennen kaikkea linja-autoliikenne, joitten välityksellä varsin 
suuret oppilasjoukot voivat käydä koulua kotoa käsin ja monille 
sellaisille, joilla muuten ei olisi ollut koulunkäyntimahdollisuuk- 
sia, avautuu opintie. 

Erikoisena yhtenäiskoulun tuottamana etuna on pidetty myös 
elämän uran valinnan helpottumista. Tämä väite tuntuu varsin 
ihmeelliseltä. Oppilaan elämän uran omakohtaisesta valinnasta 
ei tietenkään voida puhuakaan yhtä vähän 13-vuotiaana kuin 
11-vuotiaanakaan. Sattuman varaiseksi jää varmasti myös kas- 

vattajien suorittama valinta vielä 13-vuotiaankin lapsen suh- 
teen, sillä tuo ikäkausi on sielullisen kehityksen murroskautta. 
Tämä yhteiskunnan kannalta tärkeä kysymys ei ratkea näin yk- 
sinkertaisella keinolla edes osittain. Siinä tarvitaan psykologian 
apua ja ennen kaikkea lasten vanhempien ja opettajien sekä kas- 
vatin keskinäistä yhteistoimintaa. Viimeksi mainittu tapa on käy- 
tännössä kokeiltuna näyttänyt olevan varsin hedelmällinen hen- 
kilön tulevalle kehitykselle, esim. keskikoulun ylimmällä luokalla 
oleville oppilaille. 

Yhtenäiskouluperiaatetta vastustavia yleiskasvatuksellisia nä-' 
kökohtia on useita, vaikka ne on tavallisimmin sivuutettu vaie- 
ten. On kansalliselle kulttuurillemme vahingoksi, jos lahjakkaat 
oppilaat pakoitetaan käymään kansakoulu kokonaisuudessaan en- 
nen oppikouluun pääsemistä. Yleisen oppivelvollisuuslain joh- 
dosta joutuvat kansakoulumme ottamaan vastaan kaiken oppi- 
lasaineksen ilman karsintaa. Opetuksen taso ja kasvatustyökin 
on luonnollisesti sovellettava pikemminkin keskinkertaisen lah- 
jakkaan oppilasaineksen mukaan. Kun kaiken lisäksi kansakou- 
luissa luokalle jättäminen ja ehtojen antaminen on supistunut 
vähiin, on tästä seurauksena opetuksen hidas tempo ja tietomää- 
rän vähentyminen. — Tämä ei suinkaan ole opettajien syytä, 
vaan vallitsevan tilanteen aiheuttamaa. — Tällaisessa ympäris- 
tössä lamaantuu intensiivisesti työskentelevän oppilaan harras- 
tus ja työinto. Hän joutuu kuluttamaan hukkaan aikaansa, voi- 
pa työskentelyn helppous hänet johtaa vähäarvoisiin taikka va- 
hingollisiinkin harrastuksiin. Mikä onkaan luonnollisempaa, 
kuin antaa heille vapaus oppikoulussa: koettaa voimiaan. Vasta 
sitten kun kansakoululaitostamme on kehitetty niin pitkälle, että 
heikkolahjaiset oppilaat saavat mahdollisesti erikoisopetusta ja 
erittäin lahjakkaat saavat kykyjänsä vastaavaa työskentelyä, voi- 
daan harkita perusteellisemmin kansakoulun koko oppikurssin 
asettamista pohjaopetukseksi vaarantamatta henkisen kulttuu- 
rimme tasoa. 

Opetustapa kansakouluissamme aiheuttaa pakostakin pohja- 
koulutuksen sisällön köyhtymisen verrattuna nykyiseen järjes- 
telmään, jonka aikana oppilaat pääsevät oppikouluun kahta vuot- 

ta aikaisemmin kuin vastaisuudessa. Joutuuhan kansakoulun- 
opettaja opettamaan melkein kaikkia koulunsa oppiaineita. Sen 
sijaan oppikoulunopettaja saa syventyä muutamiin harvoihin op- 
piaineisiin. Hänen tiedonjakamismahdollisuutensa ovat näinollen 
edullisemmat. — Luonteen kasvatuksen kannalta on taas kansa- 
koulunopettaja edullisemmassa asemassa, kun hän voi seurata 
oppilaansa luonteen kehitystä jatkuvasti ja tehdä havaintoja op- 
pilaan taipumuksista ja harrastuksesta eri aineitten yhteydessä. 
— Todistuksena siitä, että lapset oppikoulua käyden kehittyvät 
kahdessa vuodessa opillista uraa silmällä pitäen enemmän 
kuin kansakoulun kahdella ylimmällä luokalla, mainitsee Ruudun 
komitean jäsen, rehtori Uno Jahnsson Helsingissä suoritettujen 
älykkyyskokeiden tulokset, jotka ovat osoittaneet, että kansakou- 
lun ylemmille luokille jääneet ovat kehittyneet hitaammin kuin 
heidän oppikouluun päässeet heikommat toverinsa. Käytännöl- 
lisessä koulutyössä voi tehdä järjestään joka vuosi sellaisen ha- 
vainnon, että keskinkertaista parempienkin kansakoulun läpi- 
käyneiden oppilaiden rinnalle kohoavat usein saavutuksissaan jo 
ensimmäisen lukuvuoden taikka viimeistään toisen lukuvuoden 
aikana monet 2 ]k yläkoulua käyneet heidän toverinsa. Toisen 
lukuvuoden lopussa näyttää luokka pohjakoulutukseltaan melko 
homogeeniselta. Eiköhän tämä ole seuraus oppiaineittain anne- 
tun opetuksen tehokkuudesta. 

Vielä voisi mainita eräänä yhtenäiskoulujärjestelmän kasva- 
tuksellisena heikkoutena sen, että mikäli kansakouluihin ei voida 
saada vieraan kielen opetusta, jää tällöin käyttämättä asiantun- 
tijoitten mielestä kielen oppimiseen herkät lasten ikävuodet. 

Hyvin painava yleiskasvatuksellinen näkökohta, joka ilmei- 
sesti sotii yhtenäiskoulujärjestelmää vastaan, on se, että kansa- 
koulun joutuminen pohjakouluksi tuhoaisi koko tuon suuriarvoi- 
sen kansan kasvatus- ja valistuslaitoksen perinnäisen olemuksen. 
Se muuttuisi oppimääriltään ja työtavoiltaan oppikoulun rengik- 
si. Kukin opettaja pyrkisi tekemään parhaansa, että hänen par- 
haat oppilaansa pääsisivät oppikouluun. Se tulisi nykyistä enem- 
män kunnia-asiaksi. Kansakoulunopettajien virkeät, arvokkaat 
kasvatuspyrkimykset = saisivat väistyä opetustehtävien tieltä, 

kuten on käynyt oppikouluissa ylioppilastutkintoon valmistami- 
sen vuoksi. Se olisi mitä (kohtalokkain isku nuorisollemme, 
jonka kasvatus on siirtynyt suuressa määrässä kodeilta kou- 
lulle. Eikä suinkaan ole yhteiskunnallekaan saman tekevää, että 
sen kansakoulua käyvä polvi kokonaisuudessaan pakoitetaan op- 
pikouluun valmistavaan kiirastuleen, vaikka siitä vain 9—10 % 
siirtynee oppikouluun. 

Yhtenäiskoulujärjestelmän tueksi esitetyt kasvatukselliset 
syyt eivät ole niin vakuuttavia, että ratkaisu sen hyväksi voitai- 
siin tehdä asiain nykyisessä vaiheessa. Päin vastoin monet kas- 
vatukselliset syyt vaativat hyvin vakavaa ja vastuuntuntoista 
harkintaa ennen ratkaisua. 


Taloudelliset syyt, joita komitea esittelee kantansa 
tueksi, ovat suurelta osalta näennäisiä. Linja-autoliikenteen val- 
tava lisääntyminen on tuonut oppikoulut suurimmassa osassa 
maatamme kotien naapureiksi, joten kouluttamiskustannukset 
ovat laskeneet aikaisempaan verrattuna monin paikoin lähes 
puolella. 


Valtiolle mahdollisesti koituvan säästön joutuvat uusmuotois- 
ten koulujen aikana maksamaan lasten vanhemmat yksityistun- 
tipalkkoina ja luokalle jääneitä oppilaita kouluttaessaan, koska 
ei voitane vaatia opettajia helpottamaan vaatimuksiaan, vaikka 
onkin kysymyksessä määrätyllä taholla suosittu koulumuoto. 

Hyvin todennäköistä on myös se, että mitä valtio säästää op- 
pikoulujen kohdalla, se voidaan hyvin tarvita pohjakouluksi 
muutetun kansakoulun kohentamiseen. Ellei sivistystasoaamme 
pyritä tietoisesti madaltamaan, on supistetut koulut muutettava 
varsinaisiksi kansakouluiksi. Luokkien oppilasmäärät on nykyi- 
sestään supistettava. Aikaisemmin kosketeltuja avustavia luok- 
kia lienee perustettava. Kukapa tietää, vaikka osoittautuisi vält- 
tämättömäksi n.s. opettajien keskeisen ainejaonkin toteuttami- 
nen. Opetusvälineistöä on tässä pohjakoulussa entisestään lisät- 
tävä. Kaikki tämä vaatii varoja. Näin valtio joutuisikin otta- 
maan vain toisesta taskusta ja panemaan toiseen taskuun. Sa- 
malla kävisi paha halla yli kansallisen kulttuurivainiomme. 

Hyvin huomionarvoinen taloudellinen seikka on myös se, että 
tähän mennessä ovat kokeillut 6-luokkaiset oppikoulut osoittau- 
tuneet varsin kalliiksi kustannustensa puolesta ja kuitenkin niis- 
sä on useissa tapauksissa osa tärkeistäkin aineista ollut tunti- 
opettajien hoidossa. Jos tästä koulumuodosta tulisi vallitseva 
tyyppi, olisi pakko vähentää peruspalkkaan kuuluvaa minimi- 
tuntimäärää eri aineitten opettajien kohdalta ainakin keskikou- 
luissa, koska tunteja ei riitä 5-luokkaisten koulujen opettajistol- 
le koulun muuttuessa 3-luokkaiseksi ja koska ei voitane ilman 
muuta panna viralta osaa opettajistosta. Vasta uusia oloja sil- 
mällä pitäen opiskelleitten opettajien valmistuttua tämä epäkoh- 
ta paranisi. Opettajistolla sinänsä ei liene mitään sitä vastaan, 
että työmäärä pienenisi, kunhan palkkaus ei siitä kärsisi, mutta 
suositellun koulutyypin se tekisi kalliiksi. 

Koulu-uudistuksen toteuttaminen ei tuota todellista taloudel- 
lista etua valtiolle eikä yksityisille. 


Edellä sanotun lisäksi olisi koulu-uudistuksesta seurauksena 
joukko syvällekäypiä muutoksia. 

Sekä keskikouluissa että lukioissa täytyisi nykyisistä oppi- 
määristä poistaa paljon ainesta. Siihen on syytäkin eräissä oppi- 
aineissa, mutta on myös paljon sellaisia oppiaineita, joista ei voi- 
da mitään tinkiä kansalaiskasvatuksen ja yleissivistyksen siitä 
kärsimättä. Syrjäinen asemamme historian päänäyttämöiltä ai- 
heuttaa sen, ettemme oman kansamme historiasta saa kuvaa ylei- 
sestä kulttuurikehityksestä; meidän on luettava runsaasti yleistä 
historiaa. Syrjäinen maantieteellinen asemamme maapallolla 
aiheuttaa suhteellisen laajan kurssin maantieteessä. 4Aidinkie- 
lemme rakenne-eroavaisuudet Euroopan suuriin sivistyskieliin 
nähden estävät meitä saamasta välittömästi osaamme yleismaail- 
mallisen henkisen kulttuurin saavutuksista ja lisäämästä siihen 
panostamme. Tarvitsemme vieraitten kielten taitoa. Nämä muu- 
tamat esimerkit riittänevät jo osoittamaan, että oppikurssien kar- 
sinnassa on tietyt rajansa olemassa, ellei haluta vaarantaa kult- 
tuuritasoamme. 

Kansakoulunopettajien valmistuksessa saattaisi tapahtua tai 
pikemminkin tehostuen jatkua se suunta, että ylioppilaat kan- 
soittavat seminaarit, varsinkin jos ajatellaan jonkun vieraan kie- 
len ottamista kansakouluihin. Tämä kehitys ei kuitenkaan maa- 
seutukansakoulujen kannalta olisi suotavaa, koska ne saisivat 
opettajiksi oppilaiden luonnollisesta ympäristöstä irrallaan ole- 
via opettajia, joilta puuttuvat edellytykset koulun ja käytännöl- 
lisen elämän lähentämiseen. 

Kaiken edellä olevan perusteella tulemme lopputulokseen: 
Kansakoulun asettaminen pohjakouluksi ei 
ole nykyoloissa ajankysymys ja vaarantaisi 
arveluttavalla tavalla kansamme kulttuuri- 
tasoa sekä kansakoulumme perinnäistä suurta 
tehtävää kansan kasvattajana ja valistajana. 


Vuosiluokkien lukumäärä ja linjajako. 


Kun tätä kysymystä on käsitelty yksityiskohtaisemmin toises- 
sa ,JAKS:n tien” kirjoituksessa, kosketellaan sitä tässä vain sivu- 
mennen. 

Yleiseen mielipiteeseen, vieläpä oppikouluväenkin keskuuteen 
on juurtunut syvälle käsitys siitä, että oppikoulun ensisijainen 
tehtävä on tiedon jakaminen. Jo J. W. Snellman edusti tätä kan- 
taa. Kun kuitenkin maamme itsenäisyyden aikana on tultu en- 
tistäänkin selvemmin havaitsemaan, että tarvitsemme syvästi si- 
vistyneitä personallisuuksia yhteiskuntamme johtopaikoille, on 
alettu vähitellen käsittää oppikoulun velvollisuuksiin kuuluvaksi 
opetuksen ohella luonteen kasvatustyön, jolla emme tarkoita 
mitään ,,sormella osoittelevaa moralisoimista”, vaan vakaata, kas- 
vattavaa oppiainekseen syventymistä. Kun siihen nykyisissä 
8-luokkaisissa kouluissa ei aina näytä riittävän aikaa, kuinka se 
olisi mahdollista 6-luokkaisissa oppikouluissa, joissa opetustyön 
vauhdin täytyisi olla nykyistäänkin kiihkeämmän huolimatta 
»uusista metoodeista”. — Edellä on jo ilmaistu pelko siitä, että 
oppikoulun vuosiluokkien lukumäärän supistaminen voi johtaa 
sivistystason alenemiseen. Luokkaluvun alentaminen keskikou- 

lussa 3:een on osoittautunut oppilaille ylivoimaisia ponnistuksia 
aiheuttavaksi. Sitä todistaa parhaiten se, että viime vuosina on 
3-luokkaiset keskikoulut toinen toisensa jälkeen muutettu 4-luok- 
kaisiksi. Ylioppilaskirjoitusten tuloksista voitaisiin löytää myös 
lisäaineistoa tähän todisteluun. 

Ruudun komitean pyrkimykselle helpottaa oppilaiden eri- 
koistumista lukioluokilla omille harrastusaloilleen entistä syvem- 
män ja tehokkaamman linjajaon puitteissa on annettava vilpitön 
tunnustus. Samoin on pyrkimys komitean mietinnössä sivumen- 
nen mainittuun ammattiopetuksen järjestelyyn ja sen arvostami- 
seen tyydytyksellä todettava. Käsityksemme mukaan ei siinä suh- 
teessa ole kuitenkaan syytä pyrkiä niin systemaattiseen koulujen 
jakoon kuin komitea viittaa. Keskikoulujenkin opetusohjelmiin 
voitaisiin, sikäli kuin ne säilytetään 4- tai 5-luokkaisina, sijoit- 
taa käytännöllisen elämän aloihin liittyvää ainesta, esim. sovel- 
lettua luonnonoppia, sovellettua luonnonhistoriaa, kotitaloutta 
j.n.e. Näin onkin jo eräissä kouluissa menetelty. Mikä estäisi 
kokeilemasta vieläkin selvemmällä linjajaolla: ammatillisella ja 
tietopuolisella jaolla keskikoulun ylemmillä asteilla. Antamalla 
näin oppilaille tilaisuus varttuneemmalla iällä harrastaa käytän- 
nöllisen elämän aloja helpotetaan heidän elämänuran valintaan- 
sa, vieläpä voidaan vähitellen horjuttaa sitä teoreettisen tiedon 
jumalointiakin, joka on aiheuttanut ylioppilastulvamme. 


Oppikoulumme tarvitsevat uutta henkeä. 


Tämän kirjoituksen alussa on jo viitattu siihen, että yhtenäis- 
koulukysymyksen ratkaisu ei ole tärkein probleema oppikoulum- 
me uudistuksessa. Tärkeintä on oppikoulun sisällä tapahtuva 
uudistustyö: oikeitten kasvatuspäämäärien omaksuminen ja opet- 
tajien eläytyminen tehtäviinsä uuden kasvatuspäämäärän mukai- 
sesti. Opettajistomme keskuudessa tarvitaan nykyistä laajempaa 
yleisten asioitten harrastusta, elävää kosketusta yhteiskunnalli- 
siin kysymyksiin, jotta pystyttäisiin kasvattamaan arvosteluky- 
kyisiä ja ajattelevia kansalaisia. Tällöin olisi jo opetuksessa si- 
nänsä niin paljon aatteellista sisältöä, ettei oppilaiden tarvitsisi 

hakea ihanteellisille pyrkimyksilleen tyydytystä , politiikasta”. 
Ja kouluillakin olisi työrauha. Eiköhän tässä olisi ajattelemisen 
aihetta kouluväelle. — Tästä hengen uudistuksesta on lausuttu 
painavia ajatuksia tri Korpikallion kirjoituksessa, joka on edellä 
julkaistu. 


On ollut onni koululaitoksellemme, että tähän mennessä ei 
ole oppikoulun ulkonaisten muotojen kehittelyssä päästy lopulli- 
seen ratkaisuun, sillä sen ratkaisu olisi jäänyt puolitiehen niitten 
mietintöjen perusteella, joita tähän mennessä on julkisuuteen 
saatettu. Kun niin elintärkeää kysymystä kuin koulu-uudistus 
on, lähdetään ajamaan, täytyy vanhan tilalle voida asettaa to- 
della arvokasta uutta. Yhdymme siihen, mitä edellä on sanottu 
koulu-uudistuksesta: sitä on vielä perusteellisesti tutkittava ja 
valmisteltava. Sillä välin tehtäköön voimakasta herätystyötä 
oppikoulun kasvatustehtävän tehostamiseksi. 


J.k. Sen jälkeen kun edellä oleva kirjoitus oli saatu julkaisu- 
kuntoon, tuli julkisuuteen hk=llituksen esitys oppikoulu-uudistuk- 
sesta. Kun sitä tarkastelee edellä esitetyn valossa, näyttää se 
monessa suhteessa Ruudun komitean ehdotusta paremmalta. Siinä 
on päättävästi luovuttu yhtenäiskouluperiaatteesta ja asetuttu 
rinnakkaiskoulun kannalle. Perusteluissa esitetään joukko sa- 
mantapaisia ajatuksia kuin edellä olevassa kirjoituksessa. Arve- 
luttavalta tuntuu kuitenkin lähinnä luonteenkasvatuksen kan- 
nalta arvosteltuna keskikoululuokkien lukumäärän alentaminen 
5:stä 4:ään. Jos keskikoulun kurssiin voitaisiin liittää tietopuo- 
lisen opiskelunsa keskikoulussa päättäville, vaikkapa vain vapaa- 
ehtoisuuteen perustuen, yhteiskuntaelämään lähentävä ja esim. 
paikkakunnallisiin ammattialoihin taikka ammattiopistoihin val- 
mentava vuosikurssi keskitetyin ohjelmin, korvaisi se varmaan 
tehokkaalla tavalla keskikoulun yhden vuosiluokan poistamisen. 
Jo nykyisin yleistä kansalaiskasvatusta palveleva keskikoulu 
muodostuisi tällöin entistä tärkeämmäksi sivistys- ja kasvatus- 
tekijäksi. 

Linjajaon väljentäminen on opintojen erikoistumisen kannalta 
lukioluokilta lähtien hyvä periaate, mikäli sen toteuttaminen 
käytännössä ei kohtaa kovin suuria vaikeuksia. Samoin on rait- 
tiusopin ja väestönhuollon ottaminen oppikoulun työohjelmaan 
varsin myönteinen puoli mainitussa esitysessä. 

Kesäloman lyhentäminen 10 päivällä elokuun lopussa ei ole 
niin yksinkertainen ja helppo ratkaisu, kuin esityksessä näytään 
oletettavan. Paitsi siitä koituvia terveydellisiä haittoja, on otet- 
tava huomioon se, että maaseudulla on tuohon aikaan kiireinen 
korjuuaika,- jolloin koululaisillakin on useimmissa kodeissa run- 
saasti tehtäviä, varsinkin nykyisin, kun maaseudulla on työvoi- 
masta puute. Suuri kasvatuksellinen arvo on myös sillä, että 
tuollaisina työaikoina lapset saavat omakohtaisesti tehdä ruu- 
miillista työtä ja olla luonnon parissa. Loman lyhentämisellä 
aikaansaatu lukuajan pidennys tuskin korvaa mainittuja kasva- 
tuksellisia arvoja. 

Kaikesta edellä esitetystä myönteisestä huolimatta on syytä 
tehostaa sitä, että tämäkin esitys koskee lähinnä oppikoulun ulko- 
naista muotoa, ellei asetuksilla saada jotain syvällisempää aikaan. 
Sen tähden ei voida ainakaan toistaiseksi puhua ,vuosisatais- 
teosta”, vaan pikemminkin vain , uudistuksesta uudistuksen 
vuoksi”. Ja jos tämä uudistus toteutetaankin, se ei saa muodos- 
tua esteeksi aikanaan kypsyvälle todella suurelle koulu-uudis- 
tukselle, joka luo myös syvällisen hengen oppikouluun ja koulu- 
kasvatukseen. 

SUOMALAISTEN PUNAISTEN OSUUS 
AUNUKSEN TAISTELUISSA 


Reino Vähäkallio 


S= painettu, Karjalan vapaussotia koskeva kirjallisuus 
on melko vähälukuinen. Sitä lukuisampi on Neuvosto-Venäjällä 
ilmestynyt, tätä asiaa koskeva kirjallisuus. Tosin se on etupäässä 
propagandakirjallisuutta ja sellaisenaan voimakkaastikin väri- 
tettyä, mutta on siinä osa puhtaasti tutkielmien luontoistakin. 
Tämän kirjallisuuden pohjalla on allaoleva ja Aunuksen vapaus- 
sotaa koskeva kirjoitus laadittu. Sen tarkoituksena on antaa tie- 
"toja siitä osuudesta, jota nimenomaan suomalaisista punaisista 
aineksista kokoonpannut joukko-osastot näyttelivät Aunuksen 
taisteluissa — taisteluissa, joissa suomalainen seisoi suomalaista 
vastaan suomalaisella alueella, kumpainenkin oman valtiollisen 
ajatuksensa — Annuksessa olevat vapaaehtoiset heimokansan va- 
pauden ja punaiset suomalaisen Neuvosto-Karjalan puolesta — 

elähdyttämänä. Että Aunuksen taisteluissa oli punaisten puolella 
kysymys myös suomalaisuudesta eikä vain kommunistisesta 
maailmankatsomuksesta, siitä on mielestäni paraana todistuksena 
se suomalainen suunta, jota näiden taisteluiden voittajat, punaiset, 
jo alusta-alkaen alleviivasivat kaikessa hallitustoiminnassaan. 
Tähän kansalliseen kantaansa he aikoinaan sitten sortuivatkin. 
Olen varma siitä, että he, Neuvosto-Karjalan hallitsemisesta ero- 
tettuina, käsittivät ajatuksensa Neuvosto-Venäjän yhteydessä elä- 
västä suomalaiskansallisesta Karjalasta sortuneen raunioiksi sa- 
manaikaisesti heidän kanssaan, että he kukistuessaan näkivät 
suomalaisuuden polkeutuvan slavismin armottomiin jalkoihin. 
Toivon, että autonoomisen Neuvosto-Karjalan esitaistelijat — 
suomalaiset —, sikäli kuin se enää on mahdollista, käsittävät nyt 
kahdenkymmenen vuoden kuluttua, että veljesveri, niin heidän 
kuin silloisten valkoistenkin, heidän kohdaltaan ja heidän an- 
siostaan on juossut hukkaan ja slaavilaisen eikä suomalaisen 
kansanheimon hyväksi. On valitettavaa, että näin on käynyt. 
Toivottavaa olisi ollut, että he, kuten vastapelaajat, olisivat tun- 
teneet ryssät niin hyvin, etteivät olisi liittoutuneet heidän kans- 
saan. 

Karjalaissyntyiset punaisetkin tajusivat venäläisvaaran pa- 
remmin kuin suomalaiset. Mainittakoon tässä, että kun Muur- 
mannilla olevien liittolaisjoukkojen kenraali Preiss helmikuun 17 
päivänä 1919 saapui Vienan Kemissä pidettyyn Karjalan autono- 
miaa valmistelevaan Pohjois-Vienan kuntien edustajien kokouk- 
seen ja siellä esitti liittolaisjoukkojen ylipäällikön sähkösanoman, 
jossa nimenomaan sanottiin, ettei Muurmannilla olevien liittolais- 
joukkojen päällystö kannattanut ajatuksia Venäjästä eroamiseksi, 
niin tämä kunnanedustajain kokous antamassaan vastauksessa 
kuitenkin ilmoitti, että se jättää Karjalan perustavan Kansallis- 
kokouksen” päätettäväksi, liittyykö se yleensä kehenkään ja jos 
liittyy, liittyykö silloin Suomeen vai Venäjään. Melkoisen var- 
mana voidaan pitää, etteivät edustajat olleet ennen kenraali 
Preissin esittämää vaatimusta edes vakavassa mielessä pohtineet 
liittymistä Venäjään ja että heidän liittolaisille lähettämässä vas- 
tauksessaan samoinkuin myöhemmin tehdyssä kokouspäätökses- 

Aunuksen kuntien edustajia saapuneina Viteleen kokoukseen toukokuussa v. 1919, 
jossa m.m. päätettiin retkikunnan tukemisesta. 


säkin esiintyvä, tätä tarkoittava varaus on käsitettävä johtuneeksi 
liittolaisten painostuksesta ja laadituksi heidän rauhoittamisek- 
seen. Kokouksen pöytäkirja, johon on otettu vain kokouksessa 
esitetty alustus, liittolaisil:e annettu vastaus ja kokouksen pää- 
tökset, ei anna tässä suhteessa oikeaa kuvaa kokouksen mieli- 
aloista. Kokouksessa olleet edustajat ovat haastatteluissa, samoin- 
kuin Uhtuan Maakuntapäivillä 1920 esittämissään lausunnoissa, 
väittäneet yllämainitun Kemin kokouksen tähdänneen täyteen it- 
senäisyyteen, eikä vasallivaltiuteen. Kokouksessa valitulle ,Kar- 
jalan Kansalliskomitealle” annetuissa evästyksissäkin ja tehtä- 
vissä m.m. sanotaan: , lähettämään ainakin kaksi edustajaa rau- 
hanneuvotteluihin, hankkimaan Karjalan itsenäisyydelle maail- 
man valtojen tunnustuksen.” ,b) ryhtymään toimiin tunnustuk- 
sen hankkimiseksi lähemmiltä naapurivalloilta nim.: sekä Poh- 
- jois-Venäjän väliaikaiselta hallitukselta, että Venäjän Neuvosto- 
tasavallalta ja Suomen hallitukselta sekä ryhtymään muihinkin 
toimenpiteisiin asian suhteen.” Edelleen se, etteivät esim. au- 
nukselaiset muodostelleet itsenäisiä valkoisia suomalaisia vastaan 
taistelevia joukko-osastoja suomalaisten punaisten malliin, ja 
että heitä punaisissa joukko-osastoissa Aunuksessa oli hyvin vä- 

hän, mutta sen sijaan huomattavasti Muurmannin radanvarren 
taistelualueilla liittolaisten siipien suojassa taistelevien valkorys- 
sien vastustajien parissa, on merkkinä siitä, että he olivat kerta 
kaikkiaan päättäneet pitää ryssän poissa asuma-alueiltaan. Suo- 
malaiset punaiset sensijaan veljeilivät venäläisten kanssa, jopa 
muodostelivat heidän kanssaan yhteisiä rykmenttejäkin Aunuk- 
sen taisteluita varten. Heidän hyväuskoinen suhtautumisensa 
ryssiin oli, kuten jo aikaisemmin on sanottu, vain väliaikaistoi- 
menpide. Pohjimmaisena tarkoituksena oli luoda karjalaisten 
kanssa kansallisen Karjalan autonominen alue — itsenäinen 
Karjala. 


Punaisten suomalaisten joukkojen sijoitus 
taisteluiden alkaessa. 


Aunuksen vapaussodan alkaessa huhtikuun lopulla oli siihen 
osallistuneiden punaisten suomalaisten joukko-osastojen sijoit- 
telu seuraava: 1 Suom. Punainen rykm. eli 54 Rykm. eli 480 Pu- 
nainen rykmentti (näitä kaikkia nimityksiä käyttää punainen 
kirjallisuus rinnan ja sekaisin, vaikka näillä nimityksillä onkin 
oma määrätty rykmentin kehitysaikaa tarkoittava merkityksensä) 
oleskeli rajavartiotehtävissä Kannaksen rajalla pääpaikkanaan 
Valkeasaari, sen komentajana oli silloin Rahja. 64. rykmentti eli 
1 (myös kuudenneksi kutsuttu) suomalainen kommunisti- 
nen tarkka-ampujarykmentti eli 164. suomalainen tarkka- 
ampujarykmentti oli sijoitettuna Petroskoille, tehtävänään es- 
tää englantilaisten eteneminen Muurmannin rautatietä myö- 
ten Pietariin, sen suksikomppania majaili Säämäjärvellä si- 
vustavartiossa ja sen kolmas komppania Prääzässä saman- 
laisessa tehtävässä. 1!) Rykmentin komentajina olivat silloin 
Petrov ja Vasten yhdessä. Kansainvälinen punaupseerikoulu ma- 
jaili Pietarissa ja sen lähiympäristössä. Mitään näistä muodos- 
telmista ei käytetty kokonaisena Aunuksessa, vaan kukin jatkoi 
entisiä tehtäviään ja lähetti Aunusta puolustamaan vain kanta- 
joukon, johon liitettiin täydennykseksi tätä tarkoitusta varten 
mobilisoituja miehiä. Niinpä Rahjan Suomen Kannaksen rajalla 


1) Kts. karttaa siv. 101. 

Vapaaehtoiskomppania .Orusjärvellä ennen marssia Aunukseen huhtikuussa v. 1919. 


olevasta rykmentistä jätettiin tarpeellinen määrä Valkeasaareen 
ja sen lähiympäristöön entisiin tehtäviinsä. Jotta rykmentti olisi 
ollut taisteluvahvuinen, värvättiin siihen osia Pietarissa majaile- 
vista punakaartilaisosastoista, jopa vapautettiin vankejakin ryk- 
mentin miehistön täydentömiseksi. Päällystöksi sille hankittiin 
kymmenen punaupseerikurssilaista ja komentajaksi venäläisen 
sotilaskouluutuksen saanut. 

Vastenin rykmentti, joka, kuten edellä on sanottu, oleili silloin 
Petroskoissa, hankki Petroskoin suomalaisista tarpeellisen lisä- 
väen, otettiinpa siihen muutakin väkeä, kuten sikäläisten teh- 
taitten työväestöäkin. Vastenin rykmentti toimi yleensä yhdessä 
n.s. Spiridonovin rykmentin kanssa, jopa niinkin, että Spridono- 
vin rykmentti noudatti Vastenin rykmentin käskyjä. Rykmentti 
Vasten hankki toukokuun alussa muun täydennyksen ohessa pääl- 
lystökseen satakunta punaupseerikurssilaista, joista noin puolet 
olivat kursseille samasta rykmentistä maaliskuun lopulla komen- 
"nettuja. Niinkuin edellä on jo kerrottu, osallistui punaupseeri- 
kurssilaisista kymmenkunta Rahjan rykmentin ja satakunta 
Vastenin rykmentin mukana taisteluihin Aunuksessa. Sen 
lisäksi oli kaiken varalta Rahjan Kannaksen rajalle jääneeseen 
rykmentinosaan komennettu kymmenkunta kurssilaista. Loppu- 

osa kurssia jatkoi opintojaan hälyytysvalmiina Pietarissa ja osal- 
listui voimakkaasti värväystoimintaan. Pietariin jääneessä kurs- 
silaispataljoonassa ei tosin Aunuksen taisteluiden alkupuolella 
enää ollut montakaan suomalaista. Kun Aunuksen taisteluiden 
kulku ei näyttänyt kääntyvän punaisille edullisempaan suuntaan, 
vaikka sinne oli jo lähetetty Pietaristakin parituhatta miestä, oli 
punaisen sotilasjohdon pakko lähettää loppuosakin upseerikurssia 
rintamalle erikoistehtäviin. 


Eteläinen rintama. 

Aunuksen eteläisellä rintamalla hyökkäsi majuri G. von Hert- 
zenin rykmentti eli ensimmäinen rykmentti. Se oli Suomesta saa- 
punut huhtikuun 21 p:nä 1) ja jo alusta alkaen ottanut yliotteen, 
Silloin rajavartiotehtävissä Suomen rajalla ollut 171 rykmentti, 
päällikkönä Starikov ja komissaarina Kimundris, oli pakokauhun 
vallassa perääntynyt Aunuksen kaupunkiin ja sieltä heikon vas- 
tarinnan jälkeen Lotinanpeltoon. Tässä 171 rykmentissä ei tiet- 
tävästi -ollut suomalaisia, se oli koottu etupäässä isovenäläisistä 
ja lättiläisistä. Tiedon v. Hertzenin hyökkäyksestä lähetti ryk- 
mentinkomentaja Starikov parin ratsulähetin välityksellä sähkö- 
teitse Lotinanpellosta Petroskoihin. Sähkösanoma lähetettiin niin 
myöhään, että v. Hertzenin kärki oli jo ehtinyt katkaista sähkö- 
lennätinlinjan Aunuksen kaupungin ja Lotinanpellon väliltä. 
Tämä sähkösanoma sai aikaan Vastenin ja Petrovin johtamassa 
164 rykmentissä ankaran kiireen. Vasten antoi määräyksen Sää- 
mäjärvellä ja Prääzässä oleville suksi- ja jalkaväkikomppanioille 
pikamarssissa saapua Petroskoille. Kolmas komppania (120 mies- 
tä), joka oii majaillut Prääzässä, sai Petroskoissa vahvistuksek- 
seen 4 konekivääriä ja joukkueen konekiväärimiehistöä. Näin 
kokoonpantuna se lähetettiin viipymättä Lotinanpeltoon, josta sen 
oli määrä marssia v. Hertzenin joukkoja vastaan, torjua niiden 
hyökkäys Aunuksen kaupunkiin ja suojata rautatietä. Komppa- 
nian päällikkönä oli venäläisen koulutuksen saanut Damm. Komp- 


1) Tämä niinkuin muutkin kirjoituksessa mainitut päivämäärät ovat 
lähdekirjallisuudessa esiintyviä, ja sellaisina joskus toisia kuin suomalai- 
sessa kirjallisuudessa esiintyvät. — Kirj. huomautus. 

panian kuljetus Prääzästä Lotinanpeltoon oli vienyt siksi paljon 
aikaa, ettei se ehtinyt Aunuksen kaupungin avuksi, ennenkuin se 
oli myöhäistä. Se saapui nimittäin Lotinanpeltoon yöllä 26/4 ja 
v. Hertzen oli vallannut Aunuksen jo 23/4. Samanaikaisesti Pet- 
roskoin kanssa oli Pietari saanut hälyytyksen. Pietari lähetti 
tuleen m.m. suomalaisen Valkeasaarella majailleen 480 Rykmen- 
tin (vahvuus noin 350 miestä). Rykmentin upseeristoa lisättiin 
kymmenellä upseerikurssilaisella. Se lähti Lotinanpeltoa kohti 
25/4 ja saapui sinne iltapäivällä huhtikuun 26 p:nä. Vielä saman 
päivän iltana se hyökkäsi v. Hertzenin hallussa olevaan Alek- 
sander Svirskin luostariin. 

Hyökkäys oli suunniteltu kiertoliikkeeksi, jonka tarkoituksena 
oli katkaista v. Hertzenin joukkojen yhteydet taaksepäin ja sitten 
vasta aloittaa itse hyökkäys luostaria vastaan. He ehtivät kuljet- 
taa osan joukoistaan luostarin puolustajien selkäpuolelle, ennen- 
kuin nämä huomasivat kiertoliikkeen. Se olikin tarpeeksi — itse 
hyökkäyksen alkaessa sydänyöllä olivat puolustajat hyvissä ase- 
missa punaisia vastaanottamassa. 480. rykmentin oli peräännyttävä 
voimakkaan tulen alaisena kärsien huomattavia menetyksiä. Osa 
rykmentistä palasi omiensa io hajanaisina pieninä ryhminä vasta 
27/4. Omissa tutkielmissaan he selittävät: ,Tämä tulos oli jo 
ennakolta arvattavissa: yötaistelu opettamattomille joukoille sem- 
moisessa tilanteessa ja maastossa oli toivotonta.” 27/4 rykmentti 
täydensi ja järjesteli joukkojaan. Illalla se sai odottamaansa 
apua, m.m. Vastenin rykmentin kolmannen komppanian, joka 
silloin saapui Lotinanpeltoon. Lisäksi liittyi siihen pataljoona 50. 
rykmentistä ja Svankan kommunistinen iskurikomppania. 171. 
rykmentti oli niin lamaannuksissa ja hajalla, että sitä ei voitu 
käyttää, ja niistä, joita olisi voitu käyttää, on heidän toteamuk- 
sensa: ,,Monia alkoi jo vapisuttaa, eivätkä kaikki lähteneet mu- 
kaan.” 

Kello 2 yöllä 28/4 alkoivat yhtyneet punarykmentit hyök- 
käyksensä Al. Svirskiä vastaan. Aamulla kello 8 he miehittivät 
sen ja jatkoivat hyökkäystään Mägrin suuntaan. 164. rykmentin 
3. komppania lähetettiin vahvistettuna suorittamaan kiertoliikettä 
Laatokan rantatietä pitkin. 30/4 se yritti häiritä selkäyhteyksiä 

Alavoisten suunnalla. Samanaikaisesti 480. rykmentti hyökkäsi 
Mägriä vastaan. Molemmat hyökkäykset epäonnistuivat täydel- 
lisesti. Joukkojen oli hajanaisina ryhminä peräännyttävä Uts- 
niemenjoelle asti. Vasta 2/5 punaiset saivat joukkonsa sellaiseen 
järjestykseen, että :+taas uskaltautuivat hyökkäämään. Yhtynein 
voimin onnistuikin hyökkäys. Hyökkäystä jatkettiin keskeyty- 
mättä ja 3/5 he valtasivat Aunuksen kaupungin. Päivän kau- 
punkia hallussa pidettyään oli heidän se luovutettava suurin tap- 
pioin valkoisille joukoille ja peräännyttävä yhtämittaa aina Mäg- 
rille asti. Mägrin korkeudella he sitten pysyttelivät ja odottelivat 
apujoukkoja. Kansainvälisen punaupseerikoulun pataljoonan 
(noin 300 miestä) saavuttua 11/5 Lotinanpeltoon he alkoivat 
uusituin voimin painostuksen Aunuksen kaupungin takaisinval- 
taamiseksi. 12/5 he valtasivat kaupungin ja jatkoivat etenemis- 
tään Laatokan rantaa Tuulosta kohti. Punaupseerikurssin saa- 
vuttua ja Aunuksen kaupungin tultua vallatuksi lähti Vastenin 
rykmentin 3 komppania rykmenttinsä avuksi Petroskoihin, jonne 
se saapui 15/5. Kurssilaiset yhdessä 480. rykmentin kanssa jatkoi- 
vat taisteluaan. 18/5 he ottivat haltuunsa Tuulosjoen eteläisen 
rannan ja asettuivat siihen asemiin. Pari päivää myöhemmin 
yritti kansainvälinen punaupseerikurssi hyökkäystä Tuulosjoen 
toiselle rannalle, mutta epäonnistui yrityksessään. 

Näihin aikoihin oli v. Hertzenin painostus keskisellä rinta- 
malla voimistunut, eivätkä venäläiset joukot kyenneet pitämään 
asemiaan. 480. rykmentti yhdessä punakurssilaisten kanssa lähti 
keskisen rintaman avuksi. Yhdessä ne hyökkäsivät 25/5 Kuksu- 
mäelle, mutta lyötiin verissäpäin takaisin, yrittivät sinne uudel- 
leen 27/5 ja samoin seurauksin. Tiedot Pietarin uhatusta ase- 
masta levisivät Aunukseenkin. Kesäkuun 2 p:nä palasi Aunuk- 
sen rintamalla taistellut suomalainen 480. rykmentti Pietariin. 
Aunuksen eteläisellä rintamalla ei taistellut enää muita suomalai- 
sia muodostelmia kuin punaupseerikurssi. Kuksumäelle teke- 
mänsä hyökkäyksen jälkeen se asettui Santamäen luostariin. 
Tästä lähtien sen oli taisteltava venäläisten joukkojen toimiessa 
apuna ja reservinä. Luostarista oli kurssin luovuttava 31/5. 
,, Meillä oli venäläinen reservi siinä taistelussa. Lahtarien am- 

Komppania odottaa taistelukäskyä. 


puessa räjähtelevillä meidän ketjumme yli reservi otti hatkan ja 
niin perääntyessämme siitä lahtarit voittivat”, kertovat he itse. 
Kurssi perääntyi nyt Nurmoilan kylään asti, varustautui siinä 
pysymään, mutta taistelussa 3/6 jäätyään taas yksin se luopui 
hyvistä asemistaan melkoisin tappioin ja perääntyi 6 km päähän 
Aunuksen kaupungista. Kesäkuun 4 p:nä yritti kurssi vallata 
takaisin Nurmoilan ja hajoittaa valkoiset joukot. Mutta sensijaan, 
että se olisi hyvin valmistellusta hyökkäyksestään huolimatta 
kyennyt tehtäväänsä, oli se joutua kokonaisuudessaan saarrok- 
siin. Vain pienin hajanaisin joukoin ja metsiä samoillen taiste- 
lussa säilyneet pelastuivat Aunuksen kaupunkiin. Aunuksesta 
he edelleen perääntyivät Mägriin päin ja asettuivat sen ja Au- 
nuksen väliseen maastoon asemiin. 

Venäläisten uusien apujoukkojen saavuttua kurssipataljoona 
yhdessä niiden kanssa valtasi valkoisten hallussa jo kolmannen 
kerran olleen Aunuksen kaupungin kesäkuun 10 päivänä. Heti 
Aunuksen valtauksen jälkeen vetääntyi kurssi Spatskan kylään, 
jossa nuoleskeli haavojaan ja lepäili. Vasta kesäkuun 19 p:nä se 
kykeni taistelutehtäviin ja sai tehtäväkseen Aunuksesta pohjoi- 
seen olevan keskisen rintaman puhdistamisen valkoisista. Tässä 

tehtävässä se osallistui Nurmoilan taisteluun kesäkuun 23 p:nä. 
26/6 se yritti yhdessä Nurmoilan valloittaneen Kasaanilaisryk- 
mentin kanssa vallata Tenhuselän kylää, mutta epäonnistui siinä. 
Oikeammin sanottuna: se menetti kesken hyökkäyksensä uskon 
tehtävänsä onnistumiseen ja vetäytyi taistelusta. 

Kun punainen laivasto 27/6 valtasi Viteleen, jättivät myös 
Tenhuselkää hallinneet joukot kylän ja perääntyivät länteen- 
päin. Kurssilaiset miehittivät sitten kylän 28/6 ja jatkoivat ete- 
nemistään Kuksumäkeen päin. Tämäkin kylä oli jo evakuoitu. 
Samoin oli Sorpolan kyläkin, jonne kurssilaiset matkasivat met- 
säpolkuja hyväkseen käyttäen. Sorpolasta Suurimäkeen on mat- 
kaa noin 12 km. Sinne kurssi lähti vielä samana päivänä, tode- 
takseen, että sekin oli jo ehditty tyhjentää. Kurssipataljoona 
yritti edetä pohjoiseen, mutta sen oli palattava takaisin Suuri- 
mäkeen. Aunuksen toiseen rykmenttiin kuuluvia joukkoja oli 
lähtenyt Pultsoilan kylästä etenemään etelään päin ja kurssi hä- 
lytettiin näitä joukkoja vastaanottamaan. Mitään erikoisia tais- 
teluita ei kuitenkaan syntynyt. Kurssi viipyi Suurimäessä hei- 
näkuun 3 päivään asti, jolloin se siirtyi Santamäen luostariin. 
Myöhemmin kurssi suoritti rajapalvelusta Kauhajärven, Kaivan- 
non ja Hongan kylissä. Heinäkuun 26 p:nä he viimeisen kerran 
taistelivat Aunuksen vapaaehtoisen armeijan miesten kanssa. 
Taistelu tapahtui Kaivannon kylän kohdalla. Kurssilaiset menet- 
tivät siinä useita miehiään. Heti tämän taistelun jälkeen lähti 
kurssi Pietariin, jonne se saapui ennen elokuun alkua. 

Edellä on jo kerrottu, että punainen laivasto-osasto hyökkäsi 
kesäkuun 27 päivän aamuna Viteleeseen. Tämä laivasto, joka 
käsitti pari miinalaivaa ja hinaajaa, kuului Äänisen laivastoon. 
Viteleeseen tullessaan oli sillä miehistönä laivojen vakinaisen 
miehistön lisäksi pataljoona 8. tarkka-ampujarykmentistä ja komp- 
pania uusia kansainvälisen punaupseerikoulun oppilaita (yht. 
noin 400 miestä). Näitä joukkoja johti Eino Rahja ja kuului sekä 
tarkka-ampujapataljoonaan että punaupseerikomppaniaan suo- 
malaisia. Kurssikomppaniassa heitä oli enemmistö. Maihinlasku 
ei heiltä tahtonut onnistua. He kärsivät mainittavan paljon mies- 
hukkaa. Vasta monituntisen tykistövalmistelun jälkeen maihin- 

lasku onnistui ja suoritti sen ensimmäisenä kurssikomppania. Suo- 
ritettuaan tehtävänsä, Tuuloksen ja Viteleen valtauksen, palasi- 
vat joukkojen jäännökset takaisin laivoillaan Petroskoille käy- 
tettäväksi taisteluissa liittolaisia vastaan. 

Suomalaisten keskeiset taistelut Aunuksen eteläisellä lohkolla 
olivat päättyneet. Eteläisen lohkon rajakahakoihin osallistuivat 
enää vain venäläiset joukot, joista suurin osa täysin koulutta- 
mattomia ja sotaa ennen näkemättömiä uusia muodostelmia. 


Aunuksen pohjoinen rintama. 


Aunuksen pohjoisella rintamalla taisteli punainen Petrovin 
ja Vastenin komentama 164. rykmentti. Taistelun alkuvaiheessa 
oli sen hiihtokomppania (6. kompp.) sijoitettuna sivustavarmen- 
nukseksi pohjoisesta mahdollisesti hyökkäävien liittolaisjoukko- 
jen varalta Säämäjärvelle ja saman rykmentin kolmas komppania 
samaan tehtävään Prääzään. Kun tieto von Hertzenin rykmentin 
ilmiömäisestä etenemisestä tuli huhtikuun 23 päivän jälkeen Pet- 
roskoille sijoitetulle 164. rykmentille, se kutsui viipymättä Sää- 
mäjärvellä olevan hiihtokomppanian ja Prääzässä olevan 3. komp- 
panian Petroskoihin. Kolmi&s komppania ehti sinne 25/4 ja lä- 
hetettiin saman tien junalla Lotinanpeltoon. Kuten ennen on jo 
kerrottu, oli sen tehtävänä suojella Aunuksen kaupunkia ja en- 
nen kaikkea rautatietä. Hiihtokomppania ei ollut vielä ehtinyt 
Petroskoihin, kun tieto majuri Talvelan johtamien joukkojen ete- 
nemisestä pohjoisella rintamanosalla saapui sinne. Säämäjär- 
veltä lähtenyt hiihtokomppania (noin 100 miestä) sai nyt mää- 
räyksen pysähdyttää Talvelan ryhmän eteneminen. Se ehti osal- 
listumaan Prääzän puolustukseen huhtikuun 29 päivänä. Prää- 
zästä komppania perääntyi muiden mukana Matrosan kylään ja 
sieltä taistelun jälkeen Polovinan kylään sekä asettui sinne ase- 
miin. Nyt seurasi melkein kuukauden asemasota ja järjestely- 
kausi. Molemmin puolin suoritettiin tiedusteluja ja vahvistettiin 
joukkoja. Toukokuun 15 päivän jälkeen komppania sai patal- 
joonan nimityksen (vahvuus n. 450 miestä) ja siihen liitettiin 
paitsi etelässä taistellutta kolmatta komppaniaa myös yli puolet 
siitä satamiehisestä punaupseerijoukosta, joka rykmentille Pieta- 

Prääzän järvi ja osa kylää. 


rista lähetettiin. Sen päällikkönä oli ylioppilas Sevelius. Kesä- 
kuun 14 päivänä alkoivat Talvelan joukot taas painostuksensa, 
ja niinpä, huolimatta vahvasti varustetuista asemistaan, oli pu- 
naisten pataljoonien jätettävä Polovinan kylä ja peräännyttävä 
Petroskoille päin. Punainen suomalainen pataljoona perääntyi 
Vilgajoelle valkoisten ahdistamana. Vilgajoen sen oli kuitenkin 
jätettävä. Taistelussa niinkuin Polivinassakin se kärsi huomat- 
tavaa mieshukkaa. Sen taistelutahtokin aleni siinä määrin, että 
se siirrettiin Suolusmäelle reserviksi ja täydennystä saamaan. 
Suolusmäen puolustukseen pataljoona otti lomansa jälkeen osaa. 
Se taisteli 23/6 pohjoisella siivellä Pesovitsan kylän kohdalla. 
Sieltä se samana päivänä vetäytyi Suolusmäen kautta Petroskoille 
päin ja asettui sen edustalle asemiin ja reserviksi. Suurista mies- 
määristä huolimatta vallitsi punaisten keskuudessa hermostunei- 
suus. Talvelan rykmentin hyökkäyksen synnyttämää hämminkiä 
kuvaavat mainiosti seuraavat lainaukset: , Koko kaupungin työhön 
kykenevä väestö pantiin töihin puolustuslaitteita vahvistamaan. 
Onegan tehtaan työläiset vapaaehtoisena astuivat aseisiin. Touko- 
kuussa tilanne yhä paheni. Valkosuomalaiset tunkeutuivat Suo- 
lusmäen kylään saakka (6 kilometriä Petroskoin kaupungista). 

Konekivääri Mangan taistelussa 28. 4. 1919. 


Sotilasvoimia oli riittämättömästi. Vallankumouksellinen komi- 
tea jätti kaupunkiin ainoastaan 6 kommunistia, kaikki muut lä- 
hetettiin rintamalle.” , Kaupunkia uhkasi vaara. Läänin virastot 
evakuoitiin Vyitegraan. Kor-munistien perheet lähetettiin Kur- 
skin lääniin. Joka päivä tuotiin haavoittuneita. Sairaaloita ei 
ollut riittävästi. Vallankumouskomitea jännitti kaikki voimansa. 
Kaikki huomio kiinnitettiin rintamalle.” 

Suolusmäen voitollinen puolustus oli Petroskoin säilyttämisen 
ehto. Jos Suolusmäki antautuisi, olisi tie Petroskoille selvä. Pu- 
naisten oli ollut keskitettävä kaikki käytettävissä olevat voimat 
varsinaisille taistelualueille. Miehistöä ei riittänyt esim. sivusta- 
varmennukseksi Petroskoin eteläpuolelle. Talvelan rykmentin 
tiedustelijat saivat melko vapaasti liikkua siinä maastossa, jopa 
kävivät itse Petroskoin kaupungissakin ja aikaansaivat käynnil- 
lään erikoistoimenpiteitä kaupungin suojaamiseksi äkkiyllätyksen 
varalta. Suolusmäen taistelu kesti keskeytymättä lähes kaksi- 
kymmentä tuntia. Talvelan voimat eivät riittäneet sen valtaa- 
miseen, vaikka hän taistelun tosiasiallisesti voittikin. Tieto kurs- 
silaisten ja venäläisten maihinnoususta Viteleessä ja sen seuraus, 
eteläisen rintaman murtuminen, pakoittivat Talvelan luopumaan 

sivustauhkan takia Petroskoin ahdistamisesta. 28/6 valtasivat 
punaiset Viitanan kylät pohjoispuolella Suolusmäkeä. Kesäkuun 
30 p:nä suomalaispataljoona miehitti hyljätyn Polovinan kylän. 
Seuraavana ja 2/7 päivinä se yhdistyneenä venäläisiin joukkoihin 
yritti taistella Matrosan valtaamiseksi. Niinkuin ennenkin vetään- 
tyivät ryssät asemistaan ja jättivät punaisen pataljoonan yksin 
taistelemaan. Venäläiset ilmoittivat pataljoonalle Talvelan ryk- 
mentin saartavan hyökkääviä ja siksi he vetäytyivät pois taiste- 
lusta. Pataljoonankin oli luovuttava jo saavuttamistaan asemista 
ja peräännyttävä suurta mieshukkaa kärsien Polovinaan päin. 
Talvela sai aikaa rauhassa evakuoida joukot Matrosasta ja siirtyä 
hänelle määrättyihin asemiin Säämäjärven edustalla. Punaisilla 
joukoilla ei ollut erikoista intoa hyökkäillä. Ne olivat saaneet mo- 
nesti kokea vapaaehtoisten joukkojen iskuvalmiuden ja taistelu- 
tahdon. 

Matrosan ja Prääzän miehityksen suoritettuaan erosivat 6. ja 
7. komppania suomalaispataljoonasta ja lähtivät Suojujoen poh- 
joista rantaa kiertämään. Muu osa pataljoonaa eteni maantietä 
Säämäjärvelle päin. Tapaamatta vastarintaa pataljoona marssi 
Säämäjärvelle ja alkoi yhteistoiminnassa 6. ja 7. komppanian 
kanssa ahdistaa kylää. Heinäkuun 6 ja 7 päivinä se paljon uh- 
raten ja uskaltaen hyökkäili joitakin kilometrejä Säämäjärveltä 
itään ja etelään olevia Talvelan ja häneen liittyneen v. Hertzenin 
rykmentin asemia vastaan. Sen oli kuitenkin peräännyttävä Säp- 
säjoelle asti. Säpsäjoella se asettui aikaisemmin valmistamiinsa 
asemiin ja aikoi siinä puolustautua. Edullisista asemistaan huo- 
limatta se lyhyen taistelun jälkeen jatkoi perääntymistään Kin- 
taankylään. Säpsäjoelta perääntymisen syyksi on sanottu m.m. 
panospuute, mutta lienee sen todellinen syy siinä pelossa, jota 
pataljoona tunsi Talvelan johtamia joukkoja kohtaan ja jota oli 
omiaan lisäämään pataljoonan edellisinä päivinä kärsimä runsas 
mieshukka. Kintaankylään saapuivat myös kiertoliikettä yrit- 
täneet 6. ja 7. komppania. Melkein kuukauden päiviin ei patal- 
joona uskaltautunut hyökkäämään. Se suoritteli vain pieniä tie- 
dusteluja ja joutui silloin tällöin kosketuksiin Talvelan joukkojen 

Vilgojoen kenttävartio puuronkeitossa kesäkuussa v. 1919 


kanssa, luopuen kuitenkin aina kestävämmästä kahakoinnista, jos 
luopumiseen vain oli tilaisuus. 

Elokuun 7 päivänä pataljoona marssi taistelu mielessään Säp- 
säjoelle. Tuskin se oli ehtinyt avata tulen, kun se jo perääntyi 
ottamistaan asemista ja vetääntyi takaisin Kintaankylään, jonka 
se oli varustanut tukikohdakseen. Kun vapaaehtoiset ennen elo- 
kuun 10 päivää olivat tyhjentäneet Säämäjärven ja vetäytyneet 
pohjoiseen, miehitti pataljoona Säämäjärven kylän. Osa jou- 
koista jatkoi matkaa Säämäjärven pohjoisrannalla oleviin Rukan 
ja Lahden kyliin ja miehitti ne. Pataljoona jatkoi pohjoisten ky- 
lien miehitystä, mutta sen kosketus vapaaehtoisiin joukkoihin 
loppui Säpsäjoella käytyyn taisteluun. 


Aunuksen taisteluiden aikana menettivät punaiset suomalaiset 
joukot noin 320 miestä eli puolet alkuperäisestä vahvuudestaan 
kaatuneina ja haavoittuneina. Raskaimmat menetyksensä he 
kärsivät niissä taisteluissa, jotka he kävivät yhtyneinä venäläisiin 
muodostelmiin tai yhteistyössä näiden kanssa. Seitsemässäkym- 
menessäviidessä tapauksessa sadasta venäläiset perääntyivät 
useimmiten aiheetta ja jättivät suomalaiset oman onnensa va- 

raan. Perääntyessään he harvoin siitä suomalaisille edes ilmoit- 
tivat, puhumattakaan siitä, että olisivat järjestäneet itselleen pe- 
rääntymissuojajoukot. Sellaisiksi he tavallisesti jättivät suoma- 
laiset asemiin jääneet liittolaisensa. Tällainen venäläisten suh- 
tautuminen aiheutti venäläisten ja suomalaisten kesken paljon 
erimielisyyttä ja herätti suomalaisissa katkeruuden ryssiä koh- 
taan. Suomalaisten johtohenkilöiden täytyi monesti sovittaa syn- 
tyneitä erimielisyyksiä ja hankkia suomalaisille suomalaista täy- 
dennystä ja luotettavampia venäläisiä apujoukkoja. Nekään toi- 
menpiteet eivät aina tahtoneet riittää. Taistelukauden loppu- 
aikoina, jolloin jo oli Aunukseen saatu hankituksi enemmän suo- 
malaista miehistöä, suomalaiset rykmentit, pataljoonat ja kurssi- 
laispataljoona taistelivat mieluimmin yksin ilman venäläisiä apu- 
joukkoja. Se oli taisteluista saatu opetus. 


N. miehet, joita elähdytti lämmin rakkaus heimokansaan ja 
jotka nuorekkaassa innostuksessaan eivät empineet uhrata elä- 
määnsä voidakseen jakaa vastasaavutetun vapautensa tuolla puo- 
len rajaa olevalle veljeskansalle, ansaitsevat tunnustusta ja ihai- 
lua miehuullisesta teostaan ja uhraustahdostaan. 


G. Mannerheim ,,Aunuksen retken muistojulkaisussa” 1930. 

Taistelut ja niid. tulos. 


26/4 Lotinanpelto. 
Ei taistelua. 


26/4 Aleksander Svir- 
skin luostari. Punaisten 
oli peräännyttävä. 


28/4 Aleksander Svir- 
skin luostari. Punaiset 
valtasivat sen klo 8. 


29/4. 


30/4 Alavoinen ja Mäg- 
ri. Hyökkäykset epä- 
onnistuivat. 


2/5 Mägri. Punaiset 
valtasivat kylän. 


3/5 Aunuksen kaupun- 
ki. Pun. valtasivat sen. 


4/5 Aunuksen kaup. 
Punaisten oli jätettävä 
kaupunki. 


5—11/5 Asemataistelui- 


ta Mägrin korkeudella. 


12/5 Aunuksen kaup. 
Pun. valtasivat sen. 


12—18/5 pikkutaistelui- 
ta Laatokan rantatien 
molemmin puolin. 


20/5 Tuulosjoki. Yritys 
ylittää Tuulosjoki. Yri- 
tys oli turha. 


ETELÄINEN RINTAMA: 


480. rykmentti 


Rykm. saapui Pie- 
tarista. 


Rykm. osallistui ko- 
konaisuudessaan 
taisteluun. 


Rykm. osall. taiste- 
luun ja valtasi luos- 
tarin yhdessä 164. 
rykm. 1. k. kanssa. 


Rykmentti oli jär- 
jestelyn alaisena. 


Mägrin valtyrityk- 
seen rykm. osallistui 
kokonaisena. Sen oli 
peräännyttävä aina 
Utsniemenjoelle 
asti. 


Rykm. kokonaisuud. 
osall. taisteluur 


Rykm. kokonaisena 
oli taistelussa. 


Rykm. perääntyi. 
epäjärj. Mägrille. 


Rykm. oli asemissa. 


Rykm. yhdessä Pie- 
tarista tulleen kurs- 
sin kanssa valtasi. 


Rykm. eteni Tuulok- 
seen päin ja kaiv. 
sen et.rann. asemiin. 


164. rykm. I kompp. 


Kompp. saapui il- 
lalla Petroskoista. 


Kompp. taisteli 480. 
rykm. kanssa. 


Kompp. lähti vah- 
vistett. suorittamaan 
kiertoliikettä ranta- 
tietä Alavoisiin. 


Kompp. yritti Ala- 
voisten valtaamista. 
Epäonnistui ja pa- 
keni —epäjärjestyk- 
sessä Al. Svirskiin. 


Kompp. uudelleen 
koottuna osallistui 
taisteluun. 


Kompp. osall. tais- 
teluun. 


Kompp. perääntyi 
Mäcgrille. 


Kompp. oli ase- 
missa. 


Kompp. sai käskyn 
palata kiireellisesti 
Petroskoihin. 


Kansainvälinen pu- 
naupseerikurssi. 


Kurssilta komenne- 
tut 10 saapuivat 480. 


.rykm. mukana. 


Pietariin jäänyt 
kurssilaispataljoona 
saapui Lotinanpelt. 


Patalj. oli mukana 
kaup. valtauksessa. 


Kurssi eteni Laato- 
kan rantaa Tuulok- 
seen ja asettui ase- 
miin sen et.rannalle. 


Kurssipatalj. yritti 
voimakk. kk. tulen 
suoj. saavuttaa joen 
pohj. rannalla ja- 
lansijaa. 

25/5 Kuksumäki. Val- 
tausyritys. Peräänty- 
minen. 


27/5 Uusi toivoton yri- 
tys Kuksumäelle. 


31/5 Santamäen Luos- 
tari. v. Hertzenin jou- 
kot valtasivat sen. 


3/6 Nurmoila. v. Hert- 
zenin joukot valtasivat 
kylän. 

4/6 Nurmoila. Pun. yri- 
tys kylän takaisin val- 
taamiseksi. Epäonnist. 


10/6 Aunuksen kaup. 
Pun. valtasivat kau- 
pungin. 


11—19/6 Spatskan kylä. 


23/6 Nurmoilan taiste- 
lu. Pun. yrittivät ky- 
län valtaamista. 


26/6 Tenhuselän taiste- 
lu. Pun. oli peräännytt. 


27/6 Viteleen ja Tuu- 
loksen valtaukset. 
Maihinnousu. 


28/6 Tenhuselkä. 


Kuksumäki, (= Sorpola, 
Suurimäki. Miehitys. 


6/7 Suurimäki. 


26/7 Kauhajärvi, Kai- 
vanto, Honka. 
Rajavartiotehtävissä. 


1/8 Pietari. 

Rykm. oli kokonai- 
suudessa mukana. 


Rykm. oli kokonai- 
suudessa mukana. 


Maihinnousujouk- 
koihin 8. rykm. ja 
kurssikompp. kuu- 
lui myös suomalai- 
sia. 


Patalj. oli yhdessä 
480. rykm. kanssa. 


Patalj. oli yhdessä 
480. rykm. kanssa. 


Kurssi toimi luost. 
puolustuksessa yhd. 
ven. kompp. kanssa. 


Kurssi toimi yhd. 
ven. kompp. kanssa. 


Kurssi toimi yhd. 
ven. kompp. kanssa. 


Kurssi marssi en- 
simm. kaupunkiin. 


Kurssi lepäili ja si- 
tä järjesteltiin. 
Kurssi oli mukana 
taistelussa. 


Kurssi kävi kylän 
kimpp. uuden tove- 
rinsa kasaanilais.- 
rykm. kanssa. 


Kurssi miehitti jo 
evakuoidun kylän. 

Kurssi miehitti eva- 
kuoidut kylät tais- 
telutta. 


Kurssi siirt. kylästä 
Santamäen luostar. 


Kurssi oli kylissä 
vart.tehtävissä ja 


- ylläpiti laukausten- 


vaihtoa suomal. ra- 
javart. kanssa. 
Kurssi palasi Au- 
nuksesta. 

Taistelut ja niiden tulos. 


23/4 Tieto Aunuksen tais- 
teluiden alkamisesta saa- 
puu Petroskoille. 


25/4 


26/4 


29/4 Prääzä. Talvelan 
ryhmä valtasi kylän. 


2/5 Matrosa. Talvelan ryh- 
mä valtasi kylän. 


3/5—14/6 Polovina. Tie- 


dustelutaisteluita. 


14/6 Polovinan taistelu. 
Vilgajoen kahakat. Talve- 
lan rykm. valtasi kylät. 


23/6 Pesovitsan valtaus ja 
Suolusmäki. 


28/6 Viitanan taistelut. 
Pun. valtasivat kylän. 


30/6 Polovinan kylän 
miehitys. 


1 ja 2/7 Matrosan taistelu. 
Yhdistyneet pun. voimat 
Matrosaan pyrkimässä. 

POHJOINEN RINTAMA. 


164. rykm. 3:s ja hiihto- 
komppania. 


Hiihtokomppania Säämä- 
järvellä ja 3. kompp. 
Prääzässä. 


3. kompp. ilmoittautui 
Petroskoilla. Hiihtokompp. 
on Prääzän tienoilla mat- 
kalla Petroskoille. 


Hiihtokompp. saa mää- 
räyksen pysähtyä pidättä- 
mään Talvelan ryhmän 
etenem. 3. kompp. saapuu 
Lotinanpeltoon. 


Hiihtokomppania osallistui 
taisteluun ja piti puoliaan 
viimeiseen asti. 


Hiihtokompp. taisteli kes- 
kustassa ja väistyi kylästä 
saartoliikk. pakottamana. 


Hiihtokomppaniasta tehtiin 
pataljoona Sevelius. Sitä 
vahvistettiin etel. palann. 
3 kompp. ja n. 50 punaup- 
seerilla. 


164. rykmentti, pataljoona 
Sevelius. 


Rykm. saa tiedon v. Hert- 
zenin rykm. etenemisestä 
Aunuksessa. 


Rykm. saa tiedon maj. Tal- 
velan rykm. etenemisestä 
Säämäjärven suunnalta. 


Pataljoona Sevelius puo- 
lusti Polovinaa ja Vilgajo- 
kea. Per. Suolusmäelle. 


Patalj. oli sijoitettuna Pe- 
sovitsaan. Mieshukan ja 
sivustauhan pakosta pe- 
rääntyi Suolusmäelle ja 
siitä taistelun päätyttyä 
Petroskoille päin. Siirret- 
tiin reserviin. 


Eräs patalj. komppanioista 
oli Viitanan kylää valt. 


Patalj. miehitti evakuoi- 
dun Polovinan kylän. 


Patalj. yhd. ven. joukko- 
jen kanssa yritti vallata 
kylän. Perääntyi ven. ve- 
täydyttyä taistelusta. 


3—5/7 Matrosan ja Prää- 
zän miehitykset. 


5/7 Suojujoen pohjois- 
ranta. 


6—7/7 Säämäjärvi eteläs- 
tä ja idästä. Pun: joukot 
perääntyivät. 

7/7 Säpsäjoen taistelu. 
Pun. perääntyivät. 


8/7 Kintaankylä. 


8/7—7/8 Kintaankylä. 


7/8 Pun. suorittivat hyök- 
käyksen Säpsäjoelle. 


11/8 Säämäjärvi. Pun. 


miehittivät kylän. 
12/8 Rukan ja Lahden 
kylät. 

12/8 ja siitä eteenpäin. 


Patalj. suoritti yhd. ven. 
joukkojen kanssa etenemi- 
sen ja näiden kylien 
miehityksen. 


Patalj. 6. 7. kompp. läh- 
tivät kiertämään Suoju- 
joen pohjoisrantaa. 

6. ja 7. kompp. hyökkäsi 
kylää vastaan idästä, muut 
patalj. osat etelästä. 
Patalj. runko puolustautui 
Säpsäjoella. Luopui ase- 
mistaan ja perääntyi Kin- 
taankylään. 

6. ja 7. kompp. palasi Kin- 
taalle kiertoretkeltään 
Säämäjärveltä. 

Patalj. oli asemissa kyläs- 
Patalj. hyökkäsi joelle, 
mutta huomasi mahdotto- 
maksi ylikulkemisen ja 
perääntyi entisiin asemiin. 
Patalj. miehitti evakuoi- 
dun kylän yhd. ven. kans- 
sa. 


Patalj. miehitti kylät. 


Patalj. miehitti evakuoitu- 
ja kyliä ja kahakoi pe- 
rääntyvien pohjoisen ryh- 
män vapaaeht. kanssa. 


Lähteet: 
Vienan Kemissä 16, 17 ja 18 päivinä 
helmikuuta v. 1919 pidetyn kun- 
nanedustajain kokouksen pöytä- 


kirja. 
Aunuksen retken muistojulkaisu, 
Otava 1930. 


A. Wiklund: Aunuksen eteläisellä 
rintamalla, A. A. Karisto 1919. 

Paul Marttina: Miesten syöjiltä si- 
joilta, WSOY 1935. 

G. von Hertzen: Karjalan retki- 
kunta. 

Karjalan Keskushallitus: Karjalan 
oikeus, Otava 1921. 

L. Letonmäki, S. A. Makarjev j.n.e.: 
Kansalaissota Karjalassa, Kirja, 
Petroskoi 1932. 


T. Antikainen, K. Pietarinen ja T. 
Törmälä: Kansalaissodan rintamil- 
ta, Kirja, Petroskoi 1930. 

Lauri Letonmäki: Karjalan histo- 
ria, Kirja, Leningrad 1931. 

E. Linovski: Petroskoin edustalla, 
Kirja, Leningrad 1930. 

L. Letonmäki y.m.: Taisteluissa Neu- 
vosto-Karjalan = puolesta, Kirja, 
Petroskoi 1932. 

Kymmenen vuotta Neuvosto-Karja- 
laa, Kirja, Petroskoi 1930. 

Eero Haapalainen: Neuvosto-Karja- 
lan vaiheista, Kirja, Leningrad 
1933. 

M. S. Kedrov: Ilman bolshevistista 
johtoa, Kirja, Petroskoi 1934. 

KUKA ON SE MIES? 


H enistä luulosairautta, näkyihin uskomista ja salaperäisten 
äänien kuulemista sekä niistä johtuvaa tai niihin liittyvää pelon 
tunnetta on kautta aikojen totuttu pitämään etupäässä naisille 
ominaisina sielunelämän häiriötiloina. Mutta todellisuudessa lie- 
nee kuitenkin siten asianlaita, että kaikenlaiset mielikuvituksen 
synnyttämät pelon pakkomielteet ovat vaivanneet ja näyttävät 
edelleen vaivaavan ihmistä yleensä, eikä suinkaan yksinomaan 
heikompaa sukupuolta. Ikäkausista ja historiallisista ajankoh- 
dista vain on riippunut, mitkä seikat kulloinkin saavat myöskin 
miehiset miehet selittämättömän kauhun valtaan. 

Pienet pojat ovat kai aina pelänneet pimeätä, kummituksia, 
peikkoja, noita-akkoja ja ties mitä heidän päähänsä luetun ja 
puhutun sanan avulla juurrutettuja kauhukäsitteitä. Mutta myös- 


104 


kin täysikasvuiset miehet pelkäävät milloin mitäkin yhtä epä- 
määräisiä asioita. Joskus he ovat säikkyneet luonnonhenkiä, tai- 
kureita, aaveita, kerettiläisiä, noitia, napoleoneja ja muita ilmes- 
tyskirjan petoja. Tässä järjen, valistuksen ja tekniikan kulta- 
ajaksi ylistetyssä kehitysvaiheessa elävät, sivistyksen huipuille 
kiivenneet valkoisen rodun miehet ovat yhtäläisen salaperäisen 
pelon puristuksessa kuin konsanaan heidän esi-isänsä noina pil- 
kattuina tyhmyyden ja taikauskon vuosisatoina. Pelon kohteet 
vain ovat muuttaneet nimiään. Nyt on aikamiesten kauhuna 
diktatuurin ja aivan erikoisesti fascistisen diktatuurin käsi pys- 
tyssä seisova musta mörkö. 

Tämä fascismin ja diktatuurin pelko, pakkomielle, vaivaa yh- 
tähyvin ylhäisiä kuin alhaisiakin aikalaisiamme, yhtähyvin si- 
vistyneitä kuin sivistymättömiäkin. Se loihtii kauhun kuvia voi- 
makkaimpienkin mahtimiesten aivoihin siirtyäkseen sieltä hyvin 
järjestettyjen virallisten ja epävirallisten propagandakoneistojen 
välityksellä suurten kansanjoukkojen henkiseksi yhteisomaisuu- 
deksi. Kokonaisen suuren maanosan päämiehet saattavat nykyi- 
sin ja ilmeisesti aivan tosissaan vapista sen mahdollisuuden edes- 
sä, että joku eurooppalaisen diktaattori hyppäisi laajan valta- 
meren yli ja vetäisi heitä parrasta. Ei kannata lainkaan ihme- 
tellä, jos silloin joku viaton, myöskin mielikuvituksen tuotetta 
oleva radiokuunnelma synnyttää tavallisen kansan keskuudessa 
mitä laajimmat mittasuhteet saavuttavan paniikin. Pelon valtaan 
saatettu kansa ei osaa ajatella rauhallisesti. 

Juuri tuo ajasta ja paikasta riippumaton alttius kaikenlaisten 
kauhumielikuvien vastaanottamiselle sisältyy yhtenä tärkeänä 
tekijänä länsimaidenkin henkiseen mukautumisprosessiin. Ihmis- 
mielissä kulloinkin kunniapaikalla oleva, pelkoa aiheuttava mie- 
likuva lyö leimansa koko aikakauteen. Tämä ilmenee m.m. pe- 
lonalaisessa suhtautumisessa vastustajiin tai vihamiehiin. Kun 
menneinä vuosisatoina tahdottiin toisia ihmisiä mustata, niin 
näille heitettiin päin silmiä jokin sellainen nimitys kuin ,keret- 
tiläinen”, ,,noita” t.m.s. Jos nykyaikana yksityinen henkilö tai 
ryhmäkunta tahtoo sanoa vastustajastaan jotain oikein ilkeätä, 
niin ,fascisti” on siinä mielessä aivan verraton herjausnimi. — 


105 


Suomeksi iokapäiväiselle kielelle käännettynä tämä sana mer- 
kitsee ei-punaisen diktatuurin kannattajaa. Se yksilö tai ne 
ryhmät, joihin tämä mielikuvituksellisen pelon sanelema syytös 
on julkisuudessa yhden ainoankin kerran kohdistettu, ovat siitä 
alkaen melkein lähtemättömällä häpeätahralla merkittyjä. 

Ken haluaa tuollaista häpeää välttää, hänen on kerta kaikkiaan 
vaiettava eräistä tarkoin määrätyistä asioista, tai sitten hänen 
on puhuttava niistä siinä sävyssä ja äänilajissa, jonka valtaa- 
pitävä suunta on juhlallisesti julistanut ehdottomasti oikeaksi. 

Epämieluisan huomion kohteeksi joutumiseen ei tarvita suuria. 
Uskaltakoonpa esimerkiksi meillä joku yksityinen henkilö, puo- 
lue tai sanomalehti tuoda esille vastenmielisyytensä Neuvostolan 
oloja kohtaan tai vaikka kuinkakin laimean myötätuntonsa kan- 
sallista Espanjaa kohtaan, niin heti singahtaa tätä vastaan va- 
semmalta syytös fascistisuudesta, diktatuurin ihailusta, ellei suo- 
rastaan kaappausaikeista, mihin syytökseen n.s. keskusta ikään- 
kuin käskystä pian yhtyy. Sama syytös lankeaa aivan kuin luon- 
nostaan myöskin sen osaksi, joka vahingossakin sattuu ääneen 
toteamaan myönteisiä puolia Saksan autostradoista tai Pontisten 
soiden kuivaustöistä. 

Luulisi, että tuollaisen varsinkin sen karkeimmassa muodossa 
esitetyn syytöksen tueksi esitettäisiin sentään joitain selviä to- 
disteita diktatuurisuunnitelmista tai kaappausyrityksistä. Mutta 
mitä vielä. Sen paljas esittäminen jo käy parhaasta todistuk- 
sesta, sillä määrätietoisen propagandan avulla kansaan istutettu 
yleinen pelkomieliala suggeroi ihmiset uskomaan mitä tahansa, 
kunhan se vain on heidän ajatuksiaan hallitsevien mielikuvien 
kanssa yhdenmukaista. 

Tuollainen epäloogillisuus on tietysti aivan järjetöntä. Mutta 
tämä järjettömyyden kulkutauti saa selityksensä siitä yhtäläi- 
syydestä, mikä vallitsee lapsi- ja joukkopsykologian välillä. Jos 
lapsille kerrotaan satuja pieniä poikia syövistä vuorenpeikoista 
ja noita-akoista, ja varsinkin, jos he vielä saavat lukea saman- 
aiheisia kertomuksia, synnyttää kaikki tuo, ilman että siihen 
suinkaan on pyritty, suuren pelontunteen. Tämän ulkopuolelta 
aikaansaadun pelontunteen kiihoittama mielikuvitus tuo sitten 

hyvin helposti kaikki nuo peljättävät satuolennot todellisina jo- 
kapäiväiseen elämään. Aivan sama on asianlaita suurten jouk- 
kojen suhteen, olkoonpa että siihen kuuluvat yksityiset henkilöt 
käyvät omissa ja vieläpä naapuriensakin silmissä täysin normaa- 
leista henkilöistä, joissa ei ole mitään hysteerisiä taipumuksia. Kun 
arvovaltaisilta tahoilta päivästä toiseen vuosikausia puhua paasa- 
taan häinärätarinoita fascismista ja diktatuurista ja kun siten 
aikaansaatua vaikutusta vielä tehostetaan painetun sanan avulla, 
niin ei silloin ole mikään ihme, jos suuret joukot pelonsekaisessa 
, demokraattisessa”? innossaan ryhtyvät johtajiensa ohjaamina 
etsimään kellareista, kouluista ja sänkyjen alta fascisteja ja dik- 
taattoreita. Ja tuossa mielentilassa joukot eivät kysy mitään 
todisteita. 

Tilanne muuttuisi aivan toiseksi, jos ne, jotka kansaa dikta- 
tuuripeikol!a peloittelevat, suoraan sanoisivat, mihin tosiseikkoi- 
hin he syytöksensä perustavat. Kun jo koululaisillekin käydään 
puhumassa IKL:n ja yleensä eduskunnallisen istuinpaikkajärjes- 
tyksen mukaisen oikeiston diktatuuripyrkimyksistä ja AKS:n 
merkityksestä tulevan diktatuurin iskujoukkona, odottaisi jotain 
järjellisiä todistuksia näid=n väitteiden tueksi. Niitä on kuiten- 
kin saatu tässä maassa turhaan odottaa. Koulupoikien hajupom- 
mit eivät kaikessa asiattomuudessaan kätke sisäänsä diktaatto- 
reita. Väitteen todistaminen edellyttää jotain paljon konkreet- 
tisempaa. 

On hyvin edesvastuutonta ensinnäkin herättää ja sitten vielä 
jatkuvasti ylläpitää kansassa pelkomielialaa, ellei tosiaan ole ole- 
massa mitään vaaraa. Taloudellisen ja sivistyksellisen nousun 
edellytyksenä on sisäinen ja ulkonainen rauha ja kyky rauhalli- 
sesti harkita asioita. Jos henkinen tasapainotila kansassa järk- 
kyy, silloin voidaan odottaa melkein mitä tahansa, sillä erikoi- 
sesti pelon synnyttämä kiihkoutuminen johtaa helposti harkitse- 
mattomiin tekoihin. Hallitussuunnan pitäisi näyttää hyvää esi- 
merkkiä rauhallisesta arvostelukyvystä. 

Kun diktatuurisadut eivät näytä kuluvan loppuun eikä niiden 
todellisuuspohjaa ole voitu järkeenkäyvästi osoittaa, — liekö sitä 
täysin vakavasti yritettykään — on paikallaan tässä julkaisussa ' 

ottaa tarkasteltavaksi, keiden yksityisten henkilöiden tai ryhmien 
taholta diktatoorisia yrityksiä voitaisiin odottaa ja millä reaali- 
silla perusteilla. AKS:n julkaisuissa tällainen teoretisointi on 
mahdollista, koska vain ne ovat tällä hetkellä sellaisia, joiden 
suhteen mikään puolue tai ryhmä ei voi harjoittaa mitään egois- 
tista ennakkosensuuria. 

Diktatuuri voi meillä syntyä vain siinä tapauksessa, että mää- 
rätyt, tavallaan teknilliset edellytykset sille ovat jo ennakolta ole- 
massa. Tällaisia kategoorisia edellytyksiä on, 1) että on joku 
sellainen näitä suunnitelmia hautova henkilö, jolla on todella 
suuri ja jakamaton kansansuosio, tai 2) että löytyy henkilö, joka, 
vaikka onkin vailla kansansuosiota, voi käyttää hyväkseen virka- 
koneistoa, tai 3) että diktatuuriin pyrkivällä henkilöllä on taka- 
naan eduskuntaenemmistö. Puolueryhmät ilman määrätietoisesti 
toimivaa itsevaltiasta johtajaa eivät voi luoda mitään pysyvää 
diktatuuria. Ne pystyvät tavallisissa oloissa suuremmitta vai- 
keuksitta organisoimaan joitain mielenosoituksia ja mellakoita, 
mutta ei mitään sen vakavampaa. 

Tällä hetkellä meillä ei kuitenkaan ole ketään sellaista kokoa- 
vaa voimakasta persoonallisuutta, joka suureen kansansuosioonsa 
nojaten voisi mitään kaappausta yrittää ja luoda maahamme dik- 
tatoorisen hallitusjärjestelmän. Ensimmäinen vaihtoehto putoaa 
siis ilman muuta pois. Jäljellä ovat niin ollen vain sellaiset hen- 
kilöt, jotka joko itse henkilökohtaisesti tai heitä tukevien puo- 
luemuodostelmien välityksellä voivat käyttää aikeittensa toteut- 
tamiseksi hyväkseen virkakoneiston tai eduskuntaenemmistön 
tukea. Ketkä siis ovat näillä edellytyksillä otettavat huomioon 
mahdollisina diktaattoreina? 

Huomautettakoon kuitenkin jo heti aluksi, että kenenkään si- 
simpiä ajatuksia ja mielihaluja ei voida tietää. Jonkun Mauri 
Ryömän päässä saattaa kaikessa hiljaisuudessa hyppelehtiä jos 
minkälaisia diktatuurimielikuvia aivan yhtä hyvin kuin esim. 
Hilja Riipisen. Ja kuka takaa, ettei samantapaisia pilvilinnoja 
ole joskus voinut syntyä itsensä A. K. Cajanderin tai jonkun 
kahvifirman johtajankin yläkerrassa. Mutta ajatukset ovat aja- 
tuksia, ne eivät vielä ole vaarallisia todelliselle kansanvallalle 

eikä nykyisellekään järjestelmälle. Onhan tiettävästi ainakin 
tähän saakka saanut vapaasti nähdä unia ja kuvitella sen kuin 
pää vain kestää. Vasta sitten asia muuttuu jossain määrin toi- 
seksi, jos näiden unien ja ajatusten toteuttamiseksi ryhdytään 
tekemään joitain suunnitelmia. Ja jos näihin suunnitelmiin voi- 
daan vielä yhdistää ne teknilliset edellytykset, joista jo edellä on 
mainittu, niin silloin vasta on diktatuurin vaara olemassa. 

Tietysti on aina olemassa sellainen teoreettinen mahdollisuus 
jokaisen puolueryhmityksen puitteissa, että joku yksityinen yltiö- 
pää ryhtyy järjestämään kaappausta, vaikka hänellä ei olisikaan 
käytettävänään mitään sen onnistumisen edellytyksenä olevia te- 
kijöitä. Mutta yksityisiä hulluja on ollut aina ja jokaisessa maassa. 
Heidän vuoksensa ei Suomen kansan tarvitse pelätä. Sellaiset 
arkkitehdit sopivat kaikkine kannattajineen yhteen ainoaan Mus- 
taan Maijaan, jos ovat onnistuneet saamaan aikaan edes pienen 
mielenosoituksen. Ja sen jälkeen heidän paikkansa on sellaisessa 
yhteiskunnallisessa turvalaitoksessa, missä saavat vapaasti huvi- 
tella leikkimällä Napoleonia tai Caesaria. Tällaisia tyyppejä var- 
ten ei kannata pitää antidiktatoorista propagandakoneistoa käyn- 
nissä vuosikausia. : 

Koska syytökset diktatuuripyrkimyksistä määrätyllä taholla 
suunnataan erikoisesti IKL:ää ja sen johtajia vastaan, on paikal- 
laan aloittaa tarkastelu Siitä leiristä. 

Kares ja Riipinen ovat tyypillisiä parlamenttipuhujia, jotka 
ovat tyydytettyjä sillä, että voivat hengittää eduskunnallista il- 
maa ja saavat eduskunnassa pidetyt puheensa julkaistuksi. Dik- 
tatuurin vallitessa heiltä jäisi tämä tyydytys pois. Heitä ei sitä 
paitsi kai kukaan ota vakavalta kannalta silloin, kun diktatuuri- 
peikkoa todella etsitään. Salmiala ja Annala taas ovat siksi jär- 
keviä, että he kyllä hyvin oivaltavat itseltään puuttuvan kaikki 
edellytykset vallankaappausten aikaansaamiseksi. Heillä ei ole 
mitään sananvaltaa virkakoneiston suhteen, eikä toisaalta myös- 
kään IKL:n toistasataatuhatta henkeä käsittävä kannattajajoukko 
ole sellainen massa, että pelkästään sen avulla diktatuuri voitai- 
siin pystyttää. Kestää vuosia, ennenkuin 14-henkinen eduskunta- 
ryhmä kasvaa enemmistöksi — jos lainkaan kasvaa — joten siis 

eduskuntaenemmistönkin avulla suoritettava kaappaus on koko- 
naan mahdollisuuksien rajojen ulkopuolella, mikäli se koskee 
IKL:ää, prof. Salmialaa ja toht. Annalaa. Vain sairaalloisesti 
kehittyneen mielikuvituksen omaavat henkilöt voivat vakavis- 
saan nähdä heissä tulevia diktaattoreita. Demagogia tietysti voi 
käyttää heidän nimiään kansalle kerrotuissa saduissa, mutta jo- 
kaiselle tyyneesti ajattelevalle kansalaiselle pitäisi tuollaisten 
satujen onttouden olla aivan päivän selvä asia. 

Myöskin kokoomuspuolueen osaksi on langennut syytöksiä 
demokratian vihollisuudesta, tosin paljon laimeammassa muo- 
dossa ja sävyssä kuin IKL:n. On vaikea ajatella, että niitä ko- 
koomuksen suhteen olisi tehty täysin vakavassa mielessä, sillä 
kyllä kai niille, jotka tuota anti-diktatuurilevyä soittelevat, pi- 
täisi olla selvää, ettei kokoomuksessa ryhmänä ottaen ole niin 
paljoa energisyyttäkään kuin mitä vallankaappausyritys edellyt- 
täisi. Kokoomushan vain on. Viimeisinä vuosina on tämän ryhmän 
keskuudessa tosin pariin otteeseen ilmennyt joitain tarmon puus- 
kauksia, nimittäin torjuessaan päälehdessään toistaiseksi vielä 
kiistanalaisen kaappauksen ja ostaessaan parikymmenkertaisesta 
hinnasta Hämeen Sanomain osake-enemmistön, mutta siihenpä ne 
voimat ovat näyttäneet huvenneenkin. — Sitäpaitsi ei kokoo- 
muksen piirissä ole ainakaan julkisuudessa näkyvissä sellaisia 
henkilöitä, joiden voisi syyllä olettaa ryhtyvän minkään uskalle- 
tun yrityksen johtoon. Sivummalla olevien on paljon vaikeampi 
saada jotain aikaan. Syrjään sysätty Franco tosin lensi Ka- 
narian saarilta Marokkoon, mutta Tukholma ei ole Kanarian 
saaret, eikä Paasikivi Franco. Linkomies taas rakentaa kaik- 
kea hiljaisuudessa ja varovasti, mikä menetelmä voi olla 
varsin hyvä joitain muita päämääriä tavoiteltaessa, mutta 
diktatuuria ei sillä pystytetä. — Pennanen on Pennanen, eikä 
hänen vuokseen kenenkään tarvitse unettomia öitä viettää. 
— Suolahti saattaa olla henkisiltä ominaisuuksiltaan enem- 
män diktaattorityyppiä kuin edelliset. Samoin voisi kokoo- 
musta läheliä olevista talouspiireistä löytyä siihen asemaan sopiva 
henkilö. Mutta täydellä syyllä voidaan kysyä, millä ihmeen kei- 
noilla niiltä tahoilta diktatuuri oikein voitaisiin aikaansaada. 

Virkamieskunnassa tosin on hyvin paljon kokoomuspuolueeseen 
lukeutuvia, paljon enemmän kuin IKL:läisiä, mutta kun hallin- 
nollisen virkakoneiston ohjakset ovat kokonaan toisissa käsissä, 
ei tätä mahdollisuutta voitaisi käyttää. Ilman ylhäältä, virkateitä 
tulleita määräyksiä eivät maan virkamiehet ryhdy mihinkään 
sellaiseen, jossa. vähänkin on seikkailun sivumakua. — Samoin 
on selvää, että koskaan ei se päivä valkene, jolloin kokoomuk- 
sella olisi enemmistö eduskunnassa. Keinojen ja tarmon puut- 
teessa kokoomus tällä hetkellä on ja vastaisuudessakin pysyy 
lapsenomaisen viattomana kaikkiin diktatoorisiin vehkeisiin 
nähden. 


Diktatuuripyrkimyksillä ei siis tyynesti ajatellen ole mitään 
mahdollisuuksiakaan IKL:n enempää kuin kokoomuksenkaan ta- 
holta. Päinvastaiseen suuntaan käyvät väitteet ovat siinä määrin 
todellisuuspohjaa vailla, että pakostakin joutuu kysymään, miksi 
oikeastaan oikeistodiktatuurista pidetään niin tavattoman suurta 
melua. Näkevätkö meillä aikamiehet selvällä päivällä kummi- 
tuksia aitoamerikkalaiseen malliin, tai onko kenties tarkoitus 
kansaa peloittelemalla hankkia nykyiselle hallitusyhtymälle etuja 
lähestyvissä vaaleissa, tai pyritäänkö tuon sumutuksen taakse 
kätkemään jotain sellaista, mikä ei siedä julkista tarkastelua. 
Asiain tässä vaiheessa emme julkisen nuhteen pelossa arvaile sen 
enempää. 

Tässä yhteydessä on kuitenkin todettava, että edellytykset 
diktatuurin saavuttamiselle ovat kokonaan toisilla henkilöillä ja 
ryhmillä, kuin mitä virallisesti julistetaan. Puuttumatta lainkaan 
siihen kysymykseen, onko hallitsevalta taholta lingotuilla dikta- 
tuurisyytöksillä mitään salaisia yhteyksiä mainittujen edellytys- 
ten kanssa, koetan seuraavassa osoittaa, mihin seikkoihin juuri 
mainitsemani väite perustuu. 


Ministeri Kekkonen on aikaisemmin julkaissut kirjasen 
Demokratian itsepuolustus”, missä tekijä päätyy demokratian 
säilyttämiseksi sellaisen olotilan välttämättömyyteen, joka olotila 
itse lähenteiee diktatuuria. Aikoinaan Ylioppilaslehdessä julkai- 
semassaan kirjoituksessa ,Minä olin Pohjolan Mussolini” hän 

myöskin on esittänyt, tosin kyllä vain pakinan muodossa, dikta- 
toorisia mielipiteitä. Jo nämä molemmat aikaansaannokset sel- 
västi osoittavat, että herra Kekkosen ajatuksissa on välähdellyt 
diktatoorisia mielikuvia. Lyövätkö tällaiset ajatukset leikkiään 
vielä ministeri Kekkosenkin päässä, siitä ei voida mitään sanoa. 
Mutta yhtä vähän voidaan sanoa myös aikaisemmin mainittujen 
henkilöiden ajatuksista mitään. Se ainakin tiedetään, että he 
eivät ainakaan ole sen suuntaisia mielipiteitään samalla tavalla 
julkisuudessa esittäneet kuin herra Kekkonen. 

Virka-asemansa perusteella sisäministerillä on määräämis- 
valta maan hallintokoneistossa. Hänellä siis on, sikäli kuin hän 
haluaa, mahdollisuus käyttää tätä koneistoa vaikkapa diktatoori- 
siin tarkoituksiin, mitä mahdollisuutta tämän kirjoituksen 
yhteydessä aikaisemmin mainituilla julkisilla henkilöillä » ei 
ole. Tavallaan ainoa este eduskunnan enemmistön ja halli- 
tustoverien tukemien sisäministerien mahdollisille diktatuuri- 
pyrkimyksille ovat oikeusistuimet, joiden vahvistettavaksi sisä- 
ministerienkin määräykset erinäisissä tapauksissa joutuvat. 
Nykyisen sisäministerin puheista käy kuitenkin selvästi ilmi, 
että oikeusistuimilta haluttaisiin poistaa tämä eräänlainen 
veto-oikeus. On täysin perusteltua kysyä miksi? Jos tällai- 
nen muutos saadaan aikaan, niin mitä muodollisia esteitä 
enää = silloin on olemassa sisäministerien ja hallitusten 
mahdollisille diktatuurikaappauksille, esim. eteläisen naapuri- 
maan malliin. Tähän tietysti vastataan, että onhan eduskunta 
sellainen este. Mutta eduskunnassa määrää enemmistö, ja viime- 
aikainen kokemus on osoittanut, että enemmistö voidaan piiskata 
täysin kuuliaiseksi puolueen johdolle. Sitä ei tietysti voi sanoa, 
kestäisikö tämä kuuliaisuus aina diktatuuriin saakka, mutta se- 
kin voi olla mahdollista demokratian itsepuolustuksen nimessä, 
ja kun tätä enemmistöä on riittävästi säikytelty fascistisen dikta- 
tuurin kummituksella. 

Maalaisliitto ei nyt enää koskaan voi normaalisissa oloissa 
päästä eduskunnassa enemmistöksi. Mutta yhdessä sosialistien 
kanssa se pitää hallussaan ehdotonta määräämisvaltaa. Ministeri 
Kekkosella on niin ollen tällä hetkellä paljon suuremmat mah- 

dollisuudet, tosin vain ministeri Tannerin luvalla, diktaattoriksi, 
kuin kenelläkään muulla tässä maassa. Ainoat varjopuolet koko 
asiassa, hänen kannaltaan asiaa arvostellen, ovat siinä, että hä- 
nellä ei ole tukenaan omintakeista eduskuntaenemmistöä eikä 
kansan suosiota. 

Jollain voimakkaalla, rohkealla ja vallanhimoisella sisäminis- 
terillä on siis mahdollisuus panna toimeen hallintokoneistoamme 
hyväksikäyttäen täydellinen tai osittainen diktatuuri. Tämä 
mahdollisuus suurenee yhäkin, jos oikeusistuimilta riistetään nii- 
den nykyinen veto-oikeus. On sitten kyllä kokonaan eri asia, 
voidaanko meillä mitään hallinnollista diktatuuria ajan pitkään 
ylläpitää. Aikaisemmat historialliset vaiheemme osoittavat ni- 
mittäin varsin selvästi sen, että Suomen ilmasto ei ole lainkaan 
terveellinen sellaiselle tyypilliselle ansarikasville, kuin mitä hal- 
linnollinen diktatuuri on. Mikäli sellaista kuitenkin joskus yri- 
tettäisiin, vaatii se ehdottomasti säilyäkseen Valtiollisen Polii- 
simme muuttamista GPU:n tai Gestapon kaltaiseksi laitokseksi ja 
siis astumista terrorismin teille. Ja silloin ei asianomaisesta dik- 
taattorista, olkoon hän ken hyvänsä, tule mitään , Pohjolan 
Mussolinia”, vaan — ,,Pohjc'an Robespierre”. 

Mitä tulee muihin maalaisliiton johtomiehiin mahdollisina 
diktaattorikandidaatteina, niin toisilla ei ole läheskään saman- 
laisia edellytyksiä tähän asemaan kuin mitä on juuri ministeri 
Kekkosella. Heitä kaikkia, niin Leinosta, Kalliokoskea, Heikkistä, 
Hannulaa kuin myös Niukkasta voidaan verrata niihin miehiin, 
joita Topelius Välskärin Kertomuksissaan luvussa , Erään nimen 
varjo” kuvaa. Tässä tapauksessa tämä nimi, jonka paljas varjokin 
saattoi säikäyttää oppositiomiehet rauhallisiksi, ei ole mikään 
Kaarle, vaan — Kekkonen. Kehitys näyttää kulkeneen siihen 
suuntaan, että kaikki maalaisliiton suurmiehet saavat tällä het- 
kellä luvan elää Kekkosen nimen varjossa. 

Edistyspuolue toiselta-puolen-ja-toiselta-puolen =periaattei- 
neen ja lisäksi ottaen huomioon sen mitättömän voimavaraston, 
ei voi tulla miksikään vaaraksi nykyiselle järjestelmälle, vaikka 
sillä olisi siihen polttava halukin. Tällaista on kuitenkin hyvin 
vaikea uskoa edistyksestä, koska se koko olemassaolonsa ajan 

on johdonmukaisesti touhunnut nykyisen järjestelmän ylläpitä- 
misessä ja koska sillä ei ole siihen käytettävänään mitään sopivaa 
voimakasta johtajaa. Herra Cajander saattaa kyllä häärätä mää- 
rääjää Metsähallituksessa, mutta koko maan diktaattoriksi häntä 
ei kukaan ajattelisi vakavasti. Herra Kivimäki on aikaisem- 
min osoittanut voimamiehen oireita, mutta yksinään, oman puo- 
lueensakin syrjimänä, hän pitemmäksi aikaa on tässä mielessä 
täysin vaaraton ,,kansanvallallemme”. Edistyspuolueessa on to- 
sin Kivimäen ja Cajanderin lisäksi suuri joukko muita johtajia, 
mutta heistä voitaneen sanoa, että tärkeä rypistys kasvoilla, 
arvokkaat askeleet ja vakuuttava rintaääni eivät nosta ketään 
diktaattoriksi, vaikka ne saattavatkin auttaa eduskuntaan. — 
Ulkoministeri Erkolla ei ole mitään sanomista maan sisäisessä 
hallinnossa. Oman puolueensa johto sitä paitsi tuntuu pitävän 
häntä ainakin aika ajoittain jonkin verran kerettiläisenä edis- 
tysmielisenä. Mutta vaikka hänellä olisikin miniatyyrikokoisen 
edistyspuolueen järkkymätön kannatus apunaan, ei sillä silti 
olisi mitään merkitystä. Nykyisillä edistykseläisillä ei kenellä- 
kään ole mitään mahdollisuuksia diktatuurin saavuttamiseen, 
eikä todennäköisesti haluakaan. 

Pienviljelijäin ja kansanpuolueen sekä folkpartietin politiikan 
taitajat voidaan sivuuttaa tässä yhteydessä pelkällä maininnalla, 
ja sekin vain muodon vuoksi. 

Porvarillisissa ryhmissä on siis oikeastaan vain yksi ainoa 
sellainen henkilö, ministeri Kekkonen, jolla on käytettävänään 
keinoja, tosin kyllä vain ministeri Tannerin luvalla, diktatuurin 
luomiseksi. Se on sitten kokonaan eri asia, tuleeko hän niitä 
käyttämään. Pääasia onkin siinä, että hänellä on mahdollisuus 
niitä käyttää, kun taas juuri ne, jotka nykyisin koetetaan saada 
epäilyksen alaisiksi, jopa syytteeseenkin diktatuuriaikeista, ovat 
tässä suhteessa tyystin ,hampaattomia”. Rauhallisesti ja ilman 
mitään takatasKuajatuksia asioita punniten ei voi tulla muuhun 
lopputulokseen, kuin että kaikkinainen porvarillinen diktatuuri 
on meillä ehdottomasti mahdollisuuksien rajojen ulkopuolella. 
Siis vielä kerran kysymys, mistä tämä huuto fascistisesta dik- 
tatuurista? Onko yleislänsimainen kulkutauti, fascistisen dikta- 

tuurin pelko jo tarttunut meidänkin määrääviin piireihimme pi- 
laten herrojen hermot? Kansaan se ei vielä ainakaan ole kovin 
laajassa mitassa levinnyt, koskapa suuri osa kansaamme vielä osaa 
hymyillä liialliselle tärkeydelle. 

Mutta saamme nähdä, eikö itse kunkin n.s. porvarin olemus 
vakavoidu, kun ensi vaalit ja erikoisesti sitä seuraavat ovat 
ohitse. Sillä luultavasti viimeistään silloin meillä on sosialisti- 
nen enemmistö eduskunnassa, ja seurauksena siitä saamme 
tänne diktatuurin, Tannerin diktatuurin, ei millään kaappauk- 
silla aikaansaatua, vaan ulkonaisesti täysin laillisia muotoja 
noudattaen luodun. Tannerin ei ole tarpeellista tuohon asemaan 
edes pyrkiä. Se lankeaa hänelle aivan itsestään, jos nykyinen 
suuntaus riittävän kauan jatkuu. Ministeri Kekkonen raivaa, 
toivottavasti tarkoittamatta sitä, esteet pois tieltä. Hän 
totuttaa kansamme epätavallisiin ja laillisuuden kannalta vä- 
hintäänkin kiistanalaisiin otteisiin. Taitavalla propagandalla ja 
vaientamalla ei-kansanrintamapropagandan hänelle kenties on- 
nistuu lopulta saattaa suuri osa kansaa hysteerisen pelon val- 
taan, jolloin se fascistista diktatuuria välttääkseen voi ummessa 
silmin hypätä sosialistiseen diktatuuriin. Maalaisliiton leh- 
distö ja puhujat vakuuttavat yhtämittaa sosialistien vaarat- 
tomuutta, vastoin aikaisempia nuottejaan. Seurauksena on 
ilmeisesti maalaisliiton - vasemmalla siivellä olevien äänestäjä- 
massojen siirtyminen sosialistien leiriin. Sadon kaikesta tästä 
työstä korjaa Tanner ja sosialidemokraattinen puolue. Ja eikö- 
pähän silloin vain käy niin, että niin hyvin maalaisliitto kuin 
myöskin Kekkonen joutavat lepäämään hallitusvaivoistaan, 
parantelemaan hermojaan. Mitä suuremman voiton sosialistit 
ensi vaaleissa saavat, sitä runsaammin heidän riveihinsä sen 
jälkeen liittyy kaikenkarvaisia onnenonkijoita tarkoituksella 
saavuttaa uusien isäntiensä avulla uusia etuja itselleen. Siten 
jokainen voiman ja vallan lisäys automaattisesti yhä lisää tä- 
män ryhmän merkitystä yhteiskunnassamme Ruotsin malliin. 

Puolue, jolla on eduskuntaenemmistö, voi asettaa, koska val- 
tiojärjestys siihen suo mahdollisuuden, seuraavan presidentin ja 
ennen pitkää on silloin myöskin virkakoneisto solutettu saman 

ajatussuunnan miehillä. Kun yhdellä ryhmällä on hallussaan 
kaikki valtiomahdit, eduskunta, presidentti ja virkakoneisto, 
niin silloin vallitsee meillä olotila, joka käytännöllisesti katsoen 
ei millään tavoin eroa diktatuurista, vaikka se ei sitä vielä 
muodollisesti olisikaan. Tällöin jää Tannerista riippumaan, pys- 
tyykö hän pitämään kannattajansa järjestyksessä niin, ettei 
täällä synny hulinoita v:n 1917 malliin. Sosialistien äärimmäi- 
nen, neuvostolaisesti ajatteleva siipi tuskin malttaa olla yrittä- 
mättä sellaisia. Tanner joutuu silloin valitsemaan esikuvansa 
joko Noskesta tai Kerenskistä. Hän on epäilemättä enemmän 
Nosken kaltainen, mutta joutuessaan pakotetuksi seuraamaan tä- 
män jälkiä, hänelle tuskin jää muuta mahdollisuutta kuin hen- 
kilökohtainen diktatuuri. 

Ottaen huomioon sen seikan, että Tanner älyllisiltä ominai- 
suuksiltaan ja valtiomieskyvyiltään epäilemättä vastaa tusinaa 
tavallisia poliitikkojamme, hänen diktatuurinsa ehkä ei olisi 
kaikkein huonoimpia totalitäärisiä valtiojärjestelmiä. Sosialis- 
teista tai heitä hyvin läheltä ne ovat lähteneet Hitler, Mussolini 
ja Pilsudskikin. Mutta hänen omat puheensa takataskujen si- 
sällöstä oikeuttavat suhtautumaan häneen määrätyllä epäilyk- 
sellä. Ja sitäpaitsi uhanalaisen maantieteellisen asemamme vuoksi 
meillä ei suinkaan ole varaa kokeilla, pystyykö hän hillitse- 
mään vallan makuun päässeet joukkonsa ja estämään nämä koet- 
telemasta suomalaista ,ihanneyhteiskuntaa” tai syöksemästä 
maatamme johonkin ideologiseen ristiretkeen. Kansamme tule- 
vaisuutta silmällä pitäen on lisäksi ehdottomasti välttämätöntä, 
että Marxin maailmankäsitystä ei ainakaan virallista tietä päästä 
syövyttämään kansamme sieluun. Sosialistiset teoriat ovat sikäli 
keskeneräiset, että ne repivät, mutta eivät rakenna. 

Juuri näissä kysymyksissä piilee suunnaton vaara ja siksi 
meillä ei pitäisi päästää asioita siihen, että sosialistit saisivat eh- 
dottoman ylivallan, mikä heillä nykyisin suuntauksen jatkuessa 
on täysin mahdollisuuksien rajoissa. Tämä taas voidaan estää 
vain siten, että syntyy joko jo ensi vaaleissa tai ainakin sitä 
seuraavissa ,,kansanrintaman” vastapainoksi kansallinen rintama 
Kivimäestä ja Tarkkasesta Salmialaan ja Annalaan saakka. 

Näin laajalla yhtymällä olisi toiveita lyödä takaisin se dikta- 
tuuri, joka todella uhkaa, mutta ei kuitenkaan sieltä, mistä ny- 
kyinen hallitusrintama hokee sen uhkaavan. 

Mikään yhteisrintama ei kuitenkaan ole mahdollinen, jos 
kukin siihen kuuluva ryhmä pitää härkäpäisesti kiinni vanhen- 
tuneista erikoispyyteistään. Ei edes siitä, että nämä näkökohdat 
työnnettäisiin toistaiseksi taka-alalle ja yhteiseksi ohjelmaksi 
otettaisiin sosialistisen diktatuurin ehkäiseminen, ole vastaavaa 
hyötyä. Nykyisen kansanrintamankin yksi perusvirhe on siinä, 
että sen tarkoituksena on puolustaa nykyistä n.s. kansanvaltaa ja 
m.m. tätä tarkoitusta silmälläpitäen on pakotettu paisuttamaan 
niitä vaaroja, jotka muka uhkaavat. Jos kansallinen rintama jos- 
kus syntyy ja jos se tyytyy vain puolustautumaan, niin silloin jou- 
dutaan siihen olotilaan, että maassa on kaksi suurta vastakkaista 
leiriä, jotka kumpikin tekevät parhaansa voittaakseen toisensa 
kauhupropagandassa. Ja tällainen on negatiivista ja tulevai- 
suutta silmälläpitäen hedelmätöntä politiikkaa. Vaara voidaan 
torjua vain sen kautta, että päämääräksi asetetaan, ei vastusta- 
jan voittaminen tai alallaan pitäminen, vaan sellaiset konkreet- 
tiset kansanvaltaiset uudistukset, joista todella on hyötyä maalle 
ja kansalle. 

Kun kuitenkin tämänkaltaiseen sisäpoliittiseen yhteistyöhön, 
mikäli sitä nyt sitten koskaan syntyy, osallistuvilla ryhmillä on 
monissa kysymyksissä niin tavattoman eriävät mielipiteet, tus- 
kin taloudellisten ja yhteiskunnallisten asioiden varastosta voi- 
taisiin löytää mitään sellaista, joka voisi ne yhdistää. Sen 
vuoksi ovatkin kaikkinaiset aatteilulle ja ideologisille teorioille 
rakentuvat päämäärät hyljättävä yhteistä ohjelmaa etsittäessä. 
Kun kerran nykyinen valtiosääntömme ei erinäisissä tapauk- 
sissa voi turvata kansanvallan säilymistä eikä estää diktatuuria 
syntymästä, niin eikö silloin voitaisi ajatella täksi toivotun 
kansallisen rintaman yhteiseksi ohjelmaksi valtiosäännön muut- 
tamista sellaiseksi, että samalla kun se estäisi kaikki n.s. lail- 
listakin tietä tapahtuvat diktatooriset pyrinnöt, esiintyipä 
näitä yrityksiä sitten miltä suunnalta tahansa, se samalla 
edistäisi todellista kansanvaltaa ja yleiskansallisia päämääriä. 

Välitön presidentinvaali ja kaksikamarinen kansan eedustus- 
laitos, jossa toiseen kamariin edustajat valittaisiin yleisellä yh- 
täläisellä äänestyksellä ja toiseen kamariin taloudelliset ja si- 
vistykselliset järjestöt sekä laitokset nimeäisivät jäsenet, olisi- 
vat m.m. sellaisia positiivisia uudistusohjelman kohtia, jotka 
todennäköisesti ainakin pääpiirteissään täyttäisivät äsken mai- 
nitut edellytykset. Silloin eivät kansanedustuslaitoksen voima- 
suhteet pääsisi näyttelemään määräävää osaa presidentinvaa- 
lissa. Silloin myöskin presidentti ja parlamentti olisivat toisil- 
leen sellaisina vastapainoina, johon kai nykyistäkin valtiojärjes- 
tystä laadittaessa pyrittiin, mutta johon päämäärään ei kuiten- 
kaan päästy, kuten kokemus on selvästi. osoittanut. Kaksikama- 
risessa edustuslaitoksessa taas asiantuntemus ja taito eivät jäisi 
ainakaan siinä määrässä demagogian varjoon kuin nykyisessä 
järjestelmässä. 

Nämä ovat ohjelmaehdotuksia, joiden hyväksikäyttöä kan- 
nattaisi ainakin harkita. On hyvin mahdollista, että voidaan 
löytää muita, jopa paljon parempiakin kansallisia yhteisohjel- 
mia. Mutta joka tapauksessa siihen on päästävä, että tyhjillä 
kauhumaalauksilla ei tätä kansaa myrkytetä. Turmelkoot 
loistoaikansa eläneet ja nyt rappeutuvat kansat sillä itseltään 
viimeisenkin tahdonvoiman ja viimeisetkin kehitysmahdollisuu- 
det. Suomen kansan parhaat vuodet eivät ole vielä takana päin, 
* vaan ne ovat vielä tulematta. Sen vuoksi mikään salaperäisten 
asioiden pelkääminen ei sovi tänne. Meillä on jotain parem- 
paakin tehtävää kuin etsiä diktatuuripeikkoa muutamien yleis- 
maailmallisten piilosleikkisääntöjen mukaan. 

Eero Hietakari. 

AKS JA VALTAKUNNALLINEN 
PROPAGANDA 


Pentti Veijola 


M aanpuolustusasialla on AKS:n toiminnassa aina ollut tärkeä 
sija. Toiselta puolen on pyrkimyksenä ollut saada kaikki jäsenet 
käytännölliseen suojeluskuntatoimintaan, jotta heistä tulisi kun- 
nollisia, taistelukelpoisia sotilaita. Toiselta puolen taasen on Seu- 
ran ohjelmaan kuulunut toiminta ulospäin, laaja koko maan pii- 
rissä suoritettava maanpuolustuspropaganda. 

AKS:n ensimmäisen kymmenvuotistoiminnan aikana saattoi- 
vat vakinaisessa palveluksessa olevat upseerit osallistua Seuran 
toimintaan. Lukuisat aloitteet ovatkin lähtöisin heidän piiris- 
tään, josta myöskin on saatu niiden innokkaat toteuttajat. Tänä 
aikana on luotu AKS:lle se luja maanpuolustuspohja, jolle Seura 
perustuu. Ilolla on edelleen todettava, että vaikka vakinaisessa 
palveluksessa olevat upseerit eivät enää voi Seuran toimintaan 

osallistua, on Seura kuitenkin maanpuolustustoimintaan valmis- 
tautuessaan ja sitä suorittaessaan aina saanut osakseen vakinai- 
sessa palveluksessa olevan upseeriston taholta lämmintä myötä- 
tuntoa sekä tarpeellisen tuen ja avun. 

AKS:ä voidaan muutamia vuosia sen perustamisen jälkeen 
kutsua ylioppilas-AKS:ksi, koska sen koko organisatio perustui 
Helsingissä toimivaan ylioppilasjoukkoon. Pääkaupungissa oli 
toiminnan ainoa johtoelin, siellä suoritettiin pääasiallinen toiminta 
ja ylioppilaat tai näiden kanssa kiinteässä kosketuksessa olevat 
henkilöt muodostivat Seuran johdon. Loma-aikoina toimintaa 
maaseudulla kyllä suoritettiin, mutta sitä johdettiin helsinkiläisin 
voimin. Todettakoon kuitenkin, että jo sangen varhain perus- 
tettiin Turun, Oulun ja Viipurin osastot. Näiden merkitys toi- 
mintaa johtavana elimenä oli kuitenkin vähäinen. Ylioppilas- 
AKS:n aikoina ei tehokas maanpuolustuspropaganda voinut tulla 
kysymykseen. 

Vähitellen alkoi kuitenkin maakunnassa toimivien AKS:läisten 
lukumäärä kasvaa ja niin voitiin AKS:n piiriorganisatio perustaa. 

Ensimmäinen varsinainen laaja maanpuolustuspropagandatoi- 
minta, minkä AKS suoritti piiriorganisatioonsa turvautuen, oli 
maanpuolustuspropaganda kesällä 1938. Alustavien suunnitel- 
mien mukaan oli tarkoituksena valmistella propaganda perus- 
teellisesti ja suorittaa se vasta vuonna 1939. Koska tämä kuiten- 
kin oli kaiken todennäköisyyden mukaan vaalivuosi, ei se siis 
sopinut, vaan kysymykseen tulivat vuodet 1938 ja 1940. Propa- 
gandan valmistelijoiden mielestä jälkimmäinen oli edullisempi. 
AKS:n hallitus ei ehdotusta kuitenkaan hyväksynyt, koska 
maailman poliittinen tilanne oli sangen vaarallinen, vaan päätti, 
saatuaan valmistelijoilta ilmoituksen, että valmistelut voidaan 
vaatimattomimmissa puitteissa suorittaa lyhyemmässäkin ajassa, 
että AKS ryhtyy laajaan maanpuolustuspropagandaan jo kesällä 
1938 ja että valmistelut on suoritettava sitä silmällä pitäen. Näitä 
suorittamaan asetettiin erikoinen maanpuolustuspropagandan 
johto eli Maapro, kuten se itseään kutsui. Seuran jäsenet hy- 
väksyivät tämän oudon lyhennyksen yleiseen käyttöön ja pian 
puhuttiinkin vain Maaprotoiminnasta ja Maapron johdosta. 

Propagandataulu, joka osoittaa eri 
yhteiskuntakerrosten = osallistumiser 
suojeluskun 


* Minulla on kaa- 
> Sinulla?” Volok.. P. 


Maaprotoiminnan valmisteluissa kiinnitettiin päähuomio kol- 
meen seikkaan, käytännöllisiä organisatorisia toimenpiteitä lu- 
kuunottamatta. 

1. Maanpuolustusasian” selvittäminen kokonaisuudessaan oli 
tietysti ensimmäinen tehtävä propagandan valmisteluissa. Tässä 
yhteydessä ei liene syytä eri yksityiskohtiin syventyä. Todetta- 
koon vain, että huomiota kiinnitettiin aseistus- ja eri aselajikysy- 
mykseen, Ahvenanmaan, Kannaksen ja Pohjois-Suomen linnoit- 
tamiseen, pohjoismaiseen suuntaukseen, Neuvosto-Liiton, Saksan, 
Englannin ynnä muiden valtioiden sotilaallisiin intresseihin Suo- 
meen nähden j.n.e. Myöskin asevelvollisuusaika, vapaaehtoinen 
maanpuolustustyö, väestönsuojelu, taloudellinen puolustusvalmius 
ja taloudellinen liikekannallepano, yleensä siis mahdollisimman 
monet koko kansan puolustuskuntoiseksi saattamiseen liittyvät 
tekijät pyrittiin selvittämään. 

Sotapropagandaan kiinnitettiin niinikään huomiota ja tässä 
mielessä erikoisesti Neuvosto-Liiton propaganda niin rauhan kuin 
sodan aikana oli tutkimuksen alaisena. 

Aiheen tutkimus ei rajoittunut kuitenkaan ainoastaan tähän, 
vaan pyrittiin selvittämään myöskin suomalaisen luonteen heikot 

ja vahvat puolet, heikot siinä mielessä, että niiden vaikutusta voi- 
taisiin pienentää tai mahdollisesti kokonaan poistaa, ja vahvat 
taasen, jotta niitä voitaisiin vahvistaa. Tätä tutkimusta vaikeutti 
suuresti lynentynyt valmisteluaika. 

Esimerkkinä suomalaisen luonteen heikkouksista mainittakoon 
m.m. epäluottamus johtajiin. Jos kaikki sujuu hyvin, niin joh- 
tajat voivat kyllä ylläpitää arvovaltansa, mutta pienikin vastoin- 
käyminen saattaa muuttaa tilanteen aivan vastakkaiseksi. Kai- 
kenlainen kateus ja juonittelu ovat pohjana epäluottamukselle, 
joka voi koitua ratkaisevassa vaiheessa hyvinkin kohtalokkaaksi. 
Sisäiset riitaisuutemme johtuvat myöskin osaltaan tästä luon- 
teemme ominaisuudesta. 

Toisena esimerkkinä mainittakoon vielä se, että suomalainen 
luonne helposti lannistuu. Tämän ,antaa mennä”-hengen il- 
mauksista voi rauhankin aikana löytää hyviä esimerkkejä. 

Nämä esimerkit eivät tietenkään todellisuudessa ole näin yk- 
sinkertaisia, vaan ne liittyvät sangen monimutkaisena 'kokonai- 
suutena toisiinsa. Maanpuolustusasialle olisi kuitenkin tärkeätä, 
että tällaisiin seikkoihin voitaisin kiinnittää huomiota ja saatai- 
siin ne selvitetyksi. 

2. Propagandateknillisten kysymysten selvittely vaati sekin 
oman aikansa. Koko toiminnan pohjana oli johdon oma propa- 
gandasuunnitelma, johon jäsenille annetut propagandaohjeet ja 
lähdekirjaset perustuivat. 

Propagandasuunnitelman laadinnassa oli tärkeätä ratkaista, 
mitkä seikat ja missä muodossa oli otettava propagandassa 
esille. Huomattava nimittäin on, että tällöin on turha ratkaisu- 
mielessä ottaa esille kysymyksiä, joihin kansan laajat kerrokset 
eivät pääse vaikuttamaan. Esimerkkinä tällaisesta voisi mainita 
Ahvenanmaan kysymyksen, jonka ratkaisu kuuluu maan halli- 
tukselle. Toinen on asia silloin, jos halutaan kysymystä käsitellä 
vain sen selvittämiseksi kansalle tai maaperän valmistamiseksi 
myöhäisemmälle ratkaisulle. 

Toisena esimerkkinä mainittakoon perushankintakysymys, 
jonka todellisuudessa hallitus ja eduskunta ratkaisevat. 

Suurmiesten sanat todellisena valtakun- — Ulkomaan tapahtumat antavat valtakun- 
nallisena propagandana. Lontoon Tra- — taa heikentäville voimille usein aineksia. 
falgar Sguare'lla olevan kenraali Have- — Syksyllä 1937 Suomessa järjestetystä ,,Es- 
lock'in patsaassa: ,,Sotilaat! Teidän pon-= panjan näyttelystä”. Valok. P. Veijola. 
nistuksianne, Teidän kieltäymyksiänne, 
Teidän kärsimyksiänne ja Teidän urhool- 
lisuuttanne ei kiitollinen isänmaa koskaan 
unhoita.”” Valok. P. Veijola. 


Jäseniä varten laadittu propagandasuunnitelma kiinnitti pää- 
huomion käytännöllisiin maanpuolustuskysymyksiin, erikoisesti 
sellaisiin, joita jokainen omalta kohdaltaan voi suorittaa. Niinpä 
suojeluskunta- ja lottatyön edistäminen muodosti osan propa- 
gandasta. 

3. Toimintamuotojen kokeilulla ja propaganda-aiheita käsit- 
tävällä tutkimuksella pyrittiin sopivat propagandamuodot sel- 
vittämään. Valmisteluajan lyhyys tuotti tässä suhteessa suuria 
vaikeuksia. 

Varsinaista käytännöllistä työtä ja suoritettua propagandaa 
ei tässä yhteydessä käsitellä, koska siitä toisessa yhteydessä on 
asiallinen selostus. Sen sijaan on syytä toiminnan antamien ko- 
kemusten perusteella tehdä muutamia johtopäätöksiä. 


Viime vuosina on maanpuolustuskysymyksen alalla tapahtu- 
nut suuria edistysaskeleita, kun määräraha perushankintoja 

varten on saatu ja muutenkin on päästy eteenpäin. Pää- 
asiassa kai tähän on vaikuttanut kiristynyt maailmanpoliit- 
tinen tilanne ja sodanuhka. Mutta täytynee pitää selviönä, että 
eri maanpuolustusjärjestöjen, armeijan ja suojeluskuntain suo- 
rittama maanpuolustuspropagandakin on tuottanut tuloksia. 
Tämä puolestaan kannustaa jatkamaan toimintaa tällä alalla ja 
kuten Maaprotoiminnan valmisteluissa selvisi, on tällä alalla 
vielä paljon tehtävä. En kuitenkaan halua tässä puuttua puh- 
taasti sotilaallisiin kysymyksiin, kuten aseistukseen, kenttälin- 
noituksiin, taloudelliseen puolustusvalmiuteen tai muihin vas- 
taaviin tärkeisiin seikkoihin, sillä kuten äsken havaitsimme, nii- 
den lopullinen ratkaisu ei kuitenkaan riipu kansan mielipiteestä. 
Sitä paitsi nämä kysymykset selvästi on valtakunnan puolustus- 
voimien hoidettava. 


Nykyaikaista sotaa ei kuitenkaan enää ratkaista yksinomaan 
ase kädessä rintamalla, vaan asetetaan siinä vastakkain myöskin 
kansojen henkinen voima. Tätäkin pyrkii vihollinen toiminnal- 
laan heikentämään ja sen tuhoamaan. Propaganda on se ase, 
jota silloin käytetään. Tässä kirjoituksessa ei käsitellä propa- 
gandan järjestämistä sodan aikana, koska sen merkitys yleisesti 
on sangen hyvin tunnettua. Riittänee vain todeta, että meidän 
täytyy olla tässä suhteessa hyvin valmistautuneita. Varmas- 
tikaan ei riitä, että vasta sodan alussa rupeamme propaganda- 
koneistoamme pystyttämään. Sen täytyy olla jo silloin täysin 
toimintavalmiina. 


Vihollinen ei aloita propagandaansa vasta sodan aloittaessaan. 
Propagandaan valmistaudutaan sillä taholla varmasti perinpoh- 
jaisesti ja propagandatoiminta meitä vastaan voi olla käynnissä 
vuosikausia ennen sotaa, kiihtyäkseen sitten nopeasti täyteen laa- 
juuteensa sodan alkaessa. Viholliselle on etua, jos vastustaja on 
henkisesti heikko. Tähän voidaan pyrkiä jo rauhanajan toimin- 
nalla. 

Mutta mitkä seikat vaikuttavat henkisen vastarinnan heikke- 
nemiseen ja mitä seikkoja vihollinen voi käyttää hyväkseen tässä 
suhteessa? 

Tällaisista seikoista mainittakoon eri yhteiskuntaluokkien vä- 
liset ristiriidat, kiristyneet kielisuhteet, poliittiset tekijät, eri maa- 
kuntien välinen kateus j.n.e. Mutta oikea propaganda ottaa huo- 
mioon aina myöskin kansojen perusominaisuudet, koettaen päästä 
vaikutukseen luonteen heikkouksien ja vikojen avulla. Tällai- 
sista seikoista on edellä esimerkkejä mainittu. 

Sotaväsymys on tärkeä tekijä heikentämässä kansojen hen- 
kistä voimaa. Tämä seikka on kaikissa sodissa tullut esille ja 
sen vaikutuksen pienentämiseen on kaikin tavoin pyrittävä. Vi- 
hollinen voi propagandallaankin sotaväsymystä edistää. 

Propagandan vaikutus kansalaisiin riippuu suuresti siitä, missä 
määrin propagandamenetelmiä ja yleensä propagandan vai- 
kutuksia tunnetaan. Jos kansalainen on tottunut määrä- 
tystä lehdestä ja määrätyn puolueen taholta saamaan yksipuoliset 
tiedot ja pitämään niitä siitä huolimatta ehdottomana totuutena, . 
niin sellaiseen vaikuttaa vihollisen propaganda luonnollisesti 
helposti. Jos sensijaan pyritään kaikessa selvittämään totuus tar- 
kastelemalla esitettyä asiaa useammalta puolen ja koettamalla 
karsia mahdollinen väärä tarkoitus siitä pois, ei propaganda voi 
saavuttaa läheskään samaa vaikutusta. Näin ollen olisi tärkeätä 
jo rauhan aikana kiinnittää huomiota propagandan opetukseen 
ennen kaikkea vihollisen sotapropagandaa silmällä pitäen. 

Millaista sitten on kansan henkisen voiman vahvistamiseen 
tähtäävä toiminta? 

Tähän voidaan lyhyesti vastata: se on kansan kasvatusta. 
Osaksi tämä on puhdasta maanpuolustuspropagandaa, mutta laa- 
jalta osaltaan on se muutakin. Niinpä se pohja, minkä nuoriso 
kouluissa saa opettajiltaan, määrää useimmissa tapauksissa hei- 
dän käsityksensä asioista koko loppuijäksi. 

Valtakunnan arvon määrää loppujen lopuksi sen henkinen 
voima. Nykyaikana, jolloin tekniikka kulkee muun kehityksen 
edellä; ovat propagandavälineet suunnattoman voimakkaita. Jos 
maailmassa sattuu jokin tärkeä tapahtuma, leviää siitä tieto no- 
peasti ja jo muutaman tunnin kuluttua koko maailman siitä tietää 
— useinkin väritetyssä ja määrättyyn käsitykseen pyrkivässä muo- 
dossa. Sanomalehdet, aikakauslehdet ja muut painotuotteet siitä 


125 


kertovat, radiossa sitä selostetaan, sähkösanomat, elokuvat, valo- 
kuvat y.m.s. saattavat siitä tiedon niin keskuksiin kuin kaukaisiin 
salomaiden tölleihinkin. Täten pääsee propaganda täydellä voi- 
mallaan vaikuttamaan sellaisiinkin henkilöihin, jotka ovat täysin 
valmistumattomia sitä torjumaan. i 


Mutta hyvin vaaralliseksi tulee tilanne, kun otetaan huomioon, 
että kaikilla nykyajan voimakkailla propagandavälineillä tehdään 
propagandaa jos minkin asian hyväksi. Ihmiset joutuvat toi- 
mimaan valtavassa propagandakentässä, jonka resultoiva vektori 
voi osoittaa aivan päinvastaiseen suuntaan kuin valtakunnan ko- 
konaisuuden kannalta katsottuna olisi toivottavaa. Tällöin tulee- 
kin heti kysymykseen, kuinka voimakas on valtakuntaa ja asian- 
omaista yksilöä ylläpitävä vektori verrattuna ensinmainittuun. 
Menisi kuitenkin liian pitkälle, jos tässä yhteydessä tätä asiaa 
käsiteltäisiin perusteellisemmin. Riittää, kun toteamme, että 
valtakuntaa ylläpitävää propagandaa, jota kutsun valtakunnalli- 
seksi propagandaksi, tulisi ehdottomasti suorittaa. Toisaalta tulisi 
siis valtakunnan suojella yksilöitään väärältä propagandalta, toi- 
saalta tulisi myöskin vastustaa sen vaikutusta lisäämällä kansan 
vastustuskykyä. 


Valtakunnallisen propagandan tulee pohjautua siihen ajatuk- 
seen, että valtakuntaa on vietävä eteenpäin. Siinä mielessä se 
pyrkii vahvistamaan kansan hyviä ominaisuuksia ja heikentä- 
mään huonoja, se pyrkii kehittämään elämää taloudellisella ja 
henkisellä alalla valtakunnan etua silmällä pitäen, se ottaa huo- 
mioon maanpuolustusnäkökohdat ja kohdistaa toimintansa sen 
tukemiseen ja pyrkii kaikin tavoin luomaan kansasta ja valta- 
kunnasta elinvoimaisen, eteenpäin pyrkivän ja iskuvalmiin. 


Milloin kehitys tuntuu menevän väärään suuntaan, on sitä 
pyrittävä korjaamaan. Tilastot osoittavat, että Suomen väkiluku 
ei kasva yli 4 miljoonan. Ei kuitenkaan ole oikein perustaa ti- 
lanteen arvostelua tälle pohjalle. Jos valtakunnallinen ajattelu- 
tapa katsoo, että Suomi tarvitsee runsaasti lisäväestöä, on kehi- 
tys siihen ohjattava propagandan avulla. Samalla on avattava 
käytännölliset mahdollisuudet tällaiselle kehitykselle. 


126 


Propagandaa val- 
takuntaa heiken- 
täviä voimia vas- 
taan. Juutalois- 
vastainen näytte- 
ly kiertää ympäri 
Saksaa. Kuvassa 
tämän näyttelyn 
, Der ewige Jude" 
mainosjuliste. — 
Valok. P. Veijola. 


Luonnollista on, että valtakunnallisen propagandan suoritta- 
minen kuuluu maan hallitukselle. Useissa maissa onkin omat pro- 
pagandaministeriönsä tätä varten. Meillä sen sijaan ollaan tässä 
suhteessa aivan alkuasteellä. Mutta kenties tämä onkin tällä het- 
kellä onneksi, sillä tällainen propagandakoneisto muuttuu hel- 
posti vallassa pysyttelevän poliittisen ryhmäkunnan etujen val- 
vojaksi ja menettää siten. alkuperäisen tehtävänsä. 

Valtakunnallisen propagandan, tällä hetkellä ennen kaikkea 
maanpuolustuksen alaan kuuluvat kysymykset tulisi meilläkin 
saada perusteellisesti selvitetyksi ja niiden perusteella laadituksi 
yhtenäinen propagandasuunnitelma valtakunnan vahvistamiseksi. 

Koska maan hallituksen ei voida nykyisellään katsoa pystyvän 
todellista, valtakunnallista propagandaa tekemään, jää se vapaa- 
ehtoisille järjestöille ja on sitä suoritettava rajoitetussa laajuu- 
dessa. Ennen kaikkea tulee kysymykseen valtakunnallisen maa- 
puolustuspropagandan teko, koska tässä asiassa käsityskannat vä- 
hiten eroavat. 

Yhteistoiminta maan puolustusvoimien ja vapaaehtoisten 
maanpuolustustyötä tekevien järjestöjen välillä olisi tärkeätä. 
AKS on omin voimin pyrkinyt työrintamallaan, suuren jäsenis- 

tönsä kautta tätä työtä tekemään. Toivottavaa olisi, että tulevai- 
suudessa työtämme jatkettaessa se liittyisi yhtenä nivelenä tähän 
tärkeään, valtakunnalliseen propagandatoimintaan. 


M istä tulevat nämä salaiset kuiskaukset, nämä onnettomuutta 
uhkuvat fantasiatuotteet, jotka näkymättöminä leijailevat ympä- 
rillämme häiriten henkistä tasapainoamme ja synkentäen mieli- 
alaamme, kuten kulkutauti, kuten myrkyllinen basilli? Me 
voimme myt jo huomata Saksan tahdonvoiman lannistumisen 
perussyyn. Se on ympärysvaltain pitkiä aikoja harjoittama pro- 
paganda, joka on kohdistettu meihin Englannin taholta ja tuon 
periaatteettoman, häikäilemättömän heittiön Northcliffin erikois- 


johdon alaisena. 
Hampurilainen lehti , Hansa” 14. 9. 1918. 

KANSALLISROMANTIIKASTA 
KANSALLISEEN SUURUUDENTAHTOON 


Sakari Vapaasalo 


I. Runebergiläinen atlantis. 


AKS siisyys on oppi kansallishengen merkityksestä historiaa 
luovana voimana. Sillä koko meidän päämäärämme suuren 
suomalaisen valtakunnan ja voimakkaan suomalaisen kulttuu- 
rin luomiseksi pohjautuu käsitykseen, että ainoa voima, joka 
ratkaisevasti voi tarttua historian kulkuun ja antaa sille suun- 
nan, on kansallishenki. 

Tässä suhteessa kulkee selvä maailmankatsomuksellinen 
linja Snellmanista AKS:läisyyteen. 

Tällöin ei ole ajateltava Snellmania yksinomaan suurena 
kielipoliitikkona. Se, että hän jälkimaailman silmissä on ennen- 
kaikkea suuri suomalaisuustaistelija kielirintamalla, johtuu hä- 
nen aikanaan vallinneista oloista. Hänen historiallisen merki- 
tyksensä painopiste on siinä, että hän ensimmäisenä edusti 

Suomessa uutta historianfilosofiaa. Eikä tämän uuden opir 
ennakkoluulotonta vallankumouksellisuutta ole oikeastaan vie- 
läkään pohjiaan myöten tajuttu. Yhä on Snellman meille lä- 
hinnä se kielitaistelumme oraakkeli, jonka me kutsumme to- 
distajaksemme kielipoliittisissa päivän kahakoissamme. 

Mutta hänen filosofiastaan käsin aukeavat paljon valtavam- 
mat näköalat. Ja tämä Snellman on vasta nyt tulossa ajan- 
kohtaiseksi. 

Sillä se tähystyskulma, josta viime vuosisadan ja suureksi 
osaksi tämänkin vuosisadan sivistyneistömme on maailmankul- 
kua tarkastellut, on runebergiläinen. Tämän romanttisen ja 
idyllisen maailmankäsityksen varjoon jäi Snellmanin syvällisin 
filosofia. Sillä Snellman oli kylmä ajattelija. Mutta Runeberg 
oli runoilija. Runeberg loi oikealla hetkellä sen myytin suoma- 
laisesta kansasta, joka vetosi tunteeseen ja vastasi romanttista 
ajanhenkeä. 

Sangen yksinkertaisten joukkopsykologisten lakien mukaan 
on ymmärrettävää, että tällaiset tunneperäiset, romanttiset ku- 
vitelmat tulevat suurten joukkojen omaisuudeksi. Ja aika oli 
tuolloin, sen jo sanoimme, sangen suuressa määrin romanttinen. 
Tuossa ajassa oli Floran päivän keväistä uskoa ja kansallisen 
aamunkoiton kirkkautta. Edellisellä vuosisadalla ilmestyneet 
Ossianin laulut olivat aloittaneet uuden muodin eurooppalaisessa 
kulttuurissa. Mielenkiinto, joka edeltäneenä aikana oli koh- 
distunut antiikkiin, kohdistui 1700-luvun lopusta lähtien ym- 
päröivään luontoon, oman kansan menneisyyteen ja kansan- 
runouteen. Heijastuksia näistä ajantendensseistä ulottui Suo- 
meenkin vaikuttaen ratkaisevasti meidän henkiseen elämäämme. 
Suomalainen kansanrunous löydettiin. Sitä alettiin kerätä kan- 
san suusta. Suomalainen muinaismaailma paljastui kansan- 
runouden välityksellä nuorelle sivistyneistölle. Ja tämä oma- 
peräinen, metsien kätköistä löydetty muinaisrunous oli nuorelle 
polvelle selvin ja vakuuttavin Suomen kansan nerokkuuden ja 
hyvyyden manifestatio. 

Tällaisen romanttisen ajanhengen vaikutuksesta syntyi se 
hyväuskoinen, valoisa maailmankäsitys, joka tähän asti on kuu- 

lunut suomalaisiin perinteisiin ja valtavalla tavalla vaikuttanut 
historiaamme.. Selvemmin 'kuin kenestäkään muusta, juuri 
Runebergistä tuli, kuten sanottu, tämän käsityksen tulkki. 
Hänen runonsa ovat määränneet koko meidän isänmaallisuu- 
temme laadun. Aika tarvitsi hänen myyttiään Saarijärven 
Paavosta ja Torpan tytöstä. Ja tuollaiset uskomukset, jotka 
kerran ovat satuttaneet ajanhenkeen ja tarttuneet joukkoihin, 
ovat sitkeähenkisiä. Kokonaisen vuosisadan elämäntunnelma 
voi syntyä niiden vaikutuksesta. Monet toisiaan seuraavat 
sukupolvet oppivat niiden valossa katsomaan maailmaa ja tot- 
tuvat niiden lausumien kriteerioiden mukaan arvioimaan 
elämää. 

Mekin olemme monessa suhteessa Runebergin henkisiä pe- 
rijöitä, paljon suuremmassa määrin kuin itse aavistamme. 
Kokonainen vuosisata hänen jälkeensä on saanut elämänsisäl- 
tönsä siitä kansallisesta romantiikasta, jonka voimakkain edus- 
taja hän on ollut. Runebergin idealistinen isänmaankäsitys on 
tähän asti siivittänyt useimmat suomalaiset juhlapuheet ,isän- 
maallisista” juhlapäivällisistä aina kaukaisimman salokylän 
nuorisoseuran kesäjuhliin -saakka. Ja sortovuosien, aktivismin, 
jääkäriliikkeen ja vapaussodan aatteelliseen pohjaan on ennen 
muuta , Vänrikki Stoolin tarinoilla” ollut ratkaiseva vaikutus. 
Voi täydellä syyllä kysyä, olisiko kansamme ylipäänsä jaksanut 
helmikuun manifestin päivinä seisoa niin lujana, ellei runeber- 
giläisyyden valoisa ja inhimillinen henki olisi lujittanut sen 
uskoa hyviin maailmanvaltoihin ja oikeuden voittoon? 

Tällaisena tämä ihanteellinen käsitys on siis ollut kansalli- 
sen kehityksemme suuri ja tarpeellinen käyttövoima. Se on 
ollut kokonainen, selväpiirteinen ja turvallinen maailman- 
katsomus. Sen innostamana koko suomalainen yhteiskunta ker- 
ran tulvi nuorekasta uskoa ihmiskunnan kehitykseen yhä kor- 
keammalle tasolle. Sen perintöä on usko siihen, että hyvä voit- 
taa lopulta täällä maan päällä ja että kansojen välisissä suh- 
teissa vallitsevat ikuiset moraalin lait. 

Mutta viime vuosisata on mennyt mailleen. Ja tuo hyvä 
maailma on murentunut. Nykyiselle nuorisolle se kangaste- 

lee kuin maailmanmereen uponnut Atlantis. Sen ja karun to- 
dellisuuden väliin on auennut kuilu. 


11. Historia riisuu naamionsa. 


Viime vuosisadan lopun nuorisopolvi jo alkoi aavistaa tämän 
runebergiläisyyttä uhkaavan tappion. Ihanteellinen käsitys 
suomalaisesta yhteiskunnasta ilman ristiriitoja ei tätä realismin 
ajan kapinallista nuorisoa enää tyydyttänyt. Sosiaaliset prob- 
leemat tekivät tuloaan ja niiden raskaan painon alla runeber- 
giläinen käsitys isänmaasta ja yhteiskunnasta alkoi repeillä. 
Floran päivän taivaalle kerääntyivät ensimmäiset pilvet. To- 
dellisuus ilman naamiota alkoi paljastua. 

Nuorten realistien tuotannossa panee selvimmin merkille 
tämän ensimmäisen luopumisen runebergiläisyydestä. Juhani 
Aho asettaa vuoden 1886 maisterinvihkiäisiä kuvatessaan juh- 
lien vastakohdaksi elämän ,,maan sydämessä, jossa köyhyys on 
suuri ja halla ja huonot ajat hiipivät ja vaanivat”. Kasimir 
Leino kuvaa runossaan ,Maisterikekkerit” nuorta ylioppilasta, 
joka samppanjakestien keskellä ei voi ottaa osaa toveriensa 
juhlimiseen, koska hän muistaa sen kurjuuden, jossa kansa 
nääntyy. Arvid Järnefelt asettaa ,Isänmaassa” vastakkain 
juhlasalien loiston ja ,maa raukan, joka kaukana täältä valoi- 
sasta juhlasalista, köyhänä, pimeän yön peittämänä ja mitään 
aavistamatta nukkuu untansa”. Erääseen sortovuosilta periy- 
tyvään kirjoitelmaansa Eino Leino sisällyttää suoranaisen 
hyökkäyksen nimenomaan ,runebergiläisyyttä” vastaan sanoen 
Kansallisteatterin Runeberg-juhlasta palatessaan ajatelleensa: 
,— tämä on yläluokan huvia. Tämä ei liikuta Suomen kansan 
suurta enemmistöä niin nimeksikään. Tämä on herraskomeutta. 
Tämä ei yhdistä, vaan erottaa.” 

Viime vuosisadan lopusta alkaen eräät nuoren polven edus- 
tajat eivät siis enää löytäneet ihanteellisesta, runebergiläisestä 
isänmaantunteesta sitä voimaa, joka olisi heitä tyydyttänyt. 
Suomalainen yhteiskunta arkisessa todellisuudessaan alkoi tulla 
kirjailijaimme näköpiiriin. Ja samoihin aikoihin työväenkysy- 

myksen ongelmat heräävät. Realistinen kirjallisuudenvirtaus 
kiinnitti huomiota yhteiskunnallisissa oloissa piileviin epäkoh- 
tiin ja viritti niistä kiivaan keskustelun. Arkailemattomassa 
valaistuksessa kuvataan nyt köyhälistön elämää painavaa kur- 
juutta ja väläytellään kuvia yläluokan välinpitämättömyydestä. 

Ja loppujen lopuksi selväpiirteinen poliittinen sosialismikin 
kotiutuu Suomeen. Mutta niin voimakkaana jatkui vielä ,rune- 
bergiläisen”, ihanteellisen isänmaallisuuden vaikutus, että vasta 
maailmansodan vuodet lopullisesti repäisivät Suomen työväestön 
enemmistön selvälle luokkataistelulinjalle. Työväenliike kotoi- 
sella maaperällämme oli kauan aikaa kansallista ja isänmaallista. 
Tarvittiin pitkäaikaista propagandaa ja lopuksi sotavuosien jyr- 
kille mielialojen vaihteluille otollinen ilmapiiri, ennenkuin työ- 
väenliikkeemme muuttui marxilaiseksi. Juuri työväestömme 
marxilaistumiseen hyväuskoinen runebergiläinen käsitys yhteis- 
kunnasta ja yhteisestä isänmaasta murskautui. Punakapina 
osoitti, että sivistyneistömme niin halukkaasti vaaliman Saari- 
järven Paavon myytin takana Suomen kansan sielussa täytyi 
olla joitakin kohtalokkaita, maanalaisia voimia, jotka ulkoa- 
päin tulleen kiihokkeen, marxilaisen luokkataistelun ajatuksen 
ja venäläisen vallankumoushumalan tartunnan vaikutuksesta 
kuohahtivat kaiken perinnäisen ja kesyyntyneen lainkuuliaisuu- 
den alta esiin. Tämä panee ajattelemaan, että meidän kansam- 
me elämässä on jokin määräävä sisäinen vamma, jokin onneton 
alkusyy ei ainoastaan punakapinalle ja luokkataistelulle, vaan 
yleensäkin kaikelle valtiollisen elämämme heikkoudelle ja kes- 
keneräisyydelle. 

Ehkäpä perussyy on se, että me emme itse ole luoneet val- 
tiollista kokonaisuuttamme. Valtioajatus on tuotu tänne miekan 
voimalla. Valtio on alusta pitäen edustanut jotakin ulkopuolelta 
tullutta ja vierasta. Valloittaja toi tänne valtioaatteen. 
Siksi valtio on suomalaiselle aina ollut jotakin uhkaavaa, jonka 
suhteen pitää olla varuillaan. Siksi se on ollut ulkoa päin tul- 
lutta vihollisuutta. Voimmekin sanoa, että Suomen kansan suh- 
teessa valtiolliseen kokonaisuuteen on aina ollut latenttia, pii- 
levää vihamielisyyttä. 

Tähän on tietysti ollut vaikuttamassa lisäksi suomalaisen 
luonteen eristäytyvä, yksilöllisyydestään voimakkaasti kiinni- 
pitävä laatu. Sitä mukaa kuin ruotsalainen valloittaja tunkeu- 
tui yhä syvemmälle suomalaisille riistavesille tuhoten hajanai- 
set heimoyhteiskunnat, suomalainen pakeni omaan maailmaan- 
sa, missä hänellä oli koskematon idylli luonnon povella. Sinne 
hänen sisimpäänsä ei valloittaja-valtio yltänyt. Siellä suoma- 
lainen eli omassa kalevalaisten myyttiensä maailmassa, missä 
usko luonnonhaltioihin ja vainajien henkiin vain hitaasti vaih- 
tui uskoon valtion jumalaan. 

Valtio oli jotakin, mille piti maksaa veroa. Valtio oli jota- 
kin, joka vei sotiinsa parhaat pojat. Tosin valtio toi tilalle la- 
kinsa ja oikeusjärjestyksensä, mutta vielä kauan suomalainen 
uskoi ja uskoo murhatilastosta päättäen vieläkin enemmän 
omalla kädellä hankittuun oikeusturvaan ja hyvitykseen. 

Suomalainen on sanalla sanoen viihtynyt huonosti siinä yh- 
teiskunnassa ja valtiossa, joka ylhäältä päin tänne pystytettiin. 
Tätä epäsosiaalista suhtautumista valtiokokonaisuuteen on li- 
sännyt vielä se, että tällä valtiolla on ollut vieraat vallankäyt- 
täjät. Vieraskieliset ja -rotuiset virkamiehet olivat kuin luon- 
nollinen symboli tuolle vihamieliselle valtiolle. Tämä on eräs 
rikkinäisyytemme perussyy. Suomen kansan tunnettu ,herra- 
viha” juontaa juurensa siitä. 

Viime vuosisadan kansallisen romantiikan vaikutuksesta 
alkoi kuitenkin kansallinen kokonaisuus rodun, kulttuurin ja 
tapojen ykseytenä häämöttää yli näiden hajoittavien tendenssien. 
Mutta kun tämä ihanteellinen uskomus vuosisadan vaihteessa 
musertui ja haaksirikkoutui törmättyään taloudellisia ja sosiaa- 
lisia tosiasioita vastaan, ei ollut enää mitään koko kansaa yh- 
distävää maailmankatsomusta. Marxilaistunut työväestö kulki 
sosiaalisten olosuhteiden painon alla ensimmäisenä erilleen. 
Ja vapaussodan jälkeen muukin kansanosa pirstoutui eri ta- 
hoille. Valtiollinen elämämme muuttui yhä enemmän puhtaaksi 
valtataisteluksi. Sillä kansanedustuslaitoksemme suuren uudis- 
tuksen jälkeen oli poliittiseen elämäämme tullut kokonaan uusi 
voimatekijä: Joukot. 

Tästä alkaakin uusi luku suomalaista historiaa. Sillä siitä 
päivästä lähtien, jolloin poliittinen vaikutusvalta pohjautui 
joukkojen kannatukselle ja riippui näiden joukkojen lukumää- 
rästä, poliittinen elämä muutti luonnettaan. Tästä lähtien ol- 
laan tekemisissä kylmien joukkopsykologisten lakien kanssa. 
Tie valtaan kulkee nyt joukkojen kautta. Nyt on politiikassa 
arvoa vain sellaisilla ajatuksilla ja mielipiteillä, jotka leviävät 
helposti joukkoihin. Ja joukkojen sielunelämä on tunnetusti 
toinen kuin yksilöiden. 

Tätä taustaa vastaan katsottuna käy politiikkamme nykyi- 
nen taso sangen hyvin ymmärrettäväksi. Ennen muuta on luon- 
nollista, että suurimmiksi ja vaikutusvaltaisimmiksi puolueiksi 
meillä ovat kohonneet luokkapuolueet. Se on yksinkertaisesti 
eräänlainen ,joukkopsykologinen välttämättömyys”. Sillä nyky- 
aikaisen politiikan menestyksen jumalatar on sen puolella, joka 
nojaa joukkojen vaistoihin. Siksi on tutustuminen suurten puo- 
lueiden voimanlähteeseen laskeutumista primitiivisten vaistojen 
pohjakerroksiin. Sosialidemokraattinen puolue saa jalansijaa, 
koska se vetoaa luokkavihaan. Maalaisliitto kerää kannattajia, 
koska se ylläpitää tuota nnenmainittua onnettomien historial- 
listen olojemme muutoinkin luonnottoman suureksi kehittämää 
, herravihaa”. Kokoomuspuolue pysyy paikoillaan, koska sen 
ohjelma pohjaa väljähtyneeseen ja verettömäksi käyneeseen 
runebergiläiseen ,yleisisänmaallisuuteen”. Isänmaallinen kan- 
sanliike saa nähdä yhä suurempien vaikeuksien nousevan tiel- 
leen, koska ihanne, jolla ei ole käyttövoimanaan luokkavihaa, 
joukkoja voimakkaimmin liikkeellepanevaa yllykettä, useimmi- 
ten kärsii politiikassa tappion. 

Mutta — toisessakin suhteessa nykyaikainen politiikkamme 
osoittaa, kuinka määräävä joukkojen vaikutus voi olla. Joukot 
tarvitsevat nimittäin aina ihanteen, johon uskoa. Ja kuta epä- 
määräisempi tämä ihanne on, sitä suurempi tartuntavoima sillä 
on kansanjoukkojen tunteisiin. Kansainvälisen marxilaisuuden 
leviämisen salaisuus on juuri siinä, että se on rakentanut jokai- 
sessa normaalissa ihmisessä salassa piilevän haaveen varaan ju- 
listaessaan ihanneyhteiskunnan suurta tulemista. Samanlaiseksi 

joukkoihin tehoavaksi ja niiden uskomuksen tarvetta tyydyttä- 
väksi utukuvaksi on nykypäivien suomalaisessa politiikassa 
muodostunut paljon puhuttu iskusana ,demokratiasta”. Se 
tarttuu joukkoihin juuri senvuoksi, että se on käsite, jota on 
sangen vaikea määritellä ja johon käy päinsä mahduttaa pal- 
jon sellaistakin, mikä asiallisesti arvostellen on sangen kaukana 
demokratiasta. 


III. Historian ,jokin”. 


Mikäli me siis katsomme historiaa ,,jilman naamiota”, me 
huomaamme, että historian kulkua määräävät joukkojen usko- 
mukset, joilla on lähteensä alkuperäisissä vaistoissa. Ja jossakin 
määrin nykyaikaista suomalaista politiikkaa tarkastellessamme 
me havaitsemme, että meidän poliitikkomme useimmiten ovat 
rakentaneet kansassamme piilevien vaistojen varaan, mutta 
unohtaneet: tällöin kansakunnan vaistoista tärkeimmän: kan- 
sallishengen. 

Kansallishenki on kansakunnan historian voimanlähde. Se 
on historian ,,jokin”. Kansallishenki syntyy saman veren, saman 
maaperän ja maiseman, yhteisen kielen, yhteisen talouselämän, 
yhteisten tapojen, yhteisten esi-isien luomana pohjavirtana, 
useimmiten salaisena ja maanalaisena yhteenkuuluvaisuutena. 
Suomalainen kommunisti tuntee Neuvosto-Venäjälle siirtyessään 
kansallishenkensä vastustamattoman ja järkähtämättömän voi- 
man. Kiivainkaan kansainvälisyys-intoilija ei pääse tämän yh- 
teissielun kahleista irti. 

Meillä Snellman ensimmäisenä hämmästyttävän selvänäköi- 
sesti oivalsi tämän kansallishengen ratkaisevan historiallisen 
merkityksen. Monet hänen lausumansa ajatukset kansallis- 
hengestä käyvät merkillisellä tavalla yksiin nykyaikaisen 
joukkopsykologian saavuttamien tulosten kanssa. Kun AKS: 
läisyys on rakentanut maailmankatsomuksensa tähän käsityk- 
seen kansakunnasta voimatekijänä, se on tällöin, kuten alussa 
mainitsimme, pohjautunut Snellmanin historianfilosofiseen ajat- 
teluun ja tehnyt sen kaikella sillä johdonmukaisuudella ja en- 

nakkoluulottomuudella, minkä valtiollisen vapautumisemme li- 
säämät uudet mahdollisuudet ja velvollisuudet ovat vaatineet. 

Sillä Snellmanin historianfilosofiset käsitykset ovat ihme- 
teltävän uusia ja ajankohtaisia. Kansakunta rodullisena ja hen- 
kisenä ykseytenä on hänen mielestään historian ainoa todelli- 
nen käyttövoima. Ainoa kansojen välillä vallitseva moraali- 
perusta on hänen mukaansa se, että jokainen kansa tekee työtä 
vain omaksi hyväkseen. Muuta perustetta kansakunnan toimin- 
nalle ei ole. 

Miten ennakkoluulottomilta tuntuvatkaan nykyisenä aikana 
esim. hänen sanansa hänen arvostellessaan Suomen kiitollisuu- 
denvelvollisuutta: , Historia ei todista koskaan, että yksikään 
kansa olisi tehnyt hyvää toiselle kansalle ilmaiseksi. Jokaisen 
kansan oikeus maan päällä on pitää omia etujansa silmällä, jo- 
kaisen valtion oikeus on ajatella omaa valtaansa, omaa pysy- 
mistänsä.” 

Ja ,Valtio-opissaan” hän oli jo lausunut vieläkin sel- 
vemmin saman ajatuksen: , Kukin kansakunta on ja sen pitää- 
kin olla itsekäs, sen tulee työskennellä vain omaa olemassa- 
oloaan varten. Kansakunnalla ei ole muuta tarkoitusta, kuin 
että se kohoaisi muita kansoja korkeammalle johtamaan ihmis- 
kunnan maailmanhistoriallista kehitystä.” 

, Runebergiläiseen” maailmankäsitykseen kuului usko kan- 
sojen välillä vallitsevaan oikeuteen. Me, jotka joudumme nyt 
seisomaan tämän ihanteellisen maailmankäsityksen raunioilla, 
olemme saaneet nähdä, että tällainen usko ei perustu todelli- 
suuteen. Historia on kansojen välistä armotonta taistelua. Ei 
ole olemassa ,,pienten kansojen oikeutta”. Ja vähemmistökan- 
sallisuuksilla on oikeuksia siinä määrin, kuin voimakkaampi 
kansallisuus niitä vähemmistöilleen antaa. Ainoan oikeusperi- 
aatteen sanelee tässä suhteessa kansakunnan oma, sisäinen kan- 
sallinen voima. 

Tämä on kolkko oppi ilman illusioneja. Mutta historia 
,ilman naamiota” osoittaa sen paikkansapitävyyden. Ja eikö ole 
parempi, että me annamme romanttisten kuvittelujen Atlantik- 
sen vajota menneen vuosisadan mukana syvyyksiin ja seuraam- 

me niitä viittauksia, mitä historia meille antaa? Sillä taistella 
historian rautaisia lakeja vastaan on turhaa. 

Meidän on siis lähdettävä siitä, että jos Suomen kansalla ei 
ole kansallista voimaa, sillä ei ole myöskään elämisenoikeutta. 
Kansallishengeltään heikkona ja rappeutuneena sen voimak- 
kaammat naapurikansat pyyhkäisevät ennemmin tai myöhem- 
min pois. Mutta kansallisesti lujana ja voimakkaana kansa- 
kokonaisuutena se — kenties — voi säilyä. Tähän viimeksi- 
mainittuun mahdollisuuteen meidän tulee toimintamme perus- 
taa. Meillä on vain tämä yksi tie tulevaisuuteen: Tehdä Suo- 
men kansasta luja kokonaisuus poistamalla tätä luonnollista 
kansallista ykseyttä pirstovat tekijät. 

Epäilemättä me joudumme tällöin tekemisiin poliittisen toi- 
minnan kanssa. Olemmehan jo nyt havainneet, mitenkä val- 
tiolliset puolueemme nojatessaan valtataistelussa kansanjouk- 
kojen vaistoihin, koska politiikassa vain sitä tietä on saavutet- 
tavissa menestystä, taistelevat Suomen kansan eheytymistä vas- 
taan vetoamalla kansamme primitiivisimpiin vaistoihin. Miten 
me voimme tehdä kansallisen suuruudentahdon joukkojen tah- 
doksi ja. vakaumukseksi, se meidän on opittava. Sillä kansas- 
tamme ei koskaan tule yhtenäistä kokonaisuutta ja sitä tietä to- 
dellista historiallista voimatekijää, ellemme me tulevaisuudessa 
kykene Suomen kansaan luomaan ajatusten, mielipiteiden, usko- 
musten ja tunteiden yhteyttä. Ja tämä on AKS:n suuri, 
valtava tehtävä. 


E; pidä milloinkaan odottaa, että politiikassa oikeusperiaate pää- 
sisi voitolle asianhaarain mahdin olematta apuna. 


J. V. Snellman, , Kansallisuus ja kansallisuusaate”, 1862. 

NOIDUTTU YMPYRÄ 


Lauri Hyvämäki Piirteitä Helsingin yliopiston kieli- 
kysymyksen kehityksestä maalais- 
liittolais-sosialistisen hallituksen 
valtakaudella. 


K Helsingin yliopiston suomalaistamisesta on tätä ny- 
kyä siinä, missä se usein ennenkin on ollut, nimittäin n.s. kuol- 
leessa pisteessä. Käypään parlamentaariseen kurssiin arvioituna 
se tuskin on kuudennenkaan luokan kysymys, kuten ensi kesän 
valtiolliset vaalitkin osoittanevat. Aivan lopullista pistettä ei 
edellisen virkkeen perään kuitenkaan voida panna, sillä sisäpo- 
liittisessa elämässämme näyttävät kulissinvaihdokset nykyisin 
tapahtuvan uskomattoman nopeasti. Tällaisia yllättäviä näyttä- 
mönvaihdoksia on ajan vaiheitten tarkkailija saanut kaikista 
, kuolleista pisteistä” huolimatta nähdä myöskin yliopistokysy- 
myksen käsittelyn yhteydessä sekä hallituksessa, eduskunnassa 
että sanomalehdistössä. Vaikka niitten mieleen palauttaminen 
ei suomalaisuusmiehen kannalta katsoen ole suinkaan erikoisen 

virkistävää eikä rohkaisevaa, on se kuitenkin tarpeellista, ,ettei 
totuus unohtuisi” suomalaisuustyön uutta touon aikaa odotel- 
taessa. 


Nykyinen tilanne on todella sangen oudostuttava, jos sitä 
verrataan aikoihin neljä vuotta sitten. Silloinhan suomalaisuus- 
asia näytti kulkevan eteenpäin lumivyöryn mahdilla. Se suoma- 
laisuusrintama, jota oli 1920-luvulta lähtien turhaan yritetty koo- 
ta m.m. valtiollisissa vaaleissa, syntyi muutamina talvisina päi- 
vinä melkein kuin itsestään sekä eduskunnassa että sen ulkopuo- 
lella. Tuskin on suomalaisuustaisteluiden historiassa mikään 
kysymys milloinkaan koko kansassa herättänyt niin yleistä, voi- 
makasta ja jakamatonta huomiota kuin yliopistolakiesitys v:n 
1935 ylimääräisillä valtiopäivillä. Oikea psykologinen hetki oli 
tullut. Siihen oli tartuttava kiinni, oli luotava edellytykset yli- 
opistoasian ja sen mukana muidenkin suomalaisuuskysymysten 
pikaiselle ja kokonaiselle ratkaisulle. Näin ajattelivat ne aktii- 
viset suomalaisuusmiehet, jotka menneinä pettymyksen vuosina- 
kin olivat kyenneet säilyttämään kansallisen uskonsa, ja sen mu- 
kaisesti he myöskin ryhtyivät toimimaan. 

Tältä pohjalta lähtien eivät tilanteen arvostelu ja toiminta- 
suunnitelma juuri voineet muodostua muunlaisiksi, jos mielittiin 
estää hallituksen ruotsalaisuutta tukeva yliopistolakiesitys tule- 
masta hyväksytyksi. Reaalisia tuloksia saavutettiinkin. HFalli- 
tuksen täytyi peräytyä kannastaan. Suomalaisuustoiminnalle 
luotiin kiinteä johto ja yli koko maan ulottuva organisaatio. Mutta 
sisäpoliittinen kehitys työskenteli näitä saavutuksia vastaan ja 
teki niiden merkityksen tyhjäksi. 

Ensinnäkin Kivimäen hallituksen yliopistoasiassa kärsimä 
tappio kiihoitti maalaisliiton hallitusnälkää, joka aluksi kätkeytyi 
lupaaviin suomalaisuustunnuksiin ja sai todellisetkin suomalai- 
suusmiehet uskomaan, että jokin suomalainen puolue voisi pitää 
sanansa yliopistoasiassa. Tämä nälkä johti maalaisliiton yhä lä- 
heisempään yhteistoimintaan toisen suuren luokkapuolueen, so- 
siaalidemokraattien kanssa. Sama puolueittain ajattelu, joka on 
ollut ominaista meidän vapaudenajallemme — sanan voi käsittää 

sekä varhaisemmassa että myöhemmässä historiallisessa merki- 
tyksessä — teki siis jo v. 1935 ,,voitostakin tappion”. Vasemmis- 
tosuuntaus, jonka voimistuminen oli nähty parhaiten eduskunta- 
vaaleissa v. 1933, jatkui yhä kesällä v. 1936 suoritetuissa vaa- 
leissa sekä niiden jälkeen. Pitkäikäinen Kivimäen hallitus, joka 
edustaa eräänlaista rajapyykkiä parlamentaarisen hallitusta- 
pamme kehityshistoriassa, kukistui saman vuoden syksyllä, ja 
maalaisliittolaishallitus otti johdon käsiinsä. Seuraavan vuoden 
alussa toimitettiin valtionpäämiehen vaali, jonka tulos oli ilmeinen 
kahden suurimman puolueen tekemä kompromissi, mutta oli kui- 
tenkin omiaan herättämään eräissä suomalaisuusmiehissä valoisia 
toiveita. Kun valittu presidentti oli silloisen hallituksen päämi- 
nisteri, joutui hallituksen kokoonpano pian uudelleen järjestettä- 
väksi. Siten syntyi nykyinen sosialistis-maalaisliittolainen ,,kan- 
sanrintama”-hallitus. 

Cajanderin hallitus oli edeltäjältään Kallion hallitukselta 
saanut perinnöksi m.m. yliopiston kielioloja koskevan uuden laki- 
ehdotuksen, jolla tiedettiin olevan lukuisia yhtymäkohtia yliopis- 
ton konsistorin laatiman esityksen kanssa. Konsistorin ehdotus 
edellytti m.m. vain kuutta ruotsinkielistä professuuria, ja toteu- 
tettuna se olisi ollut monessa muussakin suhteessa suomalaisin 
yliopiston kielikysymyksen järjestämiseksi ehdotetuista ratkai- 
suista. Siksipä yleinen mielipide olikin sen puolella. Mainittua 
lakiesitystä ei kuitenkaan esitetty eduskunnalle, vaan perustus- 
lakivaliokunta otti käsitelläkseen ruotsalaisten tekemän aloitteen, 
jonka hyväksyminen oli suomalaiselta kannalta katsoen mahdo- 
tonta. Tämä n.s. Söderhjelmin aloite herätti suomalaisissa pii- 
reissä paljon katkeruutta. Hallituksen viivyttelyä yliopistokysy- 
myksessä katsottiin sangen karsaasti maalaisliittolaistenkin lei- 
rissä, ja tämä suhtautuminen sai sanomalehtien palstoilla varsin 
suorasukaisia ilmaisumuotoja. 

Uuden hallituskokoomuksen kumpikin osapuoli oli yliopisto- 
asiassa varsin erilaisella kannalla. Maalaisliiton kannalta kat- 
soen yliopistoasia oli vekseli, joka lähitulevaisuudessa oli makset- 
tava tai ainakin jollakin tavoin uusittava, jottei puolueen poliitti- 
nen luotto kärsisi. Maalaisliiton riveissä ja puolueen johtoakin 

lähellä oli tinkimättömän suomalaisuuskannan miehiä, jotka 
odottivat maalaisliitolta tekoja. Olivathan maalaisliiton miehet 
v:n 1935 jarrutusvaltiopäivillä pitäneet maratonpuheita silloisen 
hallituksen yliopistolakiesitystä vastaan, olleet mukana suoma- 
laisuuskokouksissa ja suuressa kansalaislähetystössä julistamassa 
, viimeistä kymmenesosaansa myöten suomalaisen Suomen” vaati- 
musta ja siten hankkineet itselleen valitsijainsa silmissä erään- 
laisen suomalaisuusglorian, johon talonpoikainen itsetehostus sopi. 
erittäin hyvin. Sen rinnalla merkitsivät vähemmän ne lupaukset, 
joita suomalaisille ylioppilaille oli annettu noina muistettavina 
helmikuun päivinä, mutta olivathan nekin ainakin miehen sanan 
arvoisia. Suomalaismieliset kohdistivat katseensa etenkin uuden 
hallituksen opetusministeriin ja sisäministeriin, joista jälkimmäi- 
nen tunnettiin aikaisemmilta vuosilta jyrkän suomalaisuuskan- 
nan mieheksi — olihan hän muutama vuosi sitten julkaisemas- 
saan kirjassa ilmaissut pitävänsä nykyisten kieliolojen epäkohtia 
niin huutavina, että ne tarjoaisivat riittävän perusteen diktatoori- 
selle ratkaisulle. Mutta toisaalta tiedettiin, etteivät sosialistit tu- 
lisi menemään konsistorin esittämälle linjalle ja etteivät he suos- 
tuisi mihinkään myönnytyksiin ilman korvausta. o 
Sosialistii eivät puolestaan olleet mihinkään lupauksiin sidot- 
tuja. Päinvastoin heillä oli aikaisemmin, varsinkin ennen la- 
puanliikettä, ollut paljonkin hyötyä yhteistoiminnasta ruotsalais- 
ten kanssa sekä eduskunnassa että myös jossakin määrin sen ulko- 
puolella, kuten esim. pääkaupungin kunnallispolitiikassa. Pe- 
riaatteessahan sosiaalidemokraattinen puolue on aina ollut avoin 
ruotsinkielisille, ja sen johdossa on ollut ruotsalaisia, vaikka puo- 
lueen kantajäsenistö valtaosaltaan on suomalainen. Sitä paitsi 
puolueen ja sitä lähellä olevan ammattijärjestön yhteydet naa- - 
purimaiden sisarjärjestöihin eivät ole sallineet kotimaassa kovin- 
kaan näkyvää ,natsionalismia”, vaikka meikäläiselle sosialisti- 
johdolle ei suinkaan ole salaisuus, että työväki monissa asioissa 
taktillisista ohjelmista huolimatta vaistomaisesti tuntee ja toimii 
suomalaisesti — sehän, jos mikään kansankerros on esim. sivistys- 
toimintaansa kehittäessään ollut riippuvainen äidinkielensä kult- 
tuuriarvosta! Ja olivathan maalaisliitto ja sosialistit seisoneet 


142 


v:n 1935 ylimääräisillä valtiopäivillä jyrkästi vastakkaisilla rinta- 
milla, eikä kansa ollut tätä vielä kahdessa vuodessa unontanut. 
Kuitenkin sosialistit katsoivat, että heillä nyt oli varaa tehdä 
myönnytyksiä vastoin puolueen aikaisempaa politiikkaa, kunhan 
sellaiset eivät olisi kovin silmiinpistäviä ja kun niistä makset- 
taisiin korvaus. Koko kysymyksellä oli heille vain vaihtorahan 
arvo. 

Sosialististen ministerien joukossa oli mies, joka jo v. 1934 
oli tehnyt eduskunnassa aloitteen osakuntiinkuulumisvelvollisuu- 
den poistamisesta. Tällainen toimenpide, niin toivottiin, riistäisi 
ylioppilasosakunnilta jäseniä ja heikentäisi osakuntien toiminnan 
taloudellisia edellytyksiä, lujittaisi vasemmiston otetta osakun- 
tien ulkopuolelle jäävään ylioppilasnuorisoon ja sitten asettaisi 
aste asteelta ,,seinää vasten” AKS:n, jonka mustaa lippua vastaan 
oli sosialistinen pannasalama sinkautettu jo v. 1923 kansanedus- 
taja J. W. Kedon tunnetussa parlamenttipuheessa. Maalaisliitto 
suostui maksamaan tämän hinnan. Tätä taustaa vastaan selittäy- 
tyy nykyisen yliopistolain kahdennenkymmenennenkolmannen 
pykälän alkuosa: ,,Opiskelevan nuorison keskuudessa toimii yli- 
oppilaskuntu ja osakuntia. Liittyminen osakuntiin olkoon vapaa- 
ehtoista, älköönkä opiskelijain kannettavaksi säädettäkö talou- 
dellisia velvollisuuksia sen perusteella, että hän ei kuulu osa- 
kuntaan.” 

Lisäksi täytyi kummankin asiapuolen ottaa huomioon yleis- 
poliittiset seikat eli n.s. skandinaavinen orientointi, jonka edus- 
kunta aikaisemmin oli virallisesti hyväksynyt. Asiallisesti tämä 
koski vain Pohjolan turvallisuuskysymystä, mutta, kuten hel- 
posti saattoi aavistaa, siihen liittyi eräänlaisena äänettömänä ja 
kirjoittamattomana varaumana itäruotsalaisuuden ,rauhoittami- 
nen” Suomessa, ja yliopiston kertakaikkinen suomalaistaminen 
olisi ilmeisesti sotinut tätä varaumaa vastaan. Mihin tämä ääne- 
tön gentlemannisopimus on Ruotsia velvoittanut, sitä emme tiedä, 
mutta tuskinpa Ahvenanmaan asia olisi vieläkään ratkennut, 
ellei viimevuotista TSekkoslovakian kriisiä olisi ollut. Kenties 
Ruotsi on viime vuosina kiinnittänyt rajojensa sisäpuolella asu- 
vaan suomaiaisväestöön jonkin verran enemmän huomiota kuin 

aikaisemmin, mutta luultavasti uudistukset ovat kohdistuneet 
enemmän sen taloudellisen tilan jatkuvaan parantamiseen kuin 
sen äidinkielen aseman kohentamiseen. Eikä meidän Ruotsin- 
kauppataseemme passiivisuus ole pohjoismaisen yhteistoiminnan 
aikana lainkaan vähentynyt, vaan pikemminkin lisääntynyt. 
Hallitus ei siis pystynyt tärkeimmän sisäisen sivistyskysymyk- 
semme ratkaisematta jättämisellä ostamaan Suomelle mitään 
huomattavia kansakunnallisia tai kansantaloudellisia etuja, vaan 
suotta osoitti valitettavaa kuuliaisuutta tukholmalaisille mieli- 
piteille. 

Tämäntapaisin edellytyksin siis syntyi nykyään voimassa ole- 
va, kesäkuun 18 p:nä 1937 vahvistettu laki Helsingin yliopiston 
järjestysmuodon perusteista annetun lain muuttamisesta, n.s. Lex 
Hannula. Eduskunta hyväksyi sen harvojen väärentämättömällä 
suomalaisuuskannalla olevien edustajien vastalauseista huoli- 
matta. Suomalaisten ylioppilasosakuntien valtionpäämiehelle esit- 
tämä toivomus lain vahvistamatta jättämisestä ei myöskään 
muuttanut asiaa. Lainmuutosten johdosta annettiin saman vuo- 
den joulukuussa kolme täytäntöönpanoasetusta, jotka siis lopulli- 
sesti lukitsivat asian valtiovallan sinetillä. N 

Tutkittaessa kysymystä, missä määrin suomalaisuus yliopis- 
tossa on nykyisen lain voimassaoloaikana edistynyt tai taantunut, 
voidaan verrata toisiinsa suomen- ja ruotsinkielisen opetuksen 
määrää eri tiedekunnissa lukuvuonna 1936—37 (siis vanhan lain 
voimassaoloaikana!) ja lukuvuonna 1938—39, jolloin saamme yli- 
opiston ohjelman mukaan seuraavan asetelman: 


Lukuvuosi 1936-37 Lukuvuosi 1938-39 
Suomeksi Ruotsiksi Suomeksi Ruotsiksi 


Tiedekunia(osasto) luenn. luenn. luenn. luenn. 

prof. prof. prof. prof. « 
Teolo pinen taian Sielo pst 6 — 6 — 
Tiainopilinenkaamv seteli va a KÄÄ 2 13 2 
Lääketieteellinen ............ 14 4 14 R 
HiSt=KlelitiOtaäsi sisalla e 20 6 23 4 
Matem.-luonnontieteellinen ... 10 5 14 Ri 
Maatalous-metsätieteellinen .. 9 1 9 1 
Yhttäilä 18 79 15 

Näitä numeroita tarkastellessa havaitaan, että suomalaisimmat, 
oikeastaan täysin suomalaiset, tiedekunnat, teologinen ja maa- 
talous-metsätieteellinen eivät ole suomalaistuneet Lex Hannulan 
ansiosta. Muissa tiedekunnissa on tilanne suurin piirtein pysy- 
tellyt ennallaan. Kehitys näyttää olleen suomalaisuuden kannalta 
suotuisin filosofisessa tiedekunnassa. On kuitenkin huomattava, 
että esim. matemaattis-luonnontieteellisessä osastossa täytyy uu- 
den lain mukaan olla viisi ruotsinkielistä professorinvirkaa, ni- 
mittäin fysiikan, kemian, eläintieteen, kasvitieteen ja matema- 
tiikan, joistu fysiikan ja eläintieteen professorinvirat ovat nykyi- 
sin avoinna. Lainopillisessa tiedekunnassa on uuden lain mukaan 
ruotsinkieliset professuurit siviilioikeuden, rikos- ja prosessi- 
oikeuden sekä julkisen oikeuden opetusta varten; ohjelman .mu- 
kaan luennoi kansainvälisen oikeuden professori viimeksimaini- 
tun aineen ruotsinkielistä peruskurssia. 

Kuten muistettaneen, esitti prof. Heiskanen jo ennen Lex 
Hannulan eduskuntakäsittelyä laskelman, joka osoitti, että ruotsa- 
laisuus yliopisto-opetuksessa lähivuosina oli kehityksen pakosta 
vähenevä, jos silloista lainsäädäntöä tarkkaan tulkittaisiin. V:n 
1923 yliopistolain kahdennenkymmenennenensimmäisen pykälän 
neljäs kohta kuului: 

»Suomen- ja ruotsinkielisen opetuksen, jota kiinteiden ja vaihtuvien 
professorinvirkojen haltijat luentojen ja niihin verrattavan opetuk- 
sen muodossa antavat, tulee määrältään kussakin tiedekunnassa suun- 
nilleen vastata edellisenä kolmivuotiskautena läsnäolleiden suomen- 
ja ruotsinkielisten ylioppilaiden lukumäärän välistä suhdetta siinä 
tiedekunnassa.” 


Kun ruotsinkielisten ylioppilaiden lukumäärä v. 1937 oli enää 
13.8 %, olisi vanhan lain mukaan 1937—38 vain 12 professorin 
tarvinnut antaa ruotsinkielistä opetusta. Ruotsinkielisten yliop- 
pilaitten lukumäärä on senkin jälkeen vähentynyt, ei vain pro- 
sentuaalisesti vaan myöskin absoluuttisesti. Syyslukukaudella 
1938 se oli jo painunut alle tuhannen. Kun kehityksen suunta 
on tällainen, olisi vanhan lain voimassaolo kielitilanteen kannalta 
katsoen ollut selvästi suomalaisille edullisempi kuin nykyinen 
järjestelmä. Uusi yliopistolaki, joka määräsi ruotsinkielisten pro- 
fessorien luvun 15:ksi, on siis suoranainen taka-askel. Vanhan 

ja uuden järjestelmän eroa luonnehdittiinkin siten, että edellisen 
vallitessa kumpikin kieli sai vapaasti kilpailla, kun taas jälkim- 
mäinen virailistutti pysyväksi suuremman määrän ruotsinkielisiä 
professuureja kuin erikielisten opiskelijain lukusuhde edellytti- 
kään, samalla kun suomenkieltä hallitseville, siis useimmille, 
ruotsalaisille tiedemiehille silti jäi kaikki mahdollisuudet kilpailla 
suomalaisten tiedemiesten kanssa suomalaisen linjan professuu- 
reista. 

Kuinka on sitten henkilökohtaisten ylimääräisten professorien 
ja dosenttien laita? Lex Hannulan voimaanpanosta annetun lain 
4 8:n mukaan määrätään heidän opetuskielestään ,,opetuksen tar- 
peet huomioonottaen lukuvuoden opetussuunnitelmassa”. Vv. 
1936-37 luennoi ruotsalaisista ylimääräisistä professoreista ja do- 
senteista onjelman mukaan n. 18—19 % suomeksi ja suunnilleen 
sama määrä ruotsiksi. Lukuvuonna 1938-39 lienee suomeksi 
luennoinut n. 21 %; molemmilla kielillä luennoineiden prosentti- 
määrä näyttää olleen perin pieni, vain 6—7 %. Kun ruotsalai- 
nenkin ylimääräinen professori ja dosentti voidaan uuden lain 
mukaan velvoittaa luennoimaan suomeksi, siinä tapauksessa, että 
hänet on määrätty antamaan muuta opetusta eri palkkiosta, hoi- 
tamaan professorin virkaa j.n.e., tuntuu näin pieni suomenkielisen 
opetuksen lisäys perin kummastuttavalta! 

Lukuvuonna 1938—39 oli yliopiston opettajista ja virkamie- 
histä kaikkiaan noin 27—28 % ruotsinkielisiä. 

Edelleen täytyy todeta, että suomalaisten professorien työ- 
taakka ruotsinkielisiin rinnakkaisprofessoreihin verraten — eräs 
yliopisto-opetuksemme kipeimpiä epäkohtia — ei suinkaan ke- 
vene. Edellisten suuren oppilasmäärän vuoksi käy aikaa myö- 
ten välttämättömäksi perustaa uusia professorinvirkoja. 

Mitä sitten tulee kielitaitovaatimuksiin, niin voidaan niistä 
mainita se periaatteellinen huononnus, että nykyisen lain mukaan 
täytyy suomalais-ugrilaisten aineitten professorien ymmärtää 
ruotsia, jota heidän ei ennen tarvinnut osata, samoin myös dosent- 
tien, joiden tarvitsi entisen lain mukaan suorittaa ruotsinkielen 
tutkinto vasta dosenttistipendiä hakiessaan. Valtioneuvosto on 
monessa kohden korjaillut konsistorin ehdotusta yliopiston sään- 

töjen muutoksiksi suomenkielelle ja suomalaisuudellee epäedulli- 
seen suuntaan. Niinpä on 78 $:n viides kohta: ,,Professori, joka 
ei täydellisesti hallitse suomen kieltä, saakoon konsistorin ja tie- 
dekunnan keskusteluissa käyttää omaa kieltään” tullut sääntöi- 
hin nimenomaan valtioneuvoston tahdosta. Tosin Lex Hannula 
on tuonut kielitaitomääräyksiin erinäisiä parannuksia, joiden saa- 
vuttaminen olisi tosin entisenkin lain puitteissa ollut melkoisessa 
määrin mahdollista, mutta pääasiassa se, kuten arvostelu on var- 
sin sattuvasti huomauttanut, ,osaksi edistää suomalaisuutta, 
osaksi lisää ruotsalaisuutta ja osaksi, ehkä suurimmaksi, tekee 
vain näennäisiä muutoksia vallitsevaan olotilaan yliopistossa”. 
(Suomen Heimo 1937, n:o 9.) Kuitenkin eräillä tämän lain isillä 
on ollut rohkeutta väittää, että Lex Hannula on tuonut positiivi- 
sen, suomalaisen ratkaisun yliopiston kielikysymykseen. Ehkäpä 
tätä yritetään todistella vielä ensi kesän eduskuntavaaleissakin. 
Eihän maalaisliittolaisten agitaattorien ole tarvis selittää konsis- 
torin käsityksiä ja professuurien paljouksia, sillä mitäpä kansa 
sellaisista herrasväen asioista ymmärtää! 

Kaiken edellä esitetyn nojalla voimme siis todeta, 

— että maalaisliiton suomalaisuusasiassa kirjoittama vekseli 
on erääntynyt ilman että sitä on lunastettu tai edes lyhennetty, 

— että Lex Hannula estää yliopiston kieliolojen luonnollisen 
ja ,,suomalaisuuden omaan painoon” perustuvan kehityksen va- 
kiinnuttaen siten yliopistoon tilanteen, joka täydellä syyllä an- 
saitsee nimen taantumuksellinen ja 

— että nykyinen yliopistolaki ei ole lisännyt korkeimman 
suomalaisen sivistyksen kilpailukykyä ruotsinkieliseen sivistyk- 
seen verraten vaan on, luomalla yliopistoon n.s. , ruotsalaisen 
maan”, ankkuroinut viimeksimainitun entistäkin syvemmälle. 


Kaksikielisyys yliopistossa on kuin noiduttu ympyrä, jonka 
kiroista korkein suomalainen sivistys ei ilman ankaria taisteluita. 
näytä vapautuvan. Kun suomalaisuus pääsi yliopiston konsisto- 
rissa vihdoinkin voitolle, lakkasivat vallanpitäjät äkkiä antamasta 
arvoa konsistorin mielipiteelle ja pyhittivät yliopiston kaksikieli- 
syyden oman mielensä mukaisella lailla, joka eräissä suhteissa 

on ollut omiaan tukemaan ruotsalaisuutta, kuten edellä on osoi- 
tettu. Tosin suomalaisuuden ystävät ja ylioppilasnuoriso tekivät 
kaikkensa estääkseen Lex Hannulan samalla tavalla kuin aikai- 
semmin Kivimäen hallituksen esityksen voimaantulon, mutta mo- 
lempien hallituspuolueitten järjestelmällinen vastarinta vaikeutti 
sanomattomasti yleiseen mielipiteeseen vetoamista. V:n 1937 
suuren yliopistotaistelun viimeisiä maininkeja oli hiljattain val- 
tionpäämienhelle jätetty suomalaisuusadressi, jonka luovuttamisen 
yhteydessä saatiin korkealta taholta kuulla, että nykyistä yli- 
opistolakia pidetään näissä oloissa parhaana mahdollisena ja ettei 
sitä lähitulevaisuudessakaan aiota korjata. 

Nykyisessä muodossaan on yliopiston kielikysymys eräänlai- 
nen Suomen kansaa hajoittavien puolue-, luokka- ja kielirajojen 
symbooli. Se voidaan täydellisesti ratkaista vasta sitten, kun 
koko kansamme on eheä ja suomalaisesti ajatteleva. Kaikesta 
huolimatta me uskomme, ettei se aika voi olla kaukana, ja kun 
se saapuu, silloin myös toteutuu kansakunnan elämää vallitseva 
kostaumuksen laki. Silloin ne, jotka ovat ostaneet valtansa lu- 
pausten rikkomisella ja sortaneet kansallista omaatuntoa, itse 
sortuvat. 5. 


KattkKur mu kko ei ole ollut pelkkä kielikysymys. Suomen 
kansan kannalta katsoen se on ollut sen suuri kansallinen kysy- 
mys, s.o. kysymys tämän kansan noususta sivistyskansaksi ja sa- 
malla kysymys sen olemassaolosta todellisena kansakuntana. 


Jaakko Forsman kirjassaan ,,Mihin olemme menossa?” 1935. 

KORPORATISMIN PERUSAJATUKSIA 


Erkki Kontio 


Nusa on sanottu. ,,ismien” aikakaudeksi, ja totta onkin, 
että uusia aatteita ilmestyy suorastaan tulvien hakemaan kan- 
nattajia ihmisten keskuudesta. Monet näistä aatteista elävät vain 
lyhyen hetken sammuakseen sen jälkeen tähdenlennon tavoin; 
toiset taas saavat runsaastikin puoltajia ja herättävät pitkän 
aikaa kiivasta väittelyä niin hyvin asiantuntijoitten kuin suuren 
yleisön joukossa. Usein ollaan valmiit suoralta kädeltä teilaa- 
maan jokin uusi ,ismi” välittämättä ottaa selkoa siihen sisälty- 
vistä ajatuksista ja niiden logiikasta. Kuitenkin vasta tutustu- 
minen aatteen sisältöön saa sivistyneen ihmisen sen puoltajaksi 
— tai, päinvastoin, antaa hänelle paljon teräviä aseita sen vas- 
tustamiseksi. 

Korporatismin nimellä tunnetusta yhteiskunnallisesta, ta- 
loudellisesta ja valtiollisesta aatteesta ei suomen kielellä tois- 

taiseksi ole julkaistu ainoatakaan kokonaisesitystä. Se on sitäkin 
valitettavampaa, kun tämä aate ainakin nimeltään jo tunnetaan 
poliittista elämää seuraavien henkilöiden laajassa piirissä. Tuol- 
lainen kokonaisesitys antaisi nykyistä konkreettisempia väittely- 
aseita niin hyvin korporatismin ystäville kuin sen vastustajille. 

Asiain nykyisellään ollessa ei siis liene pahitteeksi, että 
AKS:läiset saavat vuosikirjassaan suppean kuvan siitä, mitä kor- 
poratismi on ja mihin se pyrkii. Seuraavassa koetan tuollaisen 
kuvan hahmotella. 


Kehityksen laki. 


Jos tahdomme määritellä korporatismin perusaatteen, niin se 
on kehitys, usko siihen, että ihmiskunta on taloudellisesti, yhteis- 
kunnallisesti ja valtiollisesti jatkuvassa kehitystilassa. 

Ensi näkemältä tähän perusaatteeseen ei sisälly mitään uutta, 
mullistavaa. Eikö kehitys Darwinin ja Spencerin päivistä ole 
, kerrassaan vallitseva maailmankäsitys, uuden ajan ominainen 
lempiaate”, kuten prof. Grotenfelt kirjoittaa Tietosanakirjassa? 
Eivätkö yhäti jatkuvat luonnontieteelliset ja teknilliset keksin- 
nöt suorastaan pakota uskomaan kehityksen lakiin? 

Vastaus näihin kysymyksiin on myönteinen, se on totta. Mutta 
me voimme kysyä toisin, täsmällisemmin. Kysykäämme: Myön- 
tävätkö nykyisen talousjärjestelmän kannattajat, että tämä jär- 
jestelmä on eräs kehityksen rengas ja sellaisena tuomittu kerran 
syrjäytymään uuden järjestelmän tieltä, samoin kuin se itse ker- 
ran syrjäytti merkantilismin? Myöntävätkö nykyisen yhteiskun- 
tajärjestelmän tukijat, että jakautuminen yhteiskunta- ja varal- 
lisuusluokkiin pirstoo siinä määrin kansaa, että kehitys tulee 
lakaisemaan pois joko tuon jaon tai kansakunnan? Ja lopuksi: 
myöntävätkö nykyisen, parlamentarismiin perustuvan demokra- 
tian puolustajat, että kehitys voi johtaa toisenlaisiinkin demo- 
kraattisiin järjestelmiin, mikäli ei vaihda koko demokratiaa jo- 
honkin uuteen aatteeseen? 

Näihin viimeisiin kysymyksiin ei vastaus enää ole yksimieli- 
sesti myönteinen vaan yleensä kielteinen, huolimatta siitä, että 

kehityksen lain täydellinen tunnustaminen edellyttäisi myönteistä 
vastausta. Nykyisten järjestelmien kannattajat uskovat lujasti, 
että heidän järjestelmänsä ovat ikuisia tai ainakin voimassa hei- 
dän elinaikanaan. Sen vuoksi he suostuvat korkeintaan pikku- 
parannuksiin, eivät huomioimaan kehityksen merkkejä. 

Yleistä on myöskin sellainen suhtautuminen kehitykseen, että 
tunnustetaan sen olemassaolo, mutta arvellaan, ettei siitä tällä 
hetkellä tarvitse vielä välittää. Meidän ei tarvitse muuta kuin 
odottaa ja odottaessamme käyttää hyväksemme niitä mahdolli- 
suuksia, joita varsinkin nykyinen talousjärjestelmä yritteliäälle 
miehelle tarjoaa. Arvellaan, ettei yksilöllä ole velvollisuuksia 
muita kuin itseään kohtaan, ja toimitaan tämän periaatteen mu- 
kaisesti. 

Tämä on hyvin tyypillisen liberalistin ja egoistin puhetta. 
Hän ajattelee tunnetun ranskattaren tavoin: apres nous le döluge, 
eikä välitä mitään huomispäivästä. — Mutta yhä useammissa 
maissa alkaa ilmetä virtaus, joka asettuu vastustamaan tätä itse- 
kästä päivä-kerrallaan oppia. Varsinkin nuoriso alkaa oivaltaa 
liberalistisen logiikan heikkouden. Tässä logiikassa näet unoh- 
detaan kaksi tärkeätä tosaasiaa: 

1) sivistyksestä osalliseksi päässyt henkilö pyrkii tietoisesti 
ohjaamaan kehitystä; 

2) nykyajan elämän” keskipisteenä ei enää ole yksilö omine 
etuineen, vaan kansakunta ja sen edut. 

Ennenkuin lähdemme lähemmin tarkastelemaan näitä kahta 
seikkaa, palauttakaamme kehityksen ymmärtämiseksi mieleem- 
me kapitalistisen talousjärjestelmän synty. Adam Smithin, 
Ricardon, ym. klassikkojen kehittämä oppi merkitsi ennen muuta 
yksilön vapauttamista lähes kaikista yhteisön taloudellisista kah- 
leista. Kansalainen sai vapaasti ryhtyä yrittäjäksi, kunhan hän 
vain pystyi hankkimaan tarpeellisen pääoman. Jos hän siihen 
pystyi ja jos hänellä lisäksi oli taloudellista silmää, ei kukaan 
estänyt hänen liikettään suurenemasta yhä enemmän ja enem- 
män. Vasta kun muita yrittäjiä alkoi tunkeutua hänen alalleen, 
alkoi vaikuttaa kilpailu, klassikkojen kiittämä tasapainonsäätäjä. 
Aluksi sen vaikutus ilmeni siten, että työväestön palkat poljet- 


151 


tiin mahdollisimman alhaisiksi. Kun valtion vihdoin oli pakko 
tulla väliin estääkseen palkkatason alentamisen nälkärajan ala- 
puolelle, aiheutti kilpailu hintojen alentumisen. Yrittäjänvoiton 
vähenemisen estämiseksi lisättiin samalla tuotantoa, mihin tarkoi- 
tukseen oli käytettävänä tehokkaita koneitä. Mutta lopulta tuo- 
tanto kehittyi niin valtavaksi, että alan markkinat täyttyivät, 
huolimatta siitä, että ne olivat laajenneet lähes koko maailman 
käsittäviksi. Syntyi menekkipulia, jotka pakottivat sulkemaan 
tehtaita aiheuttaen työttömyyttä ja vararikkoja. Väliin pula laa- 
jeni kaikkeen taloustoimintaan synnyttäen suurta kurjuutta var- 
sinkin työttömien keskuudessa. Vain hitaasti menekkimarkkinat 
avautuivat uudelleen ja luottamus palasi, johtaakseen muutaman 
vuoden kuluttua uuteen pulaan. 

Nämä säännölliset suhdannevaihtelut ovat eräillä tahoilla he- 
rättäneet raivoisan vihan koko kapitalistista talousjärjestelmää 
kohtaan; puhumme siitä kohta enemmän. Kuitenkaan ei mainit- 
tujen tosiasioitten vuoksi ole unohdettava kapitalismin ansiopuo- 
lia, sillä ne ovat huomattavan suuret. Ei nimittäin voida kieltää, 
että yrittäjänvapaus ja yrittäjänvoitto ovat olleet kaksi voima- 
kasta kannustinta ihmiskunnan taloudellisen kehityksen histo- 
riassa. Niiden ansiota on, että maailman lähes kaikki kehitettä- 
vissä olevat tuotannonalat nykyisin on kehitetty — sellaisetkin, 
joista koituva voitto ensi näkemältä tuntui mitättömän pieneltä. 
Kapitalismi on näyttänyt leijonankyntensä juuri tässä talouselä- 
män ekstensiivisessä kehityksessä, ja niin kauan kuin laajenemis- 
mahdollisuuksia on, se kykenee käyttämään ne hyväksi. Mutta 
kun on siirrytty laajaperäisestä voimaperäiseen taloudelliseen 
toimintatapaan, silloin rajoittamaton tuotanto ja kilpailu ovat 
osoittautuneet vahingollisiksi itse talouselämälle. a. 


Muuan reaktio: sosialismi. 


Kapitalistisen talousjärjestelmän puutteet ovat pitkän aikaa 
herättäneet ankaraa kritiikkiä, jonka eräs ilmaus on sosialismin 
synty. Sosialismi, kuten tunnettua, pyrkii yksityisomistukseen 
perustuvan talous- ja yhteiskuntajärjestelmän tilalle luomaan 

yhteisomistuksen pohjalle rakentuvan järjestelmän; vain siten 
voitaisiin sosialistien mielestä toteuttaa ihmisten todellinen tasa- 
arvoisuus ja vapaus. Tunnettu on myöskin ns. kollektiivisen so- 
sialismin ja kommunismin välinen ero: edellinen pyrkii vain tuo- 
tannonvälineiden yhteisomistukseen, jälkimmäinen taas myöskin 
kulutusesineiden yhteisomistukseen. Päämääräänsä päästäkseen 
nämä .samoin kuin muutkin sosialismin lajit harjoittavat voima- 
kasta propagandaa työväestön keskuudessa saadakseen sen tie- 
toiseksi luokkaeduistaan ja siten liittymään sosialismin kannat- 
tajiksi. Varsinkin teollisuusmaiden työväestö onkin omaksunut 
sosialismin opit parantaakseen ammattiyhdistysliikkeen avulla 
elinehtojaan ja "valmistaakseen sosialistisen järjestelmän tuloa. 

Jos puhdas kapitalismi merkitsee yksilön rajoittamatonta ta- 
loudellista toimintavapautta, niin sosialismi merkitsee sen suurta 
supistamista; itse asiassa ei kommunismin yhteydessä voida ta- 
loudellisesta vapaudesta puhua ollenkaan, ja kollektiivivaltioissa- 
kin tämä vapaus rajoittuu siihen, että kansalainen voi valita tar- 
vitsemansa kulutushyödykkeet, mikäli nimittäin valinnan varaa 
on. Näin ankara taloustoiminnan rajoitus tuskin tulee ainakaan 
lähitulevaisuudessa saavuttamaan esim. Suomen kansan enem- 
mistön kannatusta, semminkään kun ei ole mitään takeita siitä, 
että sosialistivaltio pystyisi hoitamaan tuotantotoiminnan johta- 
misen edes niinkään hyvin kuin nykyinen järjestelmä. Sosialismi 
onkin tässä mainittu vain siksi, että se korporatismin tavoin tuo- 
mitsee rajoittamattoman kapitalismin; tästä yhteisestä ,viholli- 
sesta” huolimatta sosialismi ja korporatismi eroavat tavattoman 
suuresti toisistaan, kuten edempänä nähdään. 


Korporatismin logiikka. 


Palatkaamme niihin kahteen tosiseikkaan, jotka nykyisen ta- 
lous- ja valtiojärjestelmän kannattaja usein sivuuttaa. Kuten 
muistetaan, ne ovat: 1) ihminen pyrkii tietoisesti ohjaamaan ke- 
hitystä; 2) kansakunta — ei yksilö — on yhteiskuntaelämän 
perusta. 


153 


Miksi kehitystä pyritään ohjaamaan, on oikeastaan itsestään 
selvää. Niin kauan kuin ihmiselämää maapallolla on ollut, niin 
kauan ihminen on koettanut selvittää kaikkien ilmiöiden syy- 
suhteet ja käyttää huomioitaan hyödykseen. Syöksyminen tunte- 
mattomaan pelottaa yksilöä sekä henkilökohtaisesti että silloin, 
kun se järjestelmä, johon hän kuuluu, näyttää joutuvan kuilun 
partaalle. Tulevaisuutta ajattelevat kansalaiset tahtovat päästä 
selville, eikö olisi mahdollista muuttaa suuntaa, jotta vältyttäisiin 
katastrofilta; ja keinon keksittyään he ryhtyvät toimenpiteisiin 
sen soveltamiseksi käytäntöön. Juuri tietoinen pyrkimys kehi- 
tyksen ohjaamiseen on ilmaus korkealle kehittyneestä sivistyk- 
sestä, sillä , laissez faire, laissez aller” politiikkaa on paljon hel- 
pompi noudattaa, mutta niinpä viimeksimainittu aate kuuluukin 
viime vuosisadalle, ei enää 1900-luvulle. 

Kansakunnan asettaminen kansalaisten yläpuolelle on muuan 
tärkeimpiä korporatiivisia opinkappaleita, samalla kun se on 
nykyajalle ominaisten kansallisten liikkeitten tunnuslause. Kor- 
poratismi on kaikissa niissä maissa, joissa se tähän mennessä on 
toteutettu (Italiassa, Portugalissa), ja muuallakin, ollut voimak- 
kaasti kansallinen aatesuunta. Se on saanut voimansa kansalli- 
sesta herätyksestä; vain siten se myöskin on pystynyt voittamaan 
tiellensä tulleet vaikeudet. 

Ne syyt, jotka ovat tälle tielle johtaneet, ovat olleet ilmeisen 
selvät. On ensinnäkin todettu, miten yksilön vapaus taloudelli- 
sessa elämässä johtaa sekasortoon, luokkavastakohtien kärjisty- 
miseen ja huutavaan epäsuhtaan varallisuuden ja tulojen jakau- 
tumisessa. Toiseksi on todettu, että saman kansakunnan jäsenten 
veriheimolaisuus vielä nykyisinkin on varsin voimakas yhdysside, 
joka luo heidän välilleen todellisen kohtalonyhteyden. Sen vuoksi 
on hävitettävä kaikki ne laitokset, jotka estävät kansalaisia tule- 
masta tietoisiksi veriveljeydestään. Negatiivisuus on korvattava 
positiivisuudella. Vasta silloin kansakunta pystyy tuloksellisesti 
kehittämään omaa kansallista kulttuuriaan ja talouttaan sekä 
puolustautumaan ulkonaisia vihollisia vastaan. 

Nämä aatteet omaksuen korporatismi eroaa suuresti sekä ka- 
pitalismista että sosialismista. Se ei aseta yksilöä kaiken huipuk- 

si, kuten kapitalismi, eikä se toisaalta tuhoa hänen taloudellista 
toimintamahdollisuuttaan kuten sosialismi. Korporatismi hyväk- 
syy yksityisomaisuuden, yksityisyritteliäisyyden ja yrittäjänvoi- 
ton, tunnustaen niiden suuren merkityksen. Mutta samalla se 
alistaa yrittäjät samoin kuin kaikki muutkin taloustoimintaan 
osallistuvat palvelemaan kokonaisuutta siten, että taloudellinen 
toiminta tapahtuu suunnitelmallisesti. Nykyiseen taloustoimin- 
taan sisältyy paljon tuntemattomia tekijöitä, jotka yrittäjä ns. 
spekulaationa joutuu huomioimaan. Nämä tekijät pyritään kor- 
poratiivisessa talousjärjestelmässä eliminoimaan, laskemalla tun- 
nettujen tosiasioiden nojalla esim. menekkimarkkinoiden sulatus- 
kyky, kuluttajien ostovoima, jne. Tällöin voidaan yhteisen edun 
nimessä joutua rajoittamaan tuotantoa, mutta tarpeen vaatiessa 
myöskin lisäämään. Vastikkeena on spekulaation katoamisesta 
johtuva pienentynyt riski ja suurempi luottamus tulevaisuuteen 
— luottamus, jonka puute niin suuresti vaikuttaa nykyisten ta- 
louspulien syntyyn. — Yhteiskuntaan taas vaikuttaa terveyttä- 
västi nykyistä tasaisempi ja säännöllisempi tulojen jakautuminen. 


Korporatiot. 


Yllä on mainittu korporatismin taloudellis-yhteiskunnalliset 
tavoitteet. Tarkastelkaamme nyt niitä elimiä, joita tavoitteisiin 
pyrkimiseksi tarvitaan. 

Korporatio on se yhteenliittymä, joka on antanut järjestel- 
mälle nimensä, ja siitä jo voi päätellä, että se on keskeisin elin. 
Tavallisesti tarkoitetaan korporatiolla eli ammattikunnalla ta- 
loudellista yhteenliittymää, joskin se luonteeltaan voi olla myös- 
kin yhteiskunnallinen (esim. opetuskorporatio, joka huolehtii 
kansanopetuksesta ja joka jo nyt voitaisiin helposti muodostaa; 
liikuntakasvatuskorporatio, joka ottaisi huolekseen kansan fyy- 
sillisen kunnon kohottamisen, jne.). Se seikka, että korporatioita 
yleensä pidetään yksinomaan tuotantoelämän laitoksina, johtuu 
lähinnä Italian esimerkistä, siellä kun korporatiot ovat juuri täl- 
laisia. Toisaalta eräät teoreetikot, — saksalainen Spann, roma- 
nialainen Manoilesco — jyrkästi vastustavat tällaista korporatis- 

min rajoitusta talouselämän piiriin. Heidän mielestään ns. puh- 
das korporatismi edellyttää, että kaikkinainen toiminta kansakun- 
nan palveluksessa perustuu korporatioihin, jopa siinä määrin, että 
valtionkin tulee olla eräänlainen ylikorporatio, joka johtaa ta- 
loudellisten ja sosiaalisten korporatioiden toimintaa. 

Jos pysymme ns. tuotantokorporatiossa, niin se eroaa esim. 
ammattiyhdistyksestä siinä, että siihen kuuluu jäseninä sekä 
työnantajia että työntekijöitä. Lähemmin sanoen kaikki määrä- 
tystä ammatinalasta toimeentulonsa saavat henkilöt ovat sen 
jäseniä. Jos ajattelemme vaikkapa metalliteollisuuden korpo- 
ratiota, niin edellä sanotun mukaisesti siihen kuuluvat niin hy- 
vin metallitehtaiden johtajat ja omistajat kuin niiden työnjohta- 
jat, suunnittelijat, insinöörit sekä kaikki ne eri henkilöt, joita 
tarvitaan jalostettaessa malmi kauppakelpoiseksi tuotteeksi. 
Samaten liikennekorporatioon kuuluvat kaikki liikennelaitosten 
palveluksessa olevat henkilöt rautateiden ylimmistä johtajista 
alimman palkkausluokan vaununsiivoojiin asti. Tapahtuuko liit- 
tyminen yksityisesti vaiko työnantajain ja -tekijäin erillisten 
syndikaattien mukana kuten Italiassa, on tietysti erikseen rat- 
kaistava. Joka tapauksessa kuuluminen korporatioon, missä 
muodossa liittyminen tapahtuneekin, on täysi-ikäisille kansalai- 
sille pakollista samoin kuin heidän nykyisin on pakko kuulua 
alueelliseen yhtymään, kuntaan. 

Kun korporatioon näin ollen kuuluu erilaiseen ajattelutapaan 
tottuneita ja erilaisessa taloudellisessa asemassa olevia henki- 
löitä, herää helposti kysymys, millä tavoin he asioita käsitel- 
lessään pääsevät yksimielisyyteen. Epäilijät kysyvät, eikö täl- 
lainen vertikaalinen yhteiskunnallinen jäsentymä ole ihmis- 
luonteen vastainen. Vuosikymmeniä varsinkin marxilainen so- 
sialismi on saarnannut horisontaalista, luokittain tapahtuvaa 
yhteistoimintaa pitäen sitä ainoana autuaaksitekevänä. Voi- 
daanko nyt saada laajojen kansankerrosten ajattelutapa siinä 
määrin muuttumaan, että ne hyväksyvät korporatismin edusta- 
man yhteenliittymismuodon? 

Nämä kysymykset ovat varsin painavia, eikä niitä ole syytä 
väheksyä. Korporatistit ovat kuitenkin vastanneet niihin va- 

kuuttavasti. Ensinnäkin — he sanovat — muistettakoon se 
suuri merkitys, jonka uusi järjestelmä antaa kansakunnalle ja 
kansallishengelle. Kun kansallinen herätys tapahtuu, kun kan- 
salaiset tuntevat olevansa saman kansakunnan jäseniä, poistaa 
tämä suuri murros paljon vanhaa, liberalismin synnyttämää kau- 
naa, katkeruutta ja itsekkyyttä. Sairas individualismi katoaa, 
sijalle .astuu tietoisuus siitä, että kaikki kansalaiset ovat koh- 
talotovereita, jotka ovat valmiit uhrauksiin toinen toistensa 
puolesta. — Tätä todisteluperustetta väheksytään nykyisen jär- 
jestelmän kannattajien keskuudessa, ja onkin sanottava, että 
sivullinen vain vaivoin käsittää kansallisen herätyksen suuren- 
moisen vaikutuksen ihmisten mieliin. Kuitenkin meillä on tästä 
havaintoesimerkkejä omassa maanosassamme, ja nuo esimerkit 
ovat paljon puhuvia. 

Toisen todisteluperusteen ymmärtämiseksi palautettakoon 
mieleen, että kansakunnan nykyinen, horisontaalinen jakautu- 
minen on liberalistisen talousjärjestelmän erottamaton osa. Ne, 
jotka taloudellisen lahjakkuutensa tai perinnön yms. avulla ovat 
pääomanomistajina päässeet nauttimaan yrittäjän voitoista, ovat 
keskinäisestä kilpailusta huolimatta todenneet etujensa yhtei- 
syyden varsinkin taistellessaan rajattoman taloudellisen vapau- 
den puolesta valtion puuttumispyrkimyksiä vastaan. Työväestö, 
jonka palkkoja ankara kilpailu polkee, on sekin huomannut ne 
edut, jotka luja yhteenliittyminen tuo mukanaan. Marxin 
luokkataisteluoppi vielä on lisännyt uskoa siihen, että työnanta- 
jain ja työntekijäin edut käyvät jyrkästi ristiin. 

Korporatiivinen talousjärjestelmä asettaa yhteisön edut yk- 
sityisen rajoittamattoman taloudellisen toimintavapauden edelle. 
Se katsoo oikeudekseen asettaa tälle vapaudelle rajoituksia. 
Mutta vastikkeeksi se, kuten edellä on mainittu, tuo talous- 
elämään suunnitelmallisuuden ja toiminnan määrätietoisuuden, 
joka nykyisin puuttuu. Korporatiiviset tutkimuslaitokset laske- 
vat, mikä on eri hyödykemarkkinoiden sulatuskyky ja miten 
paljon kukin korporatio siis voi tuottaa oman alansa tavaroita. 
Korporatio ottaa vaarin nämä laskelmat, ja tuotanto järjeste- 
tään niiden mukaisesti. Siten saavutetaan kaksi merkittävää tu- 

losta: 1) ehkäistään markkinoiden liiallinen täyttyminen ja 
siitä johtuvat lamakaudet työttömyyksineen; 2) työn jatkuvai- 
suus turvautuu, minkä johdosta yrittäjän riski pienenee, eikä 
työväestön toisaalta tarvitse alituisesti pelätä maantielle joutu- 
mista. - 

Juuri tässä on yhteiskunnan vertikaalisen jäsentymisen ydin. 
Taloustoiminnan suunnitelmallisuus edellyttää uhrauksia mo- 
lemmilta osapuolilta. Yrittäjät saavat luopua tuotannon jatku- 
van laajentumisen tuottamista eduista. Työväestö taas joutuu 
luopumaan lakko-oikeudestaan, koska tuotannon ja kulutuksen 
välinen tasapaino ei siedä sellaista järkytystä, minkä lakosta 
johtuva tuotannon supistus aiheuttaa. Näiden yhteisten uhraus- 
ten sijalle tulevat edellä mainitut yhteiset edut. On epäämä- 
töntä, että ne lähentävät korporation jäseniä toisiinsa, koskapa 
juuri etujen yhteisyys kapitalistisena kautena on lähentänyt 
pääomanomistajia keskenään ja samaten työväestöä keskenään. 
Näin ollen ei ole syytä pelätä, että päätösten teko korporatiossa 
muodostuisi ylivoimaisen vaikeaksi, enempää kuin sitäkään, että 
jäsenten erilaisuus aiheuttaisi ristiriitoja. 

Korporation jäsenmäärä tietysti vaihtelee ammatinalan laa- 
dun ja yleisyyden mukaan, mutta on joka tapauksessa niin suu- 
ri, että tarvitaan erityinen johtoelin sen asioita johtamaan. Tä- 
hän ns. korporatiolautakuntaan korporation jäsenet valitsevat 
keskuudestaan määräluvun edustajia määrävuosiksi kerrallaan. 
Lailla voidaan lisäksi säätää, että lautakunnan jäsenistä tulee 
yhtä monen edustaa itsenäisiä yrittäjiä kuin heidän palveluk- 
sessaan olevia. Lautakunta valitsee itselleen johtajan, ns. am- 
matinvanhimman. Saman maakunnan korporatiot voivat yhtei- 
seksi elimekseen valita maakuntalautakunnan, mikäli tällaista 
elintä tarvitaan. Kansallisena keskuselimenä toimii korporatioi- 
den neuvoskunta, johon eri korporatiot valitsevat edustajansa. 

Edellisestä lienee jo käynyt selville, ettei korporatio itse ole 
mikään yrittäjä tai työnantaja, vaan saman ammatinalan kan- 
salaisten -keskinäinen yhteenliittymä, jonka sisällä taloudellinen 
toiminta jatkuu suunnilleen samanlaisena kuin nykyisinkin. Se 
vain on erona, että kaikki epäterveet yritykset häviävät ja että 

tuotannon laajentuminen keinottelutarkoituksessa käy mahdot- 
tomaksi. Oman tuotannonalansa toiminnan järjestelijänä korpo- 
ratiolla joka tapauksessa tulee olemaan paljon tehtäviä, joiden . 
suorittamiseen se asiantuntijana soveltuu paljon paremmin kuin 
kankea virastojärjestelmä. — Miten moneen korporatioon ta- 
louselämä jaetaan, riippuu taloudellisesta kehitysasteesta. Ny- 
kyisistä korporatiivisista valtioista Italiassa on 22 korporatiota 
ja Portugalin valtiosääntö edellyttää niitä 25. 


Korporatiivinen valtio. 


Edellä on lyhyesti koetettu hahmotella korporatioiden ' teh- 
tävät taloudellisina ja yhteiskunnallisina laitoksina. Vielä on 
selostettava, millä tavoin korporatismi on sovellettavissa valtion 
hallintoon. 

Tätä nykyä Euroopassa on vain kaksi korporatiivista val- 
tiota, Italia ja Portugali. Molemmat luetaan ns. diktatuuri- 
maihin, mistä johtuen usein tehdään johtopäätös, että korpora- 
tiivinen järjestelmä voidaan toteuttaa ainoastaan diktatuurin 
vallitessa. 

Ennen liian nopeita johtopäätöksiä on kuitenkin muistettava 
ottaa huomioon ne historialliset syyt, jotka näissä maissa ehkä 
ovat vaikuttaneet diktatuurin syntyyn. Itse asiassa nämä syyt 
niin hyvin Italian kuin Portugalin suhteen ovat ilmeiset. Ns. 
parlamentaarisen demokratian aikana molempia maita raastoi- 
vat sisäiset ristiriidat johtaen yhteiskunnallisiin levottomuuksiin, 
hallitusvallan heikkouteen ja maan arvonannon vähenemiseen 
ulkomailla. Kansallinen reaktio aiheutti siirtymisen keskitet- 
tyyn hallitusjärjestelmään, jotta olisi vältytty anarkialta. Muu- 
toksen suorittajat siten pelastivat isänmaansa suuresta vaarasta, 
eikä ole ihmeteltävä, jos kiitollinen kansa lähes yksimielisenä 
kannattaa heidän jatkuvaa valtaansa. Missään tapauksessa ei 
sen seikan, että mainituissa maissa parhaillaan toteutetaan kor- 
poratismia, tarvitse merkitä sitä, että korporatismi jo sinään edel- 
lyttäisi diktatuuria — mikäli ei selitetä diktatuuriksi kaikkea 
kansallisesta heräämisestä johtuvaa kansan yksimielisyyttä. 

Itse asiassa puoluejärjestelmä nykyisin on vuosi vuodelta yhä 
suuremmassa määrin kulkenut luokkapuolueita kohti, jotka ke- 
räävät kannattajikseen kukin oman horisontaalisen ,luokkan- 
sa” jäseniä luvaten kohottaa heidän taloudellista asemaansa. 
Näin puolueet liittyvät siihen järjestelmään, joka pyrkii jaka- 
maan kansakunnan toisilleen vihamielisiin, itsekkäisiin ryhmiin. 
Korporatismi tämän jaon vastustajana joutuu vastustamaan 
myöskin puolueita. 

Tästä taas johtuu, että puolueiden taholta mielellään seli- 
tetään korporatismi kansanvallan vastaiseksi järjestelmäksi, kos- 
kapa puolueiden selitetään olennaisesti kuuluvan kansanval- 
taan. Tämä on kuitenkin perustelematon käsitys, sillä tosi- 
asiallisesti kansanvaltaisuus on siinä, että kansa poliittisessa 
elämässä on sekä subjekti että objekti, toisin sanoen määrää 
omista asioistaan kontrolloimiensa edustuselinten välityksellä. 
Teoreetikot erottavat nykyisin kolmenlaista kansanvaltaa. On 
ensinnäkin ns. parlamentaarinen järjestelmä, jossa hallitus on 
politiikastaan vastuunalainen eduskunnalle ja velvollinen eroa- 
maan menetettyään sen enemmistön luottamuksen. Tällainen 
kansanvalta on voimassa esim. Englannissa, Ranskassa, Suo-" 
messa jne. Sen heikkoutena on hallitusvallan horjuvaisuus ja 
vastuun lankeaminen monipäiselle parlamentille, so. hajautu- 
minen liian useille yksilöille. — Toiseksi on olemassa Sveitsin 
tapainen kansanvallan muoto, jossa parlamentti valitsee maan 
asioita johtamaan määräajaksi hallituksen (liittoneuvoston), joka 
valtakautenaan ei ole parlamentin erotettavissa. — Kolmanneksi 
on vielä Yhdysvaltain demokratia, joka perustuu ns. checks and 
balances-järjestelmään, ts. kansa valitsee määräajaksi sekä pre- 
sidentin että kongressin (kansaneduskunnan), jotka säännöste- 
levät toistensa toimintaa; presidentti valitsee itse hallituksensa 
jäsenet, joita kongressi ei voi erottaa. 

Ei ole mitään syytä, joka estäisi soveltamasta näitä demo- 
kratian vaihtoehtoja korporatiiviseen järjestelmään. Ne sovel- 
tuisivat siihen kaikkikin, huonoimmin kuitenkin parlamen- 
taarinen järjestelmä, josta kokemukset jo nykyisin ovat olleet 
negatiiviset. Sen sijaan voisi täydellä syyllä otaksua, että esim. 

Yhdysvaltain hallitustapa, tietysti asianvaatimalla tavalla muun- 
nettuna, toimisi korporatismin yhteydessä moitteettomasti. 
Presidentin siis valitsisi kansa joko välittömästi tai erityisten 
korporatioittain valittujen valitsijamiesten välityksellä. Korpo- 
ratioihin jakautuneena kansa valitsisi myöskin eduskunnan, 
johon jokainen korporatio saisi lähettää kansanedustajia jä- 
senmääränsä ja merkityksensä mukaisesti. Sekä presidentti että 
eduskunta saisivat siten valtaoikeutensa kansalta, joka vaaleissa 
saisi tilaisuuden antaa arvostelunsa niiden politiikasta. Presi- 
dentti nimittäisi hallituksen jäsenet, jotka olisivat teoistaan 
vastuunalaisia yksin hänelle; eduskunta ei heitä voisi erottaa. 

Mutta nämä ovat jo sellaisia yksityisseikkoja, joiden kuvaa- 
minen ei oikeastaan kuulu tämän suppean kirjoituksen puittei- 
siin. Olen vain koettanut antaa yhtenäisen ja mahdollisimman 
puolueettoman kuvan korporatismin periaatteista sellaisina kuin 
teoreetikot ovat ne esittäneet. Lopullisen tuomion tämän järjes- 
telmän arvosta antaa vasta historia, mutta joka tapauksessa on 
sanottava, että korporatismi on eräs tie, jolle kehitys voidaan 
ohjata. Ja sen vuoksi sen opit ansaitsevat kaikkien kansallisesti 
ja poliittisesti valveutuneiden kansalaisten huomion. 

OPPIKOULUN HISTORIANOPETUKSEN 
UUDISTAMISESTA 


Armas Nieminen 


/ 


,;Oma kansallinen historiamme olkoon se 
luja runko, jonka varaan rakennamme ja 
jonka turvissa seisomme tai kaadumme.” 

Heikki Lehmusto. 


Missä suhteessa oppikoulumme kaipaa uudistusta? 


1 ha aikoina on koko itsenäisyytemme ajan vireillä ollut 
kysymys oppikoulun uudistamisesta jälleen tullut päivän kiista- 
kysymykseksi. Emme kajoa tässä siihen surullisen kuuluisaan 
tapaan, millä tätä tärkeätä uudistusta on valmisteltu ja millä sitä 
on pyritty toteuttamaan. Viittaamme vain pariin yleiseen seik- 
kaan. Tuskin mikään aika on ollut tyytyväinen oppikouluihinsa. 
Tämä on luonnollista, sillä onhan nuorison kasvatus kaikkein tär- 
keimpiä yhteiskunnan tehtävistä, mutta toiselta puolen tämän 
tehtävän vaikeuden takia ei milloinkaan päästä siihen, ettei pa- 
rantamisen varaa olisi. 

Läpi aikojen on pidetty selviönä, että ei olisi opittava koulua, 
vaan elämää varten. Mutta kukin aikakausi on ratkaissut omalla 
tavallaan kysymyksen siitä, mitkä vaatimukset tuo ,elämä” kou- 

lun penkiltä lähtevälle nuorelle ihmiselle asettaa. Joudumme nyt 
siis vastaamaan kysymykseen: Mitkä ovat ne vaatimukset, jotka 
se historiallinen aikakausi, jota nyt elämme, asettaa niille, jotka 
Suomessa oppikoulun käytyään ryhtyvät tehtäväänsä yhteiskun- 
nassa suorittamaan? Tässä ei ole tilaisuutta syventyä niihin eri- 
laisiin vastauksiin, joita tähän kysymykseen voidaan antaa. Vas- 
taus riippuu oleellisesti vastauksen antavan henkilön maailman- 
katsomuksesta. Se nuoriso, joka kulkee , AKS:n tietä”, on omak- 
sunut kansallisen maailmankatsomuksen. Nykyinen äärimmäi- 
sen realistinen aikakausi pakottaa jokaisen kansan, joka haluaa 
elää ja suorittaa historiallisen tehtävänsä, omaksumaan tämän 
maailmankatsomuksen. Suomen kansakin voi säilyä vain, jos se 
on voimakas ja elinvoimainen ja tahtoo kaikilla aloilla pyrkiä 
yhä suurempiin saavutuksiin. Tästä kaikesta seuraa: Oppikoulun 
on pyrittävä kasvattamaan oppilaistaan henkisesti korkealla ta- 
solla olevia, ruumiillisesti voimakkaita, lujatahtoisia miehiä ja 
naisia, joilla on kyky ja tahto valmistua toimimaan eri aloilla 
yhteiskunnan ja suomalaisen kulttuurin palveluksessa, sekä sitä 
varten tarpeelliset tiedot. Voidaan ehkä sanoa, että näin määri- 
teltyä oppikoulun tarkoitusta ei milloinkaan saavuteta, mutta se 
osoittaa kuitenkin päämäärän, johon olisi mahdollisimman suu- 
ressa määrässä pyrittävä. 

Tässä kirjoituksessa ei käsitellä koko oppikoulun uudistamista. 
Kysymystä käsitellään sitäpaitsi laajemmin tämän teoksen toi- 
sessa kirjoituksessa. Todettakoon tässä vain, että oppikoulul- 
lamme vieläkin liian suuressa määrässä on tarkoituksena oppilai- 
den älyperäinen kasvatus ja tärkeimpien tieteenhaarojen alkeit- 
ten opettaminen heille. Luonteen kasvatus ja kansalaiskasvatus 
ovat jääneet suuressa määrässä pelkän tiedollisen opetuksen 
varjoon. 

Tässä kirjoituksessa esitän eräitä näkökohtia, jotka koskevat 
oppikoulujen historianopetusta. Tarkastelu tapahtuu sen ,kan- 
sallisen maailmankatsomuksen” pohjalta lähtien, johon edellä on 
viitattu. Tämän kirjoittaja ei tosin — puuttuvan kokemuksen- 
kaan tähden — voi käsitellä p.o. kysymystä tyhjentävästi eikä 
pätevästi, mutta toivon, että tämän kysymyksen esille ottaminen 

antaisi joillekin lukijoille aiheen kiinnittää entistä suurempaa 
huomiota kouluoloissa vallitseviin epäkohtiin ja siten mahdolli- 
suuksien mukaan jouduttamaan korjausten aikaansaamista. Epä- 
kohtien arvosteleminen on tosin helppoa, hedelmällisten ajatusten 
johdonmukainen toteuttaminen sen sijaan pitkäaikaista ponnis- 
telua ja työtä vaativaa. Se arvostelu, mikä tähän kirjoitukseen 
sisältyy, on kuitenkin esitetty rakentavassa mielessä. 


Historianopetuksen tehtävä ja tarkoitus. 


On luonnollista, että samoinkuin jokainen aikakausi luo oman, 
entisestä jossakin määrin poikkeavan käsityksen historian ku- 
lusta, se myös yhä uudelleen määrittelee, mikä on historianope- 
tuksen tehtävä. Käsittelemättä tässä niitä eri määritelmiä, jotka 
k.o. asiasta on annettu, mainitsemme, millä tavalla vuosina 
1927—1933 työskennellyt n.s. oppikoulukomitea määrittelee his- 
torianopetuksen tarkoituksen: 


,,Historian, yhteiskuntaopin ja kansantaloustieteen ope- 
tuksen tarkoituksena on tutustuttaa oppilaita oman kan- 
samme ja ihmiskunnan sivistyksellisiin ja valtiollisiin vai- 
heisiin sekä nykyajan yhteiskunta- ja talouselämään, saat- 
taa heidät ihailemaan sitä siveellistä rohkeutta, jota tava- 
taan historian suurissa henkilöllisyyksissä, kehittää heissä 
historiallista ajattelutapaa, herättää heissä toiselta puolen 
isänmaallista henkeä *) ja yhteiskunnallista yhteenkuulu- 
vaisuuden tuntoa, toiselta puolen suvaitsevaisuutta vie- 
raita kansallisuuksia ja toisin ajattelevia kohtaan sekä kas- 
vattaa heissä halua toimimaan vakaumuksensa mukaan ja 
epäitsekkäästi työskentelemään yhteisön hyväksi.” 


Tämä historianopetuksen tarkoituksen määritelmä, jossa kyllä 
mainitaan joukko kannatettavia asioita, ei mielestämme täytä 


*) Tämä on erään arvostelijan mukaan ainoa kohta, jossa koko tuossa 
500-sivuisessa mietinnössä kiinnitetään huomiota isänmaallisiin näkökohtiin. 

edellä mainitsemamme kansallisen maailmankatsomuksen kan- 
nalta asetettavia vaatimuksia. Siinä ei erikoisemmin ilmene 
mitään johtavaa ajatusta, ei siis myöskään sitä, että historian- 
opetuksessa on oleva keskeisenä nuorison kasvattaminen kansansa 
palvelukseen. 

Silmällä pitäen johtavia periaatteitamme määrittelisimme 
historianopetuksen tehtävän seuraavasti: 

Oppikoulujen historianopetuksen tehtävänä on 


— juurruttaa oppilaisiin voimakas suomalaiskansallinen 
mieli ja tietoisuus jokaisen suomalaisen osavastuusta kan- 
sansa tulevaisuuteen nähden sekä syventää heidän velvol- 
lisuudentuntoaan kansaansa kohtaan; 

— antaa oppilaille kansallisen historiantutkimuksen 
tulosten mukainen selvä kuva isänmaamme tähänastisesta 
historiasta ja siitä, millä tavalla naapurimaat ja yleishis- 
torialliset ilmiöt ovat vaikuttaneet kansamme kehitykseen 
sekä tutustuttaa oppilaita tärkeimpiin maailmanhistorialli- 
siin tapahtumiin ja ilmiöihin; 

— vaikuttaa oppilaisiin siveellisessä suhteessa kohotta- 
vasti ja edistää oppilaiden ajattelukykyä; 

— saattaa oppilaat yläasteella mahdollisuuksien mu- 
kaan ymmärtämään historiallisten tapahtumien ja ilmiöi- 
den välistä riippuvaisuutta toisistaan sekä niitä ,,historial- 
lisia voimia”, jotka vaikuttavat kansojen kohtaloihin; 

— antaa oppilaille yläasteella perustavat ja valveutu- 
neelle kansalaiselle tarpeelliset tiedot nykyajan valtio-, 
yhteiskunta-, talous- ja sivistyselämän alalta; 

— antaa oppilaille muut mahdolliset tiedot, jotka 
»Yleissivistyksen” kannalta katsotaan välttämättömiksi. 


Olemme ,täten määritelleet verrattain yksityiskohtaisesti his- 
torianopetuksen tehtävän. Perustelut sisältyvät kirjoituksemme 
jäljellä olevaan osaan, jossa esitetään eräitä näkökohtia opetuk- 
sen esineeksi tulevan historia-aineksen valintaan nähden. Tässä 
ei kuitenkaan ole tilaisuutta esittää perusteluja tyhjentävästi ja 
systemaattisesti. 

Historiatiede ja historianopetus. 


Olemme edellä viitanneet koulun ja opetuksen tarkoitusperiin. 
Sen aineksen, jota historianopetus käyttää välikappaleenaan, luo 
historiantutkimus. Koulu on olemassa nuorison kasvatusta var- 
ten. Sen sijaan historiantutkimuksen, niinkuin tieteen yleensä- 
kin, päämäärä on toinen. Sanotaan, että tieteellinen tutkimus 
pyrkii , totuuteen”. Toiset tosin sanovat, että tieteenkin pohjim- 
maiset tarkoitusperät olisivat käytännöllisiä. Mutta koska tieteen 
näihin päämääriin päästäkseen kuitenkin on kuljettava , totuu- 
den” välitavoitteen kautta, voidaan sanoa, että esim. historian- 
tutkimus pyrkii , historiallisten totuuksien” löytämiseen. (Tässä 
ei puututa ollenkaan , totuuden” suhteellisen käsitteen analyy- 
siin.) Silti näillä , historiallisilla totuuksilla” saattaa usein olla 
tärkeä merkitys kansakunnan elämässä. 

Ajatellessamme nykyistä historianopetusta oppikouluissa tekee 
mieli väittää, että se on suuressa määrässä typistettyä ja olosuh- 
teiden pakosta erittäin ylimalkaista historiatieteen esitystä. Kou- 
lujemme oppikirjat ovat ikäänkuin lyhennettyjä laitoksia suu- 
rista maailmanhistorioista. Tällainen polyhistoriallinen ja ensyk*- 
lopedistinen luonne on suuressa määrässä monien muidenkin 
aineiden opetuksella. Tahdotaan antaa oppilaille yleiskatsauksia 
tärkeimpien tieteenhaarojen koko alasta. Olisi hedelmällisempää 
kunkin aineen piirissä keskittyä vain siihen ainekseen, jolla 
on merkitystä muillekin kuin niille, jotka k.o. tieteessä myöhem- 
min korkeakouluissa ryhtyvät harjoittamaan opintoja. Tällöin 
saatettaisiin asioita käsitellä paljon syvällisemmin kuin tuollaisen 
yleiskatsauksellisuuden vallitessa. Tuntuu siltä kuin J. V. Snell- 
manin oman aikansa historianopetusta arvostelevat sanat vieläkin 
pitäisivät suuressa määrässä paikkansa: ,...vähäisimmän har- 
kinnan pitäisi kaiketi opettaa, että opintomme tulisi keskittää 
yleisinhimillisen kehityksen suuriin käännekohtiin ja että väliajat 
olisi jätettävä ad acta. — Sillä muuten muistiin sullotaan, kuten 
nyt tapahtuu, loppumaton sarja nimiä ja vuosilukuja, joiden jou- 
kossa pieni on yhtä arvokas kuin suuri. Historiallisten oppikir- 
jojemme koettimena on, ettei niistä mitään puutu, mutta että 

sivuja siitä huolimatta on vähän. Jos tämä kriteeri käännettäisiin 
ylösalaisin, voitaisiin toivoa parannusta.” Tuota ,,päähänpänttää- 
misjärjestelmää”, jonka vallitessa oppilaiden energia suuressa 
määrässä kuluu detaljitietojen muistiin painamiseen ja muistissa 
säilyttämiseen, on omiaan vielä pahentamaan reaalikokeeseen 
valmistumista silmällä pitävä ,,valmennus”. 

Tuollainen , yleiskatsauksellinen” historianopetus, jossa ,,pieni 
on yhtä arvokas kuin suuri”, ei myöskään voi olla sopusoinnussa 
historianopetukselle niin välttämättömän havainnollisuuden ja 
konkreettisuuden periaatteen kanssa. Suuri historioitsija Niebuhr 
jo aikanaan asetti historiantutkimukselle sen vaatimuksen, että 
sen on tehtävä menneen ajan tapaukset yhtä selvästi tajuttaviksi 
kuin ovat ne, jotka kukin ihminen itse on elänyt. Sama pitää 
paikkansa myös historianopetuksesta. Mutta tuota havainnolli- 
suutta ei voida saavuttaa, ellei ole aikaa perusteellisesti syventyä 
joihinkin määrättyihin historiallisen kehityksen kohtiin. 

Historianopetuksen omat, historiantutkimuksen päämääristä 
eroavat tarkoitusperät tekevät siis suuren karsimisen koko sil- 
mänkantamattomassa maailmanhistorian materiaalissa välttä- 
mättömäksi. Minkä periaatteen mukaan tämä karsiminen on suo- 
ritettava? Lähtien alussa mainituista johtavista periaatteistamme 
vastaus tulee kuulumaan, kuten edellä esitetyn historianopetuk- 
sen tehtävän määritelmän toinen kohta kuuluu. 

Ehkä on vielä lyhyesti kosketeltava erästä puolta historiatie- 
teen ja historianopetuksen välistä suhdetta käsiteltäessä. Histo- 
riatiede antaa siis aineksen, välineet historianopetukselle. Histo- 
rianopetus käyttelee näitä välikappaleita omien tarkoitustensa 
mukaisesti. Mutta historianopetus ei luonnollisestikaan saa mi- 
tenkään muuttaa historiatieteen tuloksia. Bernheim sanoo: ,,Ope- 
tuksen tulee joka asteella olla laadultaan sellaista, ettei se louk- 
kaa tai vastusta sitä, mitä asianomainen tiede on todeksi osoitta- 
nut.” Jotta historia voisi olla ,elämän opettaja”, on tietenkin 
välttämätöntä, että historian esitys on todellisuuden kanssa yhtä- 
pitävä. Myöskään voimakkaan kansallistunnon juurruttaminen 
oppilaisiin ei missään suhteessa vaadi totuuden kaunistelemista 
tai vääristelemistä. Historianopetus olkoon korutonta, todellisuu- 

den ainoalle vankalle perustalle pohjautuvaa opetusta, joka an- 
taa valojen ja varjojen langeta oikeassa, todenmukaisessa suh- 
teessa niin oman kansan kuin muidenkin kansojen elämään. 


Isänmaan historia ja yleinen historia opetuksessa. 


Lähtiessämme käsittelemään isänmaan historian asemaa ope- 
tuksessa mainitsemme pari lausuntoa, jotka on annettu isänmaan 
historian yleisestä merkityksestä. J. V. Snellmanin seuraavat sa- 
nat historioitsijoista voidaan sovelluttaa myös historian lukijoi- 
hin: ,, ..näyttääkin aivan varmalta, että todellisia historiankir- 
joituksen taideteoksia ovat ennenkaikkea ne, joissa lahjakas isän- 
maatansa rakastava mies kuvailee oman kansansa menneisyyttä. 
Hän voi kyllin syvällisesti ymmärtää ja käsittää ainoastaan oman 
kansakuntansa henkeä kyetäkseen totuudenmukaisesti tulkitse- 
maan sen menneessä elämässä ilmeneviä syitä ja vaikutuksia, 
hän voi rakastaa vain sen menneisyyttä ja tulevaisuutta niin har- 
taasti, ettei mikään työ, eivät mitkään tutkijanvaivat tätä tun- 
netta uuvuta ja että totuuden pieninkin yksityiskohta on hänelle 
kallis, koska se näyttää rakkaan kuvan ja osaltaan valistaa ja 
jalostaa tätä kansaa; ainoastaan sen suuret työt, sen edistyminen, 
sen voitonriemu ja sen kärsimykset voivat häneen virittää ja hä- 
nessä ylläpitää innostusta, jonka puuttuessa hän tosin voi olla 
keräilijä tai kronikoitsija, mutta ei taiteilija.” : 

Tunnettu ja arvossa pidetty pedagogi Wilhelm Rein sanoo 
isänmaan historiasta: ,,Oppilaamme kuuluu määrättyyn kansaan; 
hän voi olla jotain ja vaikuttaa jotain ainoastaan kansansa jäse- 
nenä. Tulee kasvattaa oppilas siveelliseksi luonteeksi, mutta 
tämä luonne saa hänen kansansa vaikutuksesta kansallisen lei- 
man; hänen tulee olla jalomielinen, mutta tämän jalon mielen 
tulee ilmaantua hänen kansansa ominaisissa muodoissa. Oppilaan 
on ajateltava kansansa hengen läpitunkemalla tavalla, hänen on 
tunnettava, tahdottava kuten hänen kansansa parhaat. Tässä ovat 
hänen voimansa syvät juuret. Mutta kansalliseen ajatuspiiriin 

johtaa hänet kansallinen historia. Tämän tulee täyttää hänet hen- 
gellään, sen välityksellä hänen on tunnettava itsensä yhdeksi kan- 
sansa kanssa, sen välityksellä hänen on opittava ajattelemaan ja 
tuntemaan kuin jaloimmat hänen kansansa keskuudessa.” 

On tunnettua, että suurissa sivistysmaissa isänmaan historia 
on kauttaaltaan valta-asemassa historianopetuksessa. Myöskin 
kaikissa Skandinavian maissa, joiden oppikouluissa isänmaan his- 
toriaa luetaan sekä keskikouluissa että lukioluokilla, kansallinen 
historia on keskikouluasteella vallitsevassa asemassa yleiseen his- 
toriaan verrattuna. 

Suomessa isänmaan historian opetus sen sijaan on — täytyy 
sanoa — suorastaan itsenäisen kansakunnan arvoa alentavassa 
asemassa. Oppikoulujamme varten ei ole vahvistettu lainkaan 
uusia oppiennätyksiä sitten vuoden 1916. Näitä oppiennätyksiä 
ei tietenkään venäläisvallan kukistuttua enää sellaisinaan nouda- 
teta, mutta kumminkin ne ovat pääpiirteissään nykyisenkin ope- 
tuksen perustana. Vanhaan tapaan luetaan oppikouluissamme — 
perin harvoja klassillisia lyseoita lukuunottamatta — Suomen 
historiaa yleensä keskikoulun viimeisellä luokalla ja sitten enää 
ainoastaan kerrataan yläasteella. Mutta todellisuudessa käy usein 
niin, että yleistä historiaa ei olekaan vielä päästy loppuun IV luo- 
kalla ja että siihen käytetään vielä ehkä hyvinkin suuri osa 
V luokan ajästa, mistä johtuen Suomen historialle jää vain mi- 
tättömän vähän aikaa. Yliopettaja, toht. Eevert Laineen mukaan 
luettiin lukuvuonna 1929—30 97:stä oppikoulusta 83:ssa Suo- 
men historiaa keskikoulun ylimmällä luokalla, mutta vain 17 kou- 
lussa oli Suomen historialle omistettu V luokan kaikki historian- 
tunnit. Toht. Laine lausuukin Suomen historian asemasta: 
j»»» - . omistetaan Suomen oppikouluissa isänmaan historialle aikaa 
— tekisi mieli sanoa — mikäli yleiseltä historialta aikaa riittää. 
Erehtymättä ,voi sanoa, että nykyinen tilanne ei voi tyydyttää 
ainoatakaan asiantuntijaa omassa maassamme.” Mainittua epä- 
kohtaa on pyritty korjaamaan siten, että muutamissa kouluissa 
isänmaan historiaa on alettu lukea yleisen historian yhteydessä, 
mutta kun yleisen historian ja isänmaan historian suhteellinen 
laajuus on jäänyt suurin piirtein ennalleen, on tästä menettely- 

tavasta ollut seurauksena se, että maamme historia on ikäänkuin 
häipynyt yleishistoriallisten ilmiöiden moninaisuuteen ja joutunut 
kokonaan niiden peittämäksi. Lopullisen parannuksen on tuova 
Suomen historian nostaminen alistetusta asemastaan historian- 
opetuksessa keskeiseksi. 

On usein huomautettu, että suuret sivistyskansat kyllä voivat 
tehdä kansallisen historiansa opetuksen tärkeimmäksi osaksi, 
niillä kun on mainehikas historia, mutta että Suomella ei ole sii- 
hen mahdollisuuksia. Tässä ajatuksessa kuvastuu se ,,kansallisen 
pienuuden” korostaminen, jolla on ollut ja yhä on niin turmiol- 
liset vaikutukset kansamme kehitykseen. Painukoon tämä käsitys. 
ikuiseen unhoon ja kohottakoon itsenäisen Suomen sukupolvi sen 
tilalle sen kuvan Suomen -:kansan menneisyydestä, jonka kansal- 
lisen historiantuntemuksen edustajat Yrjö-Koskisesta lähtien ovat 
tähän mennessä paljastaneet ja jota uudet tutkimukset yhä rikas- 
tuttavat. Suomen kansan historia ei tosin ole , loistava” tämän 
sanan tavallisessa mielessä. Sen sijaan se osoittaa, mitenkä kan- 
samme vaikeissa olosuhteissa on kyennyt tekemään pienuuteensa 
nähden valtavia, maailmanhistoriallisen merkityksen omaavia 
uhrauksia ja mitenkä se siitä huolimatta on kyennyt kokoamaan 
voimansa, taistelemaan itselleen vapauden ja samalla vapausso- 
dassamme ja heimosodissa antamaan uuden, tähän asti viimeisen 
huomattavan panoksensa siinä Lännen ja Idän maailmanhisto- 
riallisessa taistelussa, joka on kaikkina aikoina lyönyt lähtemät- 
tömän leimansa niin meidän kansamme kuin heimokansojemme- 
kin historiaan. 

Kansallisen historiantutkimuksemme varsinkin itsenäisyyden 
aikana tapahtuneesta voimakkaasta edistymisestä huolimatta ei 
kansamme eikä edes sivistyneistömme keskuudessa vallitse tut- 
kimuksen tasolla oleva yhtenäinen käsitys kansamme vaiheista. 
Tämä johtunee, paitsi historianopetuksessa vallitsevista puutteis- 
ta, siitä, että mitään varsinaisia koulukirjoja laajempia, tutki- 
muksen viimeisille tuloksille perustuvia Suomen historian käsi- 
kirjoja, jotka saattaisivat antaa kansamme kaikille kerroksille 
sopusuhtaisen, yhtenäisen ja ytimekkään kuvan kansamme tähän- 
astisesta elämästä ja kehityksestä, ei ole olemassa. Yhä vieläkin 

odottaa kansallisen taistelijan ja tutkijan Yrjö-Koskisen ,,Suomen 
kansan historia” — yli 60 v. sitten julkaistu! — seuraajaansa. 

Epäilemättä on — jos kansalliselta kannalta katsotaan asioita 
— myös oppikoulujen Suomen historian oppikirjoissa korjaami- 
sen varaa. Ne antavat niin monesta historiamme tärkeästä koh- 
dasta vain ylimalkaisen ja kalpean kuvan. Viittaamme tässä 
esim. pirkkalaisliikkeeseen, itsenäisyysaatteen kehitykseen Ruot- 
sin vallan aikana, Snellmanin valtiolliseen peruskatsomukseen ja 
tähän pohjautuvaan kansalliseen taisteluun, hänen elämäntyönsä 
merkitykseen itsenäisyytemme saavuttamiselle, jääkäriliikkee- 
seen, muuhun aktiiviseen itsenäisyystaisteluun, niiden syiden sel- 
vittämiseen, joiden vaikutuksesta vapaussodasta samalla muodos- 
tui kansalaissota j.n.e. Mutta koulujen oppikirjoihin nähden tus- 
kin voidaan saada aikaan suuria parannuksia, ennenkuin muutos 
isänmaan historian asemassa opetuksessa on tapahtunut. Suo- 
men historiaan nykyään käytettävä perin pieni aika tekee mah- 
dottomaksi perusteelliset oppikirjojen korjaukset. 

Esittämämme vaatimus Suomen historian tekemisestä opetuk- 
sen keskeiseksi asiaksi ei merkitse yleisen historian rajoittamista 
ainoastaan siihen, joka välittömästi on vaikuttanut maamme his- 
toriaan. Joudumme siis vastaamaan kysymykseen: Mitä siitä 
aineksesta, jota nykyään käytetään opetuksessa, voidaan karsia? 
Käsitellessämme kysymystä historiatieteen ja historianopetuksen 
suhteesta jo viitattiin siihen, että olisi syvennyttävä joihinkin 
historiallisen kehityksen oleellisiin kohtiin ja sivuutettava muut 
yleisen historian osat hyvin lyhyesti. Jos esim. ajattelemme van- 
han ajan historiaa, voitaisiin melkein kokonaan jättää käsittele- 
mättä Egyptin, Kaksoisvirtain maiden ja Persian historia, Krei- 
kan historian varhaisimmat ajanjaksot, kreikkalaisen mytologian 
yksityiskohtainen kuvaaminen, Kreikan sisällissotien selostus, 
monien nimien ja vuosilukujen mieleenpainaminen Rooman laa- 
jentumishistorian yhteydessä, vähemmän tärkeiden keisarien toi- 
minnan esittäminen j.n.e. Samaten voitaisiin sivistyshistoriasta 
puheen ollen jättää pois monien sellaisten kirjailijoiden ja taitei- 
lijoiden nimien ja pääteosten mieleenpainaminen, joista oppilaat 
eivät sitten muuta opikaan. Sen sijaan voitaisiin havainnollisesti, 


171 


elävästi ja perusteellisesti esittää esim. persialaissotien ja puuni- 
laissotien syyt ja niiden kulku, nykyajan probleemoja ihmeelli- 
sesti muistuttavien yhteiskunnallisten epäkohtien syntyminen ja 
ratkaiseminen, joidenkin suurten sivistyselämän merkkimiesten 
teosten sisällys ja luonne j.n.e. Täten pyrittäisiin noudattamaan 
vanhaa periaatetta: non multa, sed multum. 

Sitä paitsi olisi yleisen historian ainesta valittaessa kiinnitet- 
tävä huomiota siihen, mikä merkitys k.o. aineksella on oman 
maamme historian esityksessä. Viitattakoon tässä vain siihen, että 
niiden maiden historiaa on laajemmin kuvattava, joiden kanssa 
Suomi on ollut rauhallisissa tai sotaisissa kosketuksissa ja että 
suuria yleishistoriallisia ilmiöitä on siinä määrin selostettava, että 
ymmärrettäisiin niiden merkitys omalle historiallemme. Sellaisia 
suuria yleishistoriallisia ilmiöitä ovat m.m. antiikin kulttuurin 
vaikutus myöhempien aikojen kulttuuriin, kristinuskon synty, 
leviäminen ja vaikutus kaikilla inhimillisen elämän aloilla, feo- 
dalismi, renessanssi ja uskonpuhdistus, ,,itsevaltiuden” ajan ylei- 
nen luonne, valistusajan maailmankatsomuksen ominaisuudet, 
Ranskan suuren vallankumouksen aatteiden, kansallisuusaatteen, 
liberalismin ja sosialististen aatteiden synty, vaikutus ja myö- 
hempi kehitys. Erikoisesti olisi syytä esittää perusteellisesti maa- 
ilmansotaan johtanut kehitys, sodan kulku ja sodan valtiolliset, 
taloudelliset ja ideologiset välittömät ja välilliset vaikutukset, 
koska oppilaat siten oppisivat ymmärtämään nykyajan tapahtu- 
mia ja ilmiöitä. 


Kysymys valtiollisesta ja sotahistoriasta sekä 


kulttuurihistoriasta. 


On paljon kiistelty siitä, onko historianopetuksen esineenä 
oleva lähinnä valtiolliset olot ja tapahtumat sekä sodat vaiko 
kulttuurin kuvaus. Jos asiaa katsotaan menneisyyden oikean ym- 
märtämisen kannalta, ei tällainen vastakkain asettelu ole oikea, 
sillä kaikki inhimillisen elämän eri puolet ovat osatekijöitä siinä 
kokonaisuudessa, jota sanotaan historialliseksi kehitykseksi. His- 

toriallisen kehityksen jonkin määrätyn puolen yksinomainen esit- 
täminen johtaisi valitettavaan yksipuolisuuteen. 

On selvää, että Sakari Topelius oli oikeassa lausuessaan hyl- 
käävän arvostelun sellaisesta historiankäsityksestä, jonka mukaan 
historia on kuin , suuri, vanha ja tomuinen kaappi, täynnä laati- 
koita ja hyllyjä, jotka ovat täyteen liisteröidyt nimiä taikka vuo- 
silukuja, ja joille määrättyyn järjestykseen on asetettu posliini- 
äijiä: kuninkaita, keisareita, paaveja taikka sulttaaneja, ja joilla 
ukoilla ei näytä olevan muuta tekemistä kuin käydä sotaa keske- 
nään ja sitten tehdä rauha ja väistyä hiukan sijaltansa hyllyssä”. 
Mutta, kuten Topelius itse lisää, toista on, jos tuossa vanhassa 
kaapissa havaitaan noiden ,posliiniäijien”, nimien ja vuosiluku- 
jen takana ,,kovia kärsimyksiä, kukoistavien ja lakastuvien kan- 
sojen syvät ja synkät rivit”. Koska historia on ,kansojen histo- 
riaa”, on siinä valtiollisilla tapahtumilla aina oleva erittäin tärkeä 
sijansa. Välttämättömien nimien ja vuosilukujen takaa on vain 
aina pyrittävä näkemään syyn ja vaikutuksen järkähtämätön 
laki. Ala-asteella on, oppilaiden psykologisen kehitystason mu- 
kaisesti, kiinnitettävä suurta huomiota historian suuriin persoo- 
nallisuuksiin, yläasteella-sen ohessa selvitettävä myös kollektii- 
visten voimien merkitystä historiallisessa kehityksessä. 

Sota on eräs politiikan välikappaleista, se, johon turvaudu- 
taan silloin, kun , rauhalliset” keinot eivät enää johda siihen pää- 
määrään, jota pidetään välttämättömänä. Tämä vanha totuus on 
viime aikojen maailmanhistoriallisen kehityksen johdosta jälleen 
paljastunut monelle, jotka jo olivat luulleet ,,20. vuosisadan si- 
vistyksen” voineen tehdä tyhjäksi kansakuntien ikuisen keski- 
näisen taistelun vallasta ja vaikutusmahdollisuuksista, joka on 
historian perustavimpia tosiasioita. Sen tähden on vastustettava 
sitä usein esitettyä vaatimusta, että olisi pyrittävä esittämään 
miltei yksinomaan rauhallisen kehityksen tosiasioita. On kyllä 
hylättävä lukuisten sotien, taistelujen ja sotaliikkeiden kaavamai- 
nen ja luettelomainen esittäminen, mutta sen sijaan olisi pyrit- 
tävä syventämään sodan syiden ja seurausten sekä sen todellisen 
luonteen kuvausta. On osoitettava, että sota on vakava asia ja 
että se usein saa aikaan äärettömiä kärsimyksiä kansoille ja yksi- 

löille, mutta että usein juuri näillä kärsimyksillä ja uhrauksilla 
saavutettujen voittojen hedelmistä pääsevät myöhemmät suku- 
polvet osallisiksi ja voivat siten täyttää kansansa historiallista 
tehtävää paremmissa olosuhteissa. On tutustutettava oppilaat sii- 
hen, mitenkä suuret sodat vanhan ajan maailmansodista nykyisiin 
sotiin saakka ovat saaneet alkunsa hyvin samantapaisista syistä 
ja syntyneet ikäänkuin luonnonlain välttämättömyydellä. On 
osoitettava, mitenkä kohtalokkaat seuraukset on ryhtymisellä so- 
taan pelkän taistelun vuoksi, tai kun ryhdytään sotaan valmis- 
tautumattomina, tai kun joukkojen toimintaa ei säätele kaikki 
taisteluelimet läpitunkeva, johdonmukaisesti päämäärään pyr- 
kivä, yhteishengen elähyttämä tahto, mutta mitenkä kansojen 
elämässä on hetkiä, jolloin niiden on epäröimättä kaikella voi- 
mallaan ryhdyttävä sotaan ja mitenkä tästä olemassaolon kovasta 
taistelusta lopulta selviytyy ainoastaan kansa, jolla on horjuma- 
ton usko tulevaisuuteen sekä oman historiallisen tehtävänsä 
oikeutukseen ja välttämättömyyteen. Kasvatuksessa ja opetuk- 
sessa olisi pyrittävä karaisemaan nuorisoa ja antamaan sille sel- 
laisia käsityksiä, jotka osoittautuvat oikeiksi ja pettämättömiksi 
elämän todellisuudessa. : 

Usein on vastustettu sotien esittämistä historianopetuksessa 
sillä, että ne vaikuttavat siveellisesti raaistuttavasti. Kaikissa 
elämän ilmiöissä on sekä alhaisia että yleviä puolia. Tässä kiin- 
nitettäköön huomiota siihen miehuuteen, vastuuauliuteen ja val- 
miuteen uhrata kaikkensa korkeampien tarkoitusperien toteutta- 
miseksi, mitkä ominaisuudet ovat leimaa-antavia erikoisesti kan- 
sallemme sen läpi käymissä sodissa, ja siihen sankaruuteen, josta 
oma historiamme niinkuin muidenkin kansojen historia uns 
ehtymättömän määrän esimerkkejä. 

Mikä kohottava ja toisinaan koko elämään pysyviä jälkiä jät- 
tänyt vaikutus onkaan ollut lukemattomiin nuoriin mieliin his- 
torian suurilla esikuvilla, työn ja taistelukentän sankareilla! Isän- 
maan historian opetuksessa olisi pyrittävä antamaan nuorisolle 
juuri tällaisia sankari-ihanteita, joiden yhteydessä se oppisi ra- 
kastamaan menneiden sukupolvien suorittamaa työtä ja jotka 
samalla herättäisivät jaloa kunnianhimoa suomalaisena miehenä 

ja naisena täyttämään velvollisuutensa, olivatpa olosuhteet mitkä 
tahansa. 


Eräitä muita näkökohtia. 


Kaikki koulun oppiaineet pyrkivät osaltaan myötävaikutta- 
maan . oppilaiden älynkasvatukseen. Historianopetuksen yhtey- 
dessä tarjoutuu myös jatkuvasti tilaisuuksia totuttaa oppilaita sel- 
vien ja tarkkojen käsitteiden muodostamiseen, loogilliseen ajatte- 
lemiseen ja ajatusten selvään esittämiseen. Tarkemman huomion 
kiinnittäminen moniin historian yhteydessä esiintyviin käsitteisiin 
on senkin tähden tärkeätä, että samoja käsitteitä alituisesti ny- 
kyäänkin käytetään. Olisi selitettävä, mitenkä esim. sellainen 
käsite kuin ,,kansanvalta” on saanut oleellisesti erilaisen sisällyk- 
sen sen mukaan, mitä tunnusmerkkiä kulloinkin on pidetty rat- 
kaisevana. Tällaisia alituisesti nykyäänkin esiintyviä käsitteitä 
on vaikka kuinka paljon: perustuslaki, konservatiivisuus, parla- 
mentarismi, vapaamielisyys, sosialismi, sosialidemokratia, reaali- 
politiikka j.n.e. Täten johdumme siihen vaatimukseen, että oppi- 
koulun yläasteella oppilarile on annettava paljon perusteellisempi 
opetus kansalaistiedossa (1. yhteiskuntaopissa) kuin mitä nykyään 
tapahtuu, minkä ohella taloustiedettä olisi selvitettävä siinä mää- 
rin, että oppilaat saisivät käsityksen taloudellisen elämän raken- 
teesta ja suuresta merkityksestä yhteiskunnassa, Suomen talous- 
elämän pääpiirteistä ja taloustieteen tärkeimmistä tuloksista. Se 
seikka, että sosialidemokraattinen nuorisomme usein on parem- 
min selvillä tärkeistä yhteiskunnallisista kysymyksistä kuin nuo- 
ret ylioppilaat, osoittaa, miten suuria puutteita on k.o. tärkeän 
alan opetuksessa ollut. Emme tässä kajoa siihen erikoiskysymyk- 
seen, onko yhteiskuntaopin ja kansantaloustieteen opetus tapah- 
tuva eri oppiaineiden muodossa vai historianopetuksen yhtey- 
dessä. 

On usein sanottu, että ,,historia on elämän opettaja”. Tämä 
opettavuus ei kumminkaan varsinaisesti ilmene historian yksi- 
tyisten tapausten samankaltaisuudessa. Sillä historia ei milloin- 
kaan toistu siinä mielessä, että , tilanne” kahdessa eri tapauk- 

sessa olisi täysin sama, että edellytykset olisivat täysin saman- 
laiset, ja siitä johtuen ei se toimenpide, joka on ollut tarkoituk- 
senmukainen toisessa tapauksessa, ehkä olekaan sitä toisessa. 
Mutta suurta yhtäläisyyttä monien historiallisten tapahtumien ja 
ilmiöiden välillä kyllä on olemassa, ja historia toistuu ,näyttä- 
mön” alituisesta vaihtelevaisuudesta sekä tieteen ja tekniikan 
edistyksestä huolimatta siinä mielessä, että ihmiset, heidän tar- 
peensa ja pyrkimyksensä sekä toisaalta heidän keskinäisestä vuo- 
rovaikutuksestansa, toisaalta heidän ja luonnon vuorovaikutuk- 
sesta johtuvat joukkoilmiöt ovat pohjimmaltaan tänä päivänä 
samat kuin ne olivat esim. antiikin yhteiskunnissa ja valtioissa. 
Juuri tämä historiallisen tapahtumisen luonteen ja historiassa 
vaikuttavien ,,voimien” oikea ymmärtäminen on suurinta, mitä 
historia voi opettaa. Alaluokilla ei tällainen opetus vielä ole mah- 
dollista, sillä , historiallinen spekulatio hallitsevana tarpeena kuu- 
luu kypsyneempään ikään” (Lilius), mutta yläasteella on epäi- 
lemättä mahdollisuuksia ,historiallisuuden” ja , historiallisen ta- 
jun” kehittämiseksi oppilaissa. 


Edellä oleva esitys eräistä historianopetukseen liittyvistä ky- 
symyksistä on puutteellinen, mutta kirjoittaja on vakuuttunut 
siitä, että esitetyt pääajatukset, historianopetuksen keskittäminen 
kansallisen historian ympärille ja opetuksen suuntaaminen entistä 
enemmän auttamaan nykyajan — sekä kansamme elinkysymys- 
ten että yleismaailmallisten ilmiöiden — ymmärtämistä, ovat 
oikeat. Näiden ajatusten toteuttaminen edistäisi nuorison kasvat- 
tamista sukupolveksi, joka entistä palavammin haluaisi ja entistä 
paremmin kykenisi johtamaan kansaamme ja sen kulttuuria 
eteenpäin — sillä paikallaan pysyminen merkitsee kansojen tais- 
telussa taantumusta. Tosin ei ,, tämän päivän Suomessa” näytä 
olevan paljoakaan mahdollisuuksia toimeenpanna millään alalla 
sen hengen mukaisia uudistuksia kuin kansansa suuremman tu- 
levaisuuden puolesta taisteleva nuoriso pitää välttämättömänä. 
Mutta jos kerran — kuten uskomme — peruskatsomuksemme 
on oikea, on keskeytymätön työ sen syventämiseksi, laajentami- 
seksi ja sen sovelluttamiseksi kaikilla aloilla johtava — kansa- 

kunnan kehitystä ehkäisevän ajatussuunnan kerran romahtaessa 
— kautta linjan tapahtuvaan uudistustyöhön kansallisen maail- 
mankatsomuksen merkeissä. 


P. äästä tietämään, että kaikki politiikka on valtapolitiikkaa, että 
heikkous merkitsee tuhoa; päästä tietämään, että jokaisen yksilön 
on elettävä, ajateltava ja toimittava joka hengenvedollaan kan- 
sansa menettämättömänä jäsenenä; ja päästä tietämään, missä ja 
mitenkä viimeisten vuosikymmenien suuret ratkaisut tekivät tu- 
loaan ja vastaiset tulevat sitä tekemään — tämän saattaminen 
täysin ymmärretyksi on minun mielestäni historian opetusta. 


Oswald Spengler, ,,Neubau des deutschen Reiches”, 1924. 

YHTEISKUNNALLISEN KYSYMYKSEN 
ARVIOINTIA 


Veikko Yli-Pohja 


AKS. luonteinen aatteellispoliittinen taistelujärjestö eroaa 
huomattavasti valtiollisesta, parlamenttaarisesta puolueesta sekä 
suhteessaan yhteiskunnalliseen kysymykseen että muutenkin. 
Puolueen pääasiallisin tarkoitus on ajaa jonkin ynteiskunta- 
ryhmän —erikoisetuja. Nykyaikainen parlamenttarismi lähtee 
siitä ajatuksesta, että eturyhmien edustajien (puoluejohtäjien) 
julkisiin ja salaisiin neuvotteluihin sekä enemmistöpäätöksiin 
perustuvat sosiaaliset ja taloudelliset ratkaisut ilmaisevat suu- 
rin piirtein oikeudenmukaisen tuloksen eri intressien välisestä 
kilpailusta. Mitä monipuolisemmin ja selvemmin erikoisedut 
tuodaan esille, sitä oikeampi olisi sovittelu- ja äänestyspäätös. 

Mutta etutaistelusta valtiossa ei seuraa ainoastaan se tulos, 
joka kuvaa eri ryhmien taloudellisen aseman ennallaan pysy- 

mistä tai muuttumista, vaan sen ohella ja monella tavalla siihen 
sekaantuneena muodostuu myös kaikkien eei-taloudellisten, 
poliittisten kysymysten ratkaisu. Suurten kansallispoliittisten 
ja valtakunnallisten ongelmien selvittely tapahtuu siis talou- 
dellisten ja nurkkakuntaisten erikoisintressien keskeisessä tem- 
mellyksessä. Kun lisäksi henkilölliset valtaspekulatiot varsin 
usein .vaikuttavat asioihin, on helppo ymmärtää, että kansallis- 
poliittisia y.m.s. kysymyksiä ei useinkaän käsitellä ja ratkaista 
niiden todellista luonnetta vastaavasti. 

AKS, jonka pääperiaatteet koskevat koko kansakunnan, 
vieläpä koko Suomen heimon taistelua olemassaolostaan, ei tie- 
tenkään suhtaudu taloudellisiin erikoisintresseihin niin yksi- 
puolisesti kuin puolue. Sen tehtävänä ei ole, kuten puolueen, 
valtiollisessa elämässä selvitellä jonkin tietyn ryhmän etuvaati- 
muksia ja koettaa ajaa ne läpi. Se ei myöskään lausu mieli- 
pidettään sosiaalitaloudellisista kysymyksistä aina saman eri- 
koisedun valossa. Vapaa poliittisluonteinen järjestö pyrkii 
yleensä katsomaan yhteiskunnallisia ongelmia objektiivisesti ja 
ulkoapäin, mutta myöntää samalla, että ne ovat subjektiivisten 
tekijäin muodostamia. ” ä 

Toinen ero on siinä, että ne valtiolliset aatteet, jotka puo- 
lueella on, eivät ole sille siinä mielessä ensiarvoisia kuin va- 
paalle poliittiselle järjestölle omansa. Muutama esimerkki asian 
valaisemiseksi. Suomen kommunistisella puolueella oli puolus- 
tusnihilistisiä aatteita. Mutta asia oli epäilemättä niin, että kom- 
munistit katsoivat maamme proletariaatin samoin kuin heidän 
omien etujensa mukaista olevan kaiken toiminnan, joka hel- 
pottaisi Neuvosto-Suomen perustamista. Tärkeintä ei siis suin- 
kaan ollut itse pasifistinen aate, vaan köyhälistön otaksuttu eri- 
koisintressi. Eräissä tapauksissa saattaa oikeitospuolueitten maan- 
puolustusinnostuksessa olla heijastusta erikoiseduista: kun on 
paljon menetettävää vihollisen alistaessa maan valtaansa, on 
myös voimakas halu puolustaa isänmaataan. Päästäkseen hal- 
lituskelpoiseksi ja voidakseen siten, olettakaamme niin, yhä te- 
hokkaammin valvoa työväen etuja, Suomen sosialidemokraatti- 
nen puolue on ainakin väliaikaisesti luopunut maanpuolustusta 

koskevasta kielteisestä ohjelmakohdastaan. Samantapaista me- 
nettelyä ovat noudattaneet m.m. maalaisliitto ja kokoomus- 
puolue suomalaisuusasiassa. Puolueilla siis varsin usein erikois- 
intressit syrjäyttävät ne kysymykset, jotka koskevat valtakun- 
nan ja kansan kokonaisetua. Tämä onkin ymmärrettävää, kun 
ottaa huomioon puolueen tehtävän parlamenttaarisessa valtiossa. 
On tietysti valitettavaa, että erikoisetu- ja poliittiset koko- 
naisetukysymykset —valtiotahdon muodostuksessa tavan takaa 
sekoittuvat keskenään. Kansakunnan elinkysymysten tulkinta 
jää siten lievästi sanoen horjuvaksi ja aiheuttaa paikoillaan pol- 
kemista sekä epäjohdonmukaisuutta politiikassa. Tällöin on 
poliittisilla ja aatteellisilla vapailla järjestöillä, minkä suuntaisia 
ne sitten ovatkin, tehtävänä pitää kansakunta tietoisena kan- 
sallisten elinkysymysten johdonmukaisesta, selvästä ja ehdotto- 
masta tulkinnasta. Muuten häipyisivät silmistä monet suuret 
päämäärät, joiden tarkoituksenmukaisuudesta ja oikeutuksesta 
todistavat kannattajien vilpittömyys, varmuus asiastaan ja 
älylliset voimat. Mitä enemmän kansanedustuslaitos joutuu eri- 
koisetujen sovittelupaikaksi, sitä oikeutetumpaa olisi, että po- 
liittisille ja muille aatteellisille vapaille järjestöille annettaisiin 
arvoa asiallisina, kansakunnan suuria kokonaisetukysymyksiä 
tutkivina ja selvittelevinä yhteisöinä. 
Johtuu suureksi osaksi siitä epäkiitollisesta asemasta, johon 
valtiollinen järjestelmä asettaa poliittisen, taloudellisia erikois- 
intressejä vailla olevan järjestön, että senkin on taistelussaan 
siirryttävä niin sanoaksemme yhteiskunnalliselle pohjalle. 
Sen vuoksi ei myöskään AKS:ltä voi puuttua määrättyä mielen- 
kiintoa yhteiskunnallisia ja taloudellisia kysymyksiä kohtaan, 
vaikka se lähinnä tahtoo vaikuttaa yleiseen mielipiteeseen po- 
liittisluonteisissa piobleemeissa. Edellä esitetyn perusteella hel- 
posti ymmärrettävät syyt suorastaan pakottavat AKS:n syven- 
tämään ohjelmaansa ja määrittelemään kantansa sosiaalisten 
voimien taisteluun nähden. Erikoisetujen varjossa puoluejohta- 
jat ovat saaneet monopoolin johtaa kansan suurten kerrosten 
ajattelua tärkeissä kansallisissa kysymyksissä. Kun tilanne val- 
tiollisessa elämässä on tällainen, on AKS:n tarkistettava me- 

nettelytapansa, jotta sen aatteet eivät jäisi ainoastaan suomalais- 
kansallisen lukeneiston opeiksi. 

Edellä esitetty päiväntärkeä menettelytapasyy ei ole ainoa, 
minkä vuoksi AKS tuntee harrastusta yhteiskunnallista kysy- 
mystä kohtaan. Monet sosiaaliset tekijät ovat niin elimellisessä 
yhteydessä seuran päämääriin, että niiden huomioonottaminen 
on välttämätön edellytys näiden tarkoitusperien saavuttami- 
seksi. Kuten tiedetään, AKS tahtoo, että maamme tkkehitetään 
suomalaiseksi kansallisvaltioksi, että heimokansojemme oikeuk- 
sia suojellaan ja että Suomelle luodaan riittävän vahva maan- 
puolustus. On sitten kysymys mistä edellä mainitusta vaati- 
muksesta tahansa, aina on sosiaalisilla tekijöillä tärkeä osansa 
niiden toteuttamisessa. Niinpä kansallisvaltio merkitsee jo si- 
nänsä mahdollisimman täydellistä yhteiskunnallista tasapainoa 
ja oikeudenmukaisuutta. Tämä on luonnollisesti hyvin suhteel- 
linen kysymys, sillä sosiaalisen oikeudenmukaisuuden käsitehän 
ei ole ehdottomasti määriteltävissä, ja asiaan vaikuttavat tot- 
tumus ja monet muut psykologiset seikat. Mutta mitä omaan 
kansaamme tulee, täytynee vaatia, että kansalaiset saavat tun- 
tea heillä olevan tasapuoliset mahdollisuudet vaikuttaa sosiaa- 
liseen kehitykseen. Samoin jos poikkeukselliset olosuhteet pa- 
kottavat tavallista suurempaan säästäväisyyteen, siitä eivät 
missään tapauksessa säisi joutua kärsimään vain alemmat kan- 
sankerrokset, vaan myös muiden täytyisi supistaa kulutustaan 
ja tehdä reaalisia taloudellisia uhrauksia yhteisen asian hy- 
väksi. Täten kansakunta voi säilyä ehjänä elimellisenä kokonai- 
suutena ja olla valmis yhtenäisenä kohtaamaan vaikeat ti- 
lanteet. 

Suomalaisen sivistyksen, varsinkin tieteen kohottaminen kor- 
kealle tasolle on luonnollisesti mitä läheisin ajatus kansallis- 
mieliselle lukeneistolle. Perustuuhan koko sen käsitys ihmis- 
kunnan kehityksestä siihen, että kansakuntien puitteissa työ 
edistyksen hyväksi pääasiassa on tehtävä, samoin kuin jokai- 
nen kansa on oikeutettu luomaan tehokkaat rauhantakeet it- 
selleen voimistaakseen kulttuuriaan. Sen vuoksi olisi kaikki 
kulttuurivoimat saatava esiin ja luotava siis nykyisenkin talous- 

järjestelmän vallitessa mahdollisuus käyttää hyväksi niitä si- 
vistysreservejä, joita varattomiin, mutta elinvoimaisiin kansan- 
kerroksiin kätkeytyy. Tässä suhteessa kansallisen kulttuurin 
asia on yhdensuuntainen sosiaalisen oikeudenmukaisuuden 
kanssa. Mutta ratkaisu on tietenkin suhteellinen. 

Voimme siis todeta, että koko kansan syvä tietoisuus suoma- 
laisesta olemuksestaan, kansallisen kulttuurin vaatimukset ja 
valtakunnallisten pääperiaatteiden yksimielinen omaksuminen 
ovat kaikki läheisessä yhteydessä yhteiskunnallisen oikeuden- 
mukaisuuden ja tasapainon ongelmiin. Yhdessä ne kaikki muo- 
dostavat suomalaisen kansallisvaltion perustan: 

Paitsi päiväntärkeitä menettelytapasyitä ja kansallisvaltion 
yleisiä edellytyksiä, on vielä yksi tärkeä seikka, joka vaatii 
AKS:n kiinnittämään huomiota yhteiskunnalliseen kysymykseen. 
Kuten edellä oli puhe, kiinnostaa lukeneistoa erikoisesti kor- 
keamman sivistyksen kohtalo. On myös selvää, että kansan- 
sivistystä tulisi edelleen kehittää. Maan kulttuuritason mittana 
ei kuitenkaan ole ainoastaan tieteen, taiteen ja kansansivistyksen 
korkeus, vaan arvosteluun pitäisi vaikuttaa myöskin väestön 
alinten kerrosten elintason. Voidaan täydellä syyllä kysyä, art- 
saitseeko maa, jossa vain vähäinenkin osa rehellisiä kansalaisia 
elää kurjissa oloissa, kulttuurivaltion nimeä. Köyhyys on tosin 
suhteellinen kysymys, mutta sopii ehdottomasti vaatia, ettei 
sivistysvaltion kansalaisten tarvitse kärsiä suoranaista talou- 
dellista hätää. Tätä probleemaa voi sanoa köyhälistökysymyk- 
seksi, ja on se niin sanoaksemme ehdoton luonteeltaan. 

Köyhälistön asiaa lukuunottamatta yhteiskunnallinen kysy- 
mys on luonteeltaan suhteellinen. Mutta tämä ei luonnollisesti- 
kaan estä AKS:ää muodostamasta omaa käsitystään siitä, mihin 
suuntaan sosiaalisen kehityksen tulisi kulkea, millainen pitäisi 
yhteiskunnallisen tasapainon olla kansallisvaltiossa. Yhteiskun- 
nallisen kehityksen sosiologinen tulkinta on tällöin ensiarvoisen 
tärkeätä. Voipa sanoa, että se on kaiken hedelmällisen kansal- 
lisen yhteiskunta-ajattelun välttämätön edellytys. AKS:n tun- 
netut päämäärät vastaavat kansan kokonaisetua. Ne ovat kyllin 
arvokkaita tarkoitusperiä sellaisina, ja ne uhraukset ovat suu- 

reksi osaksi näennäiset ja koituvat tulevaisuuden hyväksi, jotka 
kansakunnalta k.o. tavotteiden saavuttamiseksi mahdollisesti 
vaaditaan. Mutta kansakunta ei ole siinä mielessä elimellinen 
kokonaisuus, että se ilman muuta olisi kuin yksi henkilö, jonka 
kärsimykset ovat yhtä ja ilot yhtä. Sitä ei voi myöskään yk- 
sistään sellaisena käsitellä. Se käsittää ryhmiä, joiden edut 
ovat .usein vastakkaisia. Muodossa tai toisessa esiintyvä etu- 
taistelu on samoin tosiasia, eikä ole varsinaista syytä ottaa 
jyrkkää asennetta sitä vastaan, vaan harkittava uomia, joissa 
se voisi rauhallisesti jatkua. AKS:n kannalta on tärkeätä tehdä 
nopeita havaintoja yhteiskuntataistelun kulusta ja sosiaali- 
taloudellisten suhteiden kehityksestä. Vain oikea sosiologinen 
perusta tekee poliittiselle taistelujärjestölle mahdolliseksi toimia 
tehokkaasti yhteiskunnassa. 

Nopea havainnonteko ja oikeat johtopäätökset yhteiskun- 
nallisten suhteiden kehityksestä vaativat mitä suurinta ennakko- 
luulottomuutta. Olisi väärin kiertää tässä yhteydessä kysymys, 
onko AKS:llä ja sen jäsenillä siihen tarvittavia edellytyksiä. 
Kukaan ei epäille, etteikö seuran jäsenillä olisi ainakin ulko- 
naiset mahdollisuudet tarkastella yhteiskunnallisia ilmiöitä 
varsin objektiivisesti. Useimmat ovat jo kouluaikana olleet eri 
työmailla. Kaikki ovat saaneet akateemisen sivistyksen ja tot- 
tuneet johdonmukaiseen ajatteluun. Maatalousmiehinä, insi- 
nööreinä, lääkäreinä, tuomareina, pappeina he joutuvat sittem- 
min tekemisiin lukuisten eri eturyhmiä edustavien kansalaisten 
kanssa tai tieteenharjoittajina syventymään ihmiskunnan ongel- 
miin. 

Tämä ei kuitenkaan vielä takaa ennakkoluulotonta asennetta 
yhteiskunnalliseen kysymykseen. Ihminen ei ole ehdottoman 
puolueeton edes tieteessä, mutta varsinkin sosiaalisissa tehtä- 
vissä häntä sitovat vallitsevat katsomukset, ympäristö ja oma 
henkilökohtainen asema. On täysi syy kysyä, eikö myös AKS:n 
jäseniä uhkaa tässä suhteessa vaara joutua puolueettomuudelle 
vieraiden vaikutteiden ohjaamiksi. Voisi ajatella, että melkoisen 
varma taloudellinen asema herättäisi tyytyväisyyttä nykyiseen 
olotilaan, vanhoillisuutta, halua puolustaa olevia yhteiskunnal- 

lisia oloja sellaisinaan ja ennakkoluuloa kaikkea sosiaalista radi- 
kalismia kohtaan. Voi olla, että tämä käsitys on sovellettavissa joi- 
hinkin AKS:nkin jäseniin. Useat ovat olleet oikeistopuolueen vai- 
kutuksen alaisina, ja sen kautta muutamat ovat imeneet it- 
seensä kapitalistisia, patriarkkaalisia ja sosiaalikonservatiivisia 
oppeja. Jotka eivät ole vaivautuneet miettimään taloudellisia 
ongelmia, ovat saattaneet omaksua eräänlaisen aristokraattisen 
asenteen kaikkiin yhteiskuntailmiöihin, asenteen, jota on totuttu 
näkemään esim. ruotsalaisen yläluokan taholla. Oma taloudel- 
linen asema ja ympäröivä luokka voivat tällöin olla määrääväm- 
piä yhteiskunnallisessa ajattelussa kuin aatteellisen yhteisön 
mahdollisesti asettamat vaatimukset. Sosiaalisten ongelmien 
ennakkoluuloton harkinta käy silloin yleensä mahdottomaksi. 
Onneksi on todettava, että juuri kuvattu ilmiö on jäänyt ver- 
raten vähäiseksi ja johtunut «seikoista, joihin vika on ollut 
osaksi AKS:ssä itsessään. Aikaisemmin ei jäsenkoulutuksessa 
erikoisemmin teroitettu yhteiskunnallisen ajattelun merkitystä, 
puhumattakaan siitä, että sosiaalisen kysymyksen käsitteellinen 
määrittely olisi ollut selvä. Mutta nuoremmat ja samalla suu- 
remmat vuosiluokat ovat kiinteän kasvatuksen kautta tulleet 
tietoisiksi siitä, mitä yhteiskunnallisen tasapainon saavuttami- 
nen ja köyhälistöprobleeman ratkaiseminen AKS:n kannalta 
merkitsee kokonaisuudelle. Niinpä jokainen nuorempi AKS- 
veli tunteekin olevansa velvoitettu kiinnittämään erikoista huo- 
miota myöskin yhteiskunnallisiin ongelmiin ja harkitsemaan niitä 
ennakkoluulottomasti. Siten on luotu ensimmäinen ja ehkä 
tärkein edellytys AKS:n sisällä tapahtuvan yhteiskunnallisen ajat- 
telun ja päätöksenteon tuloksellisuudelle ja järkiperäisyydelle. 
Muista tässä suhteessa merkityksellisistä seikoista, kuten yhteis- 
kunnallisen tiedon hankkimisesta ja oman ammattikunnan etui- 
hin perehtymisestä, tulee myöhemmin puhe. Yleensä voi sanoa, 
että kokemusten teko ja selittäminen sekä ehdotusten ja suunni- 
telmien laatiminen tapahtuu siten lujalla todellisuuspohjalla. 
Olisi väärin väittää AKS:n nykyisen yhteiskunnallisen ennak- 
koluulottomuuden tai radikalismin, jos niin halutaan sanoa, ole- 
van vain viime vuosien kehityksen tulosta. Sen perinteet juontavat 

päin vastoin juurensa jo seuran alkuajoilta. Yhä uudelleen on 
syytä kunnioituksella muistaa AKS:n nykyisen puheenjohtajan 
sekä useiden muiden nykyisten ja jo manalle menneiden johto- 
miesten lausunnot ja toteamukset yhteiskunnallisesta kysymyk- 
sestä, lausunnot, joille on ominaista mitä suurin rohkeus, vilpit- 
tömyys ja kaukonäköisyys. 

AKS:n jäsenten taloudellisesta asemasta ja usein ehkä hyvin- 
kin ,porvarillisesta” seurapiiristä ei siis ehdottomasti johdu niin 
piintynyttä vanhoillista tai talousliberalistista ajattelutapaa, että 
järjestön vaatimus yhteiskunnallisesta ennakkoluulottomuudesta 
menettäisi käytännöllisen tehonsa. Tietoisuus yksimielisyyden 
merkityksestä, velvollisuudentunto, veljien keskeinen suvaitse- 
vaisuus ja luja veljeshenki takaavat toisaalta sen, että AKS:n 
tahto yhteiskunnallissisäpolitiittisessa kysymyksessä muodostuu 
kaikkien jäsenten tai heidän valtavan enemmistönsä pontevasti 
edustamaksi käsitykseksi. 

Sikäli kuin AKS:n omat, sisäiset tekijät eliminoivat sen vai- 
kutuksen, joka voisi aiheuttaa jäsenistössä ahdasta yläluokka- 
henkeä, sikäli on vain hyvä, jos yksityisten jäsenten taloudellinen 
asema on melkoisen turvallinen. Sillä koska tällöin seuran jäse- 
net eivät joudu kiihkeästi ajamaan ryhmäetujaan, estyy heidän 
taloudellisten etuharrastustensa politisoituminen AKS:ssä. 

Yleensä voimme sanoa edellä olevaan perustuen, että sosiaa- 
liset ja taloudelliset ongelmat ovat AKS:lle ennakkoluulottomasti 
tarkasteltavia ja ratkaistavia kansallisen tarkoituksenmukaisuu- 
den ja yhteiskunnallisen oikeudenmukaisuuden kysymyksiä. 
AKS tähtää suuriin valtakunnallisiin päämääriin. Sen vuoksi 
yhteiskunnallinen kysymys ei ole sille eristetty probleema, vaan 
sen ratkaisun täytyy elimellisesti liittyä muuhun kehitykseen 
valtiossa. 

Tarkasteilessamme kysymystä yhteiskunnallisesta oikeuden- 
mukaisuudesta, on meidän todettava, että yhteiskunnallinen ky- 
symys on samalla psykologinen probleema. Olennaista ei esim. 
ole, onko koko kansan elintaso , alhainen” vai ,,korkea”, vaan se, 
onko siinä huimaavan suuria eroja kansanluokkien välillä. Tot- 
tumuksen vaikutus on myös aina havaittava. Jos varallisuusero 

on huomattavan suuri ja jos ylellisyydessä elävää yläluokkaa 
vastassa on suuri köyhälistöluokka, silloin on yhteiskunnallinen 
kysymys selvä oikeudenmukaisuusongelma. Silloin voidaan 
syystä kysyä, onko oikein, että toiset elävät loistossa, toiset kur- 
juudessa? Mutta tätä ei saa kuitenkaan käsittää niin, että oikeu- 
denmukaisuusongelma rajoittuisi vain köyhälistö— yläluokka vas- 
takohtaan. Myöskin sellaisessa yhteiskunnassa, jossa upporik- 
kaita on verraten vähän eikä varsinaista kurjalistoa kovinkaan 
paljon, on selviä oikeudenmukaisuuskysymyksiä. Niillä on sa- 
malla vahvasti psykologinen luonne. Varsin tärkeä on kysymys 
siitä, missä määrin kansalainen saa tuntea yhteiskunnallisen ase- 
mansa riippuvan hänen omista lahjoistaan ja kyvyistään? Ja 
missä määrin hän on ennalta sidottu siihen yhteiskuntaluokkaan, 
josta hän on syntynyt? Vastauksen sisältää se tosiasia, että va- 
paa, tasapuolinen kilpailu yhteiskunta-asemista on monella tavoin 
rajoitettu. Tämän vuoksi jäävät ehkä usein hyvinkin suuret lah- 
jat käyttämättä kulttuurin hyväksi. Mutta sitä paitsi täytyy 
kysyä, onko tällainen asiantila oikeudenmukainen? 

Suureksi osaksi yksilöitten tasapuolisten ulkonaisten kehitys- 
mahdollisuuksien puuttumisesta johtuu, että työväen kollektii- 
viset etupyrkimykset ovat saaneet nykyisen voimansa ja moni- 
puolisuutensa. Yhteiskunnassa, jossa yksilöillä on suurin piirtein 
tasavertaiset mahdollisuudet päästä eteenpäin, ei ryhmätaiste- 
lulla ole niin lukuisia kohteita eikä todennäköisesti niin suurta 
kiihkeyttä kuin nyt. Niin kauan kuin yksilö on tuomittu talou- 
dellisesta alkuasemastaan riippuen elämään määrätyssä yhteis- 
kuntakerroksessa, niin kauan kuin hän tietää, että hän voi jäl- 
keläisilleen valmistaa paremman tulevaisuuden vain koulutta- 
malla heidät äärimmäisillä uhrauksilla, niin kauan kuin hän tun- 
tee olevansa yksityisen, , salaisen” pääomavallan sitoma, niin 
kauan tuntuu hänen yhteiskunnallinen taistelunsa oikeutetulta 
ja ymmärrettävältä rajuissakin muodoissaan. Niinhyvin kollek- 
tiivinen työtaistelu kuin pyrkimys valtion väliintulon kautta vai- 
kuttamaan sekä konkreettisiin työehtoihin että koulu- ja talous- 
järjestelmään, ovat näin ollen ymmärrettäviä ilmiöitä yhteiskun- 
nassamme. Tahto päästä ylös- ja eteenpäin hakee aina esiinty- 

mismuotonsa kunkin järjestelmän mukaan. Olisi psykologisesti 
väärin sitoa ryhmävoimat sellaisenaan ja estää etuharrastusten 
perusteella tapahtuva järjestäytyminen. Kysymys on vain siitä, 
miten se saataisiin nykyisestä repivästä puoluetaistelumuodosta 
muutetuksi kokonaisuutta edistäväksi järjestetyksi etujen sovit- 
teluksi. Tuskin luotaisiin otollista maaperää kansallisten aattei- 
den hyväksi silläkään, että vähävaraisten enempää kuin muiden- 
kaan kansankerrosten ryhmämielipiteille ei annettaisi minkään- 
laista sananvaltaa tulon jakaantumista koskevista tulo- ja meno- 
arvion kohdista päätettäessä. Varallisuussuhteiden ylhäältäpäin 
tapahtuva, diktatoorinen määrääminen voi tulla kysymykseen 
vain sota- y.m. senlaatuisissa poikkeustilanteissa. Sama koskee 
yleensä myös talousmuotoprobleemaa. Poliittiselle taistelujärjes- 
tölle ovat yhteiskunnassa ilmenevät kehitysvirtaukset, niiden 
voima, pysyväisyys ja aitous sinänsäkin, erittäin tärkeät havaita. 
Tämä tapahtuu parhaiten kuulemalla kansan omaa ääntä. Vain 
siten sekä tuntemalla yhteiskunnan olemus yleensä on mahdol- 
lista luoda käsitys siitä menettelytavasta, mikä kussakin tilan- 
teessa on edullisin. Se takaa tilaisuuden pysyä tilanteen tasalla 
ja tekee kyvykkääksi sopeutumaan ajankohtaan sekä valmista- 
maan siten edellytykset jatkuvalle aatteelliselle valistustyölle. 

Edellä on jo esitetty vaatimus alimman kansankerroksen ,,tyy- 
dyttävästä” taloudellisesta asemasta. Julkisten yhteisöjen on huo- 
lehdittava, etteivät niiden jäsenet ilman omaa syytään kärsi suc- 
ranaista puutetta nälän ja asuntokurjuuden muodossa. Taloudel- 
lisen varmuuden tunteen tulisi myös kuulua jokaiselle kansalai- 
selle, ja työttömyyskysymys olisi ratkaistava kussakin tilan- 
teessa nopeasti, mutta kansantaloudellisista syistä mikäli mahdol- 
lista pitkäaikaisten suunnitelmien pohjalla. Kaikkien kansa!ais- 
ten tyydyttävä elintaso ja tietoisuus turvatusta taloudellisesta 
asemasta ovat ehdottomia vaatimuksia, joiden noudattamiseksi on 
käytettävä kaikkia tehokkaita keinoja. 

Yhteiskunnallisen kysymyksen tärkein osa koskee sitä suh- 
detta, mikä eri kansanluokkien taloudellisen aseman välillä on. 
Täytyy luonnollisesti lähteä suoritus- ja pätevyysperiaatteesta ja 
katsoa, että tulon jakaantumisen tulisi tapahtua kansantaloudel- 

lista ja sosiaalista työnjakoa vastaavasti, ei , tasaisesti”, vaan 
, oikeassa suhteessa”. Kaikki tämä on käsitteellisesti jonkin ver- 
ran epämääräistä. Mutta kansantaloudellisen jakaantumistapah- 
tuman merkityksen asettaminen varallisuussuhteen (laajimmassa 
mielessä käsitettynä) ratkaisun taustaksi voi joka tapauksessa 
johtaa periaatteellisesti oikeudenmukaiseen menettelyyn. 

On tosin aina muistettava, että yhteiskunnallinen kysymys 
rajoittuu AKS:llä suureksi osaksi työväenkysymykseksi. Siihen 
on monta syytä, joista seuraavassa muutama. 

Ankaraa puutetta kärsivät kansalaiset kuuluvat tavallisesti 
ruumiillista työtä tekeviin. Sen vuoksi puhuttaessa taloudellisen 
hädän alaisista, tarkoitetaan usein työväkeä kokonaisuuskäsit- 
teenä. Tämähän on jossain määrin harhaanjohtava ajatus. Työ- 
väenluokka ei itse asiassa ole sosiaalisesti ja taloudellisesti homo- 
geeninen massa; sitä se on ainoastaan keinotekoisesti, poliittisesti 
ja tavanomaisesti. Työläisten kesken on huomattaviakin ,aste- 
eroja”. Niin esim. teollisuus- ja maataloustyöntekijäin vä- 
lillä, mutta varsinkin ammattitaitoisten ja sekatyöläisten vä- 
lillä. Olisi myös väärin luulla, ettei työläinen ole tietoinen arvos- 
taan toisiin nähden, jos hän on jossain erikoisasemassa. Yhteis- 
kunta ei siis oikeastaan ole jakaantunut yläluokkaan, keskiluok- 
kaan ja alaluokkaan, vaan lukuisiin kerroksiin ja ryhmiin, ja 
etutaistelu koskee niitä kaikkia erikseenkin. Ruumiillista työtä 
tekevien suuresta joukosta vain verraten pieni osa , kärsii köy- 
hyyttä”. Sen vuoksi on harhaanjohtavaa samastaa köyhyyskäsit- 
teen pohjalle yhteiskunnallinen ja työväenkysymys. Niin voitai- 
siin tehdä siinä tapauksessa, että koko työväenluokka kärsisi kur- 
juutta siinä muodossa kuin esim. syrjäseutujen metsätyöläiset ja 
työttömyyden uhrit riittävän avustuksen puutteessa. Tällöin on 
siis oikeastaan puhuttava köyhälistökysymyksestä. — Mutta 
AKS:n kannalta nousee asian poliittinen puoli etualalle. Kun 
poliittisessa mielessä tarkkaillaan yhteiskuntaa kansallisen tais- 
telujärjestön taholta, on luonnollisesti tärkeää havaita, minkälai- 
set edellytykset eri piireissä on aatteelliselle valistustyölle. 
AKS:!:lle tilanne ei ole hyvä varsinkaan juuri työväkeen nähden. 
Poliittisesti työväestö on suureksi osaksi yhtenäistä ja enemmän, 

kuin mikään muu osa suomalaista kansaa vieras AKS:n kansan- 
kokonaisedun mukaisille aatteille. Seuran ajatukset kohtaavat 
sillä taholla ennakkoluuloisuuden seinän, johon on syynä kan- 
samme ,perinteellinen” jakaantuminen punaisiin ja valkoisiin, 
työväenpuolueen omat valtiolliset opit ja niiden tehokas juurrut- 
taminen. Sen vuoksi käsittää hyvin, jos yhteiskunnallinen kysy- 
mys AKS:lle on usein sama kuin työväenkysymys. Taistelu ruu- 
miillisen työn tekijän , poliittisesta” sielusta käydään sekin yh- 
teiskunnallisella pohjalla. — Kolmas syy, miksi AKS:n taholla 
yhteiskunnallinen ja työväenkysymys usein samastetaan, on sen 
jäsenten yleinen myötätunto työntekijää kohtaan. Tämä vaisto- 
mainen kiintymys ei johdu tarkoituksenmukaisuussyistä, vaan on 
täysin vilpitöntä. Se ei ole myöskään jotain ompeluseura-altruis- 
mia, vaan oikeammin määriteltynä kansallista kohtalonyhteyden 
tunnetta. Samalla siihen kuitenkin sisältyy tietoisuus siitä, että 
ruumiillinen työ toisen palveluksessa on vain vähäisessä määrin 
omansa antamaan sisäistä tyydytystä, minkä vuoksi sen tekijän 
uhri kansallisen työn alttarille on tunnustettava suureksi. Sitä 
paitsi on todettava: Kun muu kansa kokee kovia vain sotien ja 
ankarien talouspulien aikana, niin osa työväkeä kärsii kurjuutta 
säännöllisissäkin oloissa. On merkityksellistä, että melkein jokai- 
nen AKS:n jäsen on joutunut olemaan mukana ruumiillisessa 
työssä pellolla tai tehtaässa. Siten on päästy tuntemaan työläisiä 
ja saatu käsitys heidän työstään, asemastaan ja ajattelutavastaan. 
Kaikki tämä tekee kiintymyksen asialliseksi, vakavaksi ja pysy- 
väksi arvonannoksi. Toisaalta taas työväestö kokonaisuutena vai- 
kuttaa mahtavalta kollektiiviselta voimalta ja herättää kansallis- 
mielisessä lukeneistossa halun yhteistyöhön sen kanssa. Luotta- 
mus suomalaisen työväestön tehtävään tyhjentymättömänä kult- 
tuurireservinä on kansallisen tulevaisuudenuskon kohottavimpia 
voimia. Sellainen työväen mystillinen jumalointi, jota marxilai- 
silla kaulusproletääreillä usein tapaa, on kansallismieliselle luke- 
neistolle vieraampaa. Ruumiillisen työn tekijäkin on tietysti vain 
arkipäiväinen ihminen ja usein tyypillinen pikkuporvari. Työ- 
väestö ei myöskään ole mikään ,,pyhäin yhteisö” eikä vedä huo- 
miota sellaisena puoleensa, vaan koska se muodostaa harmaan 

massan ja valtavan ryhmävoiman kuten jokin armeija. Kuten 
saven ja veren tahraamat sotilaat kaikkine kärsimyksineen he- 
rättävät siviiliväestössä jonkinlaista epämääräistä kunnioitusta, 
samoin rasvan ja mullan likaamat työmiehet pitkine työpäivi- 
neen, raskaine töineen ja alhaisine palkkoineen saattavat henki- 
sen työn tekijän antamaan heille arvoa. 

On luonnollista, että kansallisen katsomuksen mukaan kai- 
kelle rehelliselle työlle on myönnettävä arvonsa. Työ ei ole 
ainoastaan välikappale, vaan samalla itsetarkoitus. Eikö aineel- 
lisia tai henkisiä arvoja luovaa toimintaa voi sanoa olemassaolon 
tarkoitukseksi! Kunnollista työtä, oli se mitä tahansa, ei ole hal- 
veksittava enempää kuin on syytä siihenkään, että levitetään 
tyytymättömyyttä työntekijäin mieleen tointansa kohtaan. Jokai- 
sessa yhteiskunnassa ja minkä hyvänsä järjestelmän vallitessa on 
työn kunnia erittäin tärkeä sosiaalinen tekijä. Yhteiskuntarauhan 
turvaamisen ja kansallisen työn kannalta sen julistaminen voi 
olla hyvinkin merkityksellistä. Tällöin saattaa kuitenkin helposti 
unohtaa, ettei sen avulla sinänsä suinkaan ratkaista yhteiskun- 
nallista kysymystä. Nykyisen järjestelmän vallitessa ei suoriteta 
oikeudenmukaista eikä oikeaan osuvaa työn- ja ammattien jakoa 
lahjojen, kykyjen ja taipumusten perusteella. Sen vuoksi työn 
kunnian alituinen saarnaaminen voisi vaikuttaa ontolta propa- 
gandakeinolta. Mutta periaatteessa työn kunnia ja siihen liitty- 
vät eetilliset arvot on ehdottomasti hyväksyttävä. Olisi edesvas- 
tuutonta .työelämän kehityksen kannalta levittää päinvastaisia 
käsityksiä. s 

Siitä, mitä edellä on esitetty, lienee käynyt selville yhteiskun- 
nallisen kysymyksen yleinen luonne AKS-läiseltä taholta katsot- 
tuna. On todettu, että sosiaalinen probleema on osaksi köyhä- 
listökysymys ehdottomine ratkaisuvaatimuksineen. Toisaalta se 
on luonteeltaan suhteellinen ja psykologinen ja edellyttää sellai- 
sena kehitysilmiöiden tarkkaa havaitsemista ja kansantaloudel- 
lisen jakaantumistapahtuman =tunnollista 'huomioonottamista. 
Valtakunnallisia etuja ajavalle taistelujärjestölle yhteiskunnalli- 
sen kysymyksen tarkastelu valaisee luonnollisesti myös sisäpoliit- 
tisia menettelytapoja. Kaiken tämän ohella edellä on lausuttu 

ajatuksia muutamista tärkeistä sosiaalisen probleeman ratkai- 
suun kuuluvista seikoista. 

Toiselta puolen on AKS:n näkökulmasta katsottuna tuotannon 
vaatimukset ja ehdot yhteiskunnallisten ongelmien ratkaisuissa 
aina muistettava. On olemassa tiettyjä kansantaloudellisia syitä, 
jotka estävät ehkä usein sosiaalisen oikeudenmukaisuudenkin 
toteuttamisen. , Yhteiskunnalliseen tasapainoonkaan” ei ole py- 
rittävä hinnalla millä hyvänsä, vaan kansakunnan voimaa lisää- 
vät tuotannolliset tekijät on tunnustettava ensiarvoisiksi. Otta- 
kaamme pari esimerkkiä. Jokainen tietää, kuinka tehokkaasti ve- 
ropolitiikalla voidaan vaikuttaa tulon tasaisempaan jakaantumi- 
seen. Mutta tuotantojärjestelmämme perustuu suurimmaksi osaksi 
yksityiseen pääomaan ja pääomanmuodostukseen. Sen vuoksi jul- 
kinen yhteisö ei pääomien verotuksessa voi mennä rajattomiin sa- 
malla vaarantamatta tuotantoa. Lisäksi tulevat psykologiset syyt, 
jotka veropolitiikassa täytyy ottaa huomioon. — Hyvin järjestetyil- 
lä lakoilla, joiden puolella mahdollisesti olisi myös lukeneiston myö- 
tätunto, voisivat monet työväen oikeutetut vaatimukset tulla to- 
teutetuiksi. Mutta tuotannolliset syyt puhuvat suuria ja pitkä- 
aikaisia työnseisauksia -vastaan. Samanlaisia esimerkkejä voisi 
luetella useita. — Mitä taas talousjärjestelmän osittaisiin muu- 
toksiin tulee, on olemassa sellaisia seikkoja kuin yksityinen yrit- 
teliäisyys, yksityisen liikelaitoksen etevämmyys taloudellisuudes- 
sa j.n.e., jotka näyttävät kallistavan vaa'an nykyisen tuotanto- 
järjestelmän puolelle ja joiden aiheettomuus tai korvaamismah- 
dollisuus on sitä mukaa osoitettava, kuin talousmuodon muutos- 
prosessia edistetään. Ellei niin tehdä, koituu suuria kansantalou- 
dellisia vaurioita, jotka heikentävät kansakunnan taloudellista 
hyvinvointia ja voimaa sekä estävät sen puolustamasta etujaan 
todellista kykyään vastaavasti. 

Veisi liian pitkälle aiheestamme syventyä niihin moniin kan- 
santaloudellisiin probleemeihin, jotka ovat AKS:n mielenkiinnon 
ja sen jäsenten harrastuksen kohteina. Ei tarvinne korostaa, että 
pyrkimystä "taloudelliseen omavaraisuuteen sekä maanpuolustus- 
näkökohtien vaatimaan muuhun tarkoituksenmukaisuuteen tuo- 
tannon laadun ja laajuuden suhteen tervehdittäisiin mitä suurim- 

malla ilolla AKS:n keskuudessa. Tämä kaikki edellyttäisi tietysti 
yhä suurempaa taloudellista aktiivisuutta valtion taholta sekä 
ohjauksen ja säännöstelyn että suoranaisen tuotantotoiminnan 
muodossa. Sama koskee julkisen yhteisön liiketoiminnan lisään- 
tymistä epäkansallisen pääomavallan kustannuksella. 

Näihin mielenkiintoisiin kysymyksiin esityksemme aihe ei 
salli tarkemmin puuttua. Sitä vastoin on tarkasteltava, mikä 
yhteys eräillä taloudellisilla ajatussuunnilla ja talousmuoto- 
käsityksillä sinänsä on AKS:n näkökulmasta katsotun yhteiskun- 
nallisen ongelman ratkaisuun. Jos ulkolaisissa tai muuten epä- 
kansallisissa käsissä oleva liikelaitos valtiollistetaan, ei se ensi 
sijassa merkitse eri tavoin psykologisesti vaikuttavaa tuotantojär- 
jestelmän osittaista muutosta, vaan kansallispoliittista tai puh- 
taasti kansantaloudellista uudistusta. Vain yhteiskunnallistami- 
sesta erikoisesti kiinnostuneet piirit samoin kuin kapitalistista 
tuotantojärjestelmää kiihkeästi kannattavat kansalaiset kiinnittä- 
vät tällöinkin päähuomion itse valtiollistamisperiaatteeseen. Siis 
tuotantojärjestelmän osittaisiin muutoksiin voi olla eri vaikutti- 
mia. Mutta tarkastellessamme tässä yhteydessä taloudellisia op- 
pisuuntia, jätämme syrjään kaikki muut paitsi suoranaisesti sö- 
siaaliset ja sosiaalipsykologiset vaikuttimet, siis kaikki maanpuo- 
lustus-, kieli- ja kansallisuuspoliittiset sekä kansantaloudelliset 
näkökohdat. Huomiomme kiintyy tällöin varsinkin niihin teki- 
jöihin, jotka kansan syvien rivien keskuudessa näyttävät puhu- 
van sosiaalipsykologisesti määrätynlaisen kehityssuunnan puo- 
lesta taloudellisessa ajattelutavassa. 

Taloudeilinen liberalismi ei pystynyt ratkaisemaan 1800-luvun 
vaikeata yhteiskunnallista ongelmaa, työväenkysymystä. Siitä 
on loitottu hyvin kauas, ja usko siihen näyttää melkein kokonaän 
kuolleen. Sen sijaan ovat erilaiset vapaamieliset ja vanhoilliset 
porvarilliset samoin kuin usein käytännössä sosialidemokraatti- 
setkin ainekset kerääntyneet uusliberalismin lippujen alle. Edus- 
tavat ne sitien sosialiradikaalisia, — reformatoorisia—, konserva- 
tiivisia tai patriarkkaalisia käsityksiä, kaikille niille on ominaista 
halu valtion toiminnan supistamiseen taloudellisella alalla mah- 
dollisimman vähäiseksi tai kiinnostuksen puute valtion tuotanto- 

ja suunnitelmallisen toiminnan laajentamista kohtaan. Valtio ei 
saisi harjoittaa tuotantoa, mutta sen ei tulisi myöskään suunnit- 
televasti, ohjaavasti ja säännöstelevästi puuttua talouselämän 
kulkuun. Uusliberalismin kannattajat eivät kuitenkaan voi nou- 
dattaa vaatimuksissaan johdonmukaisuutta. Paitsi sitä, että he 
tunnustavat valtion sekaantumisen sosiaalipoliittisin keinoin yksi- 
tyistalouksien välisiin suhteisiin, heidän on täytynyt myöntää 
valtion ohjaavan ja suoranaisen tuotantotoiminnan olevan mo- 
nessa kohdin täysin paikallaan. Jos valtion toiminnan laajenta- 
minen määrätyllä taloudellisella alalla on syystä tai toisesta aivan 
välttämätöntä, silloin uusliberalistit myöntyvät siihen. Mutta 
heti, jos julkisen yhteisön taloudellinen toiminta joutuu rajoit- 
tamaan yksityistalouksien valtaa sosiaalisen ja kansallisen yh- 
teishyvän eduksi, silloin uusliberalistiset periaatteet eivät anna 
poiketa vapaan markkinatalouden tai kapitalistisen tuotantojär- 
jestelmän tieltä, vaikka kansantaloudelliset syyt sen sallisivatkin. 
Ei voi olla saamatta sitä käsitystä, että uusliberalismissa heijas- 
tuvat tietyt taloudelliset erikoisintressit. Uusliberalistisella ajat- 
telulla kansassa on tuskin niin laajaa psykologista pohjaa, kuin 
mainitun suunnan voima-yhteiskuntaelämässä antaisi luulla. Jos 
asiaa katsoo yhteiskunnallisen kysymyksen sosialipsykologisen 
ratkaisun kannalta, ei AKS:lläkään ole mitään syytä omaksua 
ehdottoman myönteistä "asennetta k.o. taloudelliseen ajattelu- 
suuntaan, jonka sekavuus ja epäjohdonmukaisuus toisaalta, pie- 
nehkön luokan etujen mukaisuus toisaalta, johtaisivat seuran 
mahdollisissa kannanotoissaan alituiseen soutamiseen ja huopaa- 
miseen. 

Samalla kun monet sosiaalipoliittiset ja taloudelliset toimen- 
piteet ovat totuttaneet luottamaan valtioon, on yksityisen pää- 
omavallan vastainen mieliala yhä elänyt ja kehittynyt. Se on 
tosin julkisuudessa ilmennyt sillä taholla, missä sitä on varsinai- 
sesti julistettu, usein epäasiallisena ja sekoitettuna yleispoliittisiin 
kysymyksiin. Myöskin suomalaisen lukeneiston keskuudessa on 
esitetty jyrkkiä mielipiteitä rahavaltaa vastaan, mutta ne ovat 
enimmäkseen kohdistuneet ruotsalaiseen pääomaan. On kuiten- 
kin todettava, että ainakin nuoremmassa kansallismielisessä luke- 

neistossa vallitsee eräänlainen vaistomainen kapitalismille viha- 
mielinen ajattelutapa. Se on luonnollisesti saanut lisää ravintoa 
pääoman kansainvälisen ja , liikkuvan” sekä kylmän luonteen 
tultua monien esimerkkien avulla yhä kouriintuntuvammin sel- 
ville. 

On helppo ymmärtää, jos varsinkin vähävaraisissa kansanker- 
roksissa yksityinen, ,,salainen” pääoma herättää tiettyä epäluu- 
loa. Taloudelliset pulat ovat kohdanneet ankarina työväkeä ja 
antaneet hyviä aseita kapitalismia sinänsä vastustaville henki- 
löille. Koska raha on kaikkivoipaa, niin ajatellaan sekä oman 
elämän että koko yhteiskunnan kohtalon olevan suuressa määrin 
riippuvaisen harvojen rahamiesten itsevaltaisista päätöksistä. Va- 
raton on luonnollisesti aina taipuvainen kadehtimaan rikkaam- 
paa, mutta tietoinen, kollektiivinen liike omistavaa luokkaa vas- 
taan saa varsinaisen ravintonsa, paitsi huutavista epäkohdista, 
siitä, että taloudellisen varan symbooliksi tulee , salaperäinen”, 
suunnaton, yhteiskunnallista vaikutusvaltaa omaava pääoma. Ei 
ole kysymys siitä, että osa kansalaisista nauttii huomattavasti 
suurempia taloudellisia etuja kuin toiset, vaan siitä, että nämä 
edut näyttävät määräämättömiltä, että omat edut tuntuvat ole- 
van jyrkässä ristiriidassa pääoman etujen kanssa, että pääoma 
vaikuttaa itsevaltaisesti yhteiskuntaan ja ettei vallitse kykyjen 
vapaa kilpailu talouselämän huippuasemista. 

Kapitalismin vastainen mieliala perustuu siis sarjaan sosiaali- 
psykologisesti vaikuttavia tekijöitä. Samalla se merkitsee tie- 
toista päämäärän asettelua sekä niin vakavaa ja pysyvää pyrki- 
mystä taloudellisen järjestelmän muutoksiin, että poliittinen, yh- 
teiskunnallisella pohjalla toimiva taistelujärjestö tekisi tuskin 
viisaasti, jos sivuuttaisi sen pelkkänä teoreetikkojen haaveiden 
onttona kaikuna. Sen vuoksi se on otettava huomioon yhteiskun- 
nallisenkin kysymyksen puitteissa. Onhan selvää, ettei sosiaalista 
probleemaa ratkaista vain yhteiskuntapoliittisilla reformeilla, 
koska talousjärjestelmän kiinteä suhde siihen on kiistaton tosi- 
asia ja koska monet tunne-, muoto- ja psykologiset seikat tulevat 
aina vaikuttamaan mukana. 

Vaikka AKS:lle yhteiskunnallinen kysymys on suureksi osaksi 
työväenkysymys, ja vaikka se tahtoo valloittaa suomalaisen työ- 
miehen aatteittensa puolelle, ei tämä silti ehdottomasti edellytä, 
että AKS sellaisenaan omaksuisi johdonmukaisesti kärjistetyn 
yhteiskunnallisen ohjelman tai ryhtyisi julistamaan oppia jostain 
sosiaalisesta ihannetilasta. Yleensäkään ei ole tarpeellista kaa- 
vailla teoreettisesti jokin abstraktinen päämäärä. Vain fanaat- 
tisten tai edesvastuuttomien kiihoittajien johtama nuori teolli- 
suusproletariaatti saattaa pitää tärkeämpänä vallankumousta ja 
, koko programmin” toimeenpanemista kuin omaa leipäänsä ja 
rauhallista yhteiskunnallista edistystä. Mutta selvyyttä, horju- 
mattomuutta ja rehellisyyttä täytyy luonnollisesti sillä olla, joka 
yhteiskunnallisella pohjalla tahtoo lähestyä työväkeä. Näillä eh- 
doilla on aina toivoa menestyksestä. Niinpä jos AKS tai sen 
huomattava osa vilpittömästi omaksumalla todella radikaali- 
sen yhteiskunnallisen asenteen ryhtyisi voimakkaaseen toimintaan 
työläisjoukkojen voittamiseksi kansallisten aatteiden puolelle tai 
pääsisi suomalaiskansallisine ehtoineen muuten yhteisymmärryk- 
seen työväenpiirien kanssa, niin olisi odotettavissa AKS:n asian 
tuntuva edistyminen taholla, jossa kansakunnan kokonaisedun 
mukaiset vaatimukset AKS:läisesti tulkittuina ovat jääneet eniten 
vieraiksi. Tämä vastaisi myös erinomaisesti AKS:n jäsenten 
yleistä iyöläisystävällistä 'mielialaa sekä johtaisi lukeneiston ja 
suuren kansanosan väliseen ymmärtämykseen ja yhteistyöhön. 

Yhteiskunnallisen kysymyksen läheinen yhteys sisäpolitiik- 
kaan tekee sen arkaluontoiseksi ja tarkoin harkittavaksi problee- 
maksi. Eri kansalaisryhmien edut sotivat tai tuntuvat sotivan 
voimakkaasti toisiaan vastaan. Taloudelliset ja sosiaaliset ongel- 
mat kiinnostavat kutakin eturyhmää tämän omalta kannalta. Ku- 
kin näkee ratkaisut omien intressiensa valossa. Siinä suhteessa 
yhteiskunnallinen kysymys on luonteeltaan subjektiivinen. Kansa 
hajoaa useaan etuharrastuspiiriin, eikä kokoovilla ohjelmilla va- 
rustettujen valtiollisten puolueiden toiminta ole erikoisemmin me- 
nestyksellistä. Sen vuoksi täytyy vapaan taistelujärjestön toi- 
minta- ja asennoitumissuunnitelmien perustua mitä tarkimpaan 
harkintaan. 

Tässä tilanteessa ja silmälläpitäen seuran toiminnan kehitystä 
on yhteiskunnallinen, valtiollinen ja taloudellinen tieto suorastaan 
välttämätöntä AKS:n jäsenille. Akateemisen kansalaisen yleen- 
säkin tulisi omata enemmän kuin tähän asti tietoa näillä tärkeillä 
aloilla. Mutta AKS:läiselle on ehdoton velvollisuus sitä hankkia, 
sillä suomalaista kansallisvaltiota, johon AKS pyrkii, ei rakenneta 
yksin kansallispoliittisten ja valtakunnallisten periaatteiden 
ympärille, vaan myös mahdollisimman täydellisen yhteiskun- 
nallisen tasapainon varaan. Paitsi sitä, että pienempi osa tutkii 
järjestelmällisesti sosiaalisia kysymyksiä, kuten jo monet ovat 
tehneet, olisi entisestään tehostettava kaikkien jäsenten harras- 
tusta sosiaalisia ongelmia kohtaan. 

Esityksemme alkupuolella totesimme ne edellytykset, jotka 
AKS:n jäsenillä on ajatella ennakkoluulottomasti yhteiskunnalli- 
sia kysymyksiä. Tämä ennakkoluulottomuus ei tietenkään estä 
erikoisesti syventymästä oman työalan ja ammatin sosiaaliseen 
probleemaan, vieläpä tuntemasta tiettyä myötätuntoa sen intres- 
sejä kohtaan. On luonnollista, että agronoomeilla on agraarietu- 
harrastuksensa ja että insinöörit ovat erikoisesti kiinnostuneita 
teollisuuden tukemisesta j.n.e. AKS:n taistelun kannalta on vain 
hyvä, että ammatillinen jako on toteutunut sen omassa keskuu- 
dessa. Mutta toisaalta täytyisi AKS:läisen pystyä käsittämään 
yhteiskunnallinen kysymys koko laajuudessaan. Jokaisen tulisi 
pyrkiä omassa mielessään teoreettisesti luomaan yhteiskunnasta 
ja sen sisällä vallitsevista taloudellisista suhteista kokonaiskuva, 
jossa näkyisi eri intressien elimellinen toisiinsa liittyminen. 
AKS:n yhteiskunnallinen ja taloudellinen ajattelu rikastuu kai- 
ken tämän kautta. Ja yhdessä ennakkoluulottomuusperiaatteen 
ja yksimielisyyden kanssa luodaan siten edellytykset mahdolli- 
simman pätevän yhteiskunnallisen taisteluohjelman kehittämi- 
selle sekä sen toteuttamiselle. 

Taistelussaan kansallisvaltioaatteittensa puolesta AKS on mo- 
nessa suhteessa epäkiitollisessa asemassa. Puolella ja toisella suh- 
taudutaan siihen epäluuloisesti. Mutta AKS:n nykyisessä eristäy- 
tyneisyydessä on samalla suuria valopuolia. Se saattaa AKS- 
veljet liittymään yhä lujemmaksi taistelujärjestöksi ja yhä enem- 

män luottamaan itseensä. Mutta tärkeintä on todeta: kun lähei- 
set suhteet valtiollisiin puolueihin voisivat monella tavalla sitoa 
AKS:ää, jopa mahdollisesti pakottaa sen tinkimään olennaisista 
vaatimuksistaan, voi se nyt vapaasti harkita parhaat tiet tavottei- 
siinsa päästäkseen. Tässä vaiheessa riippumattomuus on sitä tär- 
keämpää, koska kylmät tosiasiat pakottavat AKS:n taistelemaan 
yhteiskunnallisella pohjalla. 

Samanlaisen tunnelman luo 
VIIPURIN TUPAKKA OY. 


AKS:n maanpuolustus- 
propaganda 
v. 1938. 


I. Propagandan tarkoitus. 


AKS:n harjoittaman maanpuolustuspropa- 
gandan tarkoituksena on osoittaa jokaiselle 
Suomen kansalaiselle, että tärkein kansalli- 
nen tehtävämme tällä hetkellä on maanpuo- 
lustusasiamme hoitaminen. 

Nyt päättyneessä propagandatyön ensi vai- 
heessa on pyritty koko maassa ja kaikissa 
piireissä luomaan yhtenäinen, asiallinen ja 
oikea kokonaiskäsitys maanpuolustuskysy- 
myksestämme. Tässä tarkoituksessa on koe- 
tettu suurille joukoille selvittää: 1) maan- 
puolustuksemme peruskysymykset sekä 2) 
sen nykyhetkellä tärkeimmät erikoiskohdat. 

Toisessa, lähitulevien vuosien aikana suo- 
ritettavassa vaiheessa pyrkii AKS:n maan- 
puolustuspropaganda yhteistoiminnassa mui- 
den maanpuolustusjärjestöjen ja elinten 
kanssa: 1) laajentamaan propagandan alaa 
siten, että sen piiriin saadaan todella koko 
maa, 2) syventämään edellämainittujen pe- 
rusasiain tuntemusta sekä 3) huomioimalla 
tapahtuneen kehityksen selvittelemään 
maanpuolustusasiaan liittyviä ajankohtaisia 
erikoiskysymyksiä ja yksityisseikkoja. 


II. Toimintamuotojen kokeilu. 


Ensimmäinen perusteellinen suunnitelma 
propagandatyötä varten laadittiin jo syk- 
syllä 1936. Kerätäkseen kuitenkin käytän- 
nöllisiä kokemuksia sopivimmista ja tarkoi- 
tuksenmukaisista — propagandatyömuodoista 
AKS järjesti kesällä 1937 kokeiluluontoista 
maanpuolustuspropagandatyötä. Tätä suori- 
tettiin maan eri osissa, jotta saataisiin koke- 
muksia myös niistä vaatimuksista, joita pai- 
kalliset erikoisolot asettavat tämänluontoi- 
selle propagandalle. Jatk. siv. IV 


Liity AKS:n 
Kannatusyhdis- 
tykseen! 


Jäsenmaksu 100 mk vuodessa 


tai 1.000 mk kertakaikkiaan 


Yhdistyksen jäsenet saavat 


vapaasti Suomen Heimon 


Jäseneksi voi ilmoittautua jokai- 


selle Seuran” jösenelle tai kir- 
J 


jeellisesti os. Helsinki, 


Ylioppilastalo 


III 


KAIKKINA 


vuodenaikoina 


-käsineitä 
-hattuja 
-lakkeja 


naisille, miehille, lapsille. 


Sloy-valmisteet ovat jo yli kaksi 
vuosikymmentä olleet omaa luok- 
kaansa niille ominaisen tyylikkyyden, 
mallien runsauden sekä hienon laatu- 
työn vuoksi. Joka muotikausi val- 
mistuu uusia malleja Euroopan 
muotikeskusten parhaitten leikkaus- 


ten mukaan. 


Sloy-tuotteita myyvät parhaat 
alan liikkeet kautta maan. 


Suomen Lakkitehdas Oy. 


Viipuri 
SKA INE KSK KKSE IISI] 
IV 


1. Kymenlaakso. 


Kymenlaakson piirissä järjestettiin erikoi- 
nen AKS:n maanpuolustusleiri Iittiin 13.— 
28. 6. Leirin pääasiallisimman toiminnan 
muodosti = maanpuolustusjuhlien = toimeen- 
pano. Keskuksesta käsin liikkuivat AKS:läi- 
set ylioppilaat polkupyörillä lähiseuduilla 
maanpuolustusjuhlia pitämässä. Näin jär- 
jestettyjen maanpuolustustilaisuuksien luku 
nousi 20:een ja pidettiin ne Iitin, Jaalan ja 
Valkealan pitäjien alueella. Useimmiten 
ulkoilmassa järjestetyt propagandatilaisuu- 
det väestönsuojeluesityksineen saivat ylei- 
sön taholta suurta mielenkiintoa ja myötä- 
tuntoa osakseen, niinpä kuulijamäärä nousi 
joissakin tapauksissa yli 500:n. 


2. Varsinais-Suomi. 


Toiseksi kokeilualueeksi oli valittu Varsi- 
nais-Suomi, jossa AKS:n Turun Osasto jär- 
jesti kesän 1937 aikana 21 erillistä maan- 
Näitä pidettiin Nou- 

Jatk. siv. VI 


puolustustilaisuutta. 


7 


Liikkeenharjoittajain 
Vakuutusyhtiö 
Helsinki 


Suomalaista 


ajatusta 


henkivakuutusalalla * edus- 
tamaan ja suomalaisuuden 
asiaa niillä keinoin pal- 
velemaan, jotka kuuluvat 
henkivakuutusyhtiölle, 


perustettiin 


ALAMA 


Kansallisella ja isänmaalli- 
sella —pohjallaan — pysyen 


Salama on nopeasti kas- 


vanut = erikoisen —vakava- 
raiseksi ja vakuutuksen- 
ottajille — voittamattoman 


edulliseksi suuryhtiöksi. 


Keskinäinen Henkivakuutusyhti 


SALAMA 


Kun hyvistä pukimista 
puhutaan 


mainitaan aina 


RITARIPUKIMET 


Niistä Tekin löydätte Teitä varten 
tehdyn puvun (eikö puvun hankinta 
jo olekin mielessänne?) ja muodik- 
kaan päällystakin. Lukuisat mallit 
ja rinnakkaiskoot tekevät valinnan 
helpoksi, mutta jollei esim. mikään 
esitetyistä puvuista Teitä tyydytä, 
voitte tehdastilaukseen turvautu- 
malla saada mittojenne mukaan teh- 
dyn puvun valitsemastanne tehdas- 
tilauskankaasta. 

RITARIPUKIMIA myyvät hy- 
vät pukuliikkeet kautta maan 


TAMPEREEN 
PUKUTEHDAS Oy. 


Tampere - Helsinki - Turku - Vaasa 
Jyväskylä - Oulu - Kotka 


V 


Opiskelijatilimme 
täyttäessä helmikuussa 


10 vuotta 


se oli saanut jo 


6,000 


käyttäjää. Sen valtavan kasvun osoitta- 
masta luottamuksesta pyydämme esit- 
tää parhaat kiitoksemme sekä nykyisille 
opiskelijoille että niille, jotka tiliä jat- 
kuvasti käyttävät. 


SUOMALAINEN 
KIRJAKAUPPA 


Vanha Ylioppilastalo 


siaisten, Kuusiston, Loimaan, Metsämaan, 
Yläneen, Auran, Mynämäen, Vehmaan, Kus- 
tavin ja Halikon pitäjissä sekä Turussa. Täl- 
löin = kokeiltiin osaksi kiertuejärjestelyä, 
osaksi järjestettiin tilaisuudet Turusta käsin 
tehdyillä joukkomatkoilla. Ohjelmaan sisäl- 
tyi paitsi maanpuolustuksemme peruskysy- 
myksiä selvittäviä puheita myös väestön- 
suojeluesitys sekä Suomen Kaasusuojelu- 
järjestön | väestönsuojelunäyttelyn = esittely. 
Yleisön taholta saivat nämä tilaisuudet osak- 
seen erittäin myötämielisen vastaanoton. 


3. Pohjois-Karjala. 


AKS:n Pohjois-Karjalan piirin aloitteesta 
ja suunnittelemana järjestettiin Joensuussa 
lokakuussa 1937 yhteistoiminnassa. muiden 
maanpuolustusjärjestöjen kanssa erikoinen 
maanpuolustus--— ja —väestönsuojeluviikko. 
Viikkoa varten julkaistiin mm. lentokirjanen 
,Maanpuolustuskysymyksiä pohjoiskarjalai- 
sesta näkökulmasta tarkasteltuna”, jota 
10.000 kappaleen painoksena levitettiin useis- 

Jatk. siv. VIII 


[a 


KAUPUNKIEN YLEINEN — 
KESKINÄINEN PALOVAKUUTUSYHTIÖ 


KIINTEISTÖVAKUUTUKSIA. 


Rahastot yli 230,000,000 mk. 
Vakuutuskanta yli 11,100,000,000 mk. 


Edellisen tytäryhtiö 
VAKUUTUSOSAKEYHTIÖ 
TARMO 


myöntää Palo-, Murto-, Lasi-, Liikenne-, Auto-, Tapaturma-, 
Meri-, Maakuljetus- ja Vastuuvakuutuksia. 


HELSINKI - 


ALEKSANTERINKATU 11 


- OMA KESKUS 61 161 


VI 


”Geitsemän veljestä" 


Riihimäen uusin mal- 
jakko, jonka muotoon 
ja kuviin taiteilija Ant- 
ti Salmenlinna on luo- 
nut erään kansallisen 
taiteemme — kauneimpia 
sommitelmia 

— josta Riihimäen tek- 
nillinen taito on tehnyt 
jokaisen kukkarol- 
le sopivan käyt- 
tö- ja lahjaesi- 
neen. 


Riihimäen Lasi Oy. 


VI 


PIETINEN 


HUEIESSIITNNKSI 
Kasarmink. 23 
Puh 24414 

jat Z19 TILIA 


Ottaa valokuvia 


KIRJA 
RA N 


Kalevankatu 31 
Puh. 36789 


Suomalaiskansallinen 


kirjapaino. 


VIII 


sa eri tilaisuuksissa. Tämä viikko muodostui 
suureksi maanpuolustusherätykseksi koko 
Pohjois-Karjalassa. 
4. Muu toiminta. 

Samoin kuin Pohjois-Karjalassa ovat 
AKS:n piirit muuallakin olleet läheisessä 
yhteistoiminnassa maanpuolustusjärjestöjen 
kanssa ja erikoisesti pyrkineet tukemaan 
suojeluskuntien työtä. Niinpä AKS:n Mik- 
kelin piiri osallistui tehokkaasti sk-piirin 
järjestämään maanpuolustuspropagandatoi- 
mintaan syksyllä 1937. AKS:n piirin jäsenet 
pitivät kymmeniä puheita erikoisesti sellai- 
sissa pitäjissä, joissa sk-työ oli heikkoa. 

AKS:n Pohjois-Savon piirin jäsenet taas 
osallistuivat — tehokkaasti Pohjois-Savossa 
järjestetyn —väestönsuojeluviikon tehtäviin 
keväällä 1938. 

* 

Vuoden 1937 propagandakokeilut osoitti- 
vat, että mielenkiinto maanpuolustusasiaa 
kohtaan on hereillä kansassamme, joskin 
varsin laajat piirit jatkuvasti suhtautuvat 

Jatk. siv. X 


onkkikaa 
kelloonne 


KLEXO) 


o d aa PL 
srkymä- 


Tarkastakaa ostaessanne että lasin 
keskellä on 


FLEXO-leimoa. 
Siten vältytte korvikkeilta. 


Naisten ja miesten pukimia 


valmiina ja tilaten 


Muutama askel ylioppilastalon 
aukealta. 


KALEVANKATU 1 


Olipa kysymyksessä valmiit pukimet tai pukimien teet- 
täminen, tulkaa Helsingin Pukimoon — liikkeeseen. 
johon akateeminen nuorisomme jo yli 25 vuoden ajan 
on luottanut. — Kohtuullinen hinnoittelumme takaa 
sen, että pukeutumiskysymyksenne meillä ratkeaa talou- 
dellisestikin edullisimmin. 


Ku 


MUSTA KARHU =. 


HELSINKI — KESKUSKATU 7€ 


Aamiaisemme ja päivällisemme 


ovat todella kotoisen 


herkullisia ja 


ravitsevia 


Päivä 
politiikkaan 
ja ajan ilmiöihin 


perehdytte parhaiten kirjallisuuden 
avulla. 


Käymällä säännöllisesti liikkeessäm- 
me, voitte näyttelypöydillämme tu- 
tustua kaikkeen kotimaiseen, sekä 
huomattavampaan skandinaviseen ja 
ulkomaalaiseen kirjallisuuteen. Me 
seuraamme valppaasti ulkomaiden 
virtauksia ja hankimme varastoom- 
me teoksia, jotka ovat. mielenkiin- 
toisia suomalaiselle lukijakunnalle. 
Kirjaostonne järjestätte mukavim- 
min käyttämällä 


OPINTOTILIAMME 
jonka avulla kuukausittain suorite- 
tut kohtuulliset maksuerät eivät ole 
rasittavia. 
AKATEEMINEN KIRJAKAUPPA, 
Helsinki, Keskuskatu 2. 


Nauttikaa 


täysin suomalaisen panimon 


laatutuotteita. 


Riihimäen Panimo Oy. 
Riihimäk 


| 


joko välinpitämättömästi tai suorastaan vi- 
hamielisesti näihin asioihin. Tulevaa toi- 
mintaa silmälläpitäen vedettiin vuoden 1937 
kokemuksista se johtopäätös, että propa- 
gandatyö on enemmän kuin tähän saakka 
kohdistettava syrjäseutuihin, joissa aktiivi- 
nen maanpuolustushenki on heikkoa ja 
joissa siten tarvitaan asiallista selvitystä 
näiden kysymysten suhteen. 

Samoin voitiin todeta, että maanpuolus- 
tuspropagandan (tehtävänä on € selvittää 
maanpuolustuskysymys 1) omalle joukolle 
— ja sen toimesta 2) maanpuolustusasian 
kannattajille sekä edelleen 3) välinpitämät- 
tömille ja maanpuolustusasian vastustajille 
— samalla tavoin koko maassa. 


III. Valmistelut kesän 1938 propagandatyötä 
varten. 
1. Propagandan sisältö. 

Syksyn 1937 kuluessa ryhtyi AKS:n maan- 
puolustuspropagandan johto tutkimaan niitä 
kysymyksiä, jotka maanpuolustuspropagan- 
dassa nykyhetkellä olisi selvitettävä. Perus- 

Jatk. siv. XII 


. 


Kaunis, 


suositeltava tapa juhlivalle ystä- 
välle, liiketuttavalle tai omaiselle 
on ojentaa juhlapäivänä hänelle 


ADRESSI 


Me laadimme juhlavia, arvok- 
kaita, hienoja ja aistikkaita juhla- 
adresseja. — Pyytäkää 'meiltä 
luonnoksia — mutta ottakaa toki 
huomioon, että hyvä adressi ei 


synny puolessa tunnissa. Antakaa 


riittävästi aikaa meille, niin 
palkkioksi saatte juhlittavan kii- 
tollisuuden! 


JK) KIRJATEOS Oy 


Kil 


SUECri 


jolla on perinteitä 


Win 
— 
j— 
= 
LUT 


(f 
( 
N 


Sinebrychoff 


teellisen harkinnan jälkeen päädyttiin sii- 


VALMISTEEMME hen, että propagandaohjelma määritellään 


peruskohdiltaan seuraavaksi: 


kuten: Maanpuolustuskysymyksemme peruskysy- 
Öljy- ja nitroselluloosalakat myksiä selvitettäessä on erikoisesti seuraa- 
Öljy- ja nitroselluloosavärit vat kolme tosiasiaa saatava koko kansan tie- 

Vernissa ; : 

= toisuuteen: 

ST KIA 1 ja 

Kenkävärit ja -kiillokkeet 1) sodan vaara on nykytilanteessa erittäin 
Nahkavärit JR A ; 
suuri, ja on Suomella suuri :mahdolli- 
<K2= a ja nahkavoiteet suus joutua hyökkäysten kohteeksi. 
ylmäliima Näiden hyökkäysten tarkoituksena on 
<KE>> y.m. kem. teknilliset tuot- joko maan aseellinen valtaus tai tuki- 
teemme ovat ensiluokkai- kohtien hankkiminen sotatoimia varten. 


sia ja kilpailukykyisiä 
2) Neuvostoliiton taholta on olemassa 


V. 1935 Suurmessujen laatukilpailussa pal- suurin hyökkäysuhka. 
kittiin valmisteemme kultamitaleilla. » 
3) ulkopuolisiin tekijöihin, kuten kansain- 


Kysykää ja käyttäkää niitä. liittoon, hyökkäämättömyyssopimuksiin, 
liittolaisiin, kansojen valistuneeseen 

Kiilto Osakeyhti& mielipiteeseen, ei voida enää luottaa. 
Tampere. NEN Suomen on siis turvattava vain itseensä 

Lakka-, väri-, vernissa- ja N ja pyrittävä mahdollisimman suureen 


kem. tehdas. henkiseen, taloudelliseen ja aseelliseen 
puolustusvalmiuteen. 


S 


Jatk. siv. XIV 


a 


Kirjapaino- ja kirjansitomotyöt 


Suoritamme 


ensiluokkaisesti 
täsmällisesti 
kohtuuhinnoilla 


WEILIN ]& GOO 


HELSINKI - TURUNTIE 12 - PUHELIN 43321 


— —,1 


XIJ 


sieltä, missä niitä on 


paljon. 


PSO kultamerkkisten valaisi- 


mien tyyii- ja väririkkaus on nyt 
yllättävä. Mitä erilaisimmat kruu 
nut, pöytä- ja lukulamput antava! 
oman viehättävän leimansa suur 
myymälämme näyttelylle. Sieltä 
on Teidänkin helppo valita itsel- 


lenne 


Pohjoismainen 
Sähkö Osakeyhtiö 


Helsinki — Viipuri. 


mieleinen lamppu. 


PSO valaisimia 
on kaikkiin 
valaistustarko!- 
tuksiin. Ne ovat 
oman = tehtaaim- 
me —vaimisteita, 
joiden kultainen 
merkki on Teille 
hyvänä ohjeena 


| KANSALLISIA € 


vaateparsia: 


Jälkimmäisiä saatavana 
hyvistä pukuliikkeistä 
kautta Suomen. Useita 
kuosi-, väri- ja malli- 
vaihtoehtoja. 5 rinnak- 
kaiskokoa! 


Valmistaja 


Lassila & Tikanoja Oy. 


Puku-" ja Paitatehdas — Vaasa 
=== === .-smu=r=-=swva=n 


XIII 


Tältä pohjalta lähtien selvitetään maan- 
puolustuskysymyksemme. Tämän yleissel- 
vittelyn lopputuloksena on: 


Suomelle on aina täysin mahdollista 
turvata itsenäisyytensä kaikkia hyök- 
käyksiä vastaan, mikäli koko Suomen 
kansa on yksimielisesti valmis puolus- 
tamaan isänmaataan ja valtakunnan 
puolustusvoimat nopeasti kehitetään 
niille annetun päämäärän, voitollisen 
puoulstuksen, saavuttamista vastaaviksi. 


Maanpuolustuspropagandan tärkeimmät 

erikoiskohdat ovat: 

— kansan laajojen piirien suhtautuminen 
armeijaan on saatava läheiseksi ja 
myötämieliseksi. 

— asevelvollisuus ja reserviharjoitukset 


H | tk ovat jokaisen suomalaisen kunniakas 
ua O velvollisuus, joka on suoritettava hyvin 


ja tunnollisesti. 
— jokainen suomalainen on sotilas, maan- 


00 00 
Sar ea puolustusorganisation osa, jolle kuuluu 
osallistuminen suojeluskunta-, lotta-, 


Jatk. siv. XVI 


Sammon? 


Kotimarkkinateollisuutemme pyörät 
pyörivät — ihmisillä on työtä, 
maanviljelijä ja kauppias saavat 
tuotteensa myydyiksi. 


Suositko maasi omaa tuotantoa vai M JA T K AT O I M I S T O 


annatko rahojesi virrata Suomen : 
kilpailijamaihin? K A L E Vv A OY. 


välittää rautatie-, laiva- ja 
lentolippuja sekä koti- että 
ulkomailla alkuperäi- 
sin hinnoin. — Järjestää 
ja huoltaa seuramatkoja. 
OSTA Osoite: Helsinki, Uusi Ylioppilastalo 


KOTIMAISIA Puhelimet: Kaukolinja 39 419 
T AVA R (0) IT A Paikallispuhelin 39 105 


Seuramatkaosasto 39 111 
SALLI SAMMON TYÖN JATKUA! Sähköosoite: Matka 


SUOMN VIENTI 


| 
| OIS MS I 9ISIT. 


9,3797 milj. mk 


sahatavaraa, 
(2) N selluloosaa, 
W paperia, 
N (v puuhioketta, 


faneria, y.m. 


w 6,896,6 milj. mk 


att, 
yi 
jä 


an pa -SUOMEN TURVA 


XV 


TAITO 
valaisimet ovat taideteollisuustuotteina 
huoliteltua taiteellista työtä ja samalla 
valoteknillisesti nykypäivien korkeinta 
luokkaa. Valmistamme valaisimia kaik- 

kiin tarkoituksiin. 


Oy. TAITO Ab. 


Helsinki, Vilhovuorenkatu 11 
Puh. vaihde 70146 


väestönsuojelu-- ym. vapaaehtoiseen 
maanpuolustustyöhön. 

— talouselämän — liikekannallepanon — ja 
sota-ajan —taloustoiminnan valmistelu 
on nopeasti suoritettava. 

— taloudellisen puolustusvalmiuden poh- 
jaa on jokaisen suomalaisen lujitettava 
suosimalla kotimaista teollisuutta, vas- 
tustamalla tuhlausta ja säästämällä 
kansallisomaisuutta. 

— maanpetoksellista kommunistista toi- 
mintaa kaikissa sen eri asteissa on jo- 
kaisen suomalaisen vastustettava. 


2. Työvoiman koulutus ja ohjekirjat. 


Oman —wpropagandatyövoimansa pätevää 
kouluttamista varten kääntyi AKS korkeim- 
man sotilasjohdon puoleen, joka keväällä 
1938 määräsikin muutamia upseereita luen- 
noimaan Seuran jäsenille tärkeimmistä 
maanpuolustusasian kysymyksistä. 

Pätevien asiantuntijoiden avustuksella laa- 
dittiin kevään kuluessa myös käsikirja pro- 

Jatk. siv. XVIII 


Hämeenlinnan 


kankaat 


tyydyttävät vaateliaintakin makua. 
Onnistuneet värit ja muodikkaat 
kuosit ovat Hämeenlinnan 
kankaassa aina yhdistyneet 
erinomaiseksi tunnustettuun laatu- 


tasoon. 


Hämeenlinnan Verkatehdas Oy 


XVI 


ovat tunkeutuneet syvälle 


Suomen maakamaraan. 


Pienestä taimesta on kehittynyt 
aarniohonka. 


YLI 90 VUOTTA 
on UUDEN SUOMEN ikä 


Sen jokainen elinvuosi on merkinnyt 
taistelua uuden Suomen hyväksi, tais- 
telua, jolla Suomen heimon kansalli- 
set ihanteet puhkeavat kukkaansa. 


KANSALLINEN SUURLEHTI 


XVII 


HOTELLI 


NTOLA 


HELSINKI - Kaivokatu 8 
50 askelta asemalta 
Puh. 20 407 


Täysin nykyaikaiset varusteet: 
juokseva kuuma ja kylmä vesi, 


hissi, huonepuhelimet. 


10 % palvelusrahaa — ei juoma- 


rahoja. 


Ainutlaatuinen erikoisuutemme: 


Oma suomalainen sauna. 


pagandatyön suorittajille. ,Maanpuolustus- 
propagandan ohjekirja” sisältää 192:ssa koh- 
dassaan keskitetyn, mutta samalla perus- 
teellisen selvityksen maatamme uhkaavista 
vaaroista, maamme puolustusmahdollisuuk- 
sista, maanpuolustuksen mahdollisuuksista 
rauhanomaisin ja sotilaallisin keinoin sekä 
selonteon rauhan aikana kotimaassa suori- 
tettavasta maanpuolustuspropagandasta. 
Vain propagandatyöhön aktiivisesti osal- 
listuvia varten valmistettiin lisäksi suppea 
ohjekirja ,,Puhujaohjeita kesäksi 1938”, joka 
sisältää puhejäsentelyt eräistä tärkeimmistä 
maanpuolustuksemme kysymyksistä. 


3. Kesän propagandatilaisuuksien 
ohjelman kokeileminen. 


Turun, Lahden, Viipurin ja Pohjois-Poh- 
janmaan piireissä järjestettiin vielä tammi- 
kuun alussa 1938 muutamia kokeilutilai- 
suuksia täysin kesäksi suunnitellun. ohjel- 
man mukaisesti. Näissä tilaisuuksissa ko- 
keiltiin myös maksutonta kaasunaamari- 
arvontaa, tuloksien ollessa mitä parhaimmat. 

TARKISTETTUJA, SVEITSILÄISILLÄ 
KONEISTOILLA VARUSTETTUJA 


TASKU- ja RANNE- 


KELLOJA 


myy edullisesti 


VELJEKSET 


SUNDOVIST 


Helsinki - Mikonkatu 7. 


SEUROJEN- 
JÄRJESTÖJEN- 
KOULUJEN Y.M. 
MERKKEJÄ 


valmistaa 
erikoisella 
huolella ja 
asiantun- 


temuksella 


VELJEKSET 


SUNDOVIST 


Mikonkatu 7 
HELSINKI 


XVIII 


Jos olet sydänjuuriasi myöten 
AKS-läinen, niin Sinun 


sanomalehtesi on 


AJAN SUUNTA 


TILAUSHINNAT: 


1/1 vuosikerta 155:— 1/2 vuosikerta 85:-, 
1/4 44: 1/12. [a 15:= 


TILAA AJAN SUUNTA — LEVITÄ AJAN 
SUUNTAA — ILMOITA AJAN SUUNNASSA 


Tämä vanha tunnettu tavara- 


merkki takaa — virvoitusjuomi- 


emme korkean laadun. 


PANIMO O.Y. BOCK 


VAASA Perustettu 1890 


4. Propagandakoneiston järjestäminen. 


Kesän 1938 maanpuolustuspropagandatyötä 
ryhdyttiin suunnittelemaan siinä mielessä, 
että AKS:n piirit eri tahoilla maata tulisivat 
muodostumaan tämän toiminnan keskuksiksi 
ja että niiden johto huolehtisi propaganda- 
työn lähemmästä järjestelystä alueillaan. 

Jo joulun tienoilla 1937 järjestelivät Hel- 
singistä lähetetyt yhdysmiehet propaganda- 
toimintaa eri piireissä yhtenäisen toiminta- 
suunnitelman pohjalla. Pitkin kevättä jat- 
kui kiinteä yhteys Helsingissä sijaitsevan 
AKS:n maanpuolustuspropagandan johdon 
ja piirien välillä, jotta toisaalta toiminta 
saataisiin samansuuntaiseksi koko maassa, 
toisaalta paikalliset olosuhteet ja propa- 
gandatyölle asetettavat vaatimukset maan 
eri osissa riittävästi huomioiduiksi. 


5. Yhteys maanpuolustusjär jestöihin. 
Edellä jo mainittiin siitä, että armeijan 
korkein johto antoi apuaan propagandatyö- 


voiman koulutuksessa. 
Jatk. siv. XXII 


UUDELLE LADULLE 
POHJAN henkiva- 


kuutuksen turvaamana. 


KESKINÄINEN 
HENKIVAKUUTUSYHTIÖ 


POHJA 


O.Y. HAMMAS- JA SAIRASTARVIKE 


HELSINKI - UNIONINKATU 24 - PUHELIN 37 669 


MYY 
JOTA- n JOTA” -kivisementtiä, 
«SPANBRECHER”-poria ja porakone- H TOPAS”-fosfaattisementtiä, 
instrumenttejä, JOTA”-hiomakiviä, 


«DIASILIC”-silikaattisementtiä, 


n. i 07 
»NEUTRACID”-100 %:sta pulppa- 1 JOTALLOY”-amalgamaa (50 ja 67 % 


STT. hopeaa), 
suoja-ainetta, 
1 JOTA” -stenssiä, JOTA” -maitohammas-amalgamaa 
1 NEO-JOTA”-elast. jäljennösmassaa, (55 % hopeaa, 15 % kuparia). 


HOHENBOCKA-kipsivalmisteita 
ja muita tehtaitten hammaslääkäritarvikkeita varsin 


kohtuullisiin hintoihin. 


HYVÄÄ TAVARAA HUOKEALLA. 


Verraton. 
työjalkine: NOKIA 


kumisaapas. 


Varmasti vedenpitävä, kevyt ja kes- 
tävä. Jokaisen saapasparin mukaan 
liitetään ilmaiseksi pari syylinkejä 
ja irtopohjallisia. 


XXI 


Myöskin suojeluskuntajärjestön johto on 
suhtautunut hyvin myötämielisesti AKS:n 
maanpuolustuspropagandatyöhön. Yliesikun- 
ta lähetti asiasta sk-piiripäälliköille kierto- 
kirjeen, jossa heitä kehoitettiin myötämieli- 
sesti suhtautumaan tähän toimintaan. Tämä 
onkin peräti ymmärrettävää, sillä onhan 
koko AKS:n propagandatyövoima myös 
aktiivista sk-väkeä, ja toiseksi ei Seuran 
propagandatyö suinkaan rajoitu sen omissa 
nimissä järjestettyihin tilaisuuksiin, vaan 
tärkeän osan muodostaa ns. vapaa puhuja- 
toiminta, ts. puheitten ja esitelmien pitä- 
minen sk-, lotta- ym. juhlissa. 

Suomen — Kaasusuojelujärjestön = kanssa 
aikaansaatiin myös läheinen yhteistyö. 
SKJ:ltä sai Seura jäsenistönsä kouluttami- 
sessa suurta apua. Samoin saatiin sieltä 
lentolehtisiä sekä tilaisuuksissa jaetuista 
kaasunaamareista suuri joukko ilmaiseksi. 

Akateemisen Ilmasuojeluyhdistyksen ro- 
munkeräystä pyrittiin tukemaan tekemällä 
tilaisuuksissa propagandaa sen puolesta. 
Samaten osallistuivat Seuran jäsenet ro- 

Jatk. siv. XXIV 


Ajanmukainen 
ja hieno 


oli hevosraitiotiekin aikanaan. 
Nyt ovat sen vaunut museotava- 
raa. Meillä on nyt nopeampia 
kulkuneuvoja. 
Tupakkateollisuuskin on huomat- 
tavasti edistynyt. Rettigin savuk- 
keet ovat aina täyttäneet aikansa 
tupakoitsijoiden vaatimukset — 
d ja tekevät sen edelleenkin. Hie- 
8 non makunsa ja tuoksunsa vuoksi 
on Klubi 7 nyt Suomen poltetuin 
' savuke. 


KLUBI 7 PIRISTAA! 


XXII 


FRAKKIIN 


pukeutuneena. 


Juhlien kausi alkaa, juhla 
seuraa toistaan — frakki- 
juhlat, — smokkijuhlat .... 
kautta koko talven. Voit- 
teko vielä käyttää entistä 
pukuanne, täyttääkö se 
kaikki muodin vaatimuk- 
set? Jos ei — niin Tailor 
valmistaa Teille uuden fra- 
kin ja smokin, joihin tulette 
varmasti olemaan tyytyväi- 
nen. Ja juhlapukuun pu- 
keutuneena Te tietenkin 
käytätte Stockmannin mies- 


tenpuvusteosaston valioiaa- 


tuisia puvusteita. 


STOCKMANN 


XXIII 


EDELLEEN: 


Jos juot olutta 
juo loimaalaista 


tosisuomalaista 


Erikoisjäähdytettyä. 


Loimaan 


Oluttehdas Oy. 


XXIV 


munkeräyksen käytännölliseen järjestelyyn 
ja kaikin tavoin muutenkin koettivat ke- 
räystä avustaa. 


IV. Toiminta kesällä 1938. 


1. Toimintamuodot ja tilaisuuksien 
ohjelma. 


AKS:n omissa nimissä tapahtuneen maan- 
puolustuspropagandatyön päämuotona oli- 
vat viime kesän aikana kiertueitten järjes- 
tämät valistustilaisuudet. Näiden ohjelma 
oli tavallisesti seuraava: 


Yhteislaulua, soittoa, torvisoittoa. 
Alkusanat. 
Lausuntaa. 
Väestönsuojeluesitys. Välittömästi sen 
päätyttyä kaasunaamarin arvonta. 
Ilmoitus romunkeräyksestä. 
Yhteislaulua. 
Puhe. 
Yhteislaulua, torvisoittoa. 

mpNr 


munan 


” 


Sirjansitomo 


Sukeva 


Runanklatu 32, Helsinki 
Puh. 3380) — 38215 


Perustettu 1906 


— 
[— 


Suottecet palkittu fultamita- 
lilla JOST Parisin maail- 
mannänttelyssä. 


YLIOPPILAS- 
KAHVILA 


VANHASSA 
YLE IO'P:P:IL-A SIA L:O'SISA 


Edullisin kahvi- 
ja ruokailupaikka kaupungin 


keskuksessa 


XXV 


Virkistävä ja 
miellyttävä 


laatu- 


valmiste 


jossa ovat yhtyneet 


verraton maku ja te- 
hokas suoja yskää ja 
vilustumista vastaan. 


FAZER 


XXVI 


Samansuuntainen oli ohjelma niissä ti- 
laisuuksissa, jotka järjestettiin keskuksista 
tehtyjen ns. joukkomatkojen avulla. 

Toisen ja tärkeän osan viime kesän 
propagandatoiminnasta muodosti vapaa pu- 
hujatoiminta, ts. AKS:läisten esiintyminen 
puhujina ja esitelmöitsijöinä pääasiassa 
suojeluskuntien ja lottien juhlissa. 


2. Numerotietoja toiminnasta. 


a) Kokeilutilaisuudet v. 1937: 


Tilai- Kuu- 
suuksia &lijoita 


Kymenlaaksossa ....... 820 2.340 
Varsinais-Suomessa ........ 21 1.950 
Yhteensä 41 4.290 


b) Kokeilutilaisuudet tammikuussa 1938: 


Tilai- Kuu- 
suuksia (&lijoita 

Hollola, Nivala, Koivisto, 
LT PP PEN YSA ART-P J < 765 


a 


MY PÄTTTIT 


kiisi (arhaat 


KIRJOITUS-; 
PIIRUSTUS- ja 
KONTTORI- 
TARVIKKEET 


ostatte meiltä 


TH. WULFF O.Y. 


Helsinki - P. Esplanaadink. 43 - P. 20-171 


Suomen Kaasusuojelujärjestö 


SKJ:n KSS.VÄLINEOSASTO myy ja välittää Tykkäsin! että ne 


mm koriToINa kaasunaamar suodatti- 
mia, ojavarusteita, ensiapu- ja lääkintä- 


rt ea ovat hyvät! 


Puh. 26861. 


välineitä V 
lustoa, Degea- 


SKJ:n RAK. TEKN. OSASTO suorit Eräs tunnettu hiihtäjä kirjoitti meille viime 
kennustiedustelua, laatii väestönsi kuussa = siitä, kuinka hän olympiakisoihin 
nitelmia, ar rakenteellista ilm elua valmistautuessaan käytti ILVEKSIÄ kävely- 


koskevia ohjeita, neuvoja ym. — Puh. 62071. kenkinään. Ja kokemuksistaan hän jatkoi: 
SKJ:n —VALISTUS- JA —PROPAGANDA- "Koska juuri Ilves-kenkä mukautui jalkaani 
yleisohjeita, neuvoja ja parhaiten, käytin niitä myös hiihtäessä ja 


OSASTO antaa vss 


opastusta sekä I vss. esitelmiä, luen- tykkäsin, että ne ovat hyvät.” Tämän miel- 
toja ym. vss. valistus-, propaganda- ja kou tymyksen seurauksena oli, että hän tilasi 
lutuskirjallisuutta. — Puh. 64643. uudet llvekset. Luultavaa on, että hän on 
TILATKAA SKJ:ltä SEURAAVAA: tyytyväinen niihinkin. Ovathan llvekset vielä 
- Vss. opas ,,Mitä on väestönsuojelumme"” paremmat kuin silloin. Ja osoittaahan niiden 
— hinta mk 5:— laadusta jotakin myös se, että Ilvekset ovat 

— Vss. näytelmä ,Väestönsuo ainoat Hiihtoliiton merkillä varustetut kengät. 


— Hankkiessanne lIlvekset pääsette Tekin 
loistokenkiin keskihinnalla 


kirkonkylässä”, — hint 
— Ohjekirja ,Metsäpalot j 


tus”, — hint k 10: 

Eyes ohjekirjat Mmohy& pr: LADULLE SKOHAN KAUTTA! 
den 5 0:—, 
sekä ,, Väestönsuojat”, — h nta mk 20:— 


SKJ: N KAASUSUOJELUKESKUS 


Helsinki - Runeberginkatu 3 


R OJAT 


PORTABLE 


Opintovuosia vähentävä, virta- 
viivainen matkakirjoituskone, = aie" 
joka keventää opiskelijan työtä. EN SVSSSS 254 
Saatavana myös edullisin vähit- 

täismaksuehdoin. 


OKTI | 
KONTTORITARPEITA 


Helsinki, Pohj. Esplanaadi 37. — Puhelimet 21 125, 25 787 ja 64264 


| sanoannarnen) 
Pa ak 1 joh ja | 


15 XXVII 


jalkapalloa arkihuoneen pöydällä. 


O VSU:H OSI:U:SISIELA 


Jyväskylä, Puh. 1686 


Pohjois-Suomen 
Keskinäinen 
Palovakuutusyhtiö 


Päätoimisto: Oulu, Kansankatu 7. 
Puh. 21 85 ja 33 85. 


Vakuutuskanta n. 700 milj. mk, 
pohjarahasto 1.,000,000 mk, 
vararahasto 330,000 mk. 


Edulliset 
Nopea 


vakuutusehdot. 


korvausten = suoritus. 


XXVIII 


c) Kesällä 1938 järjestetyt tilaisuudet: 


Tilai- Kuu- 

suuksia (lijoita 

1) Helsingin piiri ......... 6 510 

2) Turun Am Jt TEN 1 19 1.056 

3) Hämeenlinnan piiri .... 6 995 

4) Lahden KA ae Kf 760 

5) Tampereen ja 5102 905 

6) Viipurin p AK Pfot h: s 5.445 

7) Mikkelin N 5.at0. 1090 2.470 

8) Pohjois-Savon s ÄÄ 1.600 

9) Pohjois-Karjalan ,, o" 171) 372 

10) Etelä-Pohjanmaan piiri .. 35 3.985 
11) Keski-Suomen NB 369 
12) Kainuun Ra MO 95 
13) Pohj.-Pohjanmaan « ,, .. 94 7.626 
14) Lapin ae 1 115 
15) Kymenlaakson eI) 1.380 
16) Sortavalan a nnmisii) 2.097 
17) Satakunnan LA 8 365 
Koko maa 315 30.145 


Jatk. siv. XXX 


MAANVILJELYS- 
MEIJERI- JA 
SÄHKÖKONEITA 
KUORMA-AUTOJA 
TRAKTOREITA 
VÄKIREHUJA JA 
LANNOITTEITA 
VEHNÄJAUHOJA 
SIEMENIÄ JA 
VILJAA 


Suomen Maanviljelijäin 


Kauppa Oy. 


Pääliike TAMPEREELLA 
25 sivuliikettä ympäri Suomea 


| AKS nat 
MAANPUOLUSTUS- 
TILAISUUDET 


Y hoo o 
AMIS W 


KALEVA 


VAKUUTTAA 
HENKENNE 


KALEVA on maksanut vakuu- 
tetuilleen jo yli 700 mil- 
joonaa nykymarkkaa. 
KALEVAN rahastot nousevat 


yli 300 miljoonan markan. 


ESD. KESKINÄINEN VAKUUTUSYIITIÖ 


NG K 


Juhlana ja arkena — 
kadulla ja maastossa 


on 


K. H. Sainiolta 


ostettu kenkä kevyt ja jalkaan 
sopiva. 


Valikoima on monipuolinen. Tyydyttää 
kukkaron niinkuin jalankin vaatimukset. 


K. H:-SAINIO 


on Hallitus- ja Kluuvikatujen kulmassa. 


Puhelin 26 068. Erikoisalennus AKS:lle. 


XXX 


Kun lasketaan yhteen koko propaganda- 
kauden tulokset, todetaan, että AKS:n ni- 
pidetty 360 maanpuolustustilai- 
suutta, joissa on ollut yhteensä 35.200 kuu- 
lijaa. 


missä on 


d) Vapaasta puhujatoiminnasta, 


siis AKS:n jäsenten esiintymisestä puhujina 
tai esitelmöitsijöinä suojeluskuntien, lot- 
tien, nuorisoseurojen ym. tilaisuuksissa, ei 
vielä ole saatu tarkkoja tietoja. Tähän 
palautettujen toimintaselosteiden 
mukaan ovat Seuran jäsenet pitäneet pu- 
heita n. 200 tilaisuudessa, joiden kuulija- 
määrä nousee n. 55.000 henkeen. Toden- 
näköistä kuitenkin on, että nämä luvut 
ovat huomattavasti liian pienet, sillä onhan 
tässä kysymyksessä toimintamuoto, jota 
Seuran jäsenet jo 16:n vuoden ajan ovat 
varsinkin kesäisin säännöllisesti suoritta- 
neet. Tilastoon ei kuitenkaan ole haluttu 


mennessä 


ottaa epävarmoja lukuja. 

. 


Pidan kahvista . . « 
hyvästä kahvista . . « 
kävelisin kilometrin 
saadakseni 


olombian kahvia 


Kahvimyymälät: Aleksanterink. 13 - Kaivok. 6 

Keskusk. 4 - Siltasaarenk. 12 - 1. Roober- 

tink. 17—19 - Runebergink. 44 - Museok. 15. 

Leipomon myymälät: Museokatu 15 
Arkadiankatu 8. 


On kuulu kaupunki Lahti, 


sen otteissa reipas on tahti. 
Vie maineeseen sitä monet polut, 
vaan radio, hiihto ja Erikois-Olut 


— niissä on Lahden mahti. 


STL O OMLKKEKISI 
KAIKKIALLA 
MAASSAMME 


Sy Mallasjuoma var: 


XXXI 


Tyhjästä yli 
20,000,000 


markkaan 


ovat yhtiömme rahastot 19 vuoden 
kuluessa kasvaneet. 


Keskinäinen Vakuutusyhtiö 


VARMA 


Pääkonttori Tampereella. 
Oma keskus: 5070 Tampere. 


Säästäväisyys on autta- 
nut tuhansia koteja 


— se auttaa Teitäkin. Aloittakaa sääs- 
tää säännöllisesti, niin huomaatte 
vaurastuvanne taloudellisesti. Pien- 
säästäjäin talletuslaitos on posti- 
säästöpankki, jolla on maassamme 
yli 1,200 konttoria, syrjäisilläkin 
seuduilla. 


Suomen valtio vastaa posti- 
säästöpankin talletusvaroista. 


[ljposTISÄÄsTÖ- 
PANKKI JARtTAJANN 


XXXII 


e) Yhteenveto AKS:n maanpuolustus- 


propagandasta: 
Tilai- Kuu- 
suuksia — lijoita 
KOkelltttyslds SO. este e 41 4.290 
JK OKelltu ya LO 88 N sea [4 ease 4 765 


AKS:n tilaisuudet kesällä 1938 315 30.145 
Puheita muiden tilaisuuksissa 
1938 M(vähint> s es 200 55.000 


Yhteensä 560 90.200 


f) Kaasunaamarijakelu: 


Useimmissa AKS:n maanpuolustustilai- 
suuksissa arvottiin yleisön kesken kaasu- 
naamari ilmaiseksi. Tämä herätti yleisön 
keskuudessa poikkeuksetta vilkasta mielen- 
kiintoa. Kaasunaamarit, useinkin ainoat 
paikkakunnalla, tulevat varmasti jatkamaan 
ainakin omistajansa lähiympäristössä kon- 
kreettisella todistusvoimallaan — väestön- 
suojelupropagandaa eteenpäin. Kaasunaa- 
mareita jaettiin n. 250 kappaletta. 

Laatua 


kaikilla —edustamillamme 
aloilla esittelevät eri osas- 
tomme Teille havainnolli- 
sissa näyttelyissään. Pa 
Me myymme: Rakennus- 

aineita, mattoja, matkatar- 
vikkeita, värejä, tapetteja, 
lasi-posliiniteoksia, =leik- 
kikaluja, taloustavaroita, 
työkaluja sekä urheilu-, 
retkeily-, hiihto-, metsäs- 
tys- ja kalastusvälineitä. 
Kahvio ja tupakkakioski. 


RAKE-RAVINTOLA 

tyylikkäänä ja viihtyisänä 
suosion saavuttanut I lk. EN 
ravintola. ! 


RAKE 


Helsinki Erottaja Puh. 25911 vaihde 
Sivuliikkeitä eri puolilla kaupunkia 


Suomalaisten lääkäreiden 
perustama lääketehdas 


ORION OY. 


on kehittynyt maan suurim- 
maksi alallaan! 

Lääketehdas Orionin valmis- 
teet käsittävät satamäärin 
mitä erilaisimpia lääkevalmis- 
teita, joista useimpia saata- 
vana vapaasti apteekeista. — 
Kysykää niitä! 


ORION 


HELSINKI 


MAAN SUURIN 
LÄÄKETEHDAS! 


ILOISEN HYMYN 


HAMMASTAHNA! 


JOD-KALIKLORA — tehokas, tieteellinen 
suun- ja hampaidenhoitoaine, joka sisältää 
orgaanisia ja epäorgaanisia jodisuoloja — 
puhdistaa hampaat perusteellisesti, edistää 
ienten, hampaiden ja hammasjuurien terveyttä 
Hinta 15 mk — mutta SUURI putki 


JOD-KALIKLORA 


— sisältää jodisuoloja 


Valmistaja: Lääketehdas Orion Oy. Tiet. 
tark. Hels. Yliopiston farmak. professori, 
lääket tri Y. AIRILA 


Yksinmyyjä : 


VEIKKO VAALI O.Y. 


H:ki, P. Esplanadik. 37. A. Puh. 33578 
ja 38384. 


YSTÄVILLE! 


XXXIII 


AIKA KULUU AATELLESSA 
PÄIVÄ PÄÄTÄ KÄÄNNELLESSÄ. 
Aivan samoin kuin aika, kuluu 


rahakin hukkaan, ellei sen käyttöä 
ole ennakolta suunniteltu. 


MINULLA EI OLE AIKAA — 
MINULLA EI OLE VARAA 


ovat useimmiten vain verukkeita. 
Etukäteen — suunnittelemalla — 
turhista ajan ja rahan menoista 
pidättymällä — saa sekä aikansa 
että varansa riittämään. 


Se on säästämistä. 


Helsingin Suomalainen 
Säästöpankki 


Kluuvikatu 8 — Turuntie 19 
Tapanila, Koulutie 21. 


Palorno-TERA 


VIIMEINEN SANA —TERÄSKYNÄALALLA 


Salervo-terällä on miellyttävä kirjoittaa 
Se luistaa kevyesti eikä raopi. 


A. W. Faber, Koulukeskuksen laskukynä N:o 2. 


A. W. Faber, Koulukeskuksen laskukynä HB. 
Edellistä. vähän kovempi. 


A. W. Faber, Koulukeskuksen piirustus- 
kynä 2 B. 
Erikoisesti piirustukseen soveltuva 


Ostaessanne edellömainittuja kyniä ostatte 
hyviä kyniä halvalla. 


Saatavana kaikista kirja- ja paperikaupoista. 


KOULUTARPEIDEN 
KESKUSLIIKE OSAKEYHTIÖ 
Helsinki Heikinkatu 16 

g) Lentolehtisjakelu ja muu propaganda: 
Päättyneen propagandavaiheen kuluessa 

jaettiin eri tahoilla maata seuraavia lento- 

lehtisiä: 

1) , Kestääkö taloudellinen puolus- = kpl. 


tusvalmiutemme” ... onhan 150.000 
2) ,Lentohyökkäysten uhatessa” — 

SKJ:n lentolehtinen ......--.-- 40.000 
3) ,,Puolustustahto on rauhantah- 

toa” — AKS:n Turun Osaston 

lentokirjanen — Jaettu Varsi- 

nais-Suomessa —..... essa reen 10.000 


4) ,Lakeus ja maanpuolustus” — 
AKS:n Etelä-Pohjanmaan piirin 
lentokirjanen — Jaettu Etelä- 
Pohjanmaalla. ......-. <. ssena 15.000 
5) ,Maanpuolustuskysymyksiä: poh- 
joiskarjalaisesta näkökulmasta 


tarkasteltuna” — Jaettu Pohjois- 

Karjalassa 1937 <... ese 00000 10.000 
6) , Totuus maanpuolustuskysymyk- 

sestä” — AKS:n lentokirjanen 

— Jaettu 1937—38 ..........0. 20.000 


Vuosina 1937—38 jaettu lentolehtisiä 245.000 
Jatk. siv. XXXVI 


Suomen 
Matkatoimisto 


(Suomen valtionrautateiden ja 
maan suurimpien laivayhtiöiden 
omistama liike) 


Helsinki, P. Espl. 19 - Puh. 28989 


Haaraliike Stockmannin tavaratalossa 
puh. 20181 


välittää. matkalippuja, makuu- 
paikkoja, — matkavakuutuksioa, 
passiviisumeja, = seuramatkoja 


j.n.e 


Kiiruhtakaa hankkimaan matkaohjel- 
mia, kustannusarvioita, matkajulkaisuja 
ennen matkailukauden alkua. Kaikki 
tiedot annetaan maksutta. 


Vanhassa vara parempi! 


Suomen Maalaisten 
Keskinäinen 
Palovakuutusyhtiö 


maan vanhin maaseudulla toimiva 
vakavarainen suuryhtiö 


myöntää vakuuttajilleen 
erittäin edulliset 


vakuutusehdot. 


Pääkonttori: Helsinki, Kalevank. 6 


E YLE K. Kaa MAASANN! 


Kristikansan 
kirjakauppa 


| YRJÖNK. 16 


on jo useita vuosia ollut 
jumaluusopin ylioppilait- 
ten erikoisesti suosima kir- 
jallisuuden ostopaikka. 


OPINTOTILI 


NNKY:N KIRJA- JA 
PAPERIKAUPPA 


— Alas pessimismi! Minusta elämä 


on ihanaa! / 


— Mikäs siinä, kun sitä maustaa 


näillä Twenty Goldin savuilla! 


/ 


XXXV 


Propagandavaikutuksen kannalta ovat li- 
säksi tärkeitä ne sadat maanpuolustus- 
tilaisuuksien ennakkomaininnat ja selostuk- 
set sekä muuhun propagandatoimintaan pai- 
kallisesti ja ajallisesti liittyneet maanpuo- 
lustusaiheiset kirjoitukset, joita sanomaleh- 
distö on ko. propagandavaiheen aikana jul- 
kaissut. 


W - - V. Propagandan kokemuksia. 


Akateemisen Karjala-Seuran suorittaman 

maanpuolustuspropagandatyön ensimmäinen 
vaihe on nyt päättynyt. 
e % Propagandatyössä nyt käytetty juhla- 
VP [N : muoto osoittautui sangen asialliseksi, eten- 
kin syrjäseuduilla, jossa se kokosi huomat- 
tavasti maanpuolustusasian = vastustajiakin 
tilaisuuksiin. Sellaisilla seuduilla taas, joilla 
yhdistys- ja juhlatoiminta muutenkin on 
vilkasta, näki tilaisuuksissa vähemmän 
maanpuolustusasian vastustajia tai siihen 
HELSINKI YRJÖNKATU 21 PUH.2798 välinpitämättömästi suhtautuvia. 

Yleiskäsityksenä kuluneen kesän propa- 
gandasta voidaan sanoa, ottamalla huo- 

Jatk. siv. XXXVIII 


kuCHE 


Ta 


ON TOINEN LUONTO... 


o , Vai että maailman 
ympärikö on matka 
— vesikö loppu?” 
Fi, vaan Havin 
partavaahdoke!” 


Kultamitali Suur- 
messuilla vuosina 


1925, 1930, 1935 


- JA SE ' TOINEN LUONTO' ON SUOMALAISELLE 


HAVIN PARTAVAAHDOKE 


Havi-ajo — huviajo! 
HAVIN OSAKEYHTIO, Viipuri 


XXXVI 


( EP | 
W KARHULA W 
1887 N 


Lasitavaraa tarvitessanne 
käyttäkää KARHULA- 
IITTALAN kuuluja tuotteita! 


Talouslasisto ja 
K 


Maailmanmaineen saa- 

vuttaneita kristalli- ja 

taidelasiesineitä 
o 


Valaisinlaseja 
e 
Kirjoituspöytäkalusteita y.m. 


Karhula valmistaa myös 
bakeliittiesineitä 


KARHULA ja IITTALA « Lasitehtaat 


XXXVII 


Kestävin pohja, mille isänmaalli- 
nen nuoriso voi rakentaa, on isiltä 
peritty usko! 


Tämän uskon puolesta taistelee 
kristillinen sanoma- 
lehti 


- mn 


o Tavallisen lehden lisäksi saa- 
vat tilaajat kahdesti kuussa KOTI- 
VIESTI nimisen perhelukemiston. 


0 KOTIMAA on levikiltään suo- 
menkielisistä sanomalehdistä en- 
simmäisiä ja sellaisena maan voi- 
makkaimpia ilmoitusvälineitä. — 
Keskimääräinen levikki nousee 
tänä vuonna noin 32,000 kappal. 


e Kotimaan hinta ei ole kohon- 
nut! Koko vuosikerta maksaa vain 
50 mk, 14 vk. 26: —, 14 vk. 13:50. 
— Lehden saatte mukavasti pai- 
kallisen asiamiehemme, postitoi- 
miston tai kirjakaupan kautta. 


KOTIMAA 
Yrjönkatu 133 Helsinki 


XXXVIII 


Anna KOTIMAAN kahdesti vii- 
kossa tuoda päivän uutisten, ker- 
tomusten ja muun rikkaan sisäl- 


lön mukana ilon, rauhan ja rak- 
kauden sanomaa kotiisi. 


mioon rajoitetut taloudelliset mahdollisuu- 
det sekä työvoimain nuoruus ja vähälukui- 
suus sekä perusteellisesta kokeilusta ja 
asian tutkimisesta huolimatta suhteellisen 
pieni kokemus, että ennakkoarvioinnit suu- 
resti ylitettiin ja että propagandaa tuloksil- 
taankin voitaneen pitää täysin onnistu- 
neena. 

Tulevaisuutta silmälläpitäen on päähuo- 
mio propagandassa kiinnitettävä maan- 
puolustusasian vastustajiin tai siihen välin- 
pitämättömästi suhtautuviin sekä kehitet- 
tävä toimintamuodot sellaisiksi, että nämä 
piirit saadaan tehokkaan propagandan koh- 
teiksi. Toisaalta ei kuitenkaan saa propa- 
gandaa järjestettäessä unohtaa myöskään 
maanpuolustusasian kannattajia, sillä pitä- 
mällä heidät jatkuvasti maanpuolustuskysy- 
mysten kehityksen tasalla, saadaan heistä- 
kin huomattava määrä uusia paikallisia 
propagandan tekijöitä. 

Erikoisen ilahduttavaa on vielä ollut to- 
deta, että kansalaiset kaikkialla maassam- 
me, eri yhteiskuntaluokista ja puoluesuh- 
teista huolimatta, ovat mitä myötämielisim- 
min asiaamme suhtautuneet, auttaneet sitä 
käytännöllisesti ja taloudellisesti sekä tä- 
ten tehneet koko propagandatyön mahdolli- 
seksi. Tämä puolestaan kehoittaa toimintaa 
maanpuolustuspropagandarintamalla — edel- 
leenkin jatkamaan. 


LO 


oE& 


Kauppalehii 


MAAMME AINOA KAUPALLINEN PAIVALEHTI 


PERUSTETTU 1898 
Kauppalehti leviää maamme kaik- 


kiin vientiteollisuus-, kotimarkkina- 
teollisuus-, luottoliike-, tukkukaup- 
pias-, merenkulku- ja vähittäis 


kauppiaspiireihin. 


KAUPPALEHDEN 
PROTESTILISTA 


AINOA TÄYDELLINEN LUOTTOTIETOJEN ERIKOISLEHTI 
PERUSTETTU 1905 


Suomen Luotonantajayhdistyk- 


sen tarkastama 


KAUPPALEHTI OY:n 
KIRJAPAINO 


KAUPAN JA TEOLLISUUDEN OMA KIRJAPAINO 


ARES LESEIEN SEKSI 
Fabianinkatu 28 
Puh. 28902, 35569 


Suorittaa kaikkia —kirjapainotöitä 
aistikkaasti ja tarkoitustaan vas- 
taavasti. Pyytäköä kustannus- 


arvioita. 

Hyvää kahvia 
Nopea palvelu 
Huokeat hinnat 


Akateeminen 
Karjala-Seura 


Toimisto; 


Helsinki, Uusi Ylioppilastalo 


Puhelimet: 


Toimisto 28400 — Sihteeri 29786 
Tal. hoit. (10-14) 36035 


XXXX 


Suosittelemme! 


ja S/27TA 2 


ikkunaverhoja, 


paitoja, 
kauluksia ja 


korsetteja 


Verho- ja Paitatehdas Oy. 


Tampere 


KESKINÄINEN VAKUUTUSYHTIÖ 


SAMPO 


Turku - Yliopistokatu 27 
Rahastot n. mk 110,000,000: — 


Tapaturma-, palo-, metsä-, vastuu-, 
auto-, autokuljetus-, murtovarkaus-, 


lasi-, sade- y.m. vakuutuksia. 


OASIAMIEHIÄ KAUTTA MAAN. 
O VAKUUTUS ON VARMUUTTA! 
OVAKUUTTAKAA SAMMOSSA. 

Helsingissä 1939 
Kauppalehti Oy:n Kirjapaino 


NYKYAIKAISISSA, 
vaativimmatkin mitat 
täyttävissä taloissa 


sähköasennukset ja suurkeittokojeet 


Jirömberg- 
TYÖTÄ 


C= E ET 


oy ftrömberg 46 


Helsinki ja Pitäjänmäki. 

